
Pääkirjoitus 


Merkittävä vuosi 2010 


Toivo Fink 
Hyvät lukijat! 

Inkerinsuomalaisten sodanjälkeisten vuo- 
sikymmenien kannalta alkanut vuosi on 
merkittävä monestakin syystä. Tammi- 
kuun 15. päivänä tuli kuluneeksi 65 vuot- 
ta inkeriläisen siirtoväen palautuksista 
Suomesta Neuvostoliittoon. Vuosiluku 
ei ole pyöreä vuosikymmen, silti sillä on 
painoarvoa. Tänä vuonna julkaistaan te- 
kemäni tutkimus, jossa tarkastellaan in- 
keriläisen siirtoväen palautuksia. On huo- 
mion arvoista, että tätä asiaa käsitellään 
ensimmäistä kertaa sodanjälkeisessä Suo- 
messa. Julkinen keskustelu inkeriläisten 
palautuksista on ollut hiljaista ja pidätty- 
väistä, silti asia sellaisenaan ei ole unoh- 
tunut suomalaisten mielistä. Suomessa on 
yhä elossa kymmeniä tuhansia henkilöitä, 
jotka muistavat heillä sodan aikana asu- 
neita ja töissä olleita inkeriläisiä. Moni 
Neuvostoliittoon palannut inkeriläinen 
lupasi kirjoittaa isäntäväelleen ja suoma- 
laisille ystävilleen, mutta heistä ei ole sen 
jälkeen kuulunut mitään. 

Vaikenemisen syyt Suomessa oli- 
vat sekä uiko- että sisäpoliittisia. Vas- 
ta Neuvostoliiton hajoaminen ja inke- 
rinsuomalaisten paluumuutto Suomeen 
mahdollistivat palautusten tutkimisen. 
Paluumuuton alkamisesta tuleekin tänä 
vuonna kuluneeksi jo 20 vuotta. 

Inkeriläisten sodanaikaisten palau- 
tusten syiden ja seurausten selvittely on 



tehnyt mahdolliseksi esittää muutamia 
perustavaa laatua olevia kysymyksiä. 
Tämä puolestaan on tarjonnut tilaisuu- 
den arvioida sotatapahtumia uuden tut- 
kimus- ja arkistotiedon valossa. Tärkein 
kysymys on, miksi inkeriläinen siirto- 
väki haluttiin Suomeen vuosina 1943- 
1944. Suomihan kävi sotaa, eikä runsaan 
63 000 hengen siirtäminen saksalaisten 
miehittämällä alueelta ollut suinkaan pa- 
kollista. Siirtojen onnistumiseen vaikutti 
Tasavallan Presidentti Risto Ryti ja mar- 
salkka Mannerheim ja muu ylin valtio- 
johto. Siirrot maksoivat kymmeniä mil- 

joonia markkoja ja sodan aikana tällä 
rahalla olisi ollut muutakin käyttöä. In- 
keriläisten väestönsiirtojen toteuttamis- 
ta ajettiin myös Saksan päämajassa run- 
saan vuoden ajan. Siirtoväestä kahdeksan 
kymmenestä oli alle 15-vuotiaita lapsia ja 
naisia, niinpä heidän työvoimapotentiaa- 
liaan ei voida pitää kovin merkittävänä. 

Tähän ongelmakokonaisuuteen liittyy 
kiinteästi kysymys kuka ja millaisin mo- 
tiivein toteutti inkeriläisten väestönsiirtoja 
Suomeen. Meidän tulee koko ajan muis- 
taa, että inkeriläisen siirtoväen kohdalla 
kyse oli suomalaisista ja Suomen heimo- 
laisista, jotka olivat kuitenkin Neuvosto- 
liiton kansalaisista. Kun siirrot aloitettiin, 
inkeriläisille painotettiin jo alusta alkaen 
Suomeen siirtymisen vapaaehtoisuutta. 
Jokaisesta Suomeen saapuneesta henki- 
löstä ulkoasiainministeriö teki päätöksen 
myöntämällä maassaolo- ja työluvan. 

Toinen merkittävä kysymys liittyy sii- 
hen, onko inkeriläisten väestönsiirroilla ja 
palautuksilla keskinäisiä syy- ja seuraus- 
yhteyksiä. Miksi Suomen korkein valtio- 
johto näki vaivaa ottamalla Välirauhanso- 
pimuksen 10. artiklaan määritelmän siitä, 
että vapaaehtoisesti Suomeen saapuneet 
saivat valita jäävätkö he maahan vai pa- 
laavatko Neuvostoliittoon. Tänne jäi ar- 
violta joka seitsemäs. Heistä joka toinen 
pakeni Ruotsiin peläten pakkopalautus- 
ta Neuvostoliittoon. Miksi Neuvostohal- 
litus ja Liittoutuneiden Valvontakomissio 
suostui Suomen hallituksen ehdotukseen? 
Kysymys jää avoimeksi, kunnes löytyy 
uutta arkistoaineistoa. 

Kolmas ongelma liittyi palautusten to- 
teuttamiseen. Valtaosa inkeriläisestä siir- 
toväestä palautettiin Neuvostoliittoon 5. 


joulukuuta 1944 ja 15. tammikuuta 1945 
välisenä aikana. Vastoin saatuja lupauksia 
palautetut, yhteensä noin 56 000 henkeä, 
sijoitettiin Keski-Venäjälle. Uusimman 
arkistotiedon mukaan heidät käytännössä 
karkotettiin Velikolukin, Pihkovan, Nov- 
gorodin, Jaroslavlin ja Kalininin alueille 
ilman muutto-oikeutta. Osa heistä pakeni 
sijoitusalueiltaan Viroon ja Venäjän Kar- 
jalaan, koska Inkeriin pääsy oli kiellet- 
ty. Sieltä inkerinsuomalaisia karkotettiin 
hallinnollisin toimenpitein. Kotiseuduil- 
leen inkerinsuomalaiset alkoivat päästä 
vasta 1960-luvulla. Tämä on kuitenkin 
jo eri tarina. 

Kansallisarkistossa on Inkeri-arkisto, 
johon on koottu tietoa eri vuosikymme- 
niltä. Siellä oleva aineisto on kuitenkin 
itse asiassa vielä kokoelma, eikä järjes- 
tetty arkisto sanan varsinaisessa mielessä. 
Tavoitteena onkin saada rahoitusta aineis- 
ton arkistoimiseksi. Siihen kuuluisi myös 
aineiston luetteloiminen ja sijoittaminen 
internetiin. 

Arkisto voi hyvin, kun siihen saadaan 
koko ajan uutta aineistoa. Uskon, että 
monella meistä on kirjeitä, asiakirjoja, 
valokuvia ja kirjoja, jotka voisivat täy- 
dentää arkistoa ja samalla Inkeri-tietout- 
ta. Kun haluatte luovuttaa aineistoa Inke- 
ri-arkistoon, ettekä osaa jostakin syystä 
arvioida hallussanne olevan aineiston 
merkitystä, kehotan teitä kernaasti kään- 
tymään Inkeri-Liiton tai Inkeriläisten 
Viestin puoleen. On tulevaisuuden kan- 
nalta tärkeää, että inkerinsuomalaisten 
elämänvaiheista kertova aineisto saa- 
daan hyvään talteen. 

Tekemisen ja selvittelyn iloa myös kai- 
kille seuraaville kesäjuhlille! ® 


4 


INKERILÄISTEN VIESTI 



Sihteerin kynästä 


Anne Ttiohimäki 

Suomen Inkeri-liitto ry:n syyskokouksessa 22. 11.2009, liiton henkilöjäsenet ja jäsen- 
järjestöjen valtuutetut valitsivat liiton puheenjohtajaksi vuodeksi 2010 hl. tri Toivo 
Flinkin. Toivo vaihtui siis Toivoksi. 

Kun v. 2001 Toivo Iho alkoi heiluttaa puheenjohtajan nuijaa, oli hän ehkä hieman 
tuntematon jäsenistölle, koska ei ollut aiemmin ollut liiton aktiivijäsen. Sen sijaan pie- 
nemmälle joukolle meikäläisistä hän oli tullut tutuksi tilintarkastajan ominaisuudes- 
sa jo usean vuoden ajalta sekä Inkeriläisten sivistyssäätiön hallintoneuvoston ja hal- 
lituksen jäsenenä. Topin jäyhä rauhallisuus ja huumori ovat auttaneet meitä monen 
pulman ratkaisemisessa. 

Puheenjohtajan vaihtumisen myötä tuli myös muutoksia lehtemme toimitukseen. 
Päätoimittajana toimii nyt Toivo Flink. Toimitussihteeri Katri Einamon työn jatkajak- 
si on lupautunut hl. tri Riikka Mahlamäki-Kaistinen. Riikka on kolmannen polven in- 
keriläinen äidinisän puolelta. 

Kiitän Toivo Ihoa mielenkiintoisista vuosista ja toivotan terveyttä tulevina vuosi- 
na. Toivotan samalla Toivo Flinkin tervetulleeksi jatkamaan kaimansa työtä. Haluan 
kiittää myös Katria mukavista yhteistyövuosista ja toivotan hänelle menestystä uu- 
sien työhaasteiden edessä. Toivottavasti Riikka viihtyy haasteellisessa toimessaan ja 
saa runsaasti apua teiltä hyvät lukijat erilaisten kirjoitusten muodossa. ® 


Kokouskutsu 


Suomen Inkeri-liitto ry:n kevätkokous pidetään 

maaliskuun 28. päivänä 2010 klo 14.00 

Inkerikodissa 
Käpylänkuja 1 
Helsinki 

Käsitellään säännöissä kevätkokoukselle määrätyt asiat. 

Inkeri-päivät 12.-14.2.2010 


Inkeri-päivien tavoitteena on nostaa esiin 
inkerinsuomalaisten historiaa ja nykyi- 
syyttä. Tarkoituksena on myös tuottaa 
aineistoa julkista sanaa, koulutussekto- 
ria ja kansalaistoimintaa varten. 

Pe 12.2. Inkeri-näyttelyn avajaiset, 
Kansallisarkiston krypta, Helsinki 

La 13.2. klo 13.00-16.00 Ajankohtais- 
seminaari, Helsingin yliopisto, Porthania 

Toivo Flinkin kirjan julkistamistilaisuus 
siirtyy painoteknisistä syistä johtuen 
toukokuulle. Tilaisuus pidetään SKS:n 
tiloissa Helsingissä 4.5. 


Samalla käynnistyy valtakunnallinen 
Inkeri-viikko kirjastoissa: 

Inkeri-aiheinen kirjallisuus nostetaan 
esiin 12.2.2010 alkaen. 

Järjestäjät: Suomen Kotiseutuliitto, 
Inkeriläisten sivistyssäätiö, Suomen 
Inkeri-liitto ry ja Kansallisarkisto 


Ajankohtaisseminaari lauantaina 13.2.2010 


Paikka: 

Helsingin yliopisto, Päärakennus, Sali 5 

(Fabianinkatu 33, 3 krs.) 

Aika: 13.2.2010 klo 13.00-16.00 

Ohjelma: 

• Avaus: Inkerinsuomalaisen 
kulttuurin synty, pääjohtaja Jussi 
Nuorteva 

• Inkerinsuomalaisten kirkollinen 
elämä, professori Jouko Sihvo 

• Inkerinsuomalaisten kohtalo toisen 
maailmansodan jaloissa, dosentti 

Lassi Saressalo 

• Inkerinsuomalaisten palautus ja mitä 
sen jälkeen, FT Toivo Flink 

• Mitä suomalainen tietää 
inkerinsuomalaisista, rehtori Ville 
Marjomäki 

• Inkerinsuomalaisten henkinen 
pääoma, professori Martti Häikiö 

• Päätössanat, Valtioneuvos Riitta 
Uosukainen 


Järjestäjät: 

Suomen Kotiseutuliitto, Inkeriläisten sivis- 
tyssäätiö, Suomen Inkeri-liitto ry, Kansal- 
lisarkisto 

Lisätietoja: 

Suomen Kotiseutuliitto, Pääsihteeri Lassi 
Saressalo. puh. 050 590 2210, lassi.sa- 
ressalo@kotiseutuliitto.fi 


INKERILÄISTEN VIESTI 


Toimitussihteerin tervehdys 


Toimitussihteerinä noin viisi vuotta toi- 
minut Katri Einamo on jättänyt tehtä- 
vänsä ja hänen tilalleen astun minä. Olen 
Riikka Mahlamäki-Kaistinen, 36-vuotias 
filosofian tohtori Keski-Suomesta. Vuosi 
2010 aukenee minulle uudenlaisena ko- 
kemuksena. Astun saappaisiin, joiden us- 
kon kuljettavan minut lähemmäs isoisä- 
ni juuria. 

Ollessani alle 10-vuotias, rimppakint- 
tuinen ja vähän näsäviisas tyttönen, luok- 
kakaverini veti minua kipakasti letistä ja 
ilkkui ”Vaaris on venäläinen”. Vaikka en 
tuolloin tiennyt vielä paljon inkeriläisyy- 
destä, niin ymmärsin kuitenkin, että ve- 
näläinenhän meidän vaari ei nimenomaan 
ollut. Tomera toteamukseni "Meidän vaa- 
ri on Inkeristä ja se on ihan eri asia kuin 
Venäjältä”, on vieläkin, vajaat kolmekym- 
mentä vuotta myöhemmin, yksi inkeriläi- 
syyteen yhdistämistäni ydinkäsitteistä. 
Näen inkeriläisyyden omana ja omanlai- 
sena kulttuuri-identiteettinään, johon kuu- 
luvat yhteisten tapojen, perinteiden ja koh- 
taloiden ohella tietynlainen elämänasenne 



ja yhteisöllisyys. Inkeriläisyys ei näin ol- 
len ole minulle vain muisto mummilan 
kirjahyllyssä pölyyntyneestä pöytälipus- 
ta. Tiedän kuitenkin, että on paljon sellais- 
ta mitä en inkeriläisyydestä ja meistä inke- 
riläisistä vielä tiedä. Inkeriläisten viestin, 
vasta-avattujen Internet sivujen ja lukuis- 
ten inkeriläisyyttä ja inkeriläisten kohta- 
loa käsittelevien teosten kautta opin siitä 
varmasti paljon lisää tulevina kuukausina. 

Hyvää alkanutta vuotta toivottaen 

toimitussihteeri 

Riikka Mahlamäki-Kaistinen 


©UUT LEHDET 


Karjalan sanomat 2.12.2009 käsitteli 
Pentti Väistön artikkelissa suomalai- 
sen kulttuurin asemaa. 

Karjalan suomalaisten Inkeri-liiton pu- 
heenjohtaja Vadim Byrkland sanoo leh- 
den etusivulla, että suomalaista kulttuu- 
ria ja kieltä on pyrittävä vahvistamaan 
Suomen valtiorajojen ulkopuolella. 
Suomalais-ugrilaisten liittojen välinen 
yhteistyö on katoamassa. "Yhteisiä ta- 


pahtumia ja juhlia on enää vähän ja yh- 
teishenki on laimentunut”, Byrkland 
toteaa. Hänen mukaansa hengen lai- 
menemisen takana on väen vähentymi- 
nen. Suomalaisten määrä on pienenty- 
nyt Venäjällä ja Suomeen pyrkivien jono 
on edelleen pitkä. Suomi ja suomenkie- 
len asema olivat muutoinkin korostetus- 
ti esillä tässä Karjalan suomalaisten In- 
keri-liiton 20. vuotis juhlaa juhlistavassa 
lehdessä. ® 

"Juhla on rauhainen lähestynyt!” 


Irja Pelkonen 

Hyvinkään Inkeri-kerhon joulujuh- 
la 5.12.2009 Hyvinkään seurakuntakes- 
kuksessa. 

Hyvinkään Inkeri-kerholaiset viettävät 
aina joulukuun ensimmäisen viikonvaih- 
teen tienoilla yhteistä joulujuhlaa. Tänä 
vuonna juhlapäiväksi valittiin lauantai ja 
seuraavana päivänä hiljennyimme kukin 
tahoillamme toiseen tärkeään juhlapäi- 
vään, Suomen itsenäisyyspäivään. 

Meillä on tapana aloittaa juhla aina 
kynttilöiden sytyttämisellä. Ne kerholai- 
set, joilla on läheinen siirtynyt ajan rajan 
tuolle puolen, sytyttivät tuikun omaisensa 
muistoksi. Tänä vuonna Inkerin pienois- 
lippujen koristamalle muistopöydälle syt- 
tyi seitsemän kynttilää. Hetkeä juhlistivat 
Inkerin kirkossa toimineen rovasti Hannu 
Pelkosen puhe ja yhdessä laulettu ”Maa 
on niin kaunis”. 

Hyvinkään seurakunnan teatteri Beta 
esitti ohjaajaa Jouni Laineen sovittaman 
jouluevankeliumin, jossa esiintyjinä oli- 
vat kookkaat nuket. Laine kertoi saaneen- 


sa idean tähän "Joulun tähti”-näytelmään 
keskiaikaisesta Franciscus Assisilaisen 
nukketeatteriperinteestä. 

Juhlan musiikista vastasi Virosta Suo- 
meen muuttanut inkerinsuomalainen mu- 
siikinopettaja Malina Petrik pienten op- 
pilaidensa kanssa. Juhlayleisö sai laulaa 
heidän kanssaan kauneimpia joululauluja 
sydämensä pohjasta. 

Seurakunnan keittiössä valmistettu to- 
della maittava jouluateria oli tärkeä osa 
juhlaa. Hyvinkään seurakunnan pitopal- 
velu, joka hoiti Inkerin kesäjuhtien tarjoi- 
lun vuonna 2006, on kuulu korkeasta ta- 
sostaan. Keittiön emäntä on parhaillaan 
ehdolla Suomen parhaaksi suurtalouse- 
männäksi. 

Joulujuhlasta on muodostunut tärkeä 
vuoden kohokohta. Kaikki kerhon jä- 
senet saapuvat paikalle, mikäli mahdol- 
lista, aloittamaan joulun juhlaa yhdessä. 
Mukana on myös sukulaisia, joskus jopa 
Petroskoista asti. 

Suomalaiset Pietarissa - 
pietarilaiset Suomessa 


Vera Habalainen 


Pasilan kirjastossa pidettiin 28. joulu- 
kuuta, Helsingin kaupunginkirjaston 
1 809-merkkivuoden ohjelmaan kuuluva 
Pietarilainen ilta. Tilaisuuteen saapuneet 
saivat nauttia inkeriläisistä lauluista ja 
nähdä dokumenttielokuvan "Suomalaiset 
Pietarissa”. Tämä noin puolituntinen do- 
kumentti kertoi inkerinsuomalaisten koh- 
talosta Nevan rannoilla. Inkerin Liiton ja 
Inkerin kirkon jäsenet olivat mukana elo- 
kuvassa kertomassa eletyistä vaiheista ja 
kansanliikkeen toiminnasta Korpi-yhty- 
een musiikin soidessa taustalla. Elokuvan 
ohjannut ja kustantanut nuori ja lahjakas 
Irina Rybas oli itse paikalla kertomassa 
elokuvasta ja sen syntyvaiheista. 

Elokuvan voi sanoa antavan hyvin elä- 
vän kuvan kansasta. Siinä vanhusten sil- 
missä näkyy menneiden vuosien kipu, 
taas tanssissa pyörivät nuoret taas ovat 
täynnä elämää ja toivoa jakaa iloaan mui- 


den kanssa. Koska elokuva on venäjän- 
kielinen, yleisön joukossa ei ollut paljon 
suomalaisia. Dokumentti saa kuitenkin 
tulevaisuudessa suomenkielisen teksti- 
tyksen, jolloin se saa varmasti lisää kat- 
sojakuntaa. 

Pietarilainen ilta jatkui inkeriläisillä 
lauluilla, joita esitteli Ljubov Kalimul- 
lina. Korpi-yhtyeen laulut taas tuntui- 
vat elokuvan elävältä jatko-osalta johon 
paikallaolijat saivat osallistua laulaen. 
Tilaisuuden loppu oli vapaamuotoinen. 
Kahvitarjoilun lomassa oli mahdollista 
tutustua kybernometriin, josta kertoi lait- 
teen kehittäjä venäläinen psykologi Vasi- 
ly Beloly. Vanhoilla Venäjällä syntyneillä 
tutuilla oli tilaisuus ajatusten vaihtoon ja 
suomalaiset kertoivat inkeriläisille omis- 
ta Venäjä-kokemuksistaan. Joulukuinen 
ilta jätti hyvän vaikutelman ja lämmit- 
ti mielet. ® 


Suomen Inkeri-liitto ry:n internetsivut avattu! 

Käykää tutustumassa ja antamassa palautettanne osoitteessa 

www.inkeriliitto.fi 

SYYSKOKOUS 


Suomen Inkeri-liitto ry:n syys- 
kokous pidettiin 22.11.2009. 

• Liiton puheenjohtaja Toivo Iho toivot- 
ti kaikki tervetulleiksi ja avasi kokouk- 
sen. 

• Puheenjohtajaksi valittiin Keijo Kork- 
ka ja sihteeriksi kutsuttiin Anne Tuo- 
himäki. 

• Pöytäkirjantarkastajiksi valittiin An- 
nikki Kelo ja Aliisa Majava, jotka tar- 
vittaessa toimivat myös ääntenlaski- 
joina. 

• Päätettiin liittymis- ja jäsenmaksun 
suuruudesta sekä lehden tilausmaksus- 
ta v. 2010. 

- liittymismaksua ei kanneta 

- jäsenyhdistyksen jäsenen maksu 
2 € /jäsen 

- henkilöjäsenen jäsenmaksu 10 

- kannattavan jäsenen maksu 50 

- Inkeriläisten viestin tilausmaksu 

- Suomi ja Ruotsi 30 

- muut maat 36 

• Hyväksyttiin hallituksen laatima esitys 
toimintasuunnitelmaksi ja talousarvi- 
oksi v. 2010. 

• Päätettiin, ettei hallituksen jäsenille 
makseta kokouspalkkioita ja tilintar- 
kastajien palkkiot maksetaan laskun 
mukaan. 

• Vuodesta 2001 liittoa johtanut Toivo 
Iho ilmoitti terveydentilaansa vedoten, 
ettei enää valitettavasti ole käytettävis- 
sä valittaessa puheenjohtajaa v. 2010. 

- puheenjohtajaksi v. 2010 valittiin 
yksimielisesti hl. tri. Toivo Flink 

- hallituksen erovuorossa olleet 
jäsenet 


- Lilj a Kuivanen, Maria Lahti j a Anne 
Tuohimäki sekä varajäsen Tytti 
Piironen valittiin uudelleen vv. 
2010 - 2012 . 

- varajäsenen Pirkko Huurron 
pyydettyä eroa terveydellisistä 
syistä, valittiin hänen tilalleen 
loppukaudeksi vv. 2010-2011 
Lassi Saressalo Tampereelta. 

- varsinaisiksi tilintarkastajiksi 
valittiin Maire Rehnfors ja 
Lilja Kuippa 

- sekä varatilintarkastajiksi Anna- 
kaisa Mörttinen ja Kerttu Susi. 

• Päätettiin, että kevät- ja syyskokoukset 
v. 2010 pidetään Inkerikodissa ja kutsu 
niihin julkaistaan Inkeriläisten viestissä 
sääntöjen mukaisesti, hallituksen mää- 
räämänä ajankohtana. 

• Esiteltiin Mannerheim ristin ritarin 
Mikko Pöllän leskeltä testamentilla saa- 
tu Inkerikotiin sijoitettu Valkeasaaren 
kirkkoa esittävä taulu, joka on kiitolli- 
suudella vastaanotettu kesällä. 


Hallitus v. 2010 


Varsinaiset jäsenet 

• Toivo Flink pj. 

• Viktor Hyyrönen 

• Keijo Korkka 

• Lilja Kuivanen 

• Maria Lahti 

• Aliisa Majava 

• Irja Pelkonen 

• Viljo Suomalainen 

• Anne Tuohimäki 

• Toivo Tupin 


Varajäsenet 

• Annikki Kelo 

• Tytti Piironen 

• Lassi Saressalo 

Matkan varrelta - 
Inkerinsuomalaisen muistelmia 




alt 


"im. 


o/r. 


s tel, 




O07 


"alle 


Sodanaikainen Inkeri 


Reino Jaakkimainen 

Vapaaehtoisina Saksaan 

Talvesta 1941-42 alkaen ylläpitivät sak- 
salaiset värväysohjelmaa kerätäkseen 
nuoria miehiä ja naisia töihin Saksaan. 
Monet nuoret suomalaiset miehet pako- 
tettiin tai houkuteltiin Saksan armeijaan 
heidän hakiessaan työtä ja ruokaa. Nämä 
"vapaaehtoiset”, melkein 700 miestä 
muodostettiin yksiköksi ”Ost-Bataillon 
664”. He vartioivat rautateitä ja taisteli- 
vat partisaaneja vastaan. 

Nälkäkuoleman uhatessa meitä päätti- 
vät Jussi ja Matti, säästääkseen meidän 
vähäistä ruokavarastoamme, käyttää tilai- 
suutta hyväkseen ja mennä vapaaehtoisi- 
na työhön Saksaan. He menivät haastatte- 
luun ja lääkärintarkastukseen Karhilaan, 
paikkaan jossa ennen oli sijainnut mei- 
dän entinen keskikoulumme ja kunnan 
toimisto. Heidät hyväksyttiin lähtemään. 

He tulivat takasin kotiin sanomaan 
hyvästit, ottamaan mukaan vaatteensa ja 
eväänsä. Heidän ovelle mennessään äiti 
ryhtyi itkemään ja rukoili poikia jäämään 
kotiin. Aluksi olin itsekkäästi pitänyt aja- 
tuksesta, että olisin yksin vanhempiemme 
silmäteränä, mutta nyt kun eron hetki tuli, 
muutin mieleni. En halunnutkaan veljie- 
ni menevän pois. Pelkäsin, etten koskaan 
enää näkisi heitä. Liityimme isän kanssa 
äitiin. Jussi pysähtyi, mietti vähän ja las- 
ki sitten laukkunsa lattialle. Matti meni 
ovelle, aukaisi sen ja astui yli kynnyk- 
sen. Hän seisoi pitkän minuutin, kääntyi 
hitaasti ympäri ja palasi taloon. 

Myöhemmin kävi ilmi, että useimmat 
Saksaan menneet kärsivät pahan kohtalon. 


Heidät heitettiin yhteen venäläisten kans- 
sa "itätyöläisiksi” (Ostarbeiter) erikoislei- 
reihin, missä he kärsivät paljon natsien ro- 
dullisesta järjestelmästä, missä saksalaiset 
"herraskansana” olivat listan ylimpänä, 
juutalaiset ja slaavit sen pohjassa. Heidän 
kohtelunsa oli pahempaa kuin entisajan 
orjien. (Jussi Pettinen, jonka mainitsin 
aikaisemmin humalapäissään ajaneen mi- 
nua takaa, hävisi siellä tietämättömiin.) 
Silloin päätimme, että tapahtukoon mitä 
tahansa, me pysymme yhdessä. 

Näin ei ollut laita erään naapurimme 
kanssa. Olin alaluokilla heidän tytären- 
sä luokkatoverina. Kävelimme usein yh- 
dessä kouluun ja leikimme sen jälkeen. 
Muistaakseni vanhemmillamme oli sil- 
loin tällöin jotain kitkaa. Kerran Kat- 
ri-tätini oli ostanut uudet kengät, mitkä 
hän pani käsistään pukeutuessaan sisä- 
käytävälle. Kun hän meni niitä nosta- 
maan, kengät olivatkin kadonneet. Ih- 
meissään hän kysyi naapureilta. Kukaan 
ei ollut nähnyt mitään. Parisen kuukaut- 
ta jälkeenpäin kylätansseissa täti huoma- 
si omat kenkänsä naapurin tytön jaloissa. 
Katri-täti pakotti tytön paikan päällä an- 
tamaan kengät takaisin. 

Oskalassa ollessamme yllätyimme, 
kun tämän perheen isä koputti ovelle ja 
astui sisään. Emme tienneetkään, että 
hekin olivat takaisin kylässä. Mies pyy- 
si lupaa jäädä meille yöksi. Myös nämä 
naapurit olivat vähillä ruoilla ja mie- 
hen perhe, kolme lasta ja äiti, pyysivät 
ruokaa. Äitimme antoi miehelle jotakin 

syötävää ja laittoi hänelle patjan lattial- 
le. Aamulla miespoloinen meni ulos tiel- 
le talvipakkaseen. Emme kuulleet hänes- 
tä, emmekä hänen perheestään mitään 
jälkeenpäin. Olen varma, että mies kuo- 
li pakkasessa jonnekin tienvarteen, niin 
kuin moni muu. 

En kerro tästä arvostelumielessä. En 
tiedä naapuriemme tilanteesta tarkem- 
min; en heidän vaihtoehdoistaan. En tie- 
dä mitä minä olisin tehnyt heidän sijas- 
saan. Kerron tästä, koska se kuvastaa 
minkälaisessa tilanteessa me elimme; 
painajaisunen tapaista, ilman toivoa, il- 
man pelastusta. Meidän kylämme tapai- 
sissa rintamavyöhykkeen kylissä kuoli 
nälkään tuhansia ihmisiä joko kotonaan 
tai yrittäessään omin päin päästä Viroon, 
tänä kylmänä armottomana talvena. 

Pikkuhiljaa osoittautui, että kylään oli 
tullut takaisin muitakin kyläläisiä. Perhe 
Juakkolan talosta, Oskalan toisella puo- 
lella valtatietä, halusi muuttaa meille Os- 
kalaan. Heitä oli myös viisi: Vanha äiti, 
Annamari-tytär kahden pienen lapsensa 
kanssa ja keskenkasvuinen tytär Lempi. 
Annamarin mies oli armeijassa, poika sii- 
nä neljän, tyttö kahden vuoden iässä. En 
vieläkään käsitä miten me, kymmenen ih- 
mistä, tuli mm e toimeen siinä pienessä yh- 
den huoneen talossa. Mutta ”sopu sijaa 
antaa”, ja meillä olikin sopua. Meillä oli 
miehiä talossa ja tämä antoi naisperheelle 
jonkinlaisen turvallisuudentunteen. 

Saimme jopa yllättävän, mutta myös 
tervetulleen vieraan. Saksalainen sotilas 
kävi vierailulla. Kädenliikkeistä ymmär- 
simme, että hän halusi vain viettää aikaa 
siviilien parissa. Asetimme hänelle tuo- 
lin keskelle lattiaa. Sotilaan kasvot sätei- 
livät mielihyvästä. Merkkikieli ei aivan 
riittänyt, mutta käsitimme, ettei hän ollut 
onnellinen joutuessaan olemaan sodas- 
sa. Hän kaipasi omaisiaan kaukaa koto- 
na. Hän osoitti saappaitaan. "Saapuessa- 


ni Leningradiin, jalkani kuluivat nilkkaan 
asti,” hän näytti. "Moskovaan mennessä 
ne tulevat kulumaan polviin asti.” ”SS”, 
hän sanoi: ”... nicht gut. Ne tappavat nai- 
sia ja lapsia ”, osoittaen lapsiin: "Burn, 
burn”. Sitten hän epäröi hetken: ”Nicht 
alles, jotkut gut.” Tämä kelpo, kunnon 
mies, oli väsynyt sotaan ja sen kauhui- 
hin. Hän vieraili meillä monta kertaa. 

Siemenperunat 

Kun kevät 1942 vihdoinkin saapui, kier- 
telimme pellot ja maat etsien mitä tahansa 
syötävää: kaalia, perunoita, porkkanoita, 
lanttua, jne. emmekä välittäneet olivatko 
ne jäätyneitä tai mädäntyneitä. Kaikki 
kelpasi. Ruohon alettua kasvaa etsimme 
voikukkia, nokkosia, suolaheinää ja äiti 
teki niistä kakkuja kalanmaksaöljyssä. 

Oletettavasti Suomen painostuksesta 
saksalaiset antoivat meille siemenperu- 
noita, kaalin ja porkkanan siemeniä, veh- 
nän- ja kauranjyviä kevätistutuksiin ja 
viljelemiseksi. Ampumisen uhalla niitä 
ei saanut syödä itse. Me panimme maa- 
han kaiken paitsi perunoiden keskiosan, 
kei kk asimme perunat paloiksi ja istutim- 
me kaikki itusilmut, mutta keskiosan pe- 
runasta söimme itse. Täten saisimme hy- 
vän perunasadon, vai kk a söimmekin osan 
pelkäämättä. Vaikka maata kaivaessaan 
näkisikin silmupalasen, ei silti pystyisi sa- 
nomaan mitä leikellystä perunasta puuttui. 

Koska meillä ei ollut hevosta käytettä- 
vissämme kiskomme auraa itse. Isä, Jussi 
ja Matti "valjaissa” vetivät auraa ja minä 
käsittelin sitä. Saksalaiset kerääntyivät 
kummastelemaan (ihmettelemään) tätä 
primitiivistä toimintaa. Monet laskivat 
leikkiä (tarjosivat minulle ruoskan), toi- 
set ottivat kuvia meistä. Kaipa noita ku- 
via löytynee vieläkin jonkun saksalaisen 
kotiseinällä. 

Muistelmat jatkuvat seuraavassa numerossa 


12 


INKERILÄISTEN VIESTI 



11 . 4.2010 kello 14 kerho 

2 . 5.2010 kello 14 kerho 


Ilmoittajille 

Jotta tapahtumakalenteriin toivo- 
tut järjestöjen ilmoitukset ehtisivät 
painoon, tulee ne lähettää toimitus- 
sihteerille, postitusmuodosta riip- 
pumatta, siten, että ne ovat perillä 
viimeistään lehden kakkossivulla il- 
moitettuna aineiston vastaanotto- 
päivänä. 


Turun seudun Inkeri-seuran 
tapahtumia 

Bessede-hetket jatkuvat Palvelupistees- 
sä joka kuukauden 1. ja 3. perjantai klo 
13.00 Irma Kapasen vetäminä. Tervetu- 
loa viettämään teehetkeä vapaan keskus- 
telun merkeissä. 

Hallitus kokoontuu joka kuukauden 
ensimmäisenä maanantaina klo 16.30 
Palvelupisteessä, Uudenmaankatu 1. Jos 
teillä on asioita, joita haluaisitte hallituk- 
sen käsittelevän, ottakaa yhteyttä halli- 
tuksen jäseniin tai Palvelupisteeseen. 


Hyvinkään Inkeri-kerhon 
tapahtumia 

Hyvinkään Inkeri-kerho ry. kokoontuu 
seurakunnan aulakahviossa Hämeenkatu 
16 keväällä kuukauden 1. sunnuntai klo 
14.00 seuraavasti: 

• 7 . 2.2010 klo 14 Seurakuntasalissa Kir- 
konmäellä toimittaja, kirjailija Mat- 
ti Rönkä kertoo inkerinsuomalaises- 
ta Viktor Kärpästä, joka on eräs hänen 
kirjojensa päähenkilöistä. Alussa kah- 
vitarjoilu. 

• 7 . 3.2010 kello 14 kerho 


Elokuussa järjestetään päiväretki seura- 
kunnan leirikeskukseen. Retken tarkempi 
ohjelma ilmoitetaan myöhemmin. 

Tiedustelut Irja Pelkonen, inkeriker- 
ho@gmail.com tai p. 040 550 5712 


Lahden seudun inkeri-seuran 
tapahtumia 

Vuoden 2010 toiminta 
Kerhoillat joka kuukauden toinen maa- 
nantai alkaen klo 15.00 Lutherin kirkko, 
Vuorikatu 37 

• 8.2.2010 kerhoilta 

• 8 . 3.2010 kevätkokous 

• 12 . 4.2010 kerhoilta 

• 10 . 5.2010 kokoonnumme Kahvisaaressa 

• 28 . 6 .- 2 . 7.2010 matka Haapsaluun 

• Heinäkuussa 2010 Inkeriläisten kesä- 
juhla 

• 1 .- 31 . 8.20010 Inkeri-näyttely kirjas- 
tossa, Kirkkokatu 3 1 , Lahti 

• 9 . 8.2010 inkeriläispäivä Tuohirannassa 
"kimppakyydein” 

• 13 . 9.2010 kerhoilta 

• 11.10.2010 syyskokous 

• 8.11.2010 kerhoilta 

• 5 . 12.2010 joulumatka Kangasalalle 

Kirjaston Inkeri-näyttelyyn pyydämme 
vinkkejä, esineitä, valokuvia Inkeristä. 
Erityisen tärkeää olisi löytää kuvia inke- 
riläisten palautuksesta Neuvostoliittoon. 
Näyttelyn yhteyshenkilö 

- Arvo Korkkinen p. 044 581 768 1 

- Sihteeri Maria Lahti p. 0400 841 741 

Kerhoilloista ja kokouksista tiedustelui- 
hin vastaa Maria Lahti, p. 0400 841 741 


INKERILÄISTEN VIESTI 


13 


Inkerikuoron harjoitukset 
jatkuvat 

Keskiviikkoisin klo 16.45-18.30 

Inkerikoti 

Karjalatalo 

Käpylänkuja 1 

00610 Helsinki 

Kuoroa johtaa Evelin Ojalo 

Uusia laulajia toivotaan kuoron riveihin 

ja kaikkiin ääniin. 


Seukot 

Tiedustelut: Pir kk o Huurto 
p. (09) 783 391 tai 0400 748 318 

Inkerikoti 
Karjalatalo 
Käpylänkuja 1 
00610 Helsinki 


Helsingin seudun Inkeri-seuran 
tapahtumia 

Tiedustelus Toivo Tupin 
p. 040 578 3894 

Inkerikoti 
Karjalatalo 
Käpylänkuja 1 
00610 Helsinki 


Inkerikeskuksen tapahtumia 

www. inkerikeskus.fi 
Inkerikeskus ry. 

Hämeentie 103 A 
00550 Helsinki 


Inkerin kulttuuriseuran 
tapahtumia 

Yhteystiedot ja tiedustelut: Inkerin Kult- 
tuuriseura ry. 

Wallininkatu 7, 00530 Helsinki 
p. (09)2733 225 klo 10-16.00 
Sähköposti: posti @inkeri.com/toimisto @ 
inkeri.com 

• 9.2. klo 14.00 Sukututkimusretki kan- 
sanrunousarkistoon. Kokoontuminen 
Suomalaisen kirjallisuuden seuran ala- 
aulassa. Hallituskatu 1 . 

• 25 . 2 . klo 16-18.00 Helmikuun kulttuu- 
rikahvila. Viimeiset vatjalaiset. Taiton 
yliopiston professori Heinike Heinsoo 
kertoo vatjalaisten menneisyydestä ja 
nykyisyydestä. Wallininkatu 7, 00530 
Helsinki. 

• 25.3. klo 16-18.00 Maaliskuun kulttuu- 
rikahvila. Inkerikot. Pietarilainen tutki- 
ja Olga Konkova valottaa inkerikkojen 
omaperäistä kulttuuria. Wallininkatu 7, 
00530 Helsinki. 

• 25 . 4 . klo 15-17.00 Huhtikuun kulttuu- 
rikahvila. Kahvikonsertti. Suomi-poika 
Ottneel Jiirissaar esittää keväistä mu- 
siikkia ja kertoo elämästään. Wallinin- 
katu 7, 00530 Helsinki. 

• 26 . 4 . Ottneel Jiirisaar esittää keväis- 
tä musiikkia ja kertoo elämästään. Ke- 
ravan seurakuntakeskus. Papintie 1, 
04200 Kerava. 


Kädentaidot keväälle 2010 

Ompeluseura kokoontuu Koivussa ja täh- 
dessä, joka toinen torstai 14.00-16.00 
Sopii myös ompelutaidottomille juttu- 
seuraa kaipaaville. Tehdään mm. tyynyn- 
päällisiä tai nukenvaatteita myyjäisiin tai 

muuta itselle tärkeää. Kevään kokoontu- 
miset 4.2, 18.2, 4.3 ja 18.3, 15.4, 29.4 

• 9.3. Kuvia savelle 

• 18.3. klo 12-14.00 Pääsiäismunia. Tu- 
tustutaan pääsiäismunien perinteeseen 
ja koristellaan munia nauhoin, helmin 
ja maalauksin. Materiaalimaksu 5 €. Il- 
moittautuminen 11.3. mennessä. 

• 20.4. ja 27.4. klo 10-14.00 Paperimas- 
sa nukke. Muotoilemme ja maalaam- 
me oman paperimassakasvoisen nuken. 
Nukelle tehdään kankainen täytetty var- 
talo ja hiukset oman toiveen mukaan. 
Tee itselle tai lahjoita myyjäistuotteek- 
si. Materiaalimaksu 3-5 €. Ilmoittau- 
tuminen 13.4. mennessä materiaalihan- 
kintojen takia. 

• Keravan paluumuuttajien kerho ko- 
koontuu tiistaisin 9.2, 9.3, 13.4, ja 11.5. 
klo 14.30-17.00 Talkoorenkaan tilois- 
sa, Aleksis Kiventie 18, 04200 Kerava 


MATKAT 

9.-12.7.2010 Ihanan Inkerin prameat 
palatsit ja puutarhat 

Suunnitteilla matka Pietarin länsipuolel- 
le, jossa kohteina tsaarien palatsit puu- 
tarhoineen. (mahdollisuuksien mukaan 
Pietarhovi, Pushkina, Pavlovski, Hatsi- 
na). Palatsivierailujen suunnittelu tapah- 
tuu yhdessä Pietarin Sampo-keskuksen 
kanssa. Paluumatkalla Viipurin linna. 

• Yöpyminen todennäköisesti Kupanit- 
sassa Kikkerin Paronin talossa puoli- 
hoidolla. 

• Hinta ja muut tarkemmat tiedot selviä- 
vät helmikuussa. 


• Matkan toteutuminen edellyttää vähin- 
tään 12 osallistujaa. 

• Matkanjohtaja Alina-Sinikka Salonen 

• Tiedustelut a-s.salonen@pp.inet.fi tai p. 
040 743 7042 


28.-30.8.2010 Peipsijärven sipulimark- 
kinat ja Petserin luostari 

Peipsijärven ympärillä Virossa on paljon 
nähtävää. Alueella asuvat karjalaistaus- 
taiset setukaiset. Vanhauskoisten kylissä 
on oma tunnelmansa. Kesämatkan koh- 
teena on Luiibnitsa, jossa vietetään sipu- 
limarkkinoita. Tutustumme myös setujen 
ulkoilmamuseoon. 

Ensimmäinen yö vietetään Värskan 
kylpylässä Seutumaalla.Toisena päivä- 
nä ylitämme Venäjän rajan ja tutustum- 
me vanhaan Petserin luostariin, joka on 
toiminut yhtäjaksoisesti yli 500 vuotta. 
Luostarilta matka jatkuu 50km päähän 
Pihkovaan, jossa tutustutaan Kremliin. 
Yöpyminen paikallisessa hotellissa.Kol- 
mantena päivänä lähdemme paluumatkal- 
le Tallinnaan. 

Matkan hinta 370 sisältää laivamat- 
kat Tallinnaan, bussikuljetuksen, suomen- 
kielisen opastuksen koko matkan aikana, 
majoittumisen kahden hengen huoneisiin, 
aamiaiset ja kolme lounasta. Pakollisen 
ryhmäviisumin hinta on 43 €. 

Vastuullisena matkanjärjestäjänä toi- 
mii Tiit Reisid ja matkanjohtajana Inke- 
rin kulttuuriseuran puh.joht. Helena Miet- 
tinen 

Ilmoittautumiset sähköpostitse koivu- 
jatahti@inkeri.com tai Inkerin kulttuuri- 
seuraan p.(09) 2733 225 (ark. 10-16.00) 
tai Eeva Kotiniitty, p. 358 405 373 243. 

LEVITÄ INKERI-TIETOA 


SAATAVANA INKERILÄISTEN 
SIVISTYSSÄÄTIÖSTÄ 
Annikki Kelo p. 045 2612 345 
Ti Klo 18.30-20.00 


• Kirjallisuutta 
Häkkinen, Juho 

Siihen maahan, jonka minä 
sinulle osoitan, I-II, 15 € 
Sveriges ingermanländarnas 
historia, 24 € 

Kalevalaseuran vsk. 69-70 
Inkerin teillä, 11,50 € 

Maria Luukan laulut ja loitsut, 

6.50 € 

Krifors, Lars 

Oli onnistuttava, 15 € 

Kuivanen, Lilja (toim.) 

Inkerin vuosijuhlat 2003, 20 € 
Nevalainen, Pekka 
Inkeriläinen siirtoväki 
1940-luvulla, 25 € 

Nevalainen, Pekka & Sihvo, 
Hannes (toim.) 

Inkeri - historia, kansa, 
kulttuuri, 50,50 € 

Nokkala, Tapani 

Paavo Räikkönen Inkerin mies, 
25 € 

Ojala, Ella 
Pitkä kotimatka, 14 € 
Pelastunut albumi, 22 € 
Ensimmäinen kevät, 16 € 
Sananlaskuja ja tarinoita, 8 € 

Pelkonen, Hannu 

Voihan Venäjä, 25 € 

Pettinen, Albert 

Lauluja koululaisille, 4 € 
Lauluja sekakuorolle, 6 € 

Pärnänen, E. 

Antti Kivekäs I-II, 9 € 

Ripatti, Maria 

Elämä yhden kortin varassa, 

16.50 € 

Santtu, Lauri 
Murrejuttuja, 2,50 € 

Saressalo, Lassi 
Inkeri, 3,5 € 

Savolainen, Aatu 

Suomalainen sissisodassa, 15 € 

Savolainen, Mikko 

Inkerinmaa, 33,50 € 


Seppänen, Heikki 

Etelän tien kulkija - Vilho He- 
lanen, 25 € 

Sihvo, Jouko 

Inkerin kansan 60 
kohtalonvuotta, 24 € 

Sihvo, Jouko (toim.) 
Inkerinsuomalaisten kohtalo, 
20 € 

Störgren, Aleksander 
Mutkainen tie vapauteen, 10 € 
Suominen, Hellin 
Mooses Putron elämäkerta, 

2,50 € 

Survo, Arvo 
Itku Inkerille, 17 € 
Hiukkanen, Saimi 
Elämäni helminauha, 5 € 

• Äänilevyjä 

Inkerinkuoro 

Minä tyttö, CD 10 € 

Nouse Inkeri, äänilevy 2,50 € 

Survo, Arvo 

kasetti Omall maali, 9 € 

• Karttoja 
Inkerin kartta 

v. 1933, 12 € 

Inkerin kartta 

v. 1992, 10 € 

Kylä- ja tiekartta, € 

Keski-Inkeri v. 1993, 10 € 

• Liput 

Inkerin pöytälippu 

(satiinia) + 

salko marmorijalustalla 18,50 € 

Inkerin pöytälippu 

(polyesteria) + 

salko marmorialustalla 15 € 

Inkerin pöytälippu 

(satiinia), 10 € 

Inkerin pöytälippu 

(polyesteria), 8 € 


• Adressi 

Surunvalitteluun, 7 € 

SAATAVANA INKERIN 
KULTTUURISEURASTA 
Puh. 09-2733 225 

Flink, Toivo & Mäkilä, Eeva 

Inkerin lasten oppikirja, 5 € 

Kalevala 

Suomeksi ja venäjäksi. 

Käännös Hiiri, A. & Kiuru, E. 
20 € 

Miettinen & Uusma 

Inkerin satulipas, 17 € 
Miettinen, Helena 
Kohtalontie. Kertomus inkeri- 
läisen opettajan elämäntaipa- 
leesta Inkerinmaalta Ruotsiin ja 
paluusta Neuvostoliittoon, 5 € 

PÄÄKIRJOITUS 


Inkerin historia on Suomen ja 
suomalaisuuden historiaa 


Toivo Flink 

Tämän todistavat lukuiset tutkimukset, 
joiden avulla pystymme hahmottamaan 
Inkerin ja Suomen yhteenkuuluvuuden. 
Tämä yhteenkuuluvuus on rakentunut ja 
voimistunut Suomen ja Inkerin suoma- 
laisten yhteisissä henkisissä tavoitteissa. 
Sellaisiksi miellän hengellisen, siis lute- 
rilaiseen uskontoon perustuvan, kielelli- 
sen ja kulttuurisen yhteenkuuluvuuden. 
Otan tässä esimerkiksi kaksi yleisteosta, 
kaksi kokoelmaa, joissa oli mukana niin 
kantasuomalaisia kuin inkerinsuomalai- 
sia kirjoittajia. 

Vanhemmista mainittakoon Inkerin 
suomalaisten historia vuodelta 1969 inke- 
riläissyntyisen tohtori Sulo Haltsosen toi- 
mittamana. Sen julkaisi Inkerin sivistys- 
säätiö. Uudemmalla, SKSmjulkaisemalla 
yleisesityksellä, alkaa silläkin olla ikää. 
Se ilmestyi vuonna 1991. Sen toimittivat 
tohtori Pekka Nevalainen ja professori 
Hannes Sihvo. Heidän kokoamassaan ja 
kirjoittamassaan teoksessa Inkeri Historia 
Kansa Kulttuuri oli mukana kummankin 
suomalaisuuden osan edustajia. 

Kumpikin Inkerin yleisesitys todistaa 
vakuuttavasti tuhansien henkilöiden hen- 
kisen uurastuksen kautta, että suomalai- 
suus on yhdistänyt heitä valtiollisista ra- 
joista huolimatta. Kehotan teitä, hyvät 
lukijat, lämpimästi selailemaan uudel- 
leen kumpaakin teosta. Uskon, että jak- 
satte ihmetellä tuttuja, vaan jo unohtu- 
neita tapahtumia ja niihin vaikuttaneita 
henkilöitä. 


Vuonna 1990 alkanut inkerinsuoma- 
laisten paluumuutto Suomeen ja sitä 
seuranneet tapahtumat ovat tarjonneet 
mahdollisuuden tutkia ja julkaista tutki- 
mustuloksia monella tapaa uudessa poliit- 
tisessa ja henkisessä ilmapiirissä. 

Vuonna 2000 valmistunut väitöstut- 
kimukseni osoitti minulle vakuuttavas- 
ti, että ainakin autonomian aikaista In- 
kerin ja Pietarin suomalaisten historiaa 
voidaan pitää elimellisenä osana Suomen 
historiaa. Entä vuoden 1917 tapahtu- 
mien ja sotien välinen aika? Omakohtai- 
nen selvittelyni tältä ajanjaksolta osoittaa 
selkeästi, että pakolaiselämän vaikeuk- 
sista huolimatta 1920-1930 -luvut olivat 
arvokasta ja hedelmällistäkin heimotoi- 
minnan aikaa Suomessa. 

Jatkosodan aika ja väestönsiirrot Suo- 
meen 1943-1944 kertovat, kuinka pal- 
jon Suomen valtiojohto ja kymmenet tu- 
hannet heimoaktivistit olivat edistäneet 
sodanaikaisten väestönsiirtojen onnis- 
tumista. Tämä selviää mm. Kotiin kar- 
kotettavaksi maaliskuussa 2010 ilmesty- 
neestä tutkimuksestani. 

Sodanj älkeisestä inkerinsuomalaisten 
toiminnan vaiheista tiedetään vähän. Yhtä 
vähän tunnetaan 1920 ja 1930 -lukujen ta- 
pahtumia. Silti se, mitä tiedetään, riittää 
kuitenkin perustavaa laatua olevan kan- 
nanoton esittämiseen: inkerinsuomalais- 
ten historia on osa suomalaisuuden his- 
toriaa. Miksi sitä kuitenkaan ei esitellä 
suomalaisissa historian oppikirjoissa? (D 

Inkeri-näyttelyn avajaiset 


Riikka Mahlamäki-Kaistinen 

Inkeri-näyttely avattiin perjantaina 
12.2. Kansallisarkiston pääjohtaja 
Jussi Nuorteva toivotti monipäisen 
kutsuvierasjoukon tervetulleeksi ja 
valotti näyttelyn syntyhistoriaa seu- 
raavin sanoin. 

"Vuosina 2004-2009 Kansallisarkisto to- 
teutti valtioneuvoston kanslian rahoituk- 
sella mittavan tutkimushankkeen Suomi, 
sotavangit ja ihmisluovutukset 1 939— 
1955. Hanke sai alkunsa keskustelusta, 
joka koski toimittaja Elina Sanan suurta 
huomiota herättänyttä kirjaa "Luovutetut, 
Suomen ihmisluovutukset Gestapolle”. 
Toisen maailmansodan ajan sotarikok- 
sia ja holokaustia selvittävä Simon Wie- 
senthal-keskus vetosi vuonna 2003 tasa- 


vallan presidentti Tarja Haloseen, jotta 
Suomi selvittäisi virallisesti sota-ajan 
juutalaisluovutuksensa. Presidentti Ha- 
losen aloitteesta valtioneuvoston kans- 
lia pyysi professori Heikki Ylikangasta 
laatimaan selvityksen paitsi juutalaisten 
luovutuksista myös muista sellaisista so- 
ta-ajan erityisilmiöistä, joita tulisi tutkia. 

Heikki Ylikangas nosti tutkimukses- 
saan esiin useitakin tutkimusteemoja. 
Neuvostosotavankien kuolemat rintamal- 

la ja Suomen sotavankileireillä, siviilivan- 
kien kuolemat ja kohtelu Suomen miehit- 
tämässä Itä- Karjalassa, sotavankien siirrot 
suomalaisten ja saksalaisten välillä - tä- 
hän ryhmään kuului myös kymmeniä juu- 
talaisia neuvostosotavankeja - sekä muut 
Suomen siviili- ja sotilasviranomaisten 
sodan aikana ja välittömästi sen jälkeen 
tekemät ihmisluovutukset. Suurin ryhmä 
olivat inkeriläiset, jotka saksalaisten jouk- 
kojen edetessä olivat siirtyneet Suomeen. 
Ryhmä oli suuri, yli 60 000 henkeä. Heis- 
tä suurin osa palasi Neuvostoliittoon väli- 
rauhan sopimuksen tultua solmituksi syk- 
syllä 1944. He eivät kuitenkaan päässeet 
palaamaan takaisin Inkerinmaalle ennen 
kuin 1970-luvulla. 

Valtioneuvoston kanslia rahoitti muut 
Heikki Ylikankaan esittämät tutkimus- 
kohteet, mutta inkeriläisten aseman sel- 
vittämiseksi esitettiin haettavaksi Suo- 
men Akatemian tutkimusrahoitusta. 
Vaikka teema oli kiinnostava, kesti kil- 
paillun tutkimusrahoituksen saaminen 
pitkään, joten hanke saattoi aloittaa toi- 
mintansa vasta muuta hanketta pari vuotta 
myöhemmin. Kotiin karkotettavaksi - In- 
keriläisten siirtolaisten paluu ja palautta- 
minen Neuvostoliittoon 1944-55 päättyi 
sen vuoksi vasta viime vuoden lopussa ja 
sen tutkimustyöhön perustuva filosofian 
tohtori, tutkija Toivo Flinkin tutkimus il- 
mestyy runsaan parin viikon kuluttua. 

Kansallisarkistossa hanke on voinut 
hyödyntää sekä Kansallisarkiston omia 
kokoelmia että entisen Sota-arkiston ko- 
koelmia. Sota-arkisto liitettiin Kansallis- 
arkiston yhteyteen vuoden 2008 alusta 
lukien. Keskeisin kokoelma, jonka ha- 
luan tuoda esiin, on niin sanottu Inke- 
rin arkisto, joka kattaa pääasiassa vuodet 
1917-1944. Siihen sisältyy inkeriläisten 
yhdistysten ja niin sanotun Inkerin va- 
pausliikkeen asiakirjoja, lehtileikkeitä ja 
valokuvia. Uudemmista arkistoista tärkeä 


on Inkerin liiton arkisto sekä monet tätä 
aihetta valaisevat yksityisarkistot. 

Olemme iloisia siitä, että tutkimushan- 
ke on voitu saattaa eräiltä osin päätök- 
seen, kun tohtori Flinkin tutkimus val- 
mistuu. Olemme iloisia myös siitä, että 
Jenny ja Antti Wihurin rahasto on myön- 
tänyt Toivo Flinkille rahoitusta, joka 
mahdollistaa inkeriläisiin kohdistuvan 
tutkimuksen jatkamisen Turun yliopiston 
Siirtolaisuusiusti tuutin suojissa. Kansal- 
lisarkisto tukee myös tätä jatkohanketta. 
Erityisesti pyrimme auttamaan tutkimus- 
aineistojen kartuttamisessa. Inkeriläisyys 
on vähitellen häviämässä sekä Venäjällä 
että Suomessa. Inkeriläisille myönnet- 
tiin 1990-luvun alussa oikeus tulla Suo- 
meen paluumuuttajina ja tuhannet, jopa 
kymmenet tuhannet ovat käyttäneet tätä 
mahdollisuutta. Se on ymmärrettävästi ai- 
heuttanut merkittävän suoneniskun inke- 
riläiselle kulttuurille Venäjällä. Suomessa 
puolestaan inkeriläiset ovat sulautumassa 
valtaväestöön, vai kk a Inkeri -keskus ja In- 
kerin Liitto ovatkin omalta osaltaan teh- 
neet tärkeää työtä inkeriläisen identiteetin 
säilyttämisessä ja siirtämisessä nuorem- 
mille sukupolville. Tietämys Inkeristä ja 
inkeriläisistä perustuu kuitenkin hyvin 
suuressa määrin sille aineistolle, joka ker- 
too inkeriläisten vaiheista Suomessa, Ve- 
näjällä ja Neuvostoliitossa. Henkilöiden 
hallussa olevien asiakirjojen luovuttami- 
nen Kansallisarkistoon Inkerin arkistoon 
on paras tapa turvata se, että tutkimus voi 
tulevina vuosina ja vuosikymmeninä saa- 
da oikean ja riittävän kuvan Inkerin histo- 
riasta ja inkeriläisten vaiheista.” 

Puheenvuoronsa lopuksi Nuorteva kiit- 
ti kaikkia näyttelyn valmisteluun osallis- 
tuneita ja luovutti puheenvuoron näytte- 
lystä vastanneelle tohtori Toivo Fli nk ille. 
Toivo Flink sanoi puheenvuorossaan ole- 
vansa suuresti ilahtunut huomatessaan, 
ettei ole yksin inkeriläisten asian kanssa. 

”0n hienoa ja arvokasta, että niin monet 
ovat kiinnostuneita inkeriläisten kohta- 
losta” hän totesi. Tämä kiinnostus näkyi 
Kansallisarkistoon kokoontuneen kuuli- 
jakunnan suuruudesta. Joukkoon lukeu- 
tui myös lauantaisen Ajankohtaissemi- 
naarin päätössanat pitänyt valtioneuvos 
Riitta Uosukainen. 

Ennen siirtymistä luentosalista itse 
näyttely alueelle, Kansallisarkiston kryp- 
taan, Flink kertoi kuulijoille pääpiirteet 
näyttelyn rakenteesta ja kukitti näytte- 
lyn syntyä edesauttaneet henkilöt. Seik- 
kaperäisempään selontekoon päästiin 
varsinaisissa näyttelytiloissa. Flink esit- 
teli kiinnostavasti esilläolevia vanhoja 
dokumentteja, vaakunoita ja valokuvia. 
Vaikka kryptassa oli suuresta joukosta 
johtuen melko lämmin ja ajoittain ahdas- 
takin, kuulijat jaksoivat valtioneuvoksen 
johdolla kuunnella Flinkin mielenkiintoi- 
sen esittelyn loppuun asti. Moni olisi var- 


masti mielellään jäänyt kuuntelemaan li- 
sääkin inkeriläisten historiasta. 

Ohessa tiivistelmä Toivo Fli nk in Inke- 
ri-näyttelyn esittelystä. Näyttely jakau- 
tuu aikakaus ittain kuuteen osaan, joista 
ensimmäinen on Ruotsin vallan ja auto- 
nomian aika. Toimitus ehdottaa lukijoi- 
ta ottamaan Inkeriläisten viestin mukaan 
näyttelyyn saadakseen ns. mahdollisim- 
man paljon irti tästä upeasta näyttelystä, 
joka on auki 30.4. asti. 

Ruotsin vallan ja 
autonomian aika 

Inkerin vaakunat Tukholman linnan va- 
ruskamarista, koristivat kuningas Kustaa 
II Adolfin hautauskulkueessa olleen rat- 
sun satulahuopaa vuonna 1632. 

Inkerinmaan suomalainen, luterilai- 
nen väestö oli muuttanut pääasiallisesti 
Savosta ja Karjalan kannakselta aikana 

1617-1721. Vero- ym. asiakirjoihin pe- 
rustuva tutkimustieto osoittaa kuka, mis- 
tä, milloin ja mihin oli Ruotsin vallan ai- 
kana muuttanut Inkerinmaalle. Inkerissä 
voimassa ollut luterilaisille seurakunnille 
annettu ohjesääntö on vuodelta 1638. Kun 
Ruotsi menetti Inkerin Venäjälle Suuressa 
Pohjansodassa, suomalaisille neuvoteltiin 
oikeus luterilaiseen uskontoon. Papit tu- 
livat Suomesta. Suomen ja Inkerinmaan 
yhteenkuuluvuutta lisäsi Suomen liittä- 
minen Venäjää 1809. Kirkkolaki ja yh- 
teinen liturgia Venäjän luterilaiselle kir- 
kolle valmistui 1832. Sen alullepanijana 
ja valvojana toimi piispa Sakari Cygna- 
eus-nuorempi kuolemaansa asti vuonna 
1 830. Lain myötä muodostunut Inkerin 
seurakuntajako oli voimassa, kunnes neu- 
vostovalta la kk autti sen 1917. Puhuttaes- 
sa Inkerinmaasta tarkoitetaan juuri seura- 
kuntajaon alaista aluetta 

Ensimmäisen tieteellisen selvityk- 
sen Inkerissä asuvista suomalaisista esit- 
ti suomalainen Anders Johan Sjögren. 
Tutkimus ilmestyi Pietarin Tiedeakate- 
mian julkaisusarjassa vuonna 1834. Sjö- 
gren määritteli neljän suomalaiskansan, 
savakkojen, äyrämöisten, vatjalaisten ja 
inkeroisten kielelliset, kansatieteelliset 
ja historialliset tuntomerkit. Ne tarjosi- 
vat jatkajille luotettavan pohjan kehittää 
Suomen kieli- ja kulttuuri-identiteettiä. 
Pietarissa akateemikoksi kohonnut Sjö- 
gren oli aikansa tunnetuin ja arvostetuin 
suomalainen tiedemies. 

Opettaja- ja lukkariseminaari, jonka 
tärkeimmäksi tavoitteeksi tuli opettajien 
kouluttaminen, perustettiin Inkerinmaal- 
le Pienen Kolppanan kylään. Se liittyi In- 
kerinmaan suomalaisten pappien ajamaan 
kouluhankkeeseen. Venäjän evankelis-lu- 
terilaisten seurakuntien keskinäiseltä apu- 
kassalta saatu avustus ja valtion myön- 
tämä tontti mahdollistivat seminaarin 
toiminnan aloittamisen syyskuussa 1863. 


August Hagmanin toimittama Pieta- 
rin Sanomat näki päivänvalon 2. tammi- 
kuuta 1870. Hagmanin mielestä yhteisiä 
asioita tuli harrastaa niin, että "työllä ja 
teolla niihin ottaa osaa ja niiden hyväksi 
antaa oman itsensä, omat yksityiset etun- 
sa alttiiksi, kas siinä sivistyksen korkein 
kukkula”. Hagman katsoi tärkeäksi, että 
silloiset 20 000 suomalaista Pietarissa ja 
noin 90 000 Inkerinmaalla saivat oman 
äänenkannattajan. Lehti tarjosi palstati- 
laa myös Pietarissa toimivalle "Suomen 
kauppailia- ja asioitsia-yleisölle”. Termi 
inkeriläinen on peräisin Suomesta. Inke- 
rissä asuneet luterilaiset suomalaiset sa- 
noivat itseään suomalaisiksi. Pietari - In- 
kerinmaa - Suomi - kolmikanta kehittyi 
ja kesti murtumatta 1917 vallankumous- 
vuoteen asti. 

Kirkkoherra Otto Louhelaisen laati- 
ma Luettelo vakinaisten seurakuntalais- 
ten sukunimistä Inkerinmaan suomalai- 
sissa seurakunnissa Venäjän vallan aikana 
noin vv. 1721-1912 ilmestyi Inkeri-leh- 
dessä ja erillisenä painoksena Viipurissa 
1913. Selvityksen mukaan Inkerinmaalla 
oli noin 2 500 sukua. 

Kir kk oherra Felix Relanderin Kuvaus 
Evankelis-luterilaisen kirkon vaiheista 
Inkerinmaalla ilmestyi Inkeri-lehdessä v. 
1913. Kuvaus esittelee Inkerinmaan olo- 
ja ennen vuotta 1617, seurakuntien maal- 
lista ja hengellistä hoitoa Ruotsin vallan 
aikana sekä superintendentit. 

Kolppanan seminaarin entiset opiske- 
lijat toimittivat ja kustansivat 50-v täyt- 
täneen opinahjonsa juhlajulkaisun, johon 
kuului myös opettaja- ja oppilasmatrikke- 
li. Kirja ilmestyi Viipurissa 1913. 

Inkerinmaalaiset opiskelijat Helsin- 
gin yliopistossa perustivat yhdistyksensä 
1891. Tohtori Lauri Kettunen piti Inke- 
riläisten Yhdistyksen kokouksessa 1915 
esitelmän Inkeristä kielten sekoituksen 
luvattuna maana. Hän korosti inkeriläi- 

sen kansanrunouden merkitystä Kaleva- 
lan syntyvaiheissa. Tohtori A.M. Tall- 
gren painotti esitelmässään Inkerinmaan 
arkeologista rikkautta ja kehotti yhdis- 
tystä ryhtymään vakavasti keräämään 
muinaisesineitä. Väinö Salminen piti 
Vanhalla ylioppilastalolla esitelmän ru- 
nonkeräyksestä ja runorikkauksista Inke- 
rinmaalla. Hän kehotti inkeriläisiä toimi- 
maan murresanaston aikaansaamiseksi. 
Inkeriläistä museota ja Inkerin historiaa 
koskevat ajatukset kuuluivat samaan laa- 
jaan suunnitelmaan. 

Inkerin ensimmäinen lauluseura perus- 
tettiin 1865 rovasti A.J. Piispasen toimes- 
ta. Uusi vaihe alkoi, kun Mooses Putro 
tuli lukkariksi ja kirkkokoulun opettajak- 
si Pietariin 1872 ja perusti samana vuon- 
na kuoron. Hän valmistui keisarillisesta 
Pietarin konservatoriosta 1879. Hänestä 
tuli Inkerinmaan ensimmäinen vapaa tai- 
teilija, säveltäjä, kuoronjohtaja ja urkuri. 
Putro kuoroineen osallistui Suomen ylei- 
siin laulu- ja soittojuhliin ja sai ensim- 
mäisen palkinnon Viipurissa 1908. Putron 
johtama Pietarin Suomalainen Lauluseura 
vietti 40- vuotisjuhlansa 1912. 

Mooses Putron aloitteesta järjestetyt 
ensimmäiset laulujuhlat pidettiin Inke- 
rinmaalla, Skuoritsassa 1899 ja viimei- 
set Tuutarissa 1918. Kolppanan juhlasta 
1913 muodostui lauluperinteen kohokoh- 
ta. Inkeri-lehden mukaan yleisön määrä 
nousi 5 000 henkeen. Esiintyjiä oli yli 900 
henkeä. 

Yleisinkeriläinen kansalaiskokous pi- 
dettiin Pietarissa 23. huhtikuuta 1917. 
Tärkeimmäksi kysymykseksi nousi kan- 
sakoululaitoksen ja Kolppanan semi- 
naarin uudistaminen mies- ja naissemi- 
naariksi. Lääninhallinnon myöntämän 
rahoituksen turvin uudistunut seminaa- 
ri avasi ovensa marraskuussa 1917 joh- 
tajanaan maisteri Kaapre Tynni, Helsin- 
gin yliopistosta. 


Pietarin läänin sivistystoimen vuoden 
1918 lopussa laatimat tilastot osoittivat, 
että Inkerinmaan 313 koulussa toimi 248 
suomenkielistä opettajaa. Seminaari lo- 
petti toimintansa 1920, kun se muutti Hat- 
sinaan ja siitä tuli neuvostovallan valvo- 
ma Hatsinan suomalainen opettajaopisto. 

Inkerin kirkollinen hallinto itsenäistyi 
syksyllä 1918. Ensimmäiseksi piispaksi 
valittiin Toksovan seurakunnan kirkko- 
herra Felix Relander. 

Inkerin nuorisoliitto perustettiin alku- 
kesällä 1918. Liittoon kuului 17 paikal- 
lisosastoa. 

Heinäkuussa 1918 perustettuun osuus- 
kuntaliike Aittaan liittyi vuoden loppuun 
mennessä lähes 100 osuuskuntaa. 

Kansalaistoiminnan tulokset jäivät ter- 
rorin, sotatoimien ja kansalaissodan jal- 
koihin. Niiden alkusoitoksi puhkesi Inke- 
rinmaallakin kapinoita kesällä ja syksyllä 
1918, ja pakolaisliike Suomeen alkoi. 

1918-1920 Tarton 
rauhansopimus 

Suomessa laskettiin olleen pakolaisia 
vuoden 1919 lopussa yli 8 000 henkeä. 
Pakolaiset järjestivät ensimmäisen neu- 
vottelukokouksensa Viipurissa marras- 
kuussa 1918. 

Kolmihenkinen valtuusto esitti Suo- 
men hallitukselle toivomuksen, että koko 
Inkeri saataisiin yhdistettyä Suomeen. 
Mikäli tämä ei onnistuisi. Suomeen liitet- 
täisiin Pohjois-Inkeri ja samalla Etelä-In- 
kerin suomalaiselle väestölle annettaisiin 
sivistyksellinen autonomia. Jos yhdisty- 
minen Suomeen ei onnistuisi, pyydettäi- 
siin sivistyksellistä autonomiaa Inkerille. 
Lähetystö tapasi Suomen valtionjohtajan 
Mannerheimin, pääministeri Lauri Ing- 
mannin ja ulkoministeri Carl Enckellin. 

Kipein ongelma oli pakolaisten toi- 
meentulon turvaaminen. Suomen halli- 

tuksen toivomuksesta inkeriläisten oli 
saatava "hallitus”, elin joka pysyvästi 
huolehtisi pakolaisten asioista. Inkerin 
Väliaikainen Hoitokunta muodostettiin 
Helsingissä tammikuussa 1919. Sen joh- 
tajaksi valittiin yliopettaja Pietari Toik- 
ka. Perimmäisenä pyrkimyksenä oli koo- 
ta joukkoja vapauttamaan Inkerinmaa 
bolsevikeista. 

Ensimmäinen hyökkäys Inkeriin alkoi 
heinäkuussa 1919 suomalaisen eversti- 
luutnantti Yrjö Elfvegrenin johtamana. 
Viittä päivää myöhemmin alkanut punais- 
ten hyökkäys vyörytti inkeriläiset takaisin 
Suomen puolelle. Presidentti Stählber- 
gin johtama Suomi jättäytyi sotaretkien 
ulkopuolelle. Elfvegren joutui eroamaan 
tehtävästään. Inkerin Väliaikaiselle Hoi- 
tokunnalle langenneesta rasituksesta suu- 
rimmaksi muodostui suoranainen pako- 
laisvirta Suomeen. Suomen hallituksen 
lisäksi Amerikan Punainen Risti auttoi 
pakolaisia elintarvikepulassaan. 

Kenraali Nikolai Judenitsin Pietarin- 
retkeen osallistuneen Pohjois-Inkerin 
rykmentin tavoite raukesi marraskuussa 
1919, kun armeija riisuttiin aseista. Edes- 
sä olivat neuvottelut Neuvosto- Venäjän 
kanssa ja Taidon rauha. Koska inkeriläisil- 
lä itsellään ei ollut mahdollisuuksia saada 
ääntänsä kuuluviin neuvottelupöydässä, 
he jaksoivat yhä luottaa, että Suomi aset- 
tuisi tukemaan heidän itsemääräämisoi- 
keuksiaan. 

Suomen ja Neuvosto- Venäjän rauhan- 
sopimus allekirjoitettiin Taitossa 14. lo- 
kakuuta 1920. Suomi luopui Repolas- 
ta ja Porajärvestä ja sai tilalle Petsamon. 
Inkerin ja Itä-Karjalan itsemääräämis- 
oikeudesta annettiin vain niitä koskevat 
ilmoitukset. Sen mukaan Pietarin kuver- 
nementin suomalainen väestö sai nauttia 
täydessä määrässä kaikkia niitä oikeuksia 
ja etuja, jotka Venäjän lait myönsivät vä- 
hemmistökansallisuuksille. 


1 920-1 930-luku 

Pakolaisten oman järjestön tarpeellisuus 
korostui Tarton rauhan jälkeen, kun Neu- 
vosto-Venäjän hallituksen armahduksen 
myötä Inkeriin palasi vain osa yli 8 000 
pakolaisesta. Inkerin Liiton valmistele- 
vassa neuvottelukokouksessa Helsingis- 
sä kesäkuussa 1922 olivat läsnä profes- 
sori Kaarle Krohn, eversti Erik Heinrichs, 
esittelijäneuvos Esko Heilimo, johta- 
ja Mikko Tirranen, taiteilija Iisakki Lat- 
tu, lehtori Juho Koivistoinen, maiste- 
ri Kaapre Tynni, toimittaja Suominen, 
kapteeni Juho Tirranen ja toimittaja Ant- 
ti Tiittanen. Samalla tehtiin esitys aika- 
kauslehti Inkerin julkaisemisesta. 

Inkerin Liiton yleinen kokous pidet- 
tiin Vanhalla ylioppilastalolla 4. joulu- 
kuuta 1922. Kapteeni Tirranen ehdot- 
ti Liiton toiminnan ulottamista Inkeriin 
niin pian kuin mahdollista. Hän painotti 
myös Inkerin Sivistysrahaston perusta- 
misen tärkeyttä. Inkerin pakolaisten li- 
säksi Liittoon kuului koulutettuja ja mer- 
kittävässä yhteiskunnallisessa asemassa 
olleita suomalaisia ja heimoaatteen in- 
noittamaa nuorisoa, joka oli perustanut 
Akateemisen Karjala- Seuran helmi- 
kuussa 1922. 

Inkerin Arkisto tuli osaksi Liiton toi- 
mintaa 1925. Vuosien varrella arkistoon 
hankittiin Inkerin vapaustaisteluja kos- 
kevia asiakirjoja niin yksityishenkilöil- 
tä kuin järjestöiltäkin. Inkerin Arkiston 
edistäjät ymmärsivät sekä Inkerin van- 
han seurakuntatietouden että ajankohtai- 
sen aineiston merkityksen Inkerin histo- 
rialle. 

Inkerin Liiton aktiivit ottivat itselleen 
heimolaistensa sivistäjän ja puolestapu- 
hujan roolin sekä vahvistivat inkerinsuo- 
malaisten yhteenkuuluvuutta Suomeen. 
Oli luonnollista, että AKS:n lisäksi Suo- 
malaisuuden Liitto, Itsenäisyyden Liitto, 

Karjalan Liitto ja monet muut heimojär- 
jestöt ottivat inkeriläiset mukaan toimin- 
taansa. 

Suomen kansalaisoikeuksien saaminen 
oli tuhansille Tarton rauhan jälkeen maa- 
han jääneille inkeriläispakolaisille heidän 
asemansa kannalta yksi keskeisimmistä 
asioista. 

Kansallisten piirien ja kylä- 
neuvostojen lakkauttaminen 

Neuvostoliiton puolueen keskuskomitean 
politbyroo esitti määräyksen, joka sai lain 
voiman 1.12.1937. Sen mukaan kaikki 
kansalliset koulut tuli laskea vahingolli- 
siksi koko Neuvostoliiton alueella. Venä- 
jän Federaation opetus- ja kulttuurialan 
viranomaisille annettiin tehtäväksi laatia 
esitys kansallisten keskiasteen oppilaitos- 
ten, valistustalojen ja muiden kulttuuri- 
sekä sivistyslaitosten lakkauttamiseksi. 
Inkerinmaan osalta kyseessä oli Tokso- 
van piirin 41 kansallisen kyläneuvoston 
la kk auttaminen ja niiden aluerajojen uu- 
delleen järjestely niin, että niissä käytet- 
täisiin vain sitä kieltä, jota valtaosa väes- 
töstä käytti eli venäjää. 

Väestönsiirrot Inkeristä 
Suomeen 1943-1944 

Inkerin Liitto oli toimintansa aikana on- 
nistunut luomaan toimivat suhteet suo- 
malaisiin vaikuttajiin. Tästä syystä Lii- 
ton johto saattoi lähestyä kirjeillään ja 
muistioillaan hallituksen ja puolustusvoi- 
mien ylintä johtoa. Jatkosodan alkaessa 
Inkerin Liitto keskittyi inkerinsuomalais- 
ten hädänalaisen aseman helpottamiseen. 
Tähän tarkoitukseen perustettiin Inkerin 
Asiain Hoitokunnan. 

Ensimmäinen virallinen esitys inkeri- 
läissiirroista ajoittuu joulukuuhun 1941. 
Suomen ulkoministeri Rolf Witting sai 


Saksan Helsingin-lähettiläs Wippert von 
Bltiherilta tiedon saksalaisten valmiudes- 
ta siirtää Suomeen 50 000 inkeriläistä. 
Syynä olivat siviilien kärsimykset sotatoi- 
mialueella ja puuttuvan elintarvikehuol- 
lon takia koetellut nälkä. Inkeriläiset tuli 
toimittaa Suomeen kävellen Suomenlah- 
den yli. Suomi luopui hankkeesta maan 
elintarvikesäännöstelyn ja Suomenlahden 
jäätilanteen vuoksi. 

Suomesta Inkeriin lähetettiin komissio 
arvioimaan tilannetta tammikuussa 1942. 
Muistion mukaan Inkerin suomalaises- 
ta väestöstä oli jäljellä alle puolet sotaa 
edeltävästä määrästä. Kahdeksan kymme- 
nestä oli naisia ja alle 15-vuotiaita. Suo- 
malaisen väestön toivomuksesta Inkeriin 
saatiin Suomesta pappeja. Ensimmäisenä 
lähti Inkerissä syntynyt Juhani Jääskeläi- 
nen ja hänen avukseen tulivat myöhem- 
min Jussi Tenkku ja Reino Ylönen. Pieta- 
rin saartorenkaan sisällä arveltiin olleen 
25 000 henkeä. Valtioneuvoston toimesta 
asetettiin väestönsiirtovaltuuskunta joulu- 
kuussa 1942. Väestönsiirtojen johtajaksi 
kutsuttiin professori Pentti Kaitera. 

Kaitera oli siirtoasian kokonaisratkai- 
sun kannalla. Väestönsiirrot Suomeen 
alkoivat Virosta maaliskuussa 1943. Ke- 
sän loppuun mennessä siirrettiin noin 
20 000 henkeä. Myös Saksasta siirrettiin 
Suomeen yli 2 000 henkeä kesään 1943 
mennessä. Näitä siirtoja toteuttamassa 
oli varatuomari Harry Brotherus. Väes- 
tönsiirrot Inkeristä Suomeen jatkuivat 
kesäkuuhun 1944, jolloin Suomeen tuli 
väestönsiirroissa yli 63 000 Inkerin pa- 
kolaista. 

Kotiin karkotettavaksi 

Palautukset Suomesta Neuvostoliittoon 
1944-1955 

Tammikuun 15. päivänä 2010 tuli kulu- 
neeksi 65 vuotta siitä, kun Liittoutunei- 

den Valvontakomission toteuttaman in- 
keriläisen siirtoväen palautusoperaation 
viimeinen juna ylitti Suomen rajan. Neu- 
vostohallitus kiitti Valvontakomission 
nimissä Suomen valtiojohtoa onnistu- 
neista toimista. Palautukset toteutettiin 
5. 12. 1944-15. 1 .1945. Neuvostoliittoon 
palautettiin noin 55 000 henkeä. Kaik- 
ki eivät kuitenkaan palanneet. Noin joka 
seitsemäs Suomeen siirretyistä jäi maa- 
han. Arviolta puolet heistä poistui salaa 
Ruotsiin. Yksittäisiä henkilöitä palautet- 
tiin vielä kymmenen vuoden ajan. 

Liittoutuneiden Valvontakomission 
ja sen johtajan kenraalieversti Andrei 
Zdanovin saavuttua Suomeen ei Neuvos- 
toliitolla vielä ollut suunnitelmaa inkeri- 
läisen siirtoväen palauttamiseksi. Rat- 
kaisu syntyi Andrei Zdanovin ja Aleksei 
Kosyginin laatiman suunnitelman mu- 
kaisesti loka- marraskuun aikana 1944. 
Palautetut sijoitettiin Velikolukin, Pih- 
kovan, Novgorodin. Jaroslavlin ja Kali- 
ninin alueille ilman muutto-oikeutta en- 
tisille asuinsijoilleen. 

Yksi keskeisimmistä kysymyksistä on, 
miksi Suomen valtiojohto halusi sisällyt- 
tää Välirauhasopimuksen 10. artiklaan 
näkemyksensä siitä, että vapaaehtoisesti 
Suomeen saapunut siirtoväki sai vapaaeh- 
toisesti valita jääkö Suomeen vai palaako 
Neuvostoliittoon? 

Suomeen jääneen inkeriläisen siirto- 
väen oikeudellinen asema oli kymmenen 
vuoden aikana monessa suhteessa vielä 
järjestämättä. Heidän oikeutensa omistaa 
kiinteistöjä, saada virkoja ja toimia sekä 
harjoittaa liiketoimintaa oli joko rajoitettu 
tai he olivat kokonaan vailla sitä. Heidän 
oli vaikea päästä osalliseksi avustuksista, 
joita kunnat ja valtio jakoivat ammatti- 
oppilaitoksissa opiskeleville. Siirtoväeltä 
puuttui vapaus muuttaa Suomesta muualle 


kuin Neuvostoliittoon. Siirtoväen oikeu- 
dellinen asema kävi entistä ongelmalli- 
semmaksi, kun otetaan huomioon inke- 
riläisten ja Suomen kansalaisten väliset 
avioliitot. Perheisiin syntyneet lapset ei- 
vät saaneet Suomen kansalaisuutta, koska 
perheenpää oli Neuvostoliiton kansalai- 
nen. Inkeriläisnaisten avioituessa suoma- 
laisten miesten kanssa nämä saivat Suo- 
men kansalaisuuden jo vuodesta 1945. 

Epäselvyydet Inkerin siirtoväen asias- 
sa lisääntyivät vuosien kuluessa. Inkerin 
Liiton aktiivit esittivät 1950-luvun alus- 
sa Suomen hallitukselle toivomuksen, 
että se tekisi Neuvostoliitolle esityksen 
1944 Suomeen jääneen siirtoväen va- 
pauttamisesta neuvostokansalaisuudes- 
ta. Asian oikeudellinen tausta nousi esiin 
Suomen johdon pohtiessa neuvostokan- 
salaisten kotiuttamisasiaa tammikuussa 
1953. Urho Kekkosen mielestä Suomella 
ei ollut luovutusvelvollisuutta. Paasikivi 
piti tärkeänä selvittää Suomen oikeudel- 
lisen aseman vahvuus. Paasikivi oli sitä 
mieltä, että "parasta olisi, jos inkeriläi- 
set hiljakseen poistuisivat maasta.” Inke- 
riläisen siirtoväen palautusten jälkeen v. 
1954 mennessä Suomen kansalaisiksi hy- 
väksyttiin 49 henkeä. Viimeiset Suomeen 
sodan aikana siirretyt inkerinsuomalaiset 
saivat kansalaisoikeudet vasta 1970-lu- 
vun alussa. 

Pietarin Sanomat, 1870-1873. Pieta- 
rin Sunnuntailehti, 1871-1873. Pietarin 
Lehti, 1874-1879. Pietarin Wiikko-Sa- 
nomat, 1879-1883. Inkeri, 1884-1905. 
Uusi Inkeri, 1906. Newa, 1907-1918. 
Inkeri, 1908-1917. Inkeri, 1925-1927. 
Suomalainen Kansan-Kalenteri Wenäj äl- 
lä. Toini. Paavo Räikkönen. Pietari 1 879- 
1917. Kansalais-Kalenteri Inkerinmaalla 
ja Pietarissa. Toini. Aapo Vesikko. Pieta- 
ri 1909-1918.® 

Inkeri 1 860 -luvulta nykypäivään 


Inkerinsuomalaisten kohtalosta kertova näyttely on 
avoinna Helsingin kansallisarkiston näyttelysalissa (Rauhankatu 17) 
16. 2.-30.4.2010 asti ti-pe klo 11-16.00. 

Opastukset ja ryhmät sopimuksen mukaan p. (09) 228 521 


Vapaa pääsy! 


Hyvät Inkeriläisten viestin tilaajat 


Tämän lehden välissä on perinteen mu- 
kaisesti tilillepanokortti lehtemme vuo- 
den 2010 tilausmaksun suorittamista var- 
ten. 

Tilaushinta on Suomeen ja Ruotsiin me- 
neville lehdille 30€, muihin maihin 36€. 

Lähetämme alkuvuoden kaksi ensim- 
mäistä numeroa kaikille niille, jotka ovat 
olleet lehden tilaajina v. 2009, eivätkä ole 
ilmaisseet haluaan lopettaa tilaustaan. 


Muistattehan kirjoittaa viestikenttään 
lehden saajan nimen ja osoitteen. 

Tämä on erittäin tärkeää varsinkin sii- 
nä tapauksessa, jos maksatte jollekin toi- 
selle henkilölle tilaamanne lehden. 

Mikäli ette halua tilauksenne jatkuvan, 
pyydämme teitä ystävällisesti ilmoitta- 
maan siitä joko kirjeitse tai puhelimitse 
toimistoomme. Tällä toimenpiteellä hel- 
potatte tilaajarekisterimme ylläpitoa. 

Kiitos etukäteen. 


Suomen Inkeri-liitto ry 
Käpylänkuja 1 
00610 Helsinki 

puh. 045 2612 342 / Annikki Kelo 

AJANKOHTAISSEMINAARI 
HELSINGIN YLIOPISTOLLA 
13.2.2010 


Riikka Mahlamäki-Kaistinen 

Helsingin yliopistolla pidetty ajankoh- 
taisseminaari keräsi kiinnostuneen ja ak- 
tiivisen kuulijakunnan, joka käytti myös 
puheenvuoroaan ja esitti puhujille mie- 
lenkiintoisia kysymyksiä ja ajatuksia. In- 
keriläisten viesti julkaisee numeroissaan 
scm määri ncsityksct, jotta nekin, jotka ei- 
vät päässeet osallistumaan tilaisuuteen, 
saisivat osansa esittelijöiden ajankohtai- 
sista ja perehtyneistä puheista. Käsillä 
olevassa lehdessä on kolme ensimmäistä 


puheenvuoroa ja loput esitykset julkais- 
taan tulevissa lehdissä. 

Ajankohtaisseminaarin avasi kansallis- 
arkiston pääjohtaja Jussi Nuorteva, joka 
puhui Jakob Langista. Nuortevaa seura- 
si professori Jouko Sihvo, joka puhui in- 
kerinsuomalaisten kirkollisesta elämästä. 
Dosentti Lassi Saressalo puolestaan pu- 
reutui inkerinsuomalaisten kohtaloon toi- 
sen maailmansodan jaloissa. 


Jussi Nuorteva: Suurvaltakauden 

kirkonmies Jakob Lang (1648-1716) 

•Jakob Langin alkuvaiheet 

• Määristä pakolaisena tullut suku aset- 
tui Ruotsiin 

•Jakob Lang syntyi Gävlessä 1.5.1648 

•Perhe muutti Ouluun 1650 isän tultua 
tuomiokirkon urkuriksi 

• Kävi Oulun koulua ja opiskeli sen 
jälkeen Turun akatemiassa ja Uppsalan 
yliopistossa 1660-luvulla 

• Opiskeli eksegetiikkaa ja itämaisia 
kieliä Oxfordissa ja Pariisissa 1670-lu- 
vulla 

• Pariisissa Ruotsin lähetystösihteerinä 
1678-1681 

• Toimi Ruotsiin palattuaan 
Tukholmassa 


Jakob Lang ja Inkerinmaa 

• Nevanlinnan (Nyenskans) kirkkoherrak- 
si 1683 

• Johannes Gezelius jr. kirjoitti puollos- 
saan: "Äidinkieleltään suomalainen ja 
ruotsia hyvin taitava Lang on sopivam- 
pi kuin virkaan alustavasti valittu ruot- 
sinkielinen pappismies”. 

• Piispa Gezelius vihki papiksi Narvassa 
4.7.1683 

•Narvan superintendentti 1688 

•Teologian tohtori Turun akatemiassa 
1688 

•Inkerinmaan kirkollisten olojen järjes- 
täjä 

• Jyrkän yhtenäistämispolitiikan kannat- 
taja Inkerissä, luterilainen opetus ulotet- 
tava myös ortodokseihin 

• Ehdolla Viipurin piispaksi 1696 (Petrus 
Bäng valittiin) 

Myöhemmät vaiheet 

• Liivinmaan ylisuperintendentti Riiassa 
1700-1701 

•Tarton yliopiston (Pärnussa) sijais- 
kansleri 

• Tallinnan piispa 1710-1711 

• Pakeni venäläisten hyökkäys- 
tä Ruotsiin 1710 Linköpingin piispa 
1711-1716 

• Pappissäädyn johtomiehiä vuosien 
1713-14 ns. rauhanoppositiovaltiopäi- 
villä, taustalla pettymys hallitsijan so- 
tapolitiikkaan. jonka johdosta Ruotsi 
oli menettänyt suurvalta-asemansa 

Carla Seger-Skiöld 1714 

Swärt Synd-straf kriget är, som Stä- 
der, Folck och Länder Med Pilar, Krut 
och Lod. med faslig eld och brand Förs- 
tör och bränner up, samt härjar siö och 
Strand. Ther alt är fylt med skri, ther bra- 
kar alt i sänder. 


Thet har wärt Swea-Land en läng tid 
mäst erfara, Wär synd har thet förtient, 
ty kriget synd-straff är: Pä synden följer 
krig, som skriften wittnet bär. 

Jakob Lang 

Kongar, Förstar, Herrans Smorde, I som 
styren Flock och Land, Räden öfwer Siö 
och Strand, Uthaf Herren der til giorde. 

Sij här är en Book för Eder, Then med 
ISOGAEI Flijt, Skrifwen är i helig nijtm 
Och för Ehr nu lägges neder. 

The, som uthaf ijfrigt mode, Mänga tu- 
send offra opp, Endast för en Sockertopp, 
Och sig twätta uthi blode: 

Slijka kallar man Tyranner, Slijke draa 
för ingen skyy, Bränna up bäd Stad och 
Byy, Hata bäde Gud och Grannar. 

Men Then store Himla-Hielte, Kongars 
Kong wär Herne Christ, Skal them döma, 
när hän sidst, Sätter Domsens Swärd wid 
bälte. 

Johan Linden 


Jouko Sihvo: Inkerinsuomalaisten 
kirkolliset olot 

1600 -luku 

Inkerinsuomalaisten kansanryhmä muo- 
dostui 1600-luvun alkupuolella, kun 
Ruotsi valloitti Laatokan Karjalan, In- 
kerinmaan ja osan Baltiaa. Alueen väes- 
tö oli valtaosaltaan ortodoksista suomen- 
sukuista kansaa. Uskonnon takia ihmiset 
tunsivat olevansa lähempänä entisiä val- 
lanpitäjiä kuin luterilaisia uusia isäntiään. 
Jo Stolbovan rauhan solmimisen jälkeen 
1617 osa väestöstä siirtyi Venäjän puolel- 
le. Heidän tilalleen tuli Karjalan kannak- 
selta ja Etelä-Savosta luterilaisia suoma- 
laisia, sillä Ruotsi houkutteli heitä sinne 
tietyillä eduilla. 1600-luvun puoliväliin 
mennessä oli olemassa jo kattava suo- 


menkielisten luterilaisten seurakuntien 
verkosto kirkkoineen ja pappeineen. 

Vuosien 1656-58 sota, jolloin Venäjä 
yritti valloittaa takaisin Ruotsille menet- 
tämänsä alueet, oli kohtalokas luterilaisil- 
le seurakunnille. Kirkot ja pappilat pol- 
tettiin, papit pakenivat tai vietiin vankina 
Venäjälle. Paikallinen väestö kärsi suun- 
nattomasti sodan jaloissa ja paljon lute- 
rilaista väestöä vietiin myös Venäjälle. 
Venäläisten puolella taistelleet ortodok- 
sit pakenivat Venäjälle pelätessään ruot- 
salaisten kostoa. Syntyi Tverin karjalais- 
ten yhteisö. Ruotsin ja Venäjän raja jäi 
ennalleen. Uusia suomalaisia siirtyi In- 
kerinmaalle tyhjäksi jääneille alueille, 
mutta vielä 1661 seurakunnissa oli vain 
noin kolmannes sotaa edeltävästä väki- 
määrästä. 

Alueelle syntyneiden seurakuntien jä- 
senet ja papit olivat luterilaisia ja suoma- 
laisia. Hallinnollisesti ne liitettiin aluk- 
si Viipurin hiippakuntaan. Vuonna 1641 
niistä muodostettiin oma hiippakun- 
ta. Sen johtoon perustettiin saksalaisen 
mallin mukaan superintendentin virka ja 
konsistori, joita Suomessa vastaavat piis- 
pa ja tuomiokapituli. Ne sijoitettiin Nar- 
vaan. Tunnetuin superintendentti oli Ju- 
hana Gezelius nuorempi, josta tuli Turun 
piispa. Hän johti ja hoiti tarmokkaasti 
1680-luvulla Inkerinmaan seurakuntia. 
Erityisesti hän yritti käännyttää ortodok- 
sisia inkerikkoja luterilaisiksi, mutta me- 
nestys oli heikko. Hänen aikanaan kiinni- 
tettiin suurta huomiota seurakuntalaisten 
lukutaidon ja kristillisen tietämyksen ko- 
hentamiseen. Elettiinhän puhdasoppisuu- 
den aikaa. Opettamisesta ja opitun kuu- 
lustelemisesta kehittyivät kylänlukuset. 
Suomalaiskansallinen identiteetti kytkey- 
tyi erottamattomasti luterilaiseen uskoon 
ja kirkkoon. Sotien lisäksi suuret nälkä- 
vuodet 1695-97 merkitsivät nälkää ja 
kuolemaa inkerinsuomalaisille. Esimer- 
kiksi Lempäälän seurakunnan jäsenistö 
väheni tuolloin puoleen entisestä. 

1700-luku 

Suuri pohjan sota mullisti Inkerin kirkon 
elämän 1700-luvun alussa. Seurakunnat 
menettivät pappinsa ja kirkollinen elämä 
lamaantui. Kun Pietari Suuri alkoi raken- 
taa uutta pääkaupunkia inkeriläisten asu- 
ma-alueen keskelle vuona 1703, paikalle 
viilasi paljon venäläisiä. Eri kansallisuuk- 
sia ei kuitenkaan haluttu sekoittaa, vaan 
kullekin määrättiin oma asuinalue. Näin 
inkeriläisten keskinäinen yhteys säilyi. 

Jo Pietarin perustamisvuonna tsaari an- 
toi luvan perustaa suomalais-ruotsalaisen 
luterilaisen seurakunnan, joka vuonna 
1745 jaettiin suomalaiseksi ja ruotsalai- 
seksi seurakunnaksi. Myötämielinen suh- 


tautuminen luterilaisiin ilmeni Uuden- 
kaupungin rauhanteossa 1721 siten, että 
luterilaisen kirkon annettiin jatkaa toi- 
mintaansa entiseen tapaan ja noudattaa 
voimassa olevaa Ruotsin 1686 kirkkola- 
kia. Saksalaisilla luterilaisilla oli vahva 
asema maan hallinnossa. Näin suomalai- 
nen luterilaisuus sai jatkua saksalaisen 
rinnalla. Mutta kirkon tila oli vaikea suu- 
ren pohjansodan aikana ja jälkeen. Seura- 
kuntien kirkot ja pappilat olivat raunioina, 
papit paossa tai vangittuina, seurakunta- 
laiset hajalla. Entisistä vapaista talonpo- 
jista tuli maaorjia. Luterilainen seura- 
kunta ja sen pappi olivat näiden ihmisten 
tukijoita ja auttajia. Pappi oli ainut kou- 
lutettu ihminen, joka ymmärsi rahvaan 
kieltäjä ongelmia ja pystyi ajamaan sen 
asioita isäntiin ja viranomaisiin päin. 

Venäjän Ruotsilta valloittamien 
alueiden hallinto keskitettiin sitä varten 
perustetulle oikeuskollegiolle, joka hal- 
linnoi myös Inkerin kir kk oa. Kirkon elä- 
mä oli vuosikausia lamassa. Oikeuskolle- 
giolla ja siihen vuonna 1727 perustetulla 
konsistoriosastolla ei ollut edellytyksiä 
nostaa kirkkoa surkeasta tilastaan. Vas- 
ta kun kirkollisten asiain hoito uskottiin 
Pietarin luterilaiselle superintendentille, 
tilanne alkoi korjaantua. Vuonna 1740 
kaikissa seurakunnissa oli pappi. Kirk- 
koja rakennettiin. Vuonna 1760 jokaises- 
sa seurakunnassa oli oma kirkko. Papit 
kiinnittivät erityistä huomiota seurakun- 
talaisten lukutaidon edistämiseen. Sitä 
opetettiin ja kuulusteltiin kylänlukusilla. 
Vanhan Tuutarin seurakunnan kertomuk- 
sessa mainitaan, että sen pappi kohtasi 
lukusilla vaimon, joka ei osannut yhtään 
sanaa Isä meidän rukouksesta. ”Pappi ky- 
syi: Kuinka sinä vaimo parka olet päässyt 
Herran ehtoolliselle ja sen jälkeen avio- 
säätyyn, kun et osaa yhtäkään sanaa lu- 
kea? Vaimo vastasi: Niinpä siihen aikaan 
olivat paremmat papit.” 

1800-luku ja 1900-luvun alku 
Inkerin kirkon yhteys Suomen kirkkoon 
helpottui ja vahvistui, kun koko Suomi 
liitettiin suuriruhtinaskuntana Venäjään 
vuonna 1809. Yhtenä konkreettisena 
osoituksena siitä oli, että keisari Aleksan- 
teri I kutsui vuonna 1820 Porvoon piispan 
Zacharias Cygnaeuksen Pietariin Inkerin 
kirkon piispaksi ja koko Venäjän luteri- 
laisen kirkon kenraalisuperintendentik- 
si. Korkeassa tehtävässään piispa keskit- 
tyi Inkerin kirkon elämän kehittämiseen. 
Hän kutsui pappeja Suomesta ja vihki 
vaaditun tutkinnon suorittaneita papeiksi 
seurakuntiin ja erotti kelvottomia pappe- 
ja virastaan. Itse kaunopuheisena saarna- 
miehenä hän rohkaisi onnettomia suoma- 
laisia. Hän jakoi Inkerin kirkon kolmeksi 
rovastikunnaksi, joiden lääninrovastit val- 
voivat pappien ja seurakuntien elämää tii- 
viimmin kuin mihin piispan aika riitti. 

1800-luvun loppupuolella suomalais- 
ten siirtolaisten tuomana tuli Inkerin- 
maalle sekä lestadiolaista että evankelis- 
ta herätystä. Pietariin syntyi varakas ja 
suuri lestadiolaisseurakunta. Sen vaiku- 
tus ulottui maaseurakuntiin. Narvan seu- 
dulle muodostui lestadiolaisherätyksen 
keskuspaikka. Evankelinen liike toimi in- 
kerinsuomalaisten keskuudessa, mutta se 
ei muodostanut omia seurakuntiaan vaan 
vaikutti olemassa olevien seurakuntien 
elämään. Erityisesti evankelisen liikkeen 
ansiosta maallikkojen toiminta seura- 
kunnissa aktivoitui. Perinteisesti Inkerin 
seurakunnissa lukkarit saattoivat toimit- 
taa pappien tehtäviä, jos pappia ei ollut 
saatavilla. 

Vuonna 1 863 Inkerin kirkossa aloitti 
toimintansa Kolppanan suomenkielinen 
opettaja- ja lukkariseminaari. Sen rahoi- 
tuksesta päävastuun otti Venäjän lute- 
rilaisen kirkon vuonna 1859 perustama 
apukassa. Myös seurakuntien edellytet- 
tiin osallistuvan rahoitukseen. Seminaari 


joutui kuitenkin jatkuvasti toimimaan ra- 
hapulassa, sillä kummankin tahon tuki oli 
kovin vaatimatonta. Vaikeudet lisääntyi- 
vät, kun kansansivistystyö eriytyi kirkon 
toiminnasta omaksi alueekseen. Semi- 
naarilla oli suuri merkitys inkerinsuoma- 
laisten sivistyksellisen tason ja kansalli- 
sen tietoisuuden kohottamisessa, koska se 
tuotti suomenkielisiä opettajia opetustoi- 
meen ja kikkareita seurakuntiin. 

Inkerin kirkon papisto tuli pääosin 
Suomesta. Seurakuntien kirkkoherro- 
jen tehtävä oli vaativa. Heidän piti kyetä 
käyttämään ainakin suomea, saksaa, ve- 
näjää ja mahdollisesti ruotsia ja viroakin. 
Pappien merkitys vähemmistönä ja usein 
vaatimattomassa taloudellisessa asemas- 
sa eläville suomalaisille oli todella suuri. 
Siitä on hyvänä osoituksena seuraava lai- 
naus Inkeri-lehdestä vuodelta 1894: "Ar- 
vaamattoman suuri on papin merkitys 
kansan keskuudessa. Hänestä ja melkein 
yksinomaan hänestä riippuu - niin pal- 
jon kuin ihmisestä riippua voi - ei aino- 
astaan nimenomainen hengellinen, vaan 
ylipäänsä kaikki henkinen, siveellinen, 
ja milteipä kansallinen ja yhteiskunnal- 
linenkin elämä maaseurakunnissamme. 
Sillä pappihan on meillä, suomalaisten 
kesken, melkein ainoa henkilö, joka on 
saanut perusteellisemman, korkeamman 
sivistyksen. Ja juuri tämän korkeamman 
sivistyksensä nojalla on hänellä jo am- 
moisista ajoista todella arvokas, vaikut- 
tava asema keskellämme.” 

Hyvään alkuun päässyt kirkollisen elä- 
män kehittyminen jatkui Inkerin kirkossa 
1 800-luvulla. Rippikoulu vakiintui kaksi- 
viikkoiseksi ja heikoille oppilaille kolme- 
viikkoi seksi kouluksi, jossa lukutaito var- 
mistettiin ja jossa kristillisen tietämyksen 
perusasiat opetettiin. Näitä samoja taito- 
ja opetettiin ja valvottiin kylänlukusil- 
la. Pyhäkoulutyö käynnistyi Inkerin kir- 
kossa 1870-luvulla. Se kehittyi erittäin 

suosituksi toiminnaksi inkeriläiskylissä. 
Pyhäkouluihin tulivat mukaan muutkin 
kyläläiset kuin vain lapset. Opettajina toi- 
mivat paikkakunnan valistuneet isännät. 
Toiminnan laajuudesta antavat vakuutta- 
van kuvan vuoden 1902 tilastotiedot: py- 
häkouluja 482, opettajia 1809, pyhäkou- 
lulaisia 11936. 

Neuvostoliiton aika 

Jo tammikuussa 1918 kaikki kirkot me- 
nettivät julkisoikeudellisen asemansa ja 
koululaitos erotettiin kirkoista. Uskon- 
non opetus kouluista poistettiin eikä us- 
konnon opetusta lapsille saanut harjoittaa 
seurakunnissakaan. Alle 18-vuotiaat eivät 
voineet liittyä kirkkoon eivätkä osallistua 
sen elämään. Kirkkojen omaisuus takava- 
rikoitiin valtiolle eli kuten asia kauniisti 
sanottiin, otettiin kansan haltuun. Seura- 
kunnat saivat anomalla kirkkoja ja juma- 
lanpalveluksissa tarvittavaa esineistöä 
käyttöönsä aluksi maksutta, mutta myö- 
hemmin tästä valtion omaisuuden käytös- 
tä piti maksaa. 

Pappilat otettiin yhteiskunnan haltuun. 
Pappien oli muutettava niistä pois. Käy- 
tännössä tämä merkitsi pappien pakene- 
mista Suomeen. Niin sanotun sotakom- 
munismin aikana 1919-1920 suurin osa 
seurakunnista jäi ilman pappia. Vuonna 
1921 Inkerin kirkossa oli jäljellä vain viisi 
pappia. 

Uusi uskontoa koskeva laki ei tunte- 
nut lainkaan sanaa seurakunta. Sana kor- 
vasi termipari uskonnollinen yhteisö. 
Siihen tuli kuulua vähintään 20 henkeä, 
jotka muodostivat yhteisönsä päättävän 
hallintoelimen. Heidän tuli rekisteröi- 
dä yhteisönsä ja itsensä siitä vastaavik- 
si hallintoelimen Dvadsatkan jäseniksi. 
Rekisteröintejä saatettiin vaatia usei- 
ta kertoja vuodessa. Dvadsatkan jäsenet 
vastasivat henkilökohtaisesti yhteisönsä 
käyttämän valtion omaisuuden vuokras- 


ta ja kunnosta. Taloudelliset vaatimukset 
saattoivat nousta niin suuriksi, että yhtei- 
sön oli luovuttava kirkon käytöstä, jolloin 
yhteisön julkinen kokoontuminen päättyi. 

Venäjän luterilaisen kirkon hallinto oli 
lamaantunut sotakommunismin ajan. In- 
kerin kirkossa järjestettiin oma hallinto. 
Se koostui seurakuntien yhteisestä kirkol- 
liskokouksesta ja konsistorista. Kirkol- 
liskokous kokoontui kerran vuodessa. Se 
valitsi muun muassa konsistorin jäsenet 
ja esimiehen eli piispan. Konsistorin teh- 
täviin kuului seurakuntien toiminnan oh- 
jaaminen, valvonta ja pappispulan aikana 
sopivien miesten valmentaminen papillis- 
ten tehtävien hoitajiksi. Näistä pikakou- 
lutetuista työntekijöistä käytettiin nimi- 
tystä seurakunnan hoitaja. Konsistori piti 
yhteyttä valtion viranomaisiin ja Venäjän 
luterilaiseen kir kk oon, kun se sai hallin- 
tonsa järjestetyksi. Ensimmäiseksi kon- 
sistorin esimieheksi ja piispaksi synodi 
valitsi joulukuussa 1921 Felix Relande- 
rin. Sairastuttuaan hän siirtyi Suomeen jo 
vuonna 1923. Hänen seuraajakseen valit- 
tiin vuonna 1924 S.J. Laurikkala, joka ha- 
lusi käyttää vain rovastin arvonimeä. 

Seurakuntien toimintaa vaikeuttivat 
bolshevikkihallinnon määräykset, jotka 
kielsivät muun muassa uskonnon opetta- 
misen lapsille. Määräysten johdosta seu- 
rakuntien rippikoulu ja pyhäkoulu jou- 
tuivat vaikeuksiin. Toimintaa yritettiin 
jatkaa, muuttamalla työmuotojen nimet. 
Rippikoulusta tuli konfirmaatiovalmistus 
ja pyhäkoulusta lasten jumalanpalvelus. 
Näin yritettiin työtä jatkaa, mutta pyhä- 
koulun opettajia vainottiin niin, että hei- 
dän oli pakko lopettaa pyhäkoulujen pito. 
Hengellisesti ja kirkollisesta kirjallisuu- 
desta oli pula, sillä sitä ei saanut painaa 
eikä tuoda ulkomailta. 

Seurakuntien ja kirkon talous vaikeu- 
tui heti lokakuun vallankumouksen jäl- 
keen, kun kirkollisveroja toimitusmaksut 

kiellettiin. Seurakuntien oli tultava toi- 
meen vapaaehtoisten lahjoitusten varas- 
sa. Ratkaiseva käänne vielä huonompaan 
suuntaan tuli, kun 1930-luvulla maatilat 
kollektivisoitiin. Seurakuntalaisilla ei yk- 
sinkertaisesti ollut varoja seurakuntien yl- 
läpitoon. Vähitellen seurakuntien elämä 
hiipui, kun seurakuntien hoitajat vangit- 
tiin ja monet teloitettiin. Kirkot suljettiin 
ja otettiin muuhun käyttöön. Konsisto- 


rin toiminta loppui elokuussa 1937, kun 
enää kaksi sen jäsentä oli vapaalla jalal- 
la. Viimeinen suomalainen pappi palasi 
Suomeen 1938. Sen jälkeen kaikki seura- 
kuntien virallinen toiminta oli loppunut. 
Yksittäiset seurakuntalaiset saattoivat pi- 
tää seuroja kodeissa tai kirkossa, mikäli 
sitä ei ollut suljettu. Alkoi näkymättömän 
kirkon aika. 


Lassi Saressalo: Inkerinsuomalaiset 
toisessa maailmansodassa 

Inkerinsuomalaisten historiaa 

Inkerinmaan suomalainen asutus sai al- 
kunsa 1600-luvulla, kun Ruotsin suurval- 
ta aikana osa siellä perinteisesti asunutta 
inkerois- ja vatjalais väestöä sekä venä- 
läistä asujaimistoa siirtyi nykyisen Tverin 
Karjalan alueelle. Siirtymisen syynä oli 
toisaalta Suurvalta-Ruotsin työntö, mut- 
ta samalla lailla sodissa tyhjentyneen Ve- 
näjänmaan veto. 


Asutus ennen II maailmansotaa 

Inkerinmaalle syntyi kylien verkosto, 
joissa kussakin oli selkeästi oma etni- 
nen koostumuksensa. Oli inkeroiskylät. 
Useimmissa kylissä oli vielä ”venäläis- 
pää”. Maaorjuus oli käytössä vuoteen 
1861, jonka jälkeen talonpojilla oli mah- 
dollisuus toimia vuokraviljelijöinä ja sit- 
temmin myös lunastaa tilat itselleen. 
Suomalaisperäinen väestö oli luterilais- 
ta, mikä myös merkitsi kirkollisen sivis- 
tyksen ulottumista koko väestöön toisin 
kuin ortodoksista uskoa tunnustavilla in- 

kerois-, vatjalais- ja venäläisväestöllä. 
1900-luvulle tultaessa oli inkerinsuoma- 
laisen väestön lukutaito hyvä, seurakun- 
nat toimivat Suomesta saadun papiston 
avulla ja Kolppanaan oli perustettu oma 
seminaari kouluttamaan opettajakuntaa. 
Kaikki tuntui olevan hyvin. 

Vallankumous, kollektivisointi 
ja diasporan alku 

Vallankumous Venäjällä ja neuvostovalti- 
on synty mullistivat olosuhteet. Osa inke- 
rinsuomalaisista, erityisesti Pietarissa te- 
ollisuustyössä olevat, liittyivät punaisiin, 
ja osa, erityisesti talonpoikaisväestö, oli 
valkoisten puolella. Kun kollektivisointi 
alkoi 1920-1931, karkotettiin kaikkiaan 
noin 18 000 inkerinsuomalaista asuin- 
sijoiltaan kulakkeina. Matka suuntautui 
Hiipinään Kuolan niemimaalle, Kazaks- 
taniin ja kauas Keski- ja Itä-Siperiaan. 

Neuvostoliiton toimenpiteet 

Neuvostoliitto tyhjensi valmistautues- 
saan sodan uhkaan vuonna 1935 Suo- 
men ja Viron vastaiset raja-alueensa sekä 
Suomenlahden etelärannikon inkeriläis- 
kylät. Noin 27 000 inkerinsuomalaista 
joutui tässä yhteydessä jättämään koti- 
seutunsa ja matkaamaan Keski- Venäjäl- 
le ja Siperiaan. 

Talvisodan aikana vuonna 1940 mobi- 
lisoitiin tuntematon määrä inkerinsuoma- 
laisia puna-armeijaan. Tämän miehistö- 
aineksen kohtalo on vielä jossain määrin 
epäselvä. Tiedossa kuitenkin on, että in- 
kerinsuomalaisia tavattiin neuvostojou- 
koissa suomalaisia vastassa. Vuonna 1942 
kuitenkin kaikki suomalaiset poistettiin 
rintamalta ja siirrettiin Uralin takaisille 
työleireille ns. työarmeijaan, käytännös- 
sä keskitysleireille. 

Saksalaisten hyökkäyksen alta evaku- 
oitiin Leningradin alueelle noin 30 000 
inkerinsuomalaista, jotka sitten talvella 
1942 siirrettiin piiritetystä kaupungista 


Uralin taakse. Kyse oli selvästä etnises- 
tä valinnasta. 

Inkerinmaa Saksan miehitysmaana 

Saksalaisten hyökkäys Leningradin por- 
teille eteni niin nopeasti, ettei edellä mai- 
nittujen lisäksi Inkerinmaan väestöä eh- 
ditty evakuoida. Saksalaiset käyttivät 
siviiliväestöä työvelvollisina erilaisissa 
avustavissa tehtävissä. Miehityksen ai- 
kana noin 5000 inkerinsuomalaista, pää- 
asiassa nuoria siirtyi parempien elinmah- 
dollisuuksien toivossa vapaaehtoisesti 
Saksaan ja se miehittämille alueille työ- 
palveluun. Heistä noin 2000 palautet- 
tiin myöhempien väestönsiirtojen myötä 
muun inkerinsuomalaisen väestön yhtey- 
teen Suomeen. 

Erityisesti neuvostoliittolaisessa ja nyt- 
temmin myös venäläisten tutkijoiden nä- 
kemyksen mukaan saksalaiset halusivat 
tyhjentää Inkerinmaan siviiliväestöstä 
voidakseen siirtää sinne omia ”germaa- 
nitalonpoikaissotilaitaan” kunhan so- 
tilaallinen voitto Neuvostoliitosta olisi 
saavutettu. Tarkoitus oli jo talvella 1942 
marssittaa inkeriläisväestö Suomenlah- 
den yli pohjoiseen. Aikeesta kuitenkin 
luovuttiin. Tähän vaiheeseen liittyy Suo- 
messa herännyt ajatus käyttää Inkerin 
väestöä valloitetun ja venäläisväestöstä 
puhdistetun Itä-Karjalan uusina asukkai- 
na. Sodan pitkittyessä ja kääntyessä Neu- 
vostoliitolle suosiolliseksi asiasta kuiten- 
kin pian vaiettiin. 

Siviilien siirto Suomeen 

Ajatus Inkerin väestön siirtämisestä Suo- 
meen jäi kuitenkin elämään. Saksalaiset 
eivät tätä väkeä tarvinneet ja suomalais- 
ten kiinnostus saada heistä lisätyövoimaa 
heräsi. Samalla myös ajattelu muuttui ja 
inkeriläisväestön siirrosta kehkeytyi hu- 
manitaarinen operaatio, kun oletettiin, 
että muutoin siviiliväestö tulisi jäämään 
taistelualueella sodan jalkoihin. 

Kaikki eivät kuitenkaan lähteneet; suuri 
osa ortodoksiväestöä ja venäläinen siviili- 
väestö jäivät paikoilleen ja siirtyivät tais- 
telujen alkaessa etelän suuntaan. 

Vuodesta 1942 vuoteen 1944 siirrettiin 
Suomeen kaikkiaan 61 160 henkilöä, li- 
säksi mainitut 2050 Saksasta työpalvelus- 
ta palautettua. Väestä sijoitettiin pääasi- 
assa maaseudulle ja rekrytoitiin lähinnä 
maatalouden työvoimaksi. 

Inkerin miehet sotatiellä 

Kuten jo todettiin, rekrytoi Neuvostoliit- 
to puna-armeijaan tuntemattoman määrän 
inkeriläismiehiä. Saksalaiset puolestaan 
perustivat vapaaehtoisista inkeriläismie- 
histä erillisen vartiopataljoonan, tunnuk- 
seltaan Ost-Bataillon 664. Samanlaisia 
vartiopataljoonia saksalaisilla oli kaikis- 
sa miehitetyissä maissa yli tuhat, puoli- 
sen miljoonaa miestä. Pataljoona, jonka 
vahvuus oli 644 miestä toimi Leningra- 
diin johtavan rautatien varressa ja joutui 
jonkin verran myös taistelukosketuksiin 
partisaanien kanssa. Kun siviilien palau- 
tus alkoi, siirrettiin myös tämä joukko- 
osasto Suomeen. Se sai koulutusta talvel- 


la 1944 ja taisteli Kannaksella torjumassa 
puna-armeijan suurhyökkäystä. Välirau- 
han tultua joukko-osasto la kk autettiin ja 
miehet kotiutettiin Suomessa. Osa heistä 
palasi Neuvostoliittoon inkerinsuomalais- 
ten palautuksen yhteydessä, osa taas pai- 
nui maan alle tai pakeni Ruotsiin. 

Inkerin miehiä muissa joukko-osastoissa 

Hyökkäysvaiheen aikana vuonna 1941 
koottiin entisistä heimosotureista prikaati 
K, joka osallistui Porajärven valtaukseen. 
Asemasodan aikana prikaati hajotettiin ja 
osa siitä siirrettiin rannikkopuolustusteh- 
täviin Sungunniemelle Äänisjärven poh- 
joisrannalle. Tähän prikaatiin komennet- 
tiin myös inkerinsuomalaisia. 

Sodan lopulla koottiin vangiksi saa- 
duista suomensukuisista puna-armeija- 
laisista vapaaehtoinen Heimopataljoo- 
na 3, joka osallistui torjuntataisteluihin 
Kannaksella. Mukana oli myös inkerin- 
suomalaisia puna-armeijassa taistelleita 
sotavankeja. Joitakin inkerinsuomalai- 
sia palveli myös muissa joukko-osastois- 
sa mm. Päämajan tiedustelupataljoonas- 
sa ErP 4:ssä. 


Karkotusten ja siirtojen kohteeksi 
joutuneet inkerinsuomalaiset 

•Karkotetut vuosina 1929-1931, 18000 
•Rajan läheisten alueiden karkotukset 
1935, 20000 

•Pietarin ympäristön karkotukset 1935, 
7 000 

• Rekrytoitu puna-armeijaan, ei tietoa 

• Pietarin piirityksestä 
pakkoevakuointi 1942, 30000 

• Suomalaispataljoona ErP6, 644 


• Muut joukko-osastot, kymmeniä 

• Työpalveluun Saksaan, 5000 (joista pa- 
lautettu Suomeen v. 1944 2000) 

•Vuosina 1942-43 siirto 
Suomeen, 63000 
(joista palautettu NL:oon 56000) 
Karkotettuja ja siirrettyjä 
yhteensä, 143644 


Terroritoimenpiteet 

Rangaistukset ja teloitukset 4000 

Levahsovon haudatut 13000 

Yhteensä 17 000 

Suomeen siirretyt inkeriläiset vuosina 

1943 - 1944 

Ryhmä Lukumäärä (n) 

Venäjältä Viron 

kautta 29.3.-43-17.6.-44 61 163 

Saksasta 17.7.-43-12.5.-44 2042 

Yhteensä 63 205 

Neuvostoliittoon palautetut inkeriläi- 
set siirtolaiset ja muut siviili henkilöt 

1944 - 45 

Ryhmä Lukumäärä (n) 

Kuljetukset 

5.12.-44-15.1.-45 56 030 

Jatkokuljetukset vuosina 

1945-47 839 

Yhteensä 56 869 


Näistä palautetuista oli 55 000 inkerin- 
suomalaisia ja loput pääasiallisesti suo- 
mensukuisia ortodoksiuskoisia vatjalai- 
sia ja inkeroisia. ® 


Toimitussihteerin tervehdys 


Tänä talvena on usein tuntunut siltä, että 
hampaat jäätyvät suuhun ja silmämunia 
peittää jo hitaasti jäätyvä kalvo. Kai kk ien 
vetisten ja vähälumisten talvien jälkeen 
eletään pakkaseen jämähtäneistä autoista, 
paleltuneista varpaista ja vuotavasta ne- 
nästä huolimatta mainiota aikaa. 

Asun Keski-Suomessa, missä lunta on 
reilusti, mutta ei ilmeisesti läheskään niin 
paljon kuin pääkaupunkiseudulla. Olen 
käynyt alkuvuodesta muutamaan ottee- 
seen Helsingissä ja lumen keskelle saar- 
rettu kaupunki on melkein naurattanut. 
Valtavat lumikasat, joista pilkottaa vain 
aavistus auton sivupeilistä, ovat jollain ta- 
paa surrealistisia. Kaupunki näyttää siltä 
kuin se olisi yllätetty täysin. Aivan kuin 
kenelläkään ei olisi tullut edes mieleen, 
että taivaalta voi tulla lunta... ja paljon. 


Toisaalta pakkasen jäykistämät junakis- 
kot ja seitsemän tuntia kestänyt paluu Jy- 
vässeudulle ei enää tuntunut niin kovin 
huvittavalta! 

Kun oikein paleltaa on hyvä muistaa, 
että talvi on lopulta kuitenkin melko ly- 
hyt vuodenaika. Ja toisaalta, harvoin on 
näin nautinnollisia tilaisuuksia käpertyä 
sohvan nurkkaan viltin alle. Lämmin me- 
hukin, rommitotista puhumattakaan, kai- 
paa jotenkin seurakseen kunnon paukku- 
pakkaset maistuakseen juuri niin hyvältä 
kuin vain voi. 

Nyt, kun ankarin osa talvea tuntuu jo 
vähän väistyvän, haluan toivottaa luki- 
joillemme aurinkoisia päiviä ja hohtavia 
keväthankia.® 

Riikka Mahlamäki— Kaistinen 

"Kotiin karkotettavaks 


JJ 


Inkeriläisten palautukset Suomesta Neuvostoliittoon vuosina 1944-1955. 


Anne T\iohimäki 


Maaliskuun 3. päivänä kokoontui Hel- 
singin Mariankadulla sijaitsevan SKS:n 
Kirjatalon kabinettiin kutsuvieraista, asi- 
antuntijoista, tiedotusvälineiden edusta- 
jista, ystävistä ja inkeriläisyydestä kiin- 
nostuneista koostunut yleisö juhlistamaan 
fil. tri Toivo Flinkin kirjan "Kotiin kar- 
kotettavaksi” julkistamista. Istumapaikat 
loppuivat kesken, niin runsaslukuinen oli 
osallistujien joukko. 


Tämä kirja on ensimmäinen tutkimus, 
jossa käsitellään inkeriläisväestön siirto- 
jen ja palautusten keskinäisiä syy- ja seu- 
rausyhteyksiä. Kustannuspäällikkö Rau- 
no Endenin haastattelussa Flink toi esiin 
peruskysymyksen inkerinsuomalaisuu- 
den ja suomalaisuuden suhteen käsitteel- 
lisestä yhteenkuuluvuudesta. 



Toivo Flinkin teos on myytävänä SKS:n kirjamyymälässä 
(SKS, Kirjatalo, Mariankatu 3, 00170 Helsinki. 

P. 0201 131 222, 0201 131 215, kirjamyynti@finlit.fi) 


Teosta voi tilata myös verkkokaupasta http://www.finlit.fi/kirjat 
ja se on satavilla myös Akateemisesta kirjakaupasta ja muista kirjakaupoista 
tilaamalla. Teoksen suositushinta on 32 euroa. 

VAIETTU KANSANMURHA 


Markus Koivisto 

Tammikuun 26. päivänä tuli kuluneek- 
si 65 vuotta siitä, kun Auschwitzin kes- 
kitysleirin vangit vapautettiin. Israelin 
presidentti Shimon Peres vieraili tuo- 
na päivänä Saksassa. Saksan parlamen- 
tissa pitämässään puheessa Peres ilmaisi 
surunsa juutalaisten tragedian johdosta. 
Hän korosti, että miljoonien juutalaisten 
murhaa ei voi milloinkaan unohtaa. 

”Holokausti” ei ole vain Saksan ja Is- 
raelin välinen asia. Kansanmurhat kos- 
kevat koko ihmiskuntaa. ”Holokaustia” 
tutkitaan yhä. Suomalaiset tutkijat ovat 
yrittäneet selvittää Suomen osuutta eli 
käytännössä sitä, kuinka monta juuta- 
laista luovutettiin Hitlerille. Tieto siitä, 
että täältä oli lähetetty kuolemaan paljon 
enemmän kuin aluksi kerrotut kahdeksan 
juutalaista, on herättänyt meissä suoma- 
laisissa häpeää. 

Koska juutalaiset ovat pysyneet kes- 
kipisteessä, vähälle huomiolle on jäänyt 
suomalaisiin kohdistunut vaino. Pietaria 
ympäröivällä Inkerinmaalla asui suoma- 
laisia, jotka joutuivat sen toisen verisen 
diktaattorin, Josif Stalinen uhreiksi. 

Inkeriläiset eli inkerinsuomalaiset oli- 
vat Ruotsin vallan aikana 1600-luvulla 
Inkerinmaalle siirtyneiden karjalaisten ja 
savolaisten jälkeläisiä. Vuoden 1926 vä- 
estönlaskennan mukaan heitä oli 115000. 
Stalinin vainojen jälkeen oli jäljellä run- 
saat 60 000. Toisin sanoen: Noin 50 000 
inkerinsuomalaista oli murhattu. Heidät 
oli surmattu joko niskaan ampumalla Sta- 
linin salaisen poliisin tiloissa Leningra- 
dissa tai hengiltä näännyttämällä Siperian 
puuvillapelloille. Joukossa oli vanhuksia, 
naisia ja lapsia. 

Inkeristä ja inkeriläisistä tuli sodanjäl- 
keisessä Suomessa luovutetut Karjalan 


kaltainen tabu. Neuvostoliiton johtaman 
valvontakomission vaatimuksesta kirja- 
kaupoista ja kirjastoista poistettiin sato- 
ja Karjalaa ja Inkeriä käsitteleviä kirjoja. 

1980-luvun lopulla venäläinen Memo- 
rial-järjestö paljasti Pietarista noin 20 ki- 
lometriä pohjoiseen sijaitsevan Levasho- 
von joukkohaudan. Sinne oli 1930-luvulla 
viety tuhatmäärin Leningradissa teloitet- 
tuja suomalaisia. Samaan paikkaan oli 
toimitettu virolaisia ja puolalaisia. Arviot 
suomalaisten määrästä vaihtelevat muuta- 
masta tuhannesta 15 tuhanteen. 

Suomi on pysynyt hiljaa suomalais- 
vainoista. Yksikään valtionpäämies 
tai ministeri ei ole käynyt Levashovon 
joukkohaudalla osoittamassa kunniaa te- 
loitettujen muistolle. Näin siitäkin huo- 
limatta, että Levashovoon on pystytetty 
ihan oikea hautausmaa muistomerkkei- 
neen. 

Kun ulkoministeriön ihmisoikeussuur- 
lähettiläs Sauli Feodorow ”holokaustin” 
ja vainojen muistopäivänä 26.1. kirjoitti 
Helsingin Sanomien pääkirjoitussivulla 
kansanmurhista, hän mainitsi natsi-Sak- 
san ohella Kambodzhan, Ruandan, Suda- 
nin ja Balkanin, mutta "unohti” Stalinin 
Neuvostoliiton. 

Tämä herättää vääjäämättä kysymyk- 
siä, joista se keskeisin lienee: kuinka 
kauan virallinen Suomi aikoo vaieta vii- 
me vuosisadan räikeimmästä suomalai- 
siin kohdistuneesta ihmisoikeusrikok- 
sesta? 

Kirjoittaja on Por\>oossa asuva valtiotie- 
teen maisteri ja en tinen ulkoministeriön 
lähetystöneuvos. 

Kolumni julkaistu Uusimaa-lehdessä 
6 . 2.2010 

Matti Rönkä ja inkeriläinen 
Viktor Kärppä 


Elise Saarikko 

Hyvinkään Inkeri-kerhon vieraaksi 7.2. 
kutsuttua kirjailija Matti Rönkää jännit- 
ti ennen tilaisuuden alkua. 

- Minä kun en ole tehnyt kirjojeni Vik- 
tor Kärpästä mitään inkeriläistä mallipoi- 
kaa, hän mietti. 

Satapäinen yleisö otti kuitenkin kirjai- 
lijan hyvin vastaan ja erityiskiitokset hän 
sai lukijalta, jonka mielestä Viktor Kärp- 
pä on kirjallisena hahmona veijarimainen. 

- Niin, veijari hän taitaa ollakin. Jos 
kirjan sankari on liian puhtoinen tai liian 
paha, hän ei ole kiinnostava. Moraalin pi- 
tää olla sopivasti tasapainossapa ensiesit- 
telyn jälkeen sankarista pitää selvitä jo- 
tain yllättävää, Rönkä mietti. 

Ylen tv-uutisten uutispäällikkönä ja 
uutistenlukijana toimiva Matti Rönkä 
kertoi Hyvinkään seurakuntasaliin ko- 
koontuneelle yleisölle taustastaan. Outo- 
kummussa syntynyt Rönkä oli koulussa 
tasaisen hyvä, muttei haaveillut erityises- 
ti mistään ammatista. Hän valmistui val- 
tiotieteen maisteriksi Helsingin yliopis- 
tosta ja pääsi kesätöihin Lehtikuvaan. 
Myöhemmin hän kävi Sanomien toimitta- 
jakoulun, työskenteli Helsingin Sanomis- 
sa urheilutoimittajana, paikallisradiossa 
ja talousalan lehdessä ja päätyi lopulta 
tv-uutisiin. 

Rönkä toteaa, ettei ollut koskaan ns. 
pöytälaatikkokirjoittaja, vaikka teki päi- 


vätyökseen "puoliksi luovaa työtä”. Dek- 
karikirjoittamista hän kokeili vasta kou- 
luttautumislomalla, kun oli luvannut 
hakemuksessaan opiskella dokumenttielo- 
kuvan tekemistä tai pitkän jutun kirjoitta- 
mista. Pitkästä jutusta muovautui Röngän 
esikoisdekkari, vuonna 2002 ilmestynyt 
"Tappajan näköinen mies”. Sitä ovat seu- 
ranneet dekkarit "Hyvä veli, paha veli” 
(2003), "Ystävät kaukana” (2005), "Isä, 
poika ja paha henki” (2007) ja viimeisim- 
pänä "Tuliaiset Moskovasta” (2009). 

- En ajatellut kirjoittavani sarjaa, halu- 
sin vain käteeni ensimmäisen kirjani. Nyt 
olen juuri jäänyt puolen vuoden vuorotte- 
luvapaalle. Voi olla, että kirjoitan kuuden- 
nen Viktor Kärppä-kiijan, mutta voi myös 
olla, että kirjoitan jotain muuta. 

Rönkä sanoo luoneensa kuvitellun 
hahmon ja sille sattuneet tapaukset sen 
faktatiedon päälle, jonka hän oli vuosi- 
en mittaan kerännyt entisestä Neuvosto- 
liitosta, Baltian maistaja sukukansoista. 
Kun hän alkoi kirjoittaa "Tappajan nä- 
köistä miestä”, Suomessa käytiin vilkas- 
ta keskustelua maahanmuuttajista ja ko- 
touttamisongelmista. 

- Käyn vieläkin säännöllisesti Venä- 
jällä, mutta en tee muistiinpanoja, enkä 
dokumentteja. Kiertelen ja näen asioita, 
jotka ovat joskus niin kummallisia, ettei 
niitä voi edes romaaniin kirjoittaa. 

Matti Rönkä ja Irja Pel- 
konen Hyvinkään Inkeri- 
kerhon tilaisuudessa. 



Rönkä siteeraa kirjailija Matti Pulkkis- 
ta puhuessaan kirjoittajan työstään. Pulk- 
kinen on sanonut romaania siaksi, joka 
syö kaiken. Kaikki elämän aikana vastaan 
tullut käy kirjan materiaaliksi. 

- Jos kirjoitan tunteista, en voi kirjoit- 
taa kuin omistani, koska muitten tunteita 
en voi kuvata. Voin esimerkiksi kasvattaa 
äärettömiin mittoihin oman pienen mus- 
tasukkaisuuden tunteeni. En siis kuvaa it- 
seäni, vaan tunnetta, joka voisi löytyä it- 
sestänikin. 

Toimittajan ammatista on Matti Rön- 
gälle ollut apua kirjailijana, koska se on 
antanut näköalaa yhteiskunnan muu- 
toksiin. Kirjailijan täytyy kuitenkin sei- 
soa ns. etukenossa tapahtumien suhteen 
eli nähdä ennalta, mihin suuntaan ollaan 
menossa. 

Matti Rönkä on saanut dekkareis- 
taan useita palkintoja: Vuoden johtolan- 


ka 2006, Lasiavain 2007, Kultapokkari 
2008 ja Kalle Päätalo-palkinto 2009. Hä- 
nen kirjojaan on käännetty mm. saksaksi 
ja "Tappajan näköinen mies” on palkit- 
tu kahdessa saksalaisessa kisassa. Inkeri- 
kerhon tilaisuuteenkin Rönkä tuli suoraan 
saksalaisen filmiryhmän luota. Hän kertoi 
kierrelleensä toimittajien kanssa pari päi- 
vää Kärpän jäljillä. 

Teoksiensa käännöksistä Rönkä tote- 
si, että huumori kääntyy vaikeimmin vie- 
raalle kielelle. Ilman huumoria ei Viktor 
Kärppää voi kuitenkaan ymmärtää. Hä- 
nen elämänasenteensa on samanlainen 
kuin itäsuomalaisilla miehillä monesti: 
Hätäkö tässä on näin matalassa kaivossa. 


Juttu julkaistu aiemmin 
Aamuposti-lehdessä 

Outisia Inkeristä 


Wladimir Kokko 

Uutiskolumnistin kannanotto 

Tammikuisessa uutiskolumnistin kan- 
nanotossa puututtiin Suomen sisäasiain- 
ministeriö joulukuiseen tiedotteeseen, 
jossa ilmoitettiin hallituksessa suunnitel- 
tavan inkerinsuomalaisten paluumuuton 
lopettamista. Ministeriön lehdistötiedot- 
teessa lukee, että tarkoituksena on ”muut- 
taa ulkomaalaislain säännökset sellaisik- 
si, että paluumuuttojono voidaan sulkea 
ja nykyinen järjestelmä lopettaa mahdol- 
lisen siirtymäkauden jälkeen”. Eduskun- 
nan toivotaan käsittelevän asia syyskau- 
della, jotta jono suljettaisin 1.1.2011 ja 
1.1.2015. Hallituksen maahanmuuttopo- 
liittisen ohjelman mukaan maahanmuut- 
to Suomeen on oltava pääosin työperäis- 
tä. Kolumnissa kysyttiinkin sitä, eivätkö 
inkerinsuomalaiset juuri ole omiaan si- 
joittumaan Suomen työmarkkinoille yh- 
tenäisen kielen ja kulttuuriperimän takia. 
Suurin osa muuttavista on työikäisiä ja 
he työllistyvät muihin maahanmuuttajiin 
verrattuna hyvin. Inkeriläispaluumuut- 
tajien keskuudessa työttömyysaste on n. 
25 %, eli 75 % heistä maksaa veroja ja 
täyttää usein suomensuomalaisille sopi- 
mattomia työpaikkoja. 

Kolumnistin mukaa syy siihen, miksi 
inkerinsuomalaisten paluumuuton lopetta- 
mista suunnitellaan, on jonotussysteemin 
romahtamisessa. Venäjällä paluumuut- 
tojonossa on edelleen 5-6 tuhatta ihmis- 
tä ja jotkut ovat jonottaneet yli 10 vuotta. 
”En tiedä missä on vika, joko järjestelmä 
oli keksitty liian monimutkaiseksi, tai vi- 
ranomaisilla ei riittänyt voimavaraa”, ko- 
lumnisti toteaa. Vika ei kuitenkaan ole 


inkerinsuomalaisissa, joten miksi heiltä 
otetaan taas yksi oikeus pois? Eikö heitä 
taas rangaista syyttöminä? 

Helmikuussa uutiskolumnisti ehdot- 
taa, että ilman jonotusta paluumuuttajik- 
si pääsisivät vuosina 1943-44 Suomessa 
olleet ja suomalaisuutensa takia Neuvos- 
toliittossa 1930-1953 vainotut. Muiden 
Suomeen kaipaavien inkerinsuomalais- 
ten pitäisi hakea työ- tai opiskelupaikka 
ja suomenkieli olisi opittava omatoimi- 
sesti, jolloin raha, joka nykyään varataan 
inkerinsuomalaisten pakolliseen kieli- 
opetukseen, voitaisiin suunnata kielitai- 
toisten Suomeen aikovien ammattitäy- 
dennyskoulutukseen. Inkerin Liitolla ja 
suomalaisilla työnantajilla on hyviä ko- 
kemuksia siitä, miten Pietarissa alkanut 
koulutus on jatkunut oppisopimuksen eh- 
doilla Suomessa. Kolumnisti toteaa lo- 
puksi, että "Olen varma, että tätä kaut- 
ta orientoidut, koulutetut ja kielitaitoiset 
inkerinsuomalaiset, löytävät niin halutes- 
saan polkunsa Suomeen ilman turhaa jo- 
nottamista.” 

Konkovalta kaksi Vatja kirjaa 

Leningradin alueen kantakansojen sarjas- 
sa ilmestyi joulukuussa 2009 kolmas kir- 
ja nimeltä Vatja (ven. Vod’). Tässä Olga 
Konkovan kuvitetusta teoksesta saa run- 
saasti tietoa kansanpuvuista, juhlimista- 
voista, rakennustaidosta, kansanmusiikis- 
ta ja jopa kansanruokien valmistamisesta 
reseptien muodossa. Kun kauan syrjittyjä 
lähes unohduksiin painettu vatja sai syk- 
syllä 2008 alkuperäisvähemmistökansan 
statuksen, alkoi Venäjällä varsinainen 
"vatjabuumi”, jonka ansiosta vatjalaiset 


26 


INKERILÄISTEN VIESTI 




ovat usein näkyvillä tiedotusvälineissä. 
Joulukuussa julkaistiin Konkovan toi- 
mittama kaksikielinen vatjalaissatujen ja 
juttujen kirja ”Vad'd’aa rahvaa jutud ja 
kaazkad”, jossa tekstit ovat venäjäksi ja 
vatjaksi. 

Liteinin palvelupisteen 
toiminta siirtyy kirkon tiloihin 

Liteinillä sijainnut Pietarin Inkerin Liiton 
tukema vanhusten palvelupiste, joka on 
yli 10 vuotta toiminut mm. inkerinsuoma- 
laisia palvelevana päiväkeskuksena, siirsi 
tammikuussa toimintansa Pyhän Marian 
kirkon tiloihin. Muuttoa anoi henkilökun- 
ta. Johtaja Nina Nizovan mukaan pieni 
henkilöstö oli kyllästynyt raportointiin 
Venäjän sosiaalilaitosten standardin mu- 
kaan sekä turhiin saivarteluihin. Heitä oli 
jopa piirikunnan sosiaalitoimen virkaili- 
jan toimesta kehotettu jopa unohtamaan 
suomalaiset! Henkilökunnasta kolme liit- 
tyi seurakunnan diakoniaan ja samalla n. 
30 asiakasta ilmoitti halunsa siirtyä kir- 
kon tiloihin. Saman verran suomalaisvan- 
huksia nauttii hoitajien kotikäynneistä eri 
puolilla Pietaria. Pyhän Marian seurakun- 
nan diakonia on ottanut mielellään vas- 
taan päteviä työntekijöitä ja huomattavan 
asiakaskunnan. Tarkoitus on, että toimin- 
ta tapahtuu kirkkotiloissa kahtena päivä- 
nä viikossa ja kahtena päivänä työnteki- 
jät käyvät vanhusten kodeissa. Tärkeintä 
on, etteivät inkeriläisvanhukset kärsi uu- 
sista järjestelyistä. Henkilökunta menetti 
kuitenkin palkkansa ja tulee jatkossa toi- 
meen eläkkeellään ja Pietarin Inkerin Lii- 
ton tuella. 

Laskiaisen muinaisia 
taikatapoja 

Pietarin Inkerin Liiton järjestämissä las- 
kiaisjuhlissa 14. helmikuuta oli muinais- 


ajan tapojen sävyä. Juhlittiin niin kuin 
PIL:lla on tapana Toksovassa. Juhlat al- 
koivat Toksovan kirkon takana sijaitsevas- 
sa seurakuntatalossa. Pääjuontajat Andrei 
Kuznetsov ja Ksenia Kanevskaja kertoi- 
vat juhlaväelle Inkerinmaan muinaisista 
laskiaistavoista. Koipi yhtye lauloi van- 
hoja inkeroisia ja inkerinsuomalaisia kan- 
sanlauluja. Kahvittelun jälkeen satapäi- 
nen väki siirtyi lähimetsän rinteeseen. 
Nuotion luomassa tunnelmassa järjestet- 
tiin leikkejä ja mäenlaskua. Ihmiset lau- 
loivat ja söivät maistuvaisia lettuja. Van- 
hojen tapojen mukaan moni nuori oli 
pukeutunut naamiaisasuun. Juhlien lo- 
puksi poltettiin oljesta tehty ta lvi a kk a. 

Kalevalanpäivä 

Pushkinskajalla 

Kalevalanpäivää juhlittiin Inkerin Lii- 
tossa tänä vuonna virallista päivämää- 
rää aikaisemmin, 24. helmikuuta. Kai kk i 
paikalle tulleet eivät mahtuneet Pushkins- 
kajan kadun toimiston luokkaan, jossa 
Wladimir Kokko kertoi Kalevalasta ja sen 
merkityksestä. Hänen mukaansa maail- 
masta tuskin löytyy toista kaunokirjallis- 
ta luomusta, joka olisi vaikuttanut jonkin 
kansan kehitykseen enemmän kuin Ka- 
levala suomalaisiin. Kokon jälkeen Olga 
Konkova kertoi Inkerinmaalta kerätystä 
kalevalaisesta kansan-runoudesta. Hän 
korosti inkeroisten olevan todella laula- 
va kansa. Kansanrunouden kerääjät ovat 
kirjanneet tässä vähälukuisessa kansassa 
olleen noin puolitoista tuhatta runonlau- 
lajaa, joista valtaosa oli ns. naisten runo- 
ja laulavia naisia. Konkova totesi, että jos 
tehtäisiin Inkerin Kalevala, sillä olisi nai- 
sen kasvot.® 

Ilmoittajille 

Jotta tapahtumakalenteriin toivo- 
tut järjestöjen ilmoitukset ehtisivät 
painoon, tulee ne lähettää toimitus- 
sihteerille, postitusmuodosta riip- 
pumatta, siten, että ne ovat perillä 
viimeistään lehden kakkossivulla il- 
moitettuna aineiston vastaanotto- 
päivänä. 


f \ 

Kokouskutsu 

Suomen Inkeri-liitto ry:n 
kevätkokous 

pidetään maaliskuun 28. päivänä 
2010 klo 14.00 
Inkerikodissa 
Käpylänkuja 1 
Helsinki 

Käsitellään säännöissä kevät- 
kokoukselle määrätyt asiat. 

Hallitus 

V J 

Turun seudun Inkeri-seuran 
tapahtumia 

Bessede-hetket jatkuvat Palvelupistees- 
sä joka kuukauden 1. ja 3. perjantai klo 
13.00 Irma Kapasen vetäminä. Tervetu- 
loa viettämään teehetkeä vapaan keskus- 
telun merkeissä. 

Hallitus kokoontuu joka kuukauden 
ensimmäisenä maanantaina klo 16.30 
Palvelupisteessä, Uudenmaankatu 1. Jos 
teillä on asioita, joita haluaisitte ha.llit.uk- 


sen käsittelevän, ottakaa yhteyttä halli- 
tuksen jäseniin tai Palvelupisteeseen. 


Hyvinkään Inkeri-kerhon 
tapahtumia 

Hyvinkään Inkeri-kerho ry. kokoontuu 
seurakunnan aulakahviossa Hämeenkatu 
16 keväällä kuukauden 1. sunnuntai klo 
14.00 seuraavasti: 

11.4.2010 kellol4 kerho 2.5.2010 kel- 
lo 14 kerho 

Elokuussa järjestetään päiväretki seu- 
rakunnan leirikeskukseen. Retken tar- 
kempi ohjelma ilmoitetaan myöhem- 
min. 

Tiedustelut Irja Pelkonen, inkeriker- 
ho@gmail.com tai p. 040 550 5712 


Lahden seudun Inkeri-seuran 
tapahtumia 

Vuoden 2010 toiminta 

Kerhoillat joka kuukauden toinen maa- 
nantai alkaen klo 15.00 Lutherin kirkko, 
Vuorikatu 37 

• 12.4.2010 kerhoilta 

• 10.5.2010 kokoonnumme 
Kahvisaaressa 

• 28.6.-2.7.2010 matka Haapsaluun 

• Heinäkuussa 2010 Inkeriläisten 
kesäjuhla 

• 1.-31.8.20010 Inkeri-näyttely kirjastos- 
sa, Kirkkokatu 31, Lahti 

• 9.8.2010 inkeriläispäivä Tuohirannassa 
"kimppakyydein” 

• 13.9.2010 kerhoilta 

• 11.10.2010 syyskokous 

• 8.11.2010 kerhoilta 

• 5.12.2010 joulumatka Kangasalalle 

Kirjaston Inkeri-näyttelyyn pyydämme 
vinkkejä, esineitä, valokuvia Inkeristä. 
Erityisen tärkeää olisi löytää kuvia inke- 
riläisten palautuksesta Neuvostoliittoon. 

Näyttelyn yhteyshenkilö 

Arvo Korkkinen p. 044 581 7681 

Sihteeri Maria Lahti p. 0400 841 741 

Kerhoilloista ja kokouksista tiedustelui- 
hin vastaa Maria Lahti, p. 0400 841 741 


Seukot 

Tiedustelut: Pir kk o Huurto 
p. (09) 783 391 tai 0400 748 318 

Inkerikoti 
Karjalatalo 
Käpylänkuja 1 
00610 Helsinki 


Helsingin seudun Inkeri-seuran 
tapahtumia 

Tiedustelut Toivo Tupin 
p. 040 578 3894 

Kuukausikokoukset vuodelle 2010 
Kevät 

Su 25.04. klo 14.00 Kuukausikokous 
Su 30.05. klo 14.00 Kuukausikokous 

Syksy/Talvi 

Su 26.09 klo 14.00 Kuukausikokous 
Su 31.10 klo 14.00 Kuukausikokous 
Su 28. 1 1 . klo 14.00 Joulujuhla Karjalata- 
lolla, Juhlasali, 2. Krs. 

Kuukausikokoukset pidetään osoitteessa: 

Inkerikoti 

Karjalatalo 

Käpylänkuja 1 

00610 Helsinki 


Inkerikeskuksen tapahtumia 

www. inkerikeskus . fi 
Inkerikeskus ry. 

Hämeentie 103 A 
00550 Helsinki 


Inkerin kulttuuriseuran 
tapahtumia 

Yhteystiedot ja tiedustelut: 

Inkerin Kulttuuriseura ry. 

Wallininkatu 7, 00530 Helsinki 
p. (09)2733 225 klo 10-16.00 
Sähköposti: 

posti @ inkeri . com/toimisto @ inkeri .com 

MATKAT 


25.3. klo 16-18.00 Maaliskuun kulttuu- 
rikahvila. Inkerikot. Pietarilainen tutkija 
Olga Konkova valottaa inkerikkojen oma- 
peräistä kulttuuria. Wallininkatu 7, 00530 
Helsinki. 

25.4 klo 15-17.00 Huhtikuun kulttuuri- 
kahvila. Kahvikonsertti. Suomi-poika 
Ottneel Jurissaar esittää keväistä mu- 
siikkia ja kertoo elämästään. Wallininka- 
tu 7, 00530 Helsinki. 

26.4. Ottneel Jurisaar esittää keväistä 
musiikkia ja kertoo elämästään. Keravan 
seurakuntakeskus. Papintie 1, 04200 Ke- 
rava. 


Kädentaidot keväälle 2010 

Ompeluseura kokoontuu Koivussa ja 
tähdessä, joka toinen torstai 14.00-16.00 
Sopii myös ompelutaidottomille juttu- 
seuraa kaipaaville. Tehdään mm. tyynyn- 
päällisiä tai nukenvaatteita myyjäisiin tai 
muuta itselle tärkeää. Kevään kokoontu- 
miset 18.3, 15. 4 ja 29.4 

20.4. ja 27.4. klo 10-14.00 
Paperimassa nukke. 

Muotoilemme ja maalaamme oman pa- 
perimassakasvoisen nuken. Nukelle teh- 
dään kankainen täytetty vartaloja hiukset 
oman toiveen mukaan. Tee itselle tai lah- 
joita myyjäistuotteeksi. Materiaalimaksu 
3-5€. Ilmoittautuminen 13.4. mennessä 
materiaalihankintojen takia. 

Keravan paluumuuttajien kerho ko- 
koontuu tiistaisin 13.4, ja 11.5. klo 14.30- 
17.00 Talkoorenkaan tiloissa, Aleksis Ki- 
ventie 18, 04200 Kerava 


9.-12.7.2010 Ihanan Inkerin prameat 
palatsit ja puutarhat 

Pietarin lähistöllä on lukuisia alkuperäi- 
seen loistoonsa entisöityjä tsaarien palat- 
seja upeine puutarhoineen. Ne sijaitsevat 
pienen matkan päässä keskustasta ja jää- 
vät siksi helposti näkemättä, onhan Pie- 
tarin kaupunkialueellakin paljon katsel- 
tavaa. Siksi on päätetty järjestää matka, 
jonka kohteena ovat juuri nämä palatsit. 
Paluumatkalla on halukkaiden mahdollis- 
ta käydä Viipurin linnassa. 

1 . päivä, pe, matka Vaalimaan ja Viipurin 
kautta Kupanitsan Kikkeriin. 

2. päivä, la, opastettu käynti Pushkinin 
kaupungin Katariinan palatsissa ja Ven- 
joen rannalla Pauluskoin (Pavlovskin) pa- 
latsissa. Yksi Katariinan palatsin erikoi- 
suuksista on meripihkahuone, Pauluskoin 
merkittävimpiä nähtävyyksiä on Ystävyy- 
den Temppeli. Kierros kestää n. 6 tuntia. 

3. päivä, su, vierailu Suomenlahden 
rannalla sijaitsevassa Pietarhovissa, jon- 
ka pinta-ala on tuhat hehtaaria. Suuren 
Palatsin etupuolen pituus on 300 metriä. 
Suihkukaivo ”Suuri Kaskadi” on yksi 
maailman suurimmista. Se koostuu 64 
suihkukaivosta, 255 pronssiveistoksesta 
ja muista koristeosista. Kierros kestää n. 5 
tuntia. Molempien päivien kierrosten ai- 
kana on mahdollisuus omakustanteiseen 
lounaaseen. 

4. päivä, ma, paluu samaa reittiä ta- 
kaisin Helsinkiin. Viipurissa ostostauko, 
jonka aikana mahdollisuus opastettuun 
käyntiin Viipurin linnassa. Tämä käynti 
sisältyy Kulttuuriseuran jäsenillä matkan 
hintaan. Muille se maksaa erikseen 25 €. 

Matka tapahtuu suomalaisella Tapani 
Pitkäsen liikennöimällä bussilla, joka on 
koko ajan käytössämme. Majoitus tapah- 
tuu Kupanitsan Kikkelissä sijaitsevassa 
Villa Inkerin Paroni-vierasmajassa. Hin- 
taan sisältyy aamu- ja ilta-ateria vierei- 
sessä palvelutalossa. 

Palatsikierrosten ja Viipurin linnassa 
käynnin käytännön järjestelyistä vastaa 
suomalainen Venäjän matkoihin erikois- 
tunut matkatoimisto Lähialuematkat. 

Matkan hinta on 420 Hintaan sisäl- 
tyvät bussikuljetukset, majoitus Paroni- 
vierasmajassa puolihoidolla, matkanjoh- 
tajan ja liikennöitsijän palvelut, kohteissa 
suomenkielinen opastus ja sisäänpää- 
syt. Ryhmäviisumi, 43 €, ei sisälly hin- 
taan. Matkan toteutuminen edellyttää 12 
matkustajaa. Mukaan pääsee 16-18 en- 
sin ilmoittautunutta. Ilmoittautumiset 
huhtikuun loppuun mennessä sähköpos- 
titse koivujatahti@inkeri.com tai Inkerin 
Kulttuuriseuran toimistoon, Wallininkatu 
7, 00530 Helsinki, p. (09) 273 3225 (ark. 
10-16.00). Matkanjohtajana toimii Ali- 
na-Sinikka Salonen a-s.salonen@pp.inet. 
h, p. 040 743 7042. 


28.-30.8.2010 Peipsijärven 
sipulimarkkinat ja Petserin luostari 

Peipsijärven ympärillä Virossa on paljon 
nähtävää. Alueella asuvat karjalaistaus- 
taiset setukaiset. Vanhauskoisten kylissä 
on oma tunnelmansa. Kesämatkan koh- 
teena on Luiibnitsa, jossa vietetään sipu- 
limarkkinoita. Tutustumme myös setujen 
ulkoilmamuseoon. 

Ensimmäinen yö vietetään Värskan 
kylpylässä Seutumaalla.Toisena päivä- 
nä ylitämme Venäjän rajan ja tutustum- 
me vanhaan Petserin luostariin, joka on 
toiminut yhtäjaksoisesti yli 500 vuotta. 
Luostarilta matka jatkuu 50km päähän 
Pihkovaan, jossa tutustutaan Kremliin. 
Yöpyminen tapahtuu paikallisessa hotel- 
lissa. Kolmantena päivänä lähdemme pa- 
luumatkalle Tallinnaan. 

Matkan hinta 370 €, sisältää laivamat- 
kat Tallinnaan, bussikuljetuksen, suomen- 
kielisen opastuksen koko matkan aikana, 
majoittumisen kahden hengen huoneisiin, 
aamiaiset ja kolme lounasta. Pakollisen 
ryhmäviisumin hinta on 43 €. 

Vastuullisena matkanjärjestäjänä toi- 
mii Tiit Reisid ja matkanjohtajana Inke- 
rin kulttuuriseuran puh.joht. Helena Miet- 
tinen 

Ilmoittautumiset sähköpostitse koivu- 
jatahti@inkeri.com tai Inkerin kulttuuri- 
seuraan p.(09) 2733 225 (ark. 10-16.00) 
tai Eeva Kotiniitty, p. 358 405 373 243. 

LEVITÄ INKERI-TIETOA 


SAATAVANA 
INKERILÄISTEN 
SIVISTYSSÄÄTIÖSTÄ 
Annikki Kelo 
p. 045 2612 342 


• Kirjallisuutta 
Häkkinen, Juho 

Siihen maahan, jonka minä 
sinulle osoitan, I-II, 15 € 

Kalevalaseuran vsk. 69-70 
Inkerin teillä, 11,50 € 

Maria Luukan laulut ja loitsut, 

6.50 € 

Krifors, Lars 

Oli onnistuttava, 15 € 

Kuivanen, Lilja (toim.) 

Inkerin vuotuisjuhlat 2003, 20 € 

Nevalainen, Pekka 
Inkeriläinen siirtoväki 
1940-luvulla, 25 € 

Nevalainen, Pekka & Sihvo, 
Hannes (toim.) 

Inkeri - historia, kansa, 
kulttuuri, 50,50 € 

Nokkala, Tapani 

Paavo Räikkönen Inkerin mies, 
25 € 

Ojala, Ella 
Pitkä kotimatka, 14 € 
Pelastunut albumi, 22 € 
Ensimmäinen kevät, 16 € 
Sananlaskuja ja tarinoita, 8 € 

Pelkonen, Hannu 

Voihan Venäjä, 25 € 

Pettinen, Albert 

Lauluja koululaisille, 4 € 
Lauluja sekakuorolle, 6 € 

Pärnänen, E. 

Antti Kivekäs I-II, 9 € 

Ripatti, Maria 

Elämä yhden kortin varassa, 

16.50 € 

Santtu, Lauri 
Murrejuttuja, 2,50 € 

Saressalo, Lassi 
Inkeri, 3,5 € 


Savolainen, Aatu 

Suomalainen sissisodassa, 15 € 

Savolainen, Mikko 

Inkerinmaa, 33,50 € 

Seppänen, Heikki 

Etelän tien kulkija - Vilho He- 
lanen, 25 € 

Sihvo, Jouko 

Inkerin kansan 60 
kohtalonvuotta, 24 € 

Sihvo, Jouko (toim.) 

Inkerinsuomalaisten kohtalo, 
20 € 

Störgren, Aleksander 

Mutkainen tie vapauteen, 10 € 

Suominen, Hellin 

Mooses Putron elämäkerta, 

2,50 € 

Survo, Arvo 
Itku Inkerille, 17 € 

Sveriges ingermanländamas 
historia, 24 € 

Hiukkanen, Saimi 

Elämäni helminauha, 5 € 

• Äänilevyjä 
Inkerikuoro 

Minä tyttö, CD 10 € 

Nouse Inkeri, äänilevy 2,50 € 

Survo, Arvo 

kasetti Omall maali, 9 € 

• Karttoja 

Inkerin kartta 

v. 1933, 12 € 

Inkerin kartta 

v. 1992, 10 € 

Kylä- ja tiekartta, € 

Keski-Inkeri v. 1993, 10 € 

• Liput 

Inkerin pöytälippu 

(satiinia) + 

salko marmorijalustalla 18,50 € 
Inkerin pöytälippu 

(polyesteria) + 

salko marmorialustalla 15 € 


Inkerin pöytälippu 

(satiinia), 10 € 

Inkerin pöytälippu 

(polyesteria), 8 € 

• Adressi 

Surunvalitteluun, 7 € 

SAATAVANA INKERIN 
KULTTUURISEURASTA 
Puh. 09-2733 225 

Flink, Toivo & Mäkilä, Eeva 

Inkerin lasten oppikirja, 5 € 

Kalevala 

Suomeksi ja venäjäksi. 

Käännös Hiiri, A. & Kiuru, E. 
20 € 

Miettinen & Uusma 

Inkerin satulipas, 17 € 
Miettinen, Helena 
Kohtalontie. Kertomus inkeri- 
läisen opettajan elämäntaipa- 
leesta Inkerinmaalta Ruotsiin ja 
paluusta Neuvostoliittoon, 5 € 

Miettinen & Joganson 

Petettyjen toiveiden maa. 
Arator. 15 € 

Monahof, Ania 
Kärsimyksen pyhät kyyneleet, 
13 € 

Pärnänen, E. 

Antti Kivekäs I-II, 5 € 

Sava, Inkeri & Miettinen, 
Helena 

Liljan kuva kutsuu, 15 € 

• Inkeriläistä 
kansanmusiikkia 

Röntyskät 
Piirileikkilauluja 
Inkerinmaalta, 7,50 € 
Vuotilainen, Paavo 
Runoja, 12 € 

Vainikka & Miettinen 
Iloinen Inkeri, 15 € 

Suur-synty kiesus 
Korpikansan Survon Arvon 
kertomana, 28 € 

Pääkirjoitus 


Arkisto on kansakunnan muisti 


Toivo Flink 

Suomen Kansallisarkiston kotisivuilta 
voimme lukea, että arkistolaitoksen tehtä- 
vänä on viime kädessä toimia kansakun- 
nan muistina. Yleistäen tämä tarkoittaa, 
että Kansallisarkisto ja sen maakunta-ar- 
kistot vastaanottavat, säilyttävät, ylläpitä- 
vät ja antavat yleisön käytettäväksi viran- 
omaisten ja yksityishenkilöiden tekemiä 
asiakirjoja sekä niitä sisältäviä arkistoja. 
Kansallisarkisto hankkii Suomen histo- 
rian kannalta arvokasta aineistoa niin ko- 
timaassa kuin kopioina ulkomaisista arkis- 
toista sekä edistää kaiken säilyttämänsä 
materiaalin käyttöä tutkimuksessa. 

Kansallisarkiston yksityisarkistoyksik- 
kö huolehtii siitä, että yksityishenkilöiden 
ja yhteisöjen toimintaan liittyvä aineisto 
saadaan säilymään ja sitä voidaan käyt- 
tää tutkimuksissa. Tehtäviin kuuluu muun 
muassa yksityisarkistorekisterin ylläpito, 
yksityisarkistojen hankinta ja järjestämi- 
nen sekä niiden sisältämän aineiston esit- 
tely. Suomen arkistolaitoksen kokoelmat 
ovat yhteensä yli 140 hyllykilometriä. 

Inkeri-arkisto kaipaa järjestä- 
mistä ja täydentämistä 

Suomen Inkerin Liitto päätti oman ar- 
kistonsa perustamisesta vuonna 1925, 
kun liiton perustamisesta oli kulunut va- 
jaat kolme vuotta. Ensimmäiset hankitta- 
vat asiakirjat liittyivät kansalaissodan ja 
Tarton rauhan tapahtumiin. Arkistoasial- 
la silloin liikkuneille miehille on tänään 
syytä nostaa hattua. Ilman heidän kaukaa 


viisasta työtään me emme tietäisi senai- 
kaisista inkerinsuomalaisiin liittyneistä 
tapahtumista kovinkaan paljon. 

Kansallisarkistossa säilytettävään In- 
keri-arkistoon kuuluu runsaat 40 mappia, 
vajaat kymmenen metriä. Tämän päivän 
kannalta aineistoa toivoisi olevan enem- 
män. Lisäksi Inkeri-arkisto on oikeastaan 
kokoelma. Se kaipaa ennen kaikkea jär- 
jestämistä. Tämän toteuttamiseksi tarvit- 
semme rahaa, jolla palkata ammattilaisen. 
Puolen vuoden työstämisen jälkeen voi- 
simme kutsua aineistoamme arkistoksi. 
Arkiston täydentämien taas on jo astet- 
ta vaikeampi ja pitkäaikaisempi prosessi. 

Kotiarkistot esiin 

Kotiarkistomme ovat oman muistimme 
lisäksi myös yhteistä muistiamme. On 
korkea aika virkistää sitä tarkastelemalla, 
mitä kotiarkistoistamme löytyy yhteiseen 
Inkeri- arkistoomme siirrettäväksi, ennen 
kuin on jo myöhäistä. Hyvät lukijat, ellet- 
te itse osaa arvioida teillä olevien paperei- 
den, valokuvien ja kirjeiden merkitystä, ei 
niitä kannata kuitenkaan hävittää tai heit- 
tää menemään. Ottakaa yhteyttä Suomen 
Inkeri-liiton toimistoon. Parhaiten onnis- 
tumme, jos teette luettelon hallussanne 
olevasta aineistosta ja laitatte sen postitse 
liiton osoitteeseen. Vielä kätevämpää oli- 
si, jos voisitte lähettää tietonne sähköpos- 
titse. Toki voitte myös soittaa. Silloin so- 
vimme kuinka toimia. Yhteinen tietomme 
on kartuttamisen arvoinen asia. CD 

Ajankohtaisseminaarin satoa 


Palaamme tässä Inkeriläisten viestin 
numerossa helmikuiseen ajankohtaisse- 
minaariimme ja julkaisemme Matti Häi- 
kiön puheenvuoron. Häikiö käsittelee 
esityksessään inkerinsuomalaisten hen- 
kistä pääomaa ja Suomi-Seuran osuutta 
inkeriläisten kulttuuriapuun: 

Inkerinsuomalaisten henkinen pääoma 


Matti Häikiö 

Aion seuraavassa käsitellä inkerinsuoma- 
laisten henkistä pääomaa tarkastelemalla 
inkeriläiskysymystä omien henkilökoh- 
taisten kokemuksieni valossa. Lopuksi 
pohdin hiukan yleisemmällä tasolla in- 
keriläisyyden merkitystä suomalaisuu- 
den kokonaisuudessa. 

Aloitin Suomi-Seura ry:n toiminnan- 
johtajana kesällä 1988. Tuolloin vanha 
maailmanjärjestys oli ennallaan: Seura, 
sen paremmin kuin minäkään, ei tiennyt 
mitään maan alle painetuista inkerinsuo- 
malaisista, mutta jo samana syksynä tilan- 
ne muuttui nopeasti. Ilta-Sanomat julkai- 
si 3.10.1988 tarttolaisen Anatoli Schulzin 
allekirjoittaman vetoomuksen president- 
ti Mauno Koivistolle ja Suomen hallituk- 
selle. Toimittaja Sakari Nupposen teke- 
mä Helmi Tuvin haastattelu täytti koko 
sivun. Sen otsikko hätkähdytti: "Virossa 
asuvan inkeriläisen hätähuuto: Olen suo- 
malainen!” Jutun yhteydessä oli kopio 
Schulzin vetoomuksesta, jonka Nuppo- 
nen toimitti perille. Siinä pyydettiin kult- 
tuuriapua Virossa asuville suomalaisille: 
"Perustamaisillaan on seura, joka liittäisi 
kaikki suomalaiset, jotka asuvat Inkeris- 
sä ja Eestissä, joiden yhtenä tavoitteena 
on yhteistyö muiden suomalaisten seuro- 
jen kanssa. Tärkeimpänä tehtävänä tulee 
olemaan äidinkielen opetuksen järjestä- 
minen sekä suomenkielisen kirjallisuuden 
ja kulttuurin viljeleminen täällä asuvien 
suomalaisten parissa.” 


Totesin välittömästi vetoomuksen lu- 
ettuani, että ulkosuomalaisten yhteysjär- 
jestö Suomi-Seura on juuri oikea taho 
vastaamaan tuohon avunpyyntöön. In- 
kerinsuomalaiset ovat ulkosuomalaisia 
- Suomesta muuttaneita ja heidän jälke- 
läisiään - siinä kuin Ruotsissa, Saksassa, 
Australiassa tai Amerikassa asuvat suo- 
malaisetkin. 

1989: kirjoja ja kielikursseja 

Kävin tammikuun 1989 alussa tapaamas- 
sa Virossa inkerinsuomalaisten seurojen 
edustajia. Isäntänä oli Tallinnan seuran 
puheenjohtaja Rudolf Pakki. Kirjoitin 
Suomi-Seuralle matkaraportissani: ” Vi- 
rossa arvioidaan asuvan 1 8 000 inkerin- 
suomalaista, joista nyt noin 2 000 on jär- 
jestäytynyt. Viron inkeriläisten osalta on 
puolen vuoden aikana tapahtunut enem- 
män kuin 44 vuoden aikana sitä ennen. 
Suomalaisuus on aiemmin jouduttu ak- 
tiivisesti peittämään. Nyt sanottiin: Tun- 
nemme, että saamme olla ihmisiä’, ’ kansa 
oli unohdettu', ’ kokouksessa itkettiin ja 
naurettiin’ . Innostus on valtava, tilat eivät 
riitä kokouksissa. Jokaisen omat ja per- 
heen kohtalot ovat olleet kovia.” 

Suomi-Seuran koko henkilökunta ta- 
pasi Leningradissa huhtikuussa Inkerin 
Liiton 10-henkisen johtokunnan. Suo- 
mi-Seuran toimintakertomuksessa vuo- 
delta 1989 todetaan: "Nopeasti muuttu- 
nut inkerinsuomalaisen väestön tilanne 
Neuvostoliitossa muutti kertakaikkisesti 
Suomi-Seura ry:n toiminnan painopistet- 
tä kevään ja kesän aikana. Neuvostoliiton 
luoteisosissa - Leningradin lisäksi Kar- 
jalassa ja Virossa - asuvat 70 000 inke- 
rinsuomalaista ovat nyt saaneet keskeisen 
osan Suomi-Seuran toiminnassa kaikkien 
ulkosuomalaisten etujärjestönä.” 

Suoranaisen avustustoiminnan lisäk- 
si myös inkerinsuomalaisten tuen organi- 

soiminen perustui Suomi-Seurassa paljolti 
vapaaehtoisten asiantuntijoiden ja vapaa- 
muotoisen Inkcri-työryhmän suureen pa- 
nokseen. Vapaaehtoinen Inkeri-työryhmä 
organisoi yhteistyössä seuran toimiston 
kanssa monipuolisen opintotoiminnan li- 
säksi mm. maanlaajuisen kirjakeräyksen 
(25000 kirjaa ja lisäksi kustantamoilta 
92000 oppikirjaa), varainkeruun (162000 
markkaa eli nykyrahassa 37000 euroa), 
Inkerin päivän konsertin, korttien (Lii- 
li Mötuste) ja äänikasettien (Arvo Survo) 
myynnin sekä kahden viikon mittaisen in- 
kerinsuomalaisten yhdistysten puheenjoh- 
tajien Suomen ja Ruotsin vierailun. Suo- 
mi-Seura ry:n johtokunta kiitti erityisesti 
opettaja Raija Karosta, joka organisoi pit- 
kälti oppikirjakeräyksen ja opettajille tar- 
koitetut kurssit (viikon mittaisille inten- 
siivikursseille Leningradissa, Tartossa ja 
Tallinnassa osallistui yli 80 opettajaa). 

Tammikuisen vierailuni yhteydessä oli 
käynyt ilmi, että Pärnussa Saima Hirvo- 
sen johtamille suomen kielen kursseille 
oli 300 halukasta, mutta oppilaspaikko- 
ja oli vain kahdellekymmenelle. Kielen- 
opetuksen tarve oli ilmeinen ja opettajista 
oli huutava pula. Ensimmäisten kurssien 
opettajina toimivat Tartossa Jukka Kuitti- 
nen ja Ville Korvenheimo, Tallinnassa Eira 
Penttinen ja Hannele Jönsson-Korhola ja 
Leningradissa Pirjo Mikkonen ja Kaija 
Markus. Kuittinen ryhtyi vastaamaan in- 
keriläisten koulutusohjelman toteutukses- 
ta yhdessä Suomi-Seuran opintopäällikkö 
Jyrki Ijäksen ja opetusalan ja kouluviran- 
omaisten edustajien asiantuntijaryhmän 
kanssa. Inkeriläisopettajien koulutusta an- 
nettiin perus- ja jatkokursseina ja heitä oh- 
jattiin opettajia oppimateriaalien käyttöön. 

Suomi-Seura koulutti kolmen vuoden 
aikana yli 300 opettajaa inkerinsuoma- 
laisten kieliryhmien opettajiksi. Myös 
Suomeen muuttaneiden koulutus alkoi. 
Taloudellista tukea koulutustoimintaan 
tuli opetusministeriön kautta nykyrahas- 
sa yli 40 000 euroa ja keräysten ja rahas- 
tojen kautta lisää. 


Yritin herätellä laajempaa mielenkiin- 
toa inkerinsuomalaisten asiaan kirjoitta- 
malla lehtiin: "Inkeriläiset uskaltavat taas 
olla ihmisiä” (Aamulehti), "Viroja Inke- 
ri” (Uusi Suomi). Kokemusten karttues- 
sa kirjoitin lisää inkeriläiskysymyksestä: 
"Inkeriläisten toinen tulevaisuus” (Kana- 
va 4/89), "Suomi ja Inkeri - uusi kulttuu- 
risilta” (Turun Sanomat ym. maakunta- 
lehdet 26.6.1989). 

1990-1991: paluumuuttoja heräävä 
viranomaistoiminta 

Vuonna 1990 tapahtui paljon. Suomen vi- 
ranomaiset heräsivät inkerinsuomalais- 
ten tarpeisiin. Näkyvin ja kauaskantoisin 
oli presidentti Mauno Koiviston lupaus 
10.4.1990 Neuvostoliiton suomalaisil- 
le paluumuuttajan asemasta Suomessa. 
Kaksi päivää myöhemmin Suomi-Seura 
laati valtioneuvostolle muistion inkeri- 
läisten neuvonta- ja vastaanottokeskuk- 
sesta. Tein Juhana Aunesluoman kans- 
sa työministeriölle arvion paluumuuton 
määristä ja osallistuin kirkon selvitystyö- 
hön. Loppukevään ja kesän aikana Suo- 
mi-Seuran toimisto vastasi yli tuhanteen 
muuttomahdollisuuksia koskevaan tie- 
dusteluun. 

Suomi-Seuran toiminnan päätavoite oli 
saada Suomen viranomaiset ottamaan in- 
kerinsuomalaisten asia omakseen. Seura 
välitti viranomaisille inkeriläisjärj estojen 
tekemiä aloitteita ja laati itse esityksiä mm. 
inkeriläisten tiedotus-, koulutus- ja ohjaus- 
palvelujen järjestämisestä. Lukuisten aloit- 
teiden, kurssien, vierailujen, lahjoitusten, 
neuvottelujen ja ehdotusten joukosta poi- 
mittakoon: 25.11.1990 esitys työministe- 
riölle Inkeri-keskuksen perustamisesta. 

Vuoden 1991 aikana inkeriläishank- 
keisiin tuli mukaan uusia viranomaisia 
ja järjestöjä. Tämä helpotti Suomi-Seu- 
ran työpainetta. Rovasti Leino Hassisen 
aloitteesta Suomi-Seura kutsui vuoden 
alussa koolle kaksi neuvottelua, joissa 
käynnistyi inkerinsuomalaisten vanhus- 
ten auttamiseen tähtäävä toiminta. Pää- 

vastuu siirtyi myöhemmin sosiaali- ja ter- 
veysministeriölle. 

Inkerinsuomalaiset saivat Suomessa 
näkyvyyttä ja tulivat niin ihmisinä kuin 
järjestöinäkin näyttävästi esille vuonna 
1992. Välineenä toimi Suomen itsenäi- 
syyden juhlavuoden suurtapahtuma ''Juu- 
ret Suomessa”. Jäähallin pääjuhlaan osal- 
listui lähemmäs 1000 inkerinsuomalaista. 
Juhlan jälkeen pidetyssä konsertissa ja 
Esplanadin lavan ulkoilmakonserteissa 
oli paljon inkerinsuomalaisia esiintyjiä. 

Suomi-Seura järjesti heinäkuun lopus- 
sa laatuaan ensimmäisen ulkosuomalais- 
järjestöjen maailmankongressin. Siinä 
olivat edustettuina 62 järjestöä 16 maas- 
ta. Inkerinsuomalaiset olivat ensimmäis- 
tä kertaa virallisesti samalla foorumilla 
muiden ulkosuomalaisjärjestöjen kans- 
sa. Myöhemmin tästä kehittyi ulkosuo- 
mal ai s parlamentti, jossa inkerinsuomalai- 
silla on näkyvä osa. 

Ajatuksia toiminnasta 

Entä mitä mietteitä tuolloinen toimin- 
ta inkerinsuomalaisten parissa herättää 
näin jälkeenpäin? Pidän opettajien kou- 
lutustoimintaa ehkä tehokkaimpana in- 
kerinsuomalaisten auttamisen muotona. 
Jokainen annettu opetustunti on pysyvä 
sijoitus ihmisen tulevaisuuteen. Se hyö- 
dyttää häntä ja hänen ympäristöään lopun 
elämää, jopa seuraavia sukupolvia, asui- 
pa hän missä hyvänsä. 

Entisenä lehtimiehenä tiedotus on lä- 
hellä minua. Luen jatkuvasti Tartossa il- 
mestyvää elämänläheistä ja hyvin toi- 
mitettua Inkeri-lehteä. Muistelen lehden 
alkaneen siitä, kun Suomi-Seura halu- 
si tukea inkerinsuomalaisten lehteä niin 
kuin muitakin ulkosuomalaislehtiä. Ja 
kun lehteä ei ollut, sellainen tuli perustaa. 

Tärkeintä ovat kuitenkin ihmiset. Kä- 
vin Suomi-Seuran kurssisihteeri Helinä 
Pousin kanssa inkerinsuomalaisten Tuu- 
tarin kesäjuhlilla 1990. Tuutarin kirkon- 
mäki on koko Inkerinmaan korkein vuo- 
ri, 167 metriä, josta näkyvät Pietarin ja 


Hatsinan kaupungit. Tuutarin juhlat oli- 
vat toiset, edellisvuonna ne oli järjestetty 
jo Keitossa. Kirjoitin matkaraportissani 
Suomi-Seuralle: "Elossa olevien inkeri- 
läisten tapaaminen ja käynti vanhan In- 
kerinmaan hävitetyissä kylissä ja kirk- 
komailla osoitti, että inkeriläiskysymystä 
ei voida käsitellä pelkästään ulkosuoma- 
lais-, siirtolais- tai työvoimakysymykse- 
nä, vaan tässä liikutaan ihmisenä olemi- 
sen peruskysymysten tasolla. On pakko 
puhua erittäin ankarasti vainotun kansan- 
osan kunniavelan hoitamisesta sekä Suo- 
messa että Neuvostoliitossa.” 

Kun punnitsen tuon ajan ja myöhem- 
pien tapahtumien laajempaa merkitystä, 
haluan nostaa esiin kolme näkökulmaa. 

Ensinnäkin inkerinsuomalaisten oman 
kulttuurin, kokemuksen ja historian. Mai- 
nitsen esimerkkinä Nikolai Pakin maala- 
uksiin perustuvan historiateoksen, jossa 
kuvin hahmottuu inkeriläisten historial- 
linen kaali. Lahjakkaat, työteliäät, mut- 
ta myös kaikin puolin inhimilliset ihmi- 
set ovat rakentaneet omaa ja suomalaisten 
elämää uusissa oloissa. 

Toiseksi kasvanut tietoisuus inkeri- 
läisten kohtalosta on muuttanut suoma- 
laisten kuvaa omasta itsestään. Tunnem- 
me suomenruotsalaisten kulttuurin, joka 
on osa suomalaisuutta, ei ruotsalaisuut- 
ta. Tunnemme Suomen tataarien kulttuu- 
rin, joka on osa suomalaisuutta, ei vie- 
rasmaalaisuutta. Olemme vasta vähitellen 
oppimassa tuntemaan Suomen romanien 
kulttuuria, joka on osa suomalaisuutta. 
Tuntemalla inkerinsuomalaista kulttuu- 
ria, käsityksemme suomalaisuudesta laa- 
jenee ja syvenee. 

Kolmanneksi joudumme inkeriläisten 
vaiheiden osalta perimmäisten inhimillis- 
ten kysymysten äärelle. Mikä on ihmisen 
oikeus omaan nimeen ja kieleen, omaan 
sukuun ja identiteettiin, omaan historiaan, 
josta identiteetti koostuu. Perimmältään 
kysymys on ihmisen oikeudesta omaan 
elämäänsä, ihmisarvon loukkaamatto- 
muudesta. 

Pieni lintu tuo kesän. Kesä tuo juhlan. 

Tervetuloa inkerinsuomalaisten vuoden aurinkoisempaan juhlaan! Luvassa 
on musiikkia, tanssia, esiintymisiä, tunnelmallisia hetkiä ja runsaasti muuta 
kesäistä ohjelmaa. Juhlan pienimmille vieraille tarkoitetussa ohjelmassa 
on piirileikkiä, hauskanpitoa, klovnitemppuja ja iloisia yllätyksiä. Voit myös 
osallistua lasten piirustuskilpailuun ja voittaa jännittäviä palkintoja. Tutustu 
ohjelmaan osoitteessa www.inkeriseura.com ja tule! 

Aika ja paikka: 10.7.2010, Juhlakirkko klo 10:00, Kesäjuhlat klo 12:00-20:00, Karjala- 
talo (Käpylänkuja 1, 00610 Helsinki), tiedustelut 040 578 3894, 050 565 9805 


Luterilaisuus 

ja sen vaikutukset inkerin- 
suomalaisten identiteettiin 


Aili Kukkonen 

Suomen Inkeri-liitto järjesti helmikuus- 
sa Helsingin yliopistolla mielenkiintoi- 
sen tilaisuuden. Aiheena oli Inkerin kan- 
san hengellinen perintö, inkeriläisyys ja 
sen identiteetti. Nämä aiheet saivat mi- 
nut miettimään tuota historiaan haih- 
tunutta aikaa, jota ei voi enää takaisin 
saada. 

Esi-isämme eivät olleet muukalaisia 
ja ulkopuolisia Nevan rannikolla. Satoja 
vuosia sitten he muuttivat Suomesta Ne- 
van suistolle, raivasivat maita ja rakensi- 
vat kyliä. Jo muuttaessaan uusille alueil- 
le väestö oli luterilainen. He perustivat 
paikkakunnille luterilaiset seurakun- 
nat ja pystyttivät kirkot. Yksi vanhim- 
mista Inkerin seurakunnista oli vuon- 
na 1629 perustettu Keiton seurakunta, 
jonka 300-vuotisjuhlat pidettiin 1929. 
Juhlatilaisuudessa todettiin, että kulu- 
neiden satojen vuosien saatossa oli sol- 
mittu yksi ainoa venäläisen ja suomalai- 
sen välinen avioliitto. Heräsi kysymys, 
miksi seka-avioliittoja ei solmittu, vaik- 
ka elettiin lähekkäin ja keskinäisessä so- 
vussa. Säätyluokkaa ei voinut pitää avio- 
liittojen esteenä, sillä kaikki kuuluivat 
samaan talonpoikaisluokkaan. Ilmiöl- 
le on olemassa selkeät syyt: Tsaarinval- 
lan aikaisen Venäjän valtionuskonto oli 
kreikkalaiskatolinen eli ortodoksinen us- 
konto. Muut uskonnot, luterilaisuus mu- 
kaan lukien, olivat ns. sallittuja uskonto- 


ja. Seka-avioliittoon astuvien puolisojen 
tuli kuitenkin liittyä ortodoksiseen kirk- 
koon ja ottaa uusi kaste. ”Mennä ven- 
nään uskoon”, kuten Inkerissä sanot- 
tiin. Tämä koski kaikkia säätyluokkia. 
Päästääkseen naimakaupan kautta tsaa- 
rin perheeseen tai muiden Venäjän ja- 
losukuisten perheiden jäseniksi, myös 
Euroopan prinsessojen tuli liittyä orto- 
doksiseen kirkkoon, ottaa kasteja muut- 
taa nimensä. Näin esimerkiksi prinsessa 
Sofia-Frederikka-Augustasta tuli Ekate- 
rina Aleksejevna Romanova, myöhem- 
min kuuluisa tsaaritar Katariina II ja 
Tanskan prinsessa Dagmarasta tuli tsaa- 
ri Aleksanteri HI: n puolisona Maita Fjo- 
dorovna Romanova. 

Tämä oli Venäjän valtion laki. Esi- 
isämme olivat uskollisia luterilaisuudelle 
ja säilyttääkseen uskontonsa, nämä suo- 
malaiset talonpojat eivät solmineet avio- 
liittoja venäläisten kanssa. Kansa ei näin 
sulautunut venäläisiin ja säilytti suomen 
kielen ja luterilaisen uskontonsa. Voim- 
mekin todeta, että luterilaisuuden ehkä ar- 
vokkainta antia inkeriläisille on juuri suo- 
men kielen ja suomalaisuuden säilyminen 
Inkerin kansan keskuudessa. 

Venäjän tsaari, Pietari I, perusti In- 
kerin maalle Pietarin kaupungin. Tsaa- 
rin käskystä suomalaiset ja inkeriläi- 
set talonpojat osallistuivat kaupungin 
rakennustöihin. Myöhemmin Pietarin 

kaupungilla oli suuri kulttuurinen ja ta- 
loudellinen merkitys Inkerinmaan kehi- 
tykseen. Kaikki maataloustuotteet vie- 
tiin "Linnaan, siel män’ kaik kaupaks” 
ja kansa varttui ja kukoisti taloudelli- 
sesti. Samaan aikaan katovuodet köyh- 
dyttivät Suomen kansaa. Tämä aiheutti 
sen, että vauraaseen Inkeriin muutti jat- 
kuvasti uusia siirtolaisia Suomesta. Uusi 
muuttoaalto toi mukanaan omat käytös- 
tapansa, kulttuurinsa, kieliominaisuu- 
det sekä omaperäiset sananparret. Inke- 
rin maalla, suuren Pietarin kaupungin 
liepeillä, syntyi mielenkiintoinen Suo- 
men murteiden ja paikallisten kielten ja 
kulttuurien sekaantuminen. Syntyi uusi 
ilmiö, inkeriläisyys ja Inkerin suoma- 
lainen yhteisö. Yhteys Suomeen pysyi 
vilkkaana etenkin kirkon välityksellä. 
Kirkko teki huomattavaa valistustyötä 
kansan keskuudessa ja monissa sakaris- 


toissa oli kirjastoja, joita seurakuntalai- 
set käyttivät. 

Vallankumouksen jälkeen Inkeri sai 
sitten kokea suuret myllerrykset ja kirk- 
ko joutui vallanpitäjien vihan kohteeksi. 
Vuonna 1937 Inkerin suomalaisten julki- 
nen kirkollinen ja uskonnollinen toimin- 
ta päättyi. Vaikka yli 300 vuotta toiminut 
vanha Inkerinkansan kirkko lakkautettiin, 
Inkerin kansa ei lakannut olemasta. Kan- 
salla oli yhä esi-isiltä perityt kristilliset 
arvot, jotka se halusi siirtää lapsilleen ja 
tuleville sukupolville. 

Kommunistisen valtion pyrkimys oli 
repiä Inkerin kansa juuriltaan ja sulattaa 
se muuhun Venäjän väestöön. Inkerin 
kansa häädettiin pois kotimaastaan ja ha- 
jotettiin pitkin laajaa Venäjää. Vai kk a in- 
keriläiset olivat näin ajautuneen kauaksi 
toisistaan, he tunsivat kuitenkin yhä ole- 
vansa yhtä suomalaista kokonaisuutta.® 


Kevätkokous 2010 


Anne Ttiohimäki 


• Suomen Inkeri-liitto ry:n sääntömääräi- 
nen kevätkokous pidettiin 28. päivänä 
maaliskuuta 2010. 

•Kokouksen aluksi laulettiin yhteisesti 
Arvon mekin ansaitsemme. 

•Liiton puheenjohtaja Toivo Flink ava- 
si kokouksen ja toivotti kaikki tervetul- 
leiksi. 

•Liiton varapuheenjohtaja Keijo Kork- 
ka toivotti uuden puheenjohtajan Toivo 
Flinkin lämpimästi tervetulleeksi mu- 
kaan toimintaan ja kukitti hänet. 

•Kokouksen puheenjohtajaksi valittiin 
Toivo Flink ja sihteeriksi Anne Tuohi- 
mäki. 

•Pöytäkirjantarkastajiksi valittiin Anit- 
ta Uine ja Aliisa Majava, jotka toimivat 


tarvittaessa ääntenlas 
kijoina. 

•Kokouksen laillisuu 
den toteamisen jälkeen 
hyväksyttiin esityslis 
ta. 

• Esiteltiin tilinpäätös, 
joka koostuu toimin- 
takertomuksesta j a 
tilikertomukses- 
ta tilintarkastajien 
lausunnon kera. 
Tilinpäätös hyväk- 
syttiin ja tili ja vas- 
tuuvapaus myönnettiin 
asianomaisille v. 2009. 

Edesmenneitä inkeriläisiä 


Susanna Aurimaa kuollut 


Toivo Iho 

Lehtemme numerossa 7-8/2004 oli Su- 
sanna Aurimaan 90 -vuotishaastattelu, 
jossa kuvattiin lyhyesti hänen elämän- 
vaiheensa. Nyt on Susannan, Susanna 
Aurimaan tahi Stockin, niin kuin hänen 
tyttönimensä kuului, elämä päättynyt. 
Susanna sai viettää viimeiset vuotensa 
tyttärensä Sinikka Uutun ja tämän puoli- 
son Keijo Uutun turvissa Espoossa, jossa 
hän kuoli 10. päivä tammikuuta 95 -vuo- 
tiaana. 

Kuten aiemmin kerroimme, Susanna 
Aurimaa kuului suomenmaakkoisiin eli 
passilla eläjiin. Näin ollen hän, samoin 
kuin valtaosa hänen perheestään, pää- 
si Tarton rauhansopimuksen perusteella 
Suomeen, pois Stalinin kynsistä, niinkin 
myöhään kuin 1935. Vai kk a Taiton sopi- 
mus oikeutti palaajan tuomaan omaisuu- 
den mukanaan, se jäi teoriaksi: systeemi 
salli tuoda vain päällä olevat vaatteet. 

Näiden rivien kirjoittaja tuntee su- 
kutaustansa vuoksi lukkarinrakkaut- 
ta suomenmaakkoisiin: äitini äidin isä 
oli Kuhmon Ravelineja ja hänen puoli- 
sonsa Hämäläisiä, ilmeisesti Hartolasta 
lähteneitä. Näitä taustoja olen viime ai- 
koina selvitellyt, ja sukulaisiakin on löy- 
tynyt. Arvokasta on myös se, että Kuh- 
mon hautausmaalla on säilynyt v. 1863 
kuolleen äidinäidin isoisän hauta. Mah- 
taako inkeriläistaustaisissa olla paljon- 
kin niitä, joilla on passilla eläjiä esivan- 
hemmissaan? 

Susanna Stock sai elää Suomessa mil- 
tei 75 vuotta, jakaa muiden suomalaisten 
kohtalot sotavuosina ja rauhan aikana 
sekä viettää elämänsä ehtoon sukulais- 
tensa luona. Rauha hänen muistolleen. 



Vuonna 1989 Susanna Aurimaa vietti 75-vuotis- 
päiviään vielä aviomiehensä Juhon rinnalla. 



Kuolinilmoitus 


Matti Jaakkimainen 

s. 1 926 Inkerin Kurkelassa 
k. 2010 Ottavvassa, Kanadassa 

Raskain mielin ilmoitan, että veljeni Matti, lu- 
jassa uskossa Vapahtajaansa, poistui luotam- 
me 9. maaliskuuta. Matti oli 1942 Inkeristä 
lähteneestä perheestämme toiseksi viimei- 
nen jäljellejäänyt. 

Oman perheensä lisäksi häntä jäävät sure- 
maan sukulaisemme ja tuttavamme Kana- 
dassa, Ruotsissa, Inkerissä ja Suomessa. 

Nuku rauhassa rakas veljeni matkasi pääs- 
sä. Onhan tässä vieraan maan mullassa myös 
kotoista Kurkelan multaa. 


Veljesi Reino 

Inkeriläinen mattokauppias, ohtjankka 


Hannu Ahokas 

Vanhassa Inkerissä suomalaiset ja inke- 
roiset tuottivat merkittävän osan Pietarin 
kaupungin ravinnosta. Ennen rautateitä 
lähiruoka teki mahdolliseksi suurkaupun- 
gin kehittymisen. Tämä taloudellinen toi- 
meliaisuus kääntyi kuitenkin riippuvuu- 
deksi ja lopulta inkeriläisiä vastaan. 

Vuonna 1 827 brittiläinen A. B . Gran- 
ville kuvasi matkallaan inkeriläisen ”mai- 
to-naisen”, joka kiersi myymässä maitoa. 
Granville arveli maidon kuuluvan kau- 
pungin kalleimpiin elintarvikkeisiin. Hän 
kirjoitti maidon tulleen pääosin Viipurin 
puoleiselta Nevan rannalta Okh ta -nimi- 
sestä kylästä, jonka inkeriläinen vastine 
on von Köppenillä (1867) ja Nevalaisella 
(1991) Ohajoki ja Kurosella (2002) Oh- 
tajoki Lempäälän pitäjässä. Aira Kurosen 
toimittamasta kirjasta ”Inkerin keittiö” 
(2002) käy selville, että maitoa myyvää 
inkeriläistä naista kutsuttiin ohtjanka- ni- 
mellä. Nimi johtui seudusta, jossa valta- 
osa torimaidosta tuotettiin. 

Von Köppen luetteloi Ohajoen kylän 
asu kk aat äyrämöisiksi. Toisaalla hän kui- 
tenkin määri tti asukkaat savakoiksi suo- 
malaisten ohella, (von Köppen 1867: 51, 
116.) Nevalaisen (1991) mukaan Ohajoel- 
la asui suomalaisia ennen neuvostoaikaa. 

Kurosen teoksessa esiintyy Granvillen 
kuvan kanssa samankaltaista pukeutumis- 
tyyliä, joskin Kurosen kuvassa pääliina 
on enemmän kaulalle ja hartioille kiedot- 


tu (2002: 60). Granville kiitteli maidon- 
myyjän hohtavanvalkoisin hihoin kruu- 
nattua pukua tyylikkääksi ja siistiksi. Hän 
kirjoitti myyjän varusteisiin kuuluvan 
kaksi ruukkua, joilla on tuohesta punotut 
kannet. Kurosen mukaan ruukuissa tar- 
jottiin myyntiin myös viiliä, jota kutsut- 
tiin Inkerissä jamakaksi (Nirvi 1971, Ku- 
ronen 2002). Karjalassa jamakka saattoi 
tarkoittaa myös viilistä edelleen kuumen- 
tamalla saatua maitorahkaa. Kummassa- 
kin tapauksessa maidon juoksevuus on 
jämähtänyt. Maitoa säilytettiin ns. mai- 
topadoissa (Kuronen 2002: 77). Nämä 
olivat kuitenkin kannettaviksi liian pai- 
navia, joten myyjä kuljetti maitoa kuvan 
kaltaisissa kevyemmissä astioissa. 

Viitteet: 

Granville, A. B. 1828: St. Petersburgh. A jour- 
nai of travels to andfrom thai capital. Osa 
2: 1-743. H. Colbum: London. 

Kuronen, A. 2002: Inkerin keittiö. SKS (toim.) 
862: 1-175. 

Köppen, P. 1 867 : Erklärender Text zu der ethno- 
graphischen Korte des St.petersburger Gou- 
vernements. Kaiserliche Akademie der Wis- 
senschaften: Pietari. 150 s. 

Nevalainen, P. 1991: Liitteet. - Nevalainen, P. 
& Sihvo, H. Inkeri, historia, kansa, kulttuu- 
ri. SKS (toim.) 547: 401-411. 

Nirvi, R. E. (toim.) 1971: Inkeroismurteiden sa- 
nakirja. Lex. Soc. Fenno-ugricae 18: 1-730. 

Kirjoittaja on MTT:n erikoistutkija 


Testamentin tekijä 

Inkeriläisten sivistyssäätiö tukee mah- 
dollisuuksiensa mukaan mm. inkeriläis- 
ten nuorten opiskelua. 

Jos haluat jälkisäädökselläsi tukea in- 
keriläisten asiaa, ottaa säätiö vastaan tes- 
tamentteja ja lahjoituksia. 


Yhteydenotot säätiön hallituksen osoitteella 
Inkeriläisten sivistyssäätiö 
Käpylänkuja 1, 00610 Helsinki 
tai puheenjohtaja Toivo Iho 
puh. 050 505 2335 

Outisia Inkeristä 


Wladimir Kokko 


In memoriam 
Viola Malmi 

Yksi Venäjän suomalaisen ja karjalaisen 
kulttuurin tukipylväistä, koreografi ja ko- 
timaansa perinnekulttuurin tutkija Viola 
Malmi, kaatui. 15. maaliskuuta Petros- 
koissa. Viola Malmi kierteli perinnekult- 
tuurin tutkijana eri puolilla Karjalaa ja 
kävi myös Inkerissä. 1970-luvulla, jolloin 
Inkeri-sana ei olut virallisessa käytös- 
sä, hän auttoi Röntyskä-yhtyettä Tokso- 
van Rappulasta löytämään oman sijan- 
sa Neuvostoliiton suomalaiskulttuurissa. 
Viola Malmi johti 15 vuoden ajan Karja- 
lan tasavallan Kantele-yhtyettä ja perus- 
ti oman tanhuteatterin Karjalan gornitsa. 
Violan työtä arvostettiin Suomessa, mis- 
sä hän pääsi toteuttamaan muutaman pe- 
rinnekulttuurihankkeen. 

Viola Malmi kirjoitti kymmenisen ar- 
vokasta kirjaa Karjalan perinnekulttuuris- 
ta ja on ansainnut monta korkeata arvo- 
nimeä ja kunniamerkkiä. Muisto hänen 
verrattomasta panoksestaan maan suoma- 
laiseen kulttuuriin säilyy inkerinsuoma- 
laisten sydämissä. 

Näyttely inkerin- 
suomalaisten karkottajista 

Maaliskuun lopussa 1942, Leningradin 
piirityksen aikaan, inkerinsuomalaiset 
karkotettiin epäluotettavana kansana Si- 
periaan. Keitä olivat nuo, jotka karkotuk- 
sen toimeenpanivat? Millaisista ihmisis- 
tä koostuivat NKVD:n joukot, jotka eivät 
taistelleet rintamilla, eivätkä evakuoineet 


nälänhädässä olleita leningradilaisia, 
vaan työnsivät inkeriläisnaisia ja lapsia 
härkävaunuihin. 

Pietarin kaupungin historian museos- 
sa avattiin maaliskuussa väliaikaisnäyt- 
tely NKVD:n ja ”smershin” joukkojen 
toiminnasta Leningradin piirityksen ai- 
kana. Näyttelyn on tarkoitus toimia kun- 
nianosoituksena "uhrautuvaisen työn” 
tehneille. Esillä on aseita, vakoilun lo- 
pettamisesta annettuja kunniamerkke- 
jä ja kymmeniä toiminnasta kertovia 
asiapapereita. Eräässä asiapaperissa lu- 
kee, että lokakuuhun 1942 mennessä 
NKVD:n joukot olivat karkottaneet pii- 
rityksestä yli 128000 kansanvihollista, 
joista 58210 oli suomalaisia ja saksa- 
laisia. Asiapaperissa puhutaan nimen- 
omaan "karkottamisesta” "evakuoinnin” 
sijaan, vaikka Venäjän rehabilitoin ti to- 
distuksissa on ollut tapana puhua dip- 
lomaattisesti "erikoisevakuoinnista”. 
Näyttely on avoinna Pietarin kaupungin 
historian museossa osoitteessa Goroho- 
vajakatu 2. 

Tohtori Flink 
luennoi Pietarissa 

Viime vuonna aloitettu Suomen Pietarin 
pääkonsulaatin luentosarja sai huhtikuus- 
sa esiintyjäksi Toivo Flinkin. Flink luen- 
noi otsikolla "Onko Inkerinmaan historia 
osana Suomen historiaa?” Sali täyttyi niin 
asiantuntijoista ja historian harrastajista 

kuin tavallisista inkerinsuomalaisistakin. 
Mielenkiintoisen luento poiki vilkkaan 
keskustelun, joka jatkui myös epäviralli- 
sessa muodossa tarjoilun aikana. 

Inkeriläisyys mediassa 


Riikka Mahlamäki-Kaistinen 

Inkeriläisyys, inkeriläisten palautukset 
ja paluumuutto ovat herättäneet kulunei- 
den kuukausien aikana vilkasta keskus- 
telua Internetissä. Toivo Flinkin teoksen 
innoittamana Helsingin Sanomien Inter- 
net keskustelupalstalla on pohdittu inke- 
riläisyyttä ja inkeriläisten kohtaloa aina- 


kin 42:n kommentin verran, (www.hs.fi/ 
kotimaa/artikkeli/Palautetut+inkerläiset) 
Myös Savon sanomien Internet sivuille 
on muodostunut pitkä keskustelu inkeri- 
läisyydestä otsakkeella "Inkerinsuoma- 
laisten oikeus paluumuuttoon loppuu”. 
(www.savonsanomat.fi) (Palstat ovat löy- 
dettävissä myös hakusanaparilla "inkeri- 
läiset 2010”) 

Inkeriläinen paluumuuttaja, Viola 
Heistonen, puolestaan pureutui huhti- 
kuun 17. päivätyssä blogissaan inkeriläi- 
syyteen otsakkeella "Onko Suomi mak- 
sanut kunniavelkaansa Inkerin kansalle”. 
Blogi löytyy osoitteesta http://viovio.blo- 
git.uusisuomi.fi. ® 


Akateemikko Leonid Gildin teos 

Inkerinsuomalaisten kohtalo 

on tilattavissa Inkeriläisten sivistyssäätiöltä. 
Teoksen hinta on 20 0 + toimituskulut. 
Tilaukset toimistosta 
puh. 045 261 2 342 Annikki Kelo 


Hyvät lehtemme lukijat ja Suomen Inkeri-liitto ry:n henkilöjäsenet 


Tämän lehden välissä on Suomen Inkeri- 
liitto ry: n vuoden 2010 jäsenmaksun tilil- 
lepanokortti niille henkilöille, jotka halu- 
avat olla yhdistyksemme henkilöjäseniä. 
Henkilöjäsenen maksu on 10 S. 

Pyydämme teitä kirjoittamaan tilillepa- 
nokortin tiedonantoja osaan jäsenen ni- 
men ja osoitteen. Varsinkin silloin, jos 
maksatte jonkun toisen henkilön puolesta 
jäsenmaksun, ovat jäsenen nimi ja osoite 
erittäin tärkeitä, jotta yhdistyslain mukai- 
nen jäsenluettelomme pysyy ajan tasal- 
la. Yhdistyslaki määrää, että jäsenistöstä 
täytyy pitää jäsenluetteloa, josta näkyvät 
jäsenten nimet ja kotipaikat. 


Ne henkilöt, joiden kotipaikkakunnal- 
la ei ole omaa toimivaa jäsenjärjestöä, 
ja henkilöt, jotka oman jäsenjärjestön- 
sä jäsenyyden lisäksi haluavat olla myös 
Suomen Inkeri-liitto ry:n suoria henki- 
löjäseniä ja täten tukea yhdistyksemme 
toimintaa, voivat liittyä jäseniksi. 

Jäsenellä on äänioikeus liiton kokouk- 
sissa ja täten mahdollisuus vaikuttaa lii- 
ton toimintaan. 

Jäseneksi voivat liittyä ne, jotka hy- 
väksyvät yhdistyksen säännöt ja tarkoi- 
tuksen. Jäsenet hyväksyy yhdistyksen 
hallitus. Jäseneksi pyrkivää henkilöä pyy- 
dämme ottamaan yhteyttä toimistonhoi- 
taja Annikki Keloon puh. 045 2612 342. 

Ilmoittajille 

Jotta tapahtumakalenteriin 
toivotut järjestöjen ilmoitukset 
ehtisivät painoon, tulee ne 
lähettää toimitussihteerille, 
postitusmuodosta riippumatta, 
siten, että ne ovat perillä 
viimeistään lehden kakkossivulla 
ilmoitettuna aineiston 
vastaanottopäivänä. 

Turun seudun Inkeri-seuran 
tapahtumia 

Bessede-hetket jatkuvat Palvelupis- 
teessä joka kuukauden 1. ja 3. perjan- 
tai klo 13.00 Irma Kapasen vetäminä. 
Tervetuloa viettämään teehetkeä va- 
paan keskustelun merkeissä. 

Hallitus kokoontuu joka kuukauden en- 
simmäisenä maanantaina klo 16.30 Pal- 
velupisteessä, Uudenmaankatu 1 . Jos teil- 
lä on asioita, joita haluaisitte hallituksen 
käsittelevän, ottakaa yhteyttä hallituksen 
jäseniin tai Palvelupisteeseen. 


Hyvinkään Inkeri-kerhon 
tapahtumia 

Ke 9.6. Kesäpäivät Vaiveron Myllyti- 
lalla, Myllytilantie 34. Linja-auto lähtee 
klo 1 1 .30 kirkonmäeltä ja palaa noin klo 
15.00. Bussimatka on maksullinen. Pai- 
kanpäällä mm. inkerinsuomalaisia lei- 
vonnaisia. 

Su 22.8. Retkipäivä Hyvinkään seurakun- 
nan leirikeskukseen. Tiedot linja-auton 


reitistä ja ohjelmasta ilmoitetaan myö- 
hemmin. 

Tiedustelut Irja Pelkonen 
inkerikerho@gmail.com tai 
p. 040 550 5712 


Lahden seudun Inkeri-seuran 
tapahtumia 

Vuoden 2010 toiminta 

• Kerhoillat joka kuukauden toinen 
maanantai alkaen klo 15.00 Lutherin 
kirkko, Vuorikatu 37 

• 28.6.-2.7.2010 matka Haapsaluun 

• Heinäkuussa 2010 Inkeriläisten 
kesäjuhla 

• 1.-31.8.20010 Inkeri-näyttely 
kirjastossa, Kirkkokatu 31, Lahti 

• 9.8.2010 inkeriläispäivä 
Tuohirannassa "kimppakyydein” 

• 13.9.2010 kerhoilta 

• 11.10.2010 syyskokous 

• 8.11.2010 kerhoilta 

• 5.12.2010 joulumatka Kangasalalle 

Kirjaston Inkeri-näyttelyyn pyydämme 
vinkkejä, esineitä, valokuvia Inkeristä. 
Erityisen tärkeää olisi löytää kuvia inke- 
riläisten palautuksesta Neuvostoliittoon. 

Näyttelyn yhteyshenkilö 

Arvo Korkkinen p. 044 581 7681 

Sihteeri Maria Lahti p. 0400 841 741 

Kerhoilloista ja kokouksista tiedustelui- 
hin vastaa Maria Lahti, p. 0400 841 741 

Seukot 

Tiedustelut: Pirkko Huurto 
p. (09) 783 391 tai 0400 748 318 

Inkerikoti 
Karjalatalo 
Käpylänkuja 1 
00610 Helsinki 


Helsingin seudun Inkeri-seuran 
tapahtumia 

Tiedustelut Toivo Tupin 
p. 040 578 3894 

Kuukausikokoukset vuodelle 2010 

Kevät 

•Su 30.05. klo 14.00 Kuukausikokous 
Syksy /Talvi 

• Su 26.09 klo 14.00 Kuukausikokous 

• Su 31.10 klo 14.00 Kuukausikokous 

• Su 28.11. klo 14.00 Joulujuhla 
Karj alatalolla, Juhlasali, 2. Krs. 

Kuukausikokoukset pidetään 
osoitteessa: 

Inkerikoti 
Karjalatalo 
Käpylänkuja 1 
00610 Helsinki 


Inkerikeskuksen tapahtumia 

www.inkerikeskus.fi 
Inkerikeskus ry. 

Hämeentie 103 A 
00550 Helsinki 


Inkerin kulttuuriseuran 
tapahtumia 

Yhteystiedot ja tiedustelut: 

Inkerin Kulttuuriseura ry. 

Wallininkatu 7, 00530 Helsinki 
p. (09)2733 225 klo 10-16.00 
Sähköposti: 

posti @ inkeri . com/toimisto @ inkeri .com 

28.-30.8.2010 Peipsijärven 
sipulimarkkinat ja Petserin luostari 

Peipsijärven ympärillä Virossa on paljon 
nähtävää. Alueella asuvat karjalaistaus- 
taiset setukaiset. Vanhauskoisten kylissä 
on oma tunnelmansa. Kesämatkan koh- 
teena on Liiiibnitsa, jossa vietetään sipu- 
limarkkinoita. Tutustumme myös setujen 
ulkoilmamuseoon. 

Ensimmäinen yö vietetään Värskan 
kylpylässä Seutumaalla.Toisena päivä- 
nä ylitämme Venäjän rajan ja tutustum- 
me vanhaan Petserin luostariin, joka on 
toiminut yhtäjaksoisesti yli 500 vuotta. 
Luostarilta matka jatkuu 50km päähän 
Pihkovaan, jossa tutustutaan Kremliin. 
Yöpyminen tapahtuu paikallisessa ho- 
tellissa. Kolmantena päivänä lähdemme 
paluumatkalle Tallinnaan. 

Matkan hinta 370 , sisältää laivamat- 
kat Tallinnaan, bussikuljetuksen, suo- 
menkielisen opastuksen koko matkan 
aikana, majoittumisen kahden hengen 
huoneisiin, aamiaiset ja kolme lounasta. 
Pakollisen ryhmäviisumin hinta on 43 €. 

Vastuullisena matkanjärjestäjänä toi- 
mii Tiit Reisid ja matkanjohtajana 
Inkerin kulttuuriseuran puh. joht. Helena 
Miettinen 

Ilmoittautumiset sähköpostitse koivu- 
jatahti@inkeri.com tai Inkerin kulttuuri- 
seuraan p.(09) 2733 225 (ark. 10-16.00) 
tai Eeva Kotiniitty, p. 358 405 373 243. 

LEVITÄ INKERI-TIETOA 


SAATAVANA 
INKERILÄISTEN 
SIVISTYSSÄÄTIÖSTÄ 
Annikki Kelo 
p. 045 2612 342 


• Kirjallisuutta 

Gild, Leonid 

Inkerinsuomalaisten 
kohtalo 20 € 

Häkkinen, Juho 
Siihen maahan, jonka minä 
sinulle osoitan, I-II, 15 € 

Kalevalaseuran vsk. 69-70 
Inkerin teillä, 11,50 € 

Maria Luukan laulut ja loitsut, 

6.50 € 

Krifors, Lars 

Oli onnistuttava, 15 € 

Kuivanen, Lilja (toim.) 

Inkerin vuotuisjuhlat 2003, 20 € 

Nevalainen, Pekka 

Inkeriläinen siirtoväki 
1940-luvulla, 25 € 

Nevalainen, Pekka & Sihvo, 
Hannes (toim.) 

Inkeri - historia, kansa, 
kulttuuri, 50,50 € 

Nokkala, Tapani 

Paavo Räikkönen Inkerin mies, 
25 € 

Ojala, Ella 
Pitkä kotimatka, 14 € 
Pelastunut albumi, 22 € 
Ensimmäinen kevät, 16 € 
Sananlaskuja ja tarinoita, 8 € 

Pelkonen, Hannu 

Voihan Venäjä, 25 € 

Pettinen, Albert 
Lauluja koululaisille, 4 € 
Lauluja sekakuorolle, 6 € 

Pärnänen, E. 

Antti Kivekäs I-II, 9 € 

Ripatti, Maria 

Elämä yhden kortin varassa, 

16.50 € 

Santtu, Lauri 
Murrejuttuja, 2,50 € 

Saressalo, Lassi 
Inkeri, 3,5 € 


Savolainen, Aatu 

Suomalainen sissisodassa, 15 € 

Savolainen, Mikko 

Inkerinmaa, 33,50 € 

Seppänen, Heikki 

Etelän tien kulkija - Vilho He- 
lanen, 25 € 

Sihvo, Jouko 

Inkerin kansan 60 
kohtalonvuotta, 24 € 

Sihvo, Jouko (toim.) 

Inkerinsuomalaisten kohtalo, 
20 € 

Störgren, Aleksander 

Mutkainen tie vapauteen, 10 € 

Suominen, Hellin 

Mooses Putron elämäkerta, 

2,50 € 

Survo, Arvo 
Itku Inkerille, 17 € 

Sveriges ingermanländamas 
historia, 24 € 

Tuukkanen, Saimi 

Elämäni helminauha, 5 € 

• Äänilevyjä 
Inkerikuoro 

Minä tyttö, CD 10 € 

Nouse Inkeri, äänilevy 2,50 € 

Survo, Arvo 

kasetti Omall maali, 9 € 

• Karttoja 

Inkerin kartta 

v. 1933, 12 € 

Inkerin kartta 

v. 1992, 10 € 

Kylä- ja tiekartta, € 

Keski-Inkeri v. 1993, 10 € 

• Liput 

Inkerin pöytälippu 

(satiinia) + 

salko marmorijalustalla 18,50 € 
Inkerin pöytälippu 

(polyesteria) + 

salko marmorialustalla 15 € 


Inkerin pöytälippu 

(satiinia), 10 € 

Inkerin pöytälippu 

(polyesteria), 8 € 

• Adressi 

Surunvalitteluun, 7 € 

SAATAVANA INKERIN 
KULTTUURISEURASTA 
Puh. 09-2733 225 

Flink, Toivo & Mäkilä, Eeva 

Inkerin lasten oppikirja, 5 € 

Kalevala 

Suomeksi ja venäjäksi. 

Käännös Hiiri, A. & Kiuru, E. 
20 € 

Miettinen & Uusma 

Inkerin satulipas, 17 € 
Miettinen, Helena 
Kohtalontie. Kertomus inkeri- 
läisen opettajan elämäntaipa- 
leesta Inkerinmaalta Ruotsiin ja 
paluusta Neuvostoliittoon, 5 € 

Miettinen & Joganson 

Petettyjen toiveiden maa. 
Arator. 15 € 

Monahof, Ania 
Kärsimyksen pyhät kyyneleet, 
13 € 

Pärnänen, E. 

Antti Kivekäs I-II, 5 € 

Sava, Inkeri & Miettinen, 
Helena 

Liljan kuva kutsuu, 15 € 

• Inkeriläistä 
kansanmusiikkia 

Röntyskät 
Piirileikkilauluja 
Inkerinmaalta, 7,50 € 
Vuotilainen, Paavo 
Runoja, 12 € 

Vainikka & Miettinen 
Iloinen Inkeri, 15 € 

Suur-synty kiesus 
Korpikansan Survon Arvon 
kertomana, 28 € 




TÄSSÄ NUMEROSSA: 


Pääkiijoitus: Mitä sanat ja teot kertovat meistä ja mitä vaitiolo pitää sisällään?.... s . 3 

Inkeriläisten kesäjuhlat 2010 s . 4 

Jos minä vain puolestani, mitä varten ollenkaan? s . 8 

Valokuvien pienet tarinat s. 10 

Ajankohtaisseminaarin satoa s. 12 

Tuuli Inkeri nukkui pois s. 18 

Uutisia Inkeristä s. 19 

Matkanvarrelta s. 23 

Toimitussihteerin tervehdys s. 27 

Keisarillisena ajokoirana s 28 

Muut lehdet s. 29 

Tapahtumakalenteri s. 30 


Kansikuva: 

Anitta Uine ja Vera Habalainen esiintyivät inkeriläisten kesäjuhlilla. 

Pääkirjoitus 


Mitä sanat ja teot kertovat meistä, 
ja mitä vaitiolo pitää sisällään? 


Toivo Flink 

Kypsän iän viisaus ja kokeneisuus muis- 
tuttaa meitä, ettei kukaan ole seppä syn- 
tyessään, mutta silti jokainen on oman 
onnensa seppä. Mitä tämä tarkoittaa Suo- 
messa asuvia inkerinsuomalaisia ajatel- 
len? Minusta nämä sananlaskut voidaan 
käsittää elämänohjeeksi tai mietelauseik- 
si, jotka todistavat entistä selvemmin, että 
käsillä oleva aika on suopeampi meille 
enemmän kuin heimomme yhdellekään 
edelliselle sukupolvelle. 

Miettikäämme kuinka monta kym- 
mentä tuhatta inkerinsuomalaista perhei- 
neen asuu tällä hetkellä Suomessa. Entä 
kuinka hyvin koulutettuja me olemme, ja 
mitä kaikkea me osaamme ja mihin ky- 
kenemme. Samalla voimme kysyä itsel- 
tämme kuinka hyvin me tunnemme toi- 
semme ja kuinka hyvin meidät Suomessa 
tunnetaan. 

Paluumuuton alkamisen jälkeen Suo- 
messa on varttunut sukupolvi, joka on 
omaksunut suomen kielen ja suomalai- 
sen maailmankatsomuksen niin sano- 
akseni äidinmadon mukana. Tällä su- 
kupolvella on vanhempiinsa verrattuna 
suotuisammat mahdollisuudet menes- 
tyä elämässään. Maailma on perin poh- 
jin muuttunut kuluneen 20 vuoden aika- 
na. Inkerinsuomalaisilla on nyt runsaasti 
mahdollisuuksia tuoda ja saada äänensä 
kuuluviin. Mikä on meille mahdollisuuk- 
sien tarjoama tulos? 


Mielestäni tulos voisi olla näyttäväm- 
pi niin sanojen kuin tekojenkin osalta. 
Sanoilla tarkoitan tässä sekä ääneen lau- 
suttuja että kirjoitettuja. Liitän ne ennen 
kaikkea mediaan: radioon, televisioon, 
sanomalehtiin, Internetiin. Viime kädes- 
sä kyse on meidän itsetunnostamme, siitä, 
mihin me tyydymme, haluamme tyytyä. 
Suomi on ottanut meidät vastaan suoma- 
laisina. Mitä Suomessa tiedetään Inkerin 
suomalaisten elämänvaiheista? Muuta- 
ma vuosi sitten minulle tuntematon mies 
kertoi tehneensä pientä gallupia kotipaik- 
kansa Järvenpään pääkadulla. Hän kyse- 
li kulkijoilta, mitä he tietävät Inkeristä ja 
inkeriläisistä? Tulos oli mykistyttävä: yh- 
deksän kymmenestä ei osannut sanoa mi- 
tään. Siihen mennessä inkerinsuomalaisis- 
ta oli kirjoitettu Suomen sanomalehdissä 
jo 15 vuoden ajan hyvässä ja pahassa. 

Viidessä vuodessa suomalaisten tietoi- 
suus meistä ja myönteinen julkisuutem- 
me on parantunut tuntuvasti. Tämä pi- 
tää paikkansa. Tilanteen päivittämiseksi 
itse kukin voi tehdä samantapaista gal- 
lupia myös omalla kotipaikkakunnal- 
laan tänään. Tasapuolisuuden nimissä on 
kohtuullista myös inkerinsuomalaisten it- 
sensä kysyä itseltään, mikä on hänen tie- 
totasonsa omasta heimostaan, suomalai- 
suuden taustalla tietenkin. Tänään ei enää 
voida valittaa, että tietoa on vähän ja vai- 
keasti saatavissa, kuten 20 vuotta sitten. 

Olisi mielenkiintoista tietää tuloksista ja 
lukea mietteitä, mitä me tästä opimme. 

Olen vakaasti sitä mieltä, että meidän 
on itsemme huolehdittava siitä, että In- 
kerinmaan suomalaisten elämänvaiheet 
tulisivat tunnetuiksi kaikille ja kaikkial- 
la asuville suomalaisille. Tähän me tar- 


vitsemme alati lisääntyvää tietoa itses- 
tämme kunnes määrä muuttuu laaduksi. 
Tämä onnistuu vain toimimalla, muistut- 
taa meitä Johann Wolfgang Goethe. Hän 
yhä kehottaa meitä täyttämään velvolli- 
suutemme ja tämän kautta tiedostamaan 
ja oppimaan tuntemaan itsensä.® 


Inkeriläisten 

kesäjuhlat 2010 


Anne Tuohi mäki 

Inkeriläiset ja heidän ystävänsä kokoon- 
tuivat viettämään perinteistä kesäjuhlaa 
heinäkuun 10. päivänä helteisestä sääs- 
tä huolimatta. Tänä vuonna järjestelyistä 
vastasi Helsingin seudun Inkeri-seura ry. 


Juhlallisuudet alkoivat messulla ja eh- 
toollisella Helsingin tuomiokirkossa. Pai- 
kalle oli saapunut parisataa osallistujaa. 
Inkeriläissyntyinen seurakuntapastori 
Hannu Värkki toimi liturgina ja käsitte- 



Krysanteemit 

li saamassaan aihetta: Miten vihasta voi 
vapautua. Toivo Tupin toimi tekstinluki- 
jana ja Mariani Men ja Anitta Uine lau- 
loivat kirkossa. Juhlapäivän kolehti kerät- 
tiin Suomen Inkeri-liitto ry:n toiminnan 
tukemiseksi. 

Pääjuhla alkoi Karjalatalon juhlasalis- 
sa kahdelta, mutta sitä ennen juhlavieraat 
saivat nauttia ruuasta, kahvista, piirakois- 
ta ja muista leivonnaisista ja virvokkeista. 
Vieraita oli saapunut paikalle noin 300. 

Ohjelma aloitettiin laulamalla yhtei- 
sesti Mooses Putron Nouse Inkeri, jonka 
jälkeen Helsingin seudun Inkeri-seuran 
puheenjohtaja Toivo Tupin avasi juhlan. 

Kuten kesäjuhlaperinteeseemme kuu- 
luu, tälläkin kertaa lähetettiin kukka- 
tervehdykset pastori Arvo Soitun siu- 
naamina sankarihaudoille ja Karjalaan 
jääneiden muistomerkille Hietaniemeen 



Viola Pekkanen 



Kesäjuhlat houkuttelivat Karjalatalolle taas sankan osallistujajoukon. 

sekä Heimoveteraanien muistomerkille 
Töölöön. Heimoveteraanityössä ansioi- 
tunut Viktor Hyyrönen lähti suorittamaan 
tätä tehtävää. 

Kaunisääninen turkulainen sopraano 
Irina Peltonen esitti lauluja äitinsä Gali- 
na Peltosen säestämänä. Juhlaesitelmän 
piti Suomen Inkeri-liitto ry:n puheenjoh- 
taja Toivo Flink. Puhe on luettavissa toi- 
saalla tässä lehdessä. 

Tuulistullaa -perinneryhmä oli saa- 
nut houkuteltua joukkoonsa muutaman 
miehen. Ryhmä esitti kauniiden Tuuterin 
kansallispukujen helmat liehuen vauh- 
dikkaita tansseja ja lauluja. Tuskin Vio- 
la Pekkanen oli saanut hengityksen ta- 
saantumaan tanssin jälkeen kun hänen 
oli jo kiirehdittävä esittämään murreker- 
tomusta. 


Seuraavaksi juhlissa esiintyivät Vera 
Habalainen ja Anitta Uine. He lauloivat 
sekä yhdessä että erikseen. Anitta on itse 
säveltänyt esittämänsä kappaleen, jon- 
ka vanhan runotekstin hän on löytänyt. 
Sävellyksensä hän on halunnut omistaa 
äidilleen Ella Kukovalle, joka on aina- 
kin helsinkiläisten keskuudessa tunnettu 
emäntä ja piirakantekijä. 

Inkeriläisten sivistyssäätiön hallituk- 
sen puheenjohtaja Toivo Iho avustajineen 
luovutti säätiön myöntämät ansiomerkit 
turkulaiselle Marja-Liisa Salolle ja van- 
taalaiselle Toivo Flinkille. Toinen turku- 
lainen merkin saaja, Martti Hirvonen, oli 
estynyt saapumasta noutamaan huomion- 
osoitustaan. 

Seuraavaksi salolainen naiskuoro Kry- 
santeemit esitti kuorolaulua. 

Mutta, mitä tapahtui Karjalatalon toi- 
sessa kerroksessa sillä aikaa, kun vart- 
tuneempi juhlaväki nautti juhlasalissa 
esityksistä? Klovni Ljolik oli kerännyt 
lapset yhteen leikkimään. Lapsille oli jär- 
jestetty muutamaa viikkoa aiemmin pii- 
rustuskilpailu ja lapset ilmestyivät lopulta 
klovnin kanssa juhlasaliin palkintojenja- 
koon. Piirustukset olivat näytillä juhlien 
ajan Karjalatalon ensimmäisessä kerrok- 
sessa. Tuota riemastuttavaa piirustuskil- 
pailun satoa voi vieläkin käydä ihaste- 
lemassa Helsingin seudun Inkeri-seuran 
nettisivuilla osoitteessa www.inkeriseu- 
ra.com. 

Viimeisenä esiintyi upeaääninen mez- 
zosopraano Mariam Men Tampereelta. 
Häntä säesti Tatjana Lindellin. Päiväjuh- 
la päätettiin laulamalla yhteisesti Maam- 
me laulu. 

Kiireisimmät juhlijat lähtivät päiväjuh- 
lan jälkeen kukin tahoilleen, mutta puo- 
lensataa juhlijaa jäi vielä kuuntelemaan 
konserttia, jossa esiintyi petroskoilainen 
Sattuma -yhtye. Sattuma on perheyhtye, 
joka esittää perinnelauluja suomensukuis- 


ten kansojen kulttuurista eri murteilla. 
Yhtyeen kuusi jäsentä hallitsee yhteensä 
viittätoista eri soitinta. Myös yleisö in- 
nostui laulamaan yhtyeen mukana. 

Kotiinlähdön aika koitti lopulta ja 
mukavan yhdessäolon muistot mielessä 
jäämme varmasti kukin tahollamme odot- 
tamaan seuraa via kesäjuhlia. ® 



Juhlan juontajat Inna Kähäri ja Toivo Tupin. 


Akateemikko 
Leonid Gildin teos 

Inkerinsuomalaisten kohtalo 

on tilattavissa Inkeriläisten sivistyssäätiöltä. 
Teoksen hinta on 20 g + toimituskulut. 
Tilaukset toimistosta 
puh. 045 261 2 342 Annikki Kelo 

Jos minä vain puolestani, 
mitä varten olenkaan? 


Toivo Fiink 

Puhe Inkeriläisten kesäjuhlassa Karjalatalolla 10.7.2010. 



Säätiön ansiomerkkien saajat 
Marja-Liisa Salo ja Toivo Fiink. 


Sijoittamista tulevaisuuteen 

Tänä vuonna Inkerin Liiton kesäjuh- 
lia isännöi Helsingin seudun Inkeri-seu- 
ra. Pirteät ja ilmeikkäät kotisivut, juhlan 
logo, t-paidat, lasten piirustuskilpailu, 
piirustusten arviointi netissä ja Helsin- 
gissä vaikuttavien yhteistyökumppanien 
saaminen mukaan taustavoimaksi kerto- 
vat mielestäni siitä, että juhlan valmiste- 
luissa mitään ei ollut jätetty sattuman va- 
raan. Asiasta kiinnostuneet ovat päässeet 
seuraamaan järjestelyjen edistymistä seu- 
ran kotisivuilta. 

Niin yleisilmeestä kuin yksityiskohdis- 
takin saa huomata, että juhlaa oli valmis- 
teltu ja siitä uutisoitu tämän päivän tie- 
dotusmenettelyä luontevasti soveltaen. 
Puheenjohtajana Toivo Tupin ja sihteeri- 
nä Anitta Illene, sekä Ella ja Artur Kukov 
ovat yhdessä tehneet vaikuttavaa tulosta. 
Pidän tärkeänä lastenohjelman ottamista 
mukaan kesäjuhliimme. Tämä on sijoitta- 
mista tulevaisuuteen, mikä on eriomaista. 


Inkerin arkisto kuntoon 

Nämä puitteet tarjoavat meille tilaisuuden 
miettiä henkisiä tavoitteitamme laajem- 
min. Kun me puhumme omien kansallis- 
ten juuriemme etsimisestä, löytämisestä 
ja niiden tiedostamisesta on tällä matkalla 
puhuttava samalla toiminnasta. Nimittäin 
siitä, mitä me itse kukin ja kaikki yhdessä 
voimme tehdä asian hyväksi. 

Mielestäni inkerinsuomalaisten mää- 
rä Suomessa on yhteiskunnallisten olo- 
jen ja asemamme vakiintuessa tuonut laa- 
tua yhteiseen elämäämme. Tällä tarkoitan 
sitä, että meillä on oma historiamme, joka 
meidän on nostettava uuteen arvoon ko- 
koamalla, järjestämällä, tutkimalla, tie- 
dostamalla ja tiedottamalla siitä. Tässä 
meille on avautumassa uusia mahdolli- 
suuksia. Nämä mahdollisuudet eivät ole 
tulleet itsestään. Me olemme kukin puo- 
lestamme olleet mukana tekemässä tätä 
yhteistä historiaamme. 

Kansallisarkistossa on niin sanottu In- 
kerin Arkisto. Miksi niin sanottu? Siksi, 
että se on vain tai vasta kokoelma. Se on 
järjestämättä. Sen käyttömahdollisuuk- 
sien laajentaminen vaatii aineiston jär- 
jestämistä. Siihen tarvitaan rahaa. Mei- 
dän pitää miettiä, mistä me saamme sitä. 
Meillä on Inkeriläisten Sivistyssäätiö. 
Minusta me voisimme sijoittaa sen va- 
roja nyt meille cl in tärkeään asiaan käyt- 
tämällä säätiömme saatavia arkistomme 
järjestämiseen. 

Samalla on muistettava myös, että 
kansamme elämänvaiheita kuvaavas- 
sa tiedossa on suuria tietoaukkoja. Nii- 
tä tulisi täyttää. Mieltäni on lämmittänyt 
ymmärtämys, jonka olen saanut Kansal- 
lisarkiston pääjohtajalta Jussi Nuorteval- 
ta esitellessäni hänelle Inkerin arkiston 
kehittämistä koskevia tavoitteita. Tämä 
tarkoittaa, että meillä ei ole hallinnollisia 
eikä muitakaan viranomaisesteitä Inkerin 
arkistomme saattamisessa sille kuuluvaan 
kuntoon. On tärkeää muistaa, että Inkerin 
arkistoa on osa Kansallisarkistoa. 

Inkerin maisemakuvat talteen 

Olen alkukesänä käynyt läpi papereitani 
ja valokuviani. Niitä järjestämällä sain 
elää uudelleen monia liikuttavia hetkiä. 


Henkilöitä, rakennuksia, maisemia... 
Mennyt elää muistissamme. Tämä on jo- 
kaisen omaa ja samalla yhteistä histo- 
riaamme. Mielestäni kotimaisema ja koti 
ovat elämämme tärkeimpiä asioita. Mitä 
jos valitsemme kotiarkistoista kotimaise- 
mamme kuvia? Niistä voimme koota en- 
tisestä ja nykyisestäkin Inkeristämme laa- 
jan esittelyn. Osa kuvista voidaan esitellä 
näyttelynä. Niitä voi tulevaisuudessa si- 
joittaa myös Internetiin. Ehdotankin, että 
Inkeriläisten viesti alkaisi julkaista mai- 
semakuvia eri puolilta Inkeriä saatesa- 
noilla varustettuna. 

Kohta 90-vuotias inkerin liito 

Toinen asia liittyy kansalliseen oikeu- 
tukseemme. Me itse olemme vastuus- 
sa siitä, mitä meistä tiedetään Suomes- 
sa, Venäjällä, maailmalla, siis kaikkialla, 
missä meitä asuu. Tutkimusteni tulokse- 
na olen tullut siihen käsitykseen, että In- 
kerin ja inkerinsuomalaisten historia on 
osa Suomen ja suomalaisuuden historiaa. 
Olen saanut kannatusta tälle ajatukselle- 
ni myös suomalaisten tukijakollegoitteni 
ja yhteiskunnallisten vaikuttajien keskuu- 
dessa. Seuraava askel on Inkeriä koske- 
va luku Suomen historian oppikirjoissa. 
Opetushallituksesta saamieni tietojen mu- 
kaan mitään hallinnollisia esteitä sellai- 
sen luvun toteuttamiseksi ei ole olemassa. 

Inkerin Liiton perustamisesta tulee ku- 
luneeksi 90 vuotta vuonna 2012. Tämä on 
tärkeä merkkivuosi. Meidän tulisi kaik- 
kialla maailmassa lisätä tuntuvasti tietoi- 
suutta meistä ja suomalaisuudestamme. 

Noin vuonna lOjKr. kuolleen juutalai- 
sen oppineen Hillel Vanhan ajatus kuuluu 
suunnilleen seuraavasti: Ellen minä puo- 
lestani, niin kuka puolestani, mutta jos 
minä vain puolestani, mitä varten olen- 
kaan? ® 

Martti Kupiainen on paperikonservaattori ja valokuvaaja. Hän on työskennellyt 
Kansallisarkistossa digitoijana ja opiskelee tällä hetkellä Jyväskylän yliopistos- 
sa arkistonhallinnan maisteriohjelmassa pääaineenaan taidehistoria. Kupiainen 
on mm. tutkinut 1800 -luvun valokuvamenetelmiä, sekä erikoistunut visuaalisen 
informaation tallentamiseen digitaalisessa muodossa. Kirjoituksellaan Martti 
Kupiainen aloittaa valokuvan olemusta koskevan sarjan. Kotisivu: www.mart- 
tikupiai.net 


Valokuvien pienet tarinat 


Martti Kupiainen 

Meillä jokaisella on valokuvia, joista 
emme haluaisi luopua mistään hinnasta. 
Niihin on taltioitu tärkeitä muistoja hen- 
kilöistä, tapahtumista ja paikoista. Vaik- 
ka emme ottaisikaan esille noita valoku- 
via moneen vuoteen, vaikka ne olisivat 
haalistuneita tai nurkista kuluneita, nii- 
den säilyttäminen on meille hyvin tär- 
keää. Valokuvat muistuttavat menneestä 
ja ne ovat todisteita tapahtuneesta. Van- 
hoja koulukuvia tutkiessa muistamme 
taas ne takapulpetin kaverit, vaikka kaik- 
kien nimet eivät heti tulekaan mieleen. 
Kun tutkimme kuvia syntymäpäiväjuhlis- 
ta, mietimme kenen tuttua näköä noissa 
kaukaisissa sukulaisissa onkaan. Valoku- 
vat ovat muistin apuvälineitä ja muisto- 
jen herättäjiä. Joskus huomaamme ku- 
vissa jotain, mitä emme ole ennen niissä 
nähneet. Ulkona nurmikolla otettuun ryh- 
mäkuvaan on joku tullut sukkasillaan, ja 
toisella on jotain kädessään - haarukka! 

Ranskalainen kirjallisuuden- ja kult- 
tuurintutkija Roland Barthes pohti valo- 
kuvien luonnetta teoksessaan Le Cham- 


bre claire (suom. Valoisa huone). Barthes 
lähestyi valokuvia tutkijana poikkeuk- 
sellisen henkilökohtaisella tavalla. Hän 
pyrki löytämään tarkastelemiensa valo- 
kuvien sisimmän olemuksen, sen miksi 
juuri tietyt valokuvat tuntuivat kiinnosta- 
van ja vetävän häntä puoleensa. Tarkas- 
teltavina oli hyvin erilaisia valokuvia: 
uutiskuvia ja valokuvataiteen klassik- 
koja. Jopa historian ensimmäinen va- 
lokuva, ranskalaisen Joseph Nicephore 
Niepcen Päivällispöytä vuodelta 1822 
oli mukana. Erityisen koskettavasti Bart- 
hes kirjoitti juuri kuolleen äitinsä valo- 
kuvien tutkimisesta, siitä miten hän etsi 
sitä "oikeaa” valokuvaa äidistään, sel- 
laista jossa äiti heräisi eloon vielä edes 
hetkeksi. Lopulta hän löysi sen. Äiti on 
valokuvassa viisivuotias. 

Barthes kuvailee kaksi tapaa, joiden 
avulla valokuvia voidaan lähestyä. Bar- 
tesin mukaan valokuvia voidaan tutkia 
ensinnäkin kulttuurisen kiinnostuksen 
vallassa. Kuvassa voidaan nähdä histo- 
riallisia kohtauksia tai poliittisia todis- 

teitä. Valokuvaa tutkitaan ulkopuolisen 
tarkkailijan tavoin. Kuvan välittämä in- 
formaatio on tällöin yleisen inhimillisen 
kiinnostuksen, ”studiumin” kohteena. 
Toinen taso on henkilökohtaisempi. Jois- 
sakin valokuvissa mielenkiinnon saattaa 
herättää jokin erityinen. Se voi olla jo- 
kin pieni asia tai esine, joka jostain syystä 
vie huomiomme. Tämä valokuvan ”punc- 
tum” on katsojaa tunteen tasolla kosketta- 
va yksityiskohta. Se nousee kuvasta esiin 
ja ”pistää” katsojaa vaikeasti selitettäväl- 
lä tavalla. Tällaisessa tilanteessa valoku- 
va kertoo enemmän kuin tuhat sanaa. 

Kuvan sanoma 

Arkistoissa ja museoissa on välttämätön- 
tä jäljestää ja luetteloida valokuvat mah- 
dollisimman helposti saavutettaviksi. 
Lukuisten valokuvien joukosta on löydet- 
tävä helposti juuri se, jota kulloinkin tar- 
vitaan. Arkistoissa valokuvien tiedot tal- 
lennetaan tietokantoihin ja niiden sisältöä 
kuvaillaan ennalta sovituin sanoin ja ter- 
mein. Harvemmin valokuvia kuvaillaan 
tuhannella sanalla, usein muutama riittää. 
Valokuvissa on kuitenkin paljon sellaista 
informaatiota, joka jää kuvailematta. Tä- 
hän on syynä valokuva-arkistoinnin työ- 
läys ja tietysti ainainen resurssien puute. 
Mutta on muitakin syitä. Barthesin ku- 
vailema lähestymistapa, studium, tuottaa 
tietoa, joka on helpommin kerrottavissa 
sanojen avulla. Valokuvan aihe, tapahtu- 
mapaikka ja -aika ovat monesti helpos- 
ti kuvailtavissa: Mies kävelee talvisella 
kadulla. Barthesin punctumia, jokaiselle 


katsojalle henkilökohtaista, koskettavaa 
yksityiskohtaa on sen sijaan mahdotonta 
etukäteen tietää ja kuvailla. Ehkä kadul- 
la kävelevä mies muistuttaa jonkun isää 
nuorena, tai toisen setää, koska hänellä oli 
samanlainen hattu. Tällaiset merkitykset 
tulevat ilmi vain kuvaa itse omin silmin 
katsomalla. 

Tampereen yliopiston professori, vi- 
suaalisen kulttuurin tutkija Janne Sep- 
pänen kuvailee teoksessaan Visuaalinen 
kulttuuri näkemisen erityistä luonnetta: 
"Visuaalinen kokemus ei täysin palaudu 
kielelliseen raportointiin: ihmiset ajatte - 
levat ja tuntevat syvemmin kuin kyke- 
nevät kielellisesti ilmaisemaan.” Tämä 
ajatus on sopusoinnussa Roland Barthe- 
sin määrittelemän valokuvan punctumin 
kanssa. Valokuvien merkitys ei ole pel- 
kästään niiden studiumissa, yleisen kult- 
tuurisen tason tarkastelussa, vaan myös 
-ja erityisesti - siinä mitä henkilökoh- 
taisia tarinoita ne kertovat ja synnyttä- 
vät meissä. Historia on osoittanut, että 
sen suuria kertomuksia joudutaan tarkis- 
tamaan aina silloin tällöin. Valokuvien 
pienet tarinat saattavat osoittautua niitä 
pysyvimmiksi ja todemmiksi. ® 


Kirjallisuus: 

• Barthes, Roland, 1985. Valoisa huo- 
ne. Kansankulttuuri / Valokuvatai- 
teen Museon Säätiö, Helsinki. 

• Seppänen, Janne, 2005. Visuaalinen 
kulttuuri. Teoriaa ja metodeja tulkit- 
sijalle. Vastapaino, Tampere. 


INKERILÄISTEN VIESTI 


11 



Ajankohtaisseminaarin satoa 

Helmikuisesta ajankohtaisseminaarista on käsittelemättä vielä kaksi puheenvuo- 
roa. Toinen niistä on päätoimittajamme ja Suomen Inkeri-liitto ry: n puheenjoh- 
tajan Toivo Flinkin puhe ja toinen Lahden kansanopiston rehtorin Ville Marjo- 
mäen puhe. 


Toivo Flink 

Sisäasiainministeri V.J. Sukselaiselle mar- 
raskuussa 1952 jätetyssä kirjelmässä In- 
keriläisten Yhdistyksen johto totesi, että 
inkeriläisen siirtoväen oikeudellinen ase- 
ma oli yhä monessa suhteessa järjestämät- 
tä. Heidän oikeutensa omistaa kiinteistö- 
jä, saada virkoja ja toimia sekä harjoittaa 
liiketoimintaa oli joko rajoitettu tai he oli- 
vat kokonaan vailla sitä. Heidän oli vaikea 
päästä osalliseksi esimerkiksi avustuksis- 
ta, joita kunnat ja valtio jakoivat ammat- 
tioppilaitoksissa opiskeleville. Suomen 
kansalaisuuden puuttuminen merkitsi 
sitä, ettei siirtoväki voinut ottaa osaa pa- 
pin, kanttorin ja kirkkoneuvoston jäsenten 
vaaleihin. Eräät papit kieltäytyivät otta- 
masta heitä seurakunnissa pidettäviin ul- 
komaalaisten jäsenluetteloihin. Siirtoväel- 
tä puuttui tärkeä seikka - vapaus muuttaa 
Suomesta muualle kuin Neuvostoliittoon. 
Neuvostoviranomaiset eivät myöntäneet 
heille ulkomaanpasseja. Heidän antaman- 
sa apu rajoittui vain siirtoväen saamiseen 
rajan yli. Siirtoväen oikeudellinen asema 
kävi entistä ongelmallisemmaksi, kun 
otetaan huomioon inkeriläisten ja Suo- 
men kansalaisten väliset avioliitot ja per- 
heisiin syntyneet lapset. He eivät saaneet 
Suomen kansalaisuutta, koska perheenpää 
oli Neuvostoliiton kansalainen. Inkeriläis- 
naisten avioituessa suomalaisten miesten 
kanssa nämä saivat Suomen kansalaisuu- 
den jo vuodesta 1945. 

Inkeriläisten Yhdistyksen mukaan epä- 
selvyydet ja pulmat Inkerin siirtoväen 
asiassa lisääntyivät vuosien kuluessa. Tä- 
män vuoksi, kun vuonna 1953 tulisi kulu- 


neeksi kymmenen vuotta siirtoväen saa- 
pumisesta Suomeen ja täyttyi määräaika, 
jota useissa maissa on pidetty riittävänä 
ulkomaalaisten kansalaistamiseksi, oli 
täysi syy tehdä Neuvostoliitolle viivytte- 
lemättä esitys vuonna 1944 Suomeen jää- 
neen siirtoväen vapauttamisesta neuvos- 
tokansalaisuudesta. 

Asian oikeudellinen tausta nousi esiin 
Suomen johdon pohtiessa neuvostokan- 
salaisten kotiuttamisasiaa tammikuussa 
1953. J.K. Paasikiven päiväkirjojen mu- 
kaan keskustelussa oli mukana hänen li- 
säkseen ministerit Urho Kekkonen ja Ralf 
Tömgren. Kekkosen mielestä Suomella 
ei ollut luovutusvelvollisuutta. Paasikivi 
piti tärkeänä selvittää oikeudellisen ase- 
man vahvuus ja siihen perustuva halli- 
tuksen lopullinen kanta. Paasikivi oli sitä 
mieltä, että "parasta olisi, jos inkeriläiset 
hiljakseen poistuisivat maasta.” 

Suomessa inkerinsuomalaiset aktiivit 
yhdessä heitä tukeneiden jo ennen sotaa 
heimotoiminnassa olleiden vaikuttajien 
kanssa jatkoivat työtään kansalaisuuden 
saamiseksi maahan jääneelle inkeriläi- 
selle siirtoväelle. Heille alettiin myöntää 
kansalaisuusoikeuksia vuodesta 1954 läh- 
tien. Sinä vuonna kansalaisuuden sai 49 
henkeä. Viimeiset siirtoväkeen kuuluneet 
henkilöt saivat Suomen kansalaisuuden 
vasta 1970-luvun alussa. 

Entä rajan itäisellä puolella? Kuinka 
Neuvostoliiton poliittinen johto kohte- 
li inkerinsuomalaisia, niitä, jotka palau- 
tettiin Suomesta ja niitä, jotka valtiovalta 
oli pakkoevakuoinut Leningradin saarto- 

renkaan sisäpuolelta ja karkottanut kauas 
maan itäisille alueille ilman muutto-oi- 
keutta? Viittaan kahteen sodanjälkeiseen 
asiakirjaan. 

Ensimmäisessä kyse on Leningradin 
alueen toimeenpanevan komitean pu- 
heenjohtaja Nikolai Solovjevin esitykses- 
tä Venäjän Federaation Kansankomissaa- 
rien puheenjohtaja Aleksei Kosyginille 
tämän ratkaistavaksi. Asiakirja on alku- 
vuodelta 1947. 

Esityksessä todettiin, että Suomesta pa- 
lautettu Velikolukin, Pihkovan, Novgoro- 
din, Jaroslavlin ja Kalininin alueille si- 
joitettu Leningradin alueella ennen sotaa 
asunut inkerinsuomalainen väestö on omin 
luvin palaamassa entisille asuinsijoilleen. 
Sotaan osallistuneiden perheille luvattiin 
asumislupia. Näitä miehiä oli, sivumen- 
nen huomauttaen, hyvin vähän. Suomalai- 
set oli poistettu rintamalohkoilta pääasial- 
lisesti jo vuoden 1942 aikana ja toimitettu 
pakkotyöleireille syvälle maan sisäosiin. 
Suomalaisten sota-ansiot ja kunniamerkit 
eivät aina antaneet turvaa. Myös heiltä ja 
heidän perheiltä evättiin asumislupia. 

Solovjev jatkoi edelleen, että tuhan- 
net inkerinsuomalaiset olivat pyrkineet 
kotisijoilleen viitaten siihen, että heidän 
kotitalonsa ja muut talousrakennuksensa 
olivat säilyneet tuholta. Solovjevin mu- 
kaan näitä rakennuksia oli ehjänä arviol- 
ta 1 500. 

Voidakseen ratkaista kysymyksen 
ja estää lopullisesti inkerinsuomalais- 
ten mahdollisuuden palata Leningradin 
alueelle Solovjen pyysi Kosyginia an- 
tamaan määräyksen hinnoitella maini- 
tut kiinteistöt ja myydä ne järjestöille ja 
yksityisille henkilöille, jotka olivat kär- 
sineet saksalaisten miehityksestä. Hän 
tarkoitti kärsineellä väestöllä lähinnä 
venäläistä väestöä. Kauppasummat So- 
lovjev ehdotti siirrettäviksi kiinteistöjen 
omistajien pankkitileille. 


Näin siinä kävikin. Tämäkään ei estä- 
nyt aukottomasti inkerinsuomalaisia pyr- 
kimästä kotikonnuilleen. Asia tuli esiin 
valtakunnallisella tasolla 7. toukokuu- 
ta 1947 Neuvostoliiton Ministerineuvos- 
ton puheenjohtaja Josif Stalinin nimissä 
annetussa salaisessa asetuksessa. Siinä 
kiellettiin uudelleen inkerinsuomalaisten 
asuminen Leningradissa ja Leningradin 
alueella. Asetusta seurasi Neuvostoliiton 
NKVD:n johtaja kenraalieversti Sergei 
Kruglovin määräys. Se on päivätty 27. 
toukokuuta 1947. 

Sen mukaan sekä Suomesta palautetut 
että Siperiaan pakkoevakuoidut tuli passi- 
asetukseen liittyvin hallinnollisin toimen- 
pitein poistaa Leningradista ja Leningra- 
din alueelta kahden kuukauden sisällä. 
Inkerinsuomalaisille vaihdettiin passit ja 
siihen lyötiin leima, joka sisälsi passiase- 
tuksen § 38. Se tarkoitti, että ns. erityis- 
valvontaan ja raja-alueisiin 1930-lvuulta 
kuuluneille pakkakunnille pääsi asumaan 
vain erityisluvilla. Inkerinsuomalaiset ra- 
jattiin sellaisen luvan ulkopuolelle. 

Karj alais-Suomalainen Sosialistinen 
Neuvostotasavalta perustettiin vuonna 
1940. Sen syntyyn vaikutti merkittäväs- 
ti puolueen ensimmäinen sihteeri Gen- 
nadi Kuprijanov. Hänen laajassa kir- 
jallisessa jäämistössään ovat erityisen 
mielenkiintoisia hänen huomionsa ja ar- 
vionsa Karjalan kansa! 1 i suusasioi sta. Hä- 
nen kaavailuihinsa kuului kerätä laajalle 
Neuvostoliiton alueille karkotettuja in- 
kerinsuomalaisia. 250 000 inkerinsuo- 
malaista olisivat Kuprij anovin mielestä 
lisänneet merkittävästi tasavallan sen- 
hetkistä väkilukua. Inkerinsuomalaisia oli 
elossa vuonna 1944 arviolta kolmasosa 
tai enintään puolet Kuprij anovin mieltä- 
mästä määrästä. Joka tapauksessa Kupri- 
janov oli sijoittamassa inkerinsuomalaisia 
ensisijaisesti metsäteollisuuteen. Kupri- 
j anovia näytti kuitenkin lohduttaneen se, 

että maaliskuussa 1946 hyväksytty neljäs 
viisivuotissuunnitelma edellytti metallur- 
gisten tehtaiden rakentamista maan luo- 
teisalueelle. Koska tehtaiden paikkaa ei 
ollut tarkemmin osoitettu, hän katsoi ti- 
laisuutensa koittaneen. Kuprijanov kertoi 
palanneensa inkerinsuomalaisten muutto- 
asiaan uudelleen 1948. Hänen aloittees- 
taan laadittiin laaja muistio tasavallan 
talouden ja väestörakenteen kehittämi- 
seksi. Se osoitettiin Stalinille. Kuprija- 
novin mukaan Karjalan johto sai eri puo- 
lilta Neuvostoliittoa inkerinsuomalaisilta 
lukuisia kirjeitä, joissa he anoivat muut- 
tolupia Karjalaan. Stalinille osoitettua 
Kuprijanovin muistiota tarkasteltiin sisä- 
asiainministeriössä. Stalinilta saatu peri- 
aatteellinen suostumus inkerinsuomalais- 
ten väestönsiirtoihin Karjalaan käynnisti 
muuttojen valmistelutyön. 

Kuprijanov selosti käyneensä onnistu- 
neita neuvotteluja päättäjäasemassa olleen 
Kosyginin kanssa 1,5 miljardin ruplan in- 
vestoinneista Kaij alaan. Sillä valmisteltiin 
100 000 hengen muuttoa. Kosygin muisti 
inkeriläiskysymyksen. Hänhän oli yhdes- 
sä Zdanovin kanssa ollut päättämässä in- 
keriläissiirroista Suomesta Neuvostoliit- 
toon loka- marraskuussa 1944 ja heidän 
sijoittamisestaan Venäjälle. 

Asetusluonnoksen tultua sovituksi kai- 
kissa instansseissa, se otettiin Neuvosto- 
liiton Ministerineuvoston kokouksen kä- 
siteltäväksi tammikuun lopussa 1949. 
Asetusluonnos hyväksyttiin ilman huo- 
mautuksia. Ministerineuvoston määrä- 
ys edellytti 250 000 inkerinsuomalaisen 
siirtämistä muualta Neuvostoliitosta Kar- 
j alais-suomalaiseen neuvostotasavaltaan 
vuosina 1949. 1950 ja 1951. On epäsel- 
vää, mistä nämä inkerinsuomalaiset oli 
tarkoitus saada. 

Kuprijanovin muistelmien perusteella 
inkerinsuomalaiset muuttivat Karjalaan 
mielellään. Taloudellisten etujen lisäksi he 


pääsivät käyttämään äidinkieltään suomea. 
Karjala oli nimittäin ainoa alue Neuvos- 
toliitossa, jossa sitä sai käyttää julkisesti. 

Tilanne muuttui kuitenkin kriittiseksi 
elokuussa 1949. Leningradissa ja Mosko- 
vassa vangittiin sen ylintä johtoa ja niin 
sanottu Leningradin juttu sai alkunsa. Ni- 
kolai Kuprijanov oli yksi jutun uhreista. 
Hänet vapautettiin I:n sihteerin tehtävästä 
10. tammikuuta 1950, hänet vietiin van- 
gittuna Moskovaan ja sijoitettiin kuuluun 
Lefortovon vankilaan, jossa muistelmien- 
sa mukaan häntä kuulusteltiin, pahoinpi- 
deltiin ja kidutettiin. 

Puolueen Karjalais-Suomalaisen So- 
sialistisen Neuvostotasavallan Keskusko- 
mitean toimikunta piti kokouksensa 20. 
huhtikuuta 1950. Läsnä olivat Kuznetsov, 
Sykiäinen, Jegorov ja Andropov. He päät- 
tivät muuttaa edellisen vuoden joulukuun 
1. päivänä hyväksymänsä päätöksen. Sen 
mukaan tasavallan metsäteollisuuteen tuli 
värvätä jo toimivien lisäksi 8 000 inkeri- 
läisperhettä. Inkeriläisten luvanvarainen 
muutto tasavaltaan tuli lopettaa ja se lope- 
tettiin toukokuussa 1950. Määräyksen al- 
lekirjoitti Karjalais-Suomalaisen Neuvos- 
totasavallan puolueen Keskuskomitean 
sihteeri Juri Andropov. Päätös lähetet- 
tiin kirjallisena puolueen piirijärjestöille, 
palautettiin lähettäjälle ja tuhottiin aktin 
mukaan 15. lokakuuta 1951. 

Suomessa Inkerin ja inkerinsuomalais- 
ten henkisten pyrkimysten tarina sai jat- 
koa, kun perustettiin Sivistyssäätiö ja sen 
turvin julkaistiin inkeriläissyntyisen toh- 
tori Sulo Haltsosen toimittama ensimmäi- 
nen Inkerin Suomalaisten historia vuonna 
1969. Seuraava laaja Inkeriä käsittelevä 
yleisteos ilmestyi 1991. Inkerinsuoma- 
laisten paluumuutto vauhditti laajan kir- 
jon Inkeriä ja inkerinsuomalaisia koske- 
van kirjallisuuden julkaisemista. Myös 
sanomalehdissä ja muussa tiedotusväli- 
neissä on ollut paljon tietoa Inkeristä. In- 

kerinsuomalaisten tuntemusta suomalais- 
ten keskuudessa voidaan kuitenkaan pitää 
korkeintaan tyydyttävänä. 

Käytössä olevan laajan tutkimustie- 
don perusteella olen tullut siihen käsi- 
tykseen, että Inkerin historia on osa Suo- 
men ja suomalaisuuden historiaa. Tästä 
johtuen myös Inkerin historian vaihei- 


ta tulisi esitellä koulujemme oppikirjois- 
sa. Lisäksi tulisi perustaa sellainen tut- 
kimuslaitos tai tutkimusyksikkö, johon 
voitaisiin keskittää Inkerin laaja-alainen 
tutkimus-, tiedotus- ja opetustoiminta. 
Myös sodanaikaisen Inkeri-päivän kat- 
kennut perinne olisi mielestäni palautet- 
tava oikeuksiinsa. ® 


Ville Marjomäki: 

Mitä sotien jälkeisessä 
Suomessa on tiedetty 

ja tiedetään Inkerin suomalaisuudesta? 


Elin varhaisen lapsuuteni 1950-luvulla. Sen ajan merkittäviin muistoihin kuulu- 
vat äitini kertomukset Inkeristä, siellä vietetystä lapsuudesta ja nuoruusvuosista. 
Minulle äidin tarinat olivat merkitseviä ja erityisiä monessakin mielessä. Ensin- 
näkin ne olivat kertomuksina sadun kaltaisia, samanaikaisesti kauniin salaperäi- 
siä ja kaihoisia, mutta merkillisellä tavalla myös jännittäviä ja pelottavia. Niihin 
sisältyi viittauksia käsittämättömiin ja julmiin ihmiskohtaloihin, jotka koskivat 
yhtälailla äidin perhettä ja läheisiä kuin myös tuttuja ja naapureita. 


Puhumattomuuden aika 

Äitini oli tullut Inkeristä Hankoon ke- 
sällä 1943. Samoissa kuljetuksissa tuli- 
vat myös eno ja mummo. Äiti löysi isän 
ja jäi syntyvän perheen myötä Suomeen. 
Eno ja mummo matkustivat Ruotsiin. 
Heidän joka kesäiset vierailunsa 1950-lu- 
vulla kotonamme Toholammilla ylläpiti- 
vät kuitenkin tiiviin yhteyden, jota kirjeet 
ja joulupaketit täydensivät. Aina tavates- 
sa ja kirjeissäkin oli Inkeri läsnä. Vähitel- 
len havaitsin oudon ristiriidan kotona äi- 
din kertomien ja tapaamisten yhteydessä 
enolta kuulemani välillä. Enon kertomuk- 
set olivat synkkiä, niistä puuttui lähes ko- 
konaan äidin tarinoiden ikävöivä lämpö. 
Miksi, olivatko äidin kertomukset enon 


kertomuksia todempia, vai päinvastoin, 
miksi ne selvästikin erosivat toisistaan? 

Myöhemmin olemme, minä ja sisaruk- 
seni, ymmärtäneet, että ero selittyi äidin 
ja enon asuinympäristöstä. Äiti teki työ- 
tä opettajana. Hänen näkökulmansa oli 
Suomessa vallinnut inkeriläisyydestä pu- 
humattomuus. Omissa muistoissa ja per- 
heen sisällä nousivat esiin lapsuuden ja 
opiskeluajan valoisat puolet, hallitsevaa 
sijaa eivät saaneet perheen hajoaminen, 
isän häviäminen, kodin menetys ja sota- 
ajan tuleminen. Niistäkin äiti kyllä ker- 
toi, mutta sävy oli pidättyvä. Eikä Inke- 
ristä kukaan kylällä mitään tiennyt. Sen 
me lapset tajusimme, kun joskus jostain 
syystä tulimme näistä asioista puhuneek- 

si. Kyläläisten, lasten ja vanhempien, suh- 
tautuminen oli aito hämmästys; mitä ne 
Inkeri ja inkeriläiset ovat, eikö Venäjäl- 
lä ole venäläisiä, monille ryssiä. Äiti ei 
halunnut selitellä, Suomessa oli hyvä olla 
näin. Anonyymiys oli myös suoja mahdol- 
lisia ympäristön ennakkoluuloja vastaan. 

Eno sen sijaan muodosti muistikuvansa 
monissa keskusteluissa muiden emigrant- 
tien kanssa. Boräsissa ei tarvittu sordinoa, 
keskustelu oli avointa ja kantaa ottavaa, 
kylmän sodan maailma ohjasi mielipitei- 
tä. Mahdollisen onnellisen lapsuuden ase- 
mesta keskusteluissa korostuivat ne sei- 
kat, joiden vuoksi keskustelijat olivat nyt 
Ruotsissa, eivätkä Inkerin maalla. 

Uusi aikakausi alkaa avautua 

Suomessa asiat alkoivat muuttua hiljal- 
leen 1960-luvuin lopulta alkaen. Kekko- 
sen ajan politiikka vaimensi sodanjälkei- 
siä pelkoja ja kontaktit Neuvostoliittoon 
tulivat tutuiksi niin politiikan, kaupan, 
kuin kansalaisille avautuneiden turisti- 
matkojenkin kautta. Toholammille perus- 
tettiin lukio ja neuvostoliittolaiset junat 
toivat ja veivät tavaraa. Äitiä haettiin nyt 
tulkiksi kauppavaltuuskuntiin ja rehtori 
kysyi venäjän opettajaksi lukioon. Mer- 
kittävää äidin suostumiselle kumpaankin 
näistä tehtävistä oli se kun rehtori kertoi 
lukioon tulevien vanhemmille, että venä- 
jän kieli ja Stalinin teot ovat eri mitalli- 
sia asioita ja sai näin opetuksen käynnis- 
tämisen hyötyperustelut ymmärretyiksi. 
Nykyisin samassa koulussa opettaa venä- 
jää yksi äitini ensimmäisistä oppilaista. 

Vaikka inkeriläisyyttä koskeva tietoi- 
suus ei lisääntynytkään tuolloin ratkai- 
sevasti, tie asiasta puhumiselle oli nyt 
aiempaa avoimempi. Äitini kokemuksen 
mukaan henkinen vapautuminen kasvoi 
ja henkilökohtaista inkerinsuomalaista 


identiteettiä suomalaisuuden ulottuvuu- 
tena ei enää tarvinnut epäillä samalla ta- 
voin. Suomalaisuus ja inkerinsuoma- 
laisuus kasvoivat omassakin mielessä 
yhteen. Ikävää vähensivät ja rohkeutta 
lisäsivät myös ensimmäiset matkat Hat- 
sinaan, vanhemman veljen ja hänen las- 
tensa tapaaminen. 

Miksi emme tienneet? 

Monet seikat auttavat ymmärtämään 
koetun Inkerin suomalaisten unohduk- 
sen ajan syitä. Keskeinen yhteen sitova 
tekijä on tietenkin kylmän sodan maail- 
ma. Suomen uusi asema ja sen perustal- 
ta hahmotettu ulkopolitiikka eivät salli- 
neet niitä lähihistorian korostuksia, jotka 
olivat Neuvostoliitolle tabuja. Tämä päti 
yhtälailla suhtautumisessa niin Inkeriin, 
kuin Balttiaankin. Molemmat olivat osa 
suurpolitiikkaa. Toivo Flinkin uunituo- 
reessa tutkimuksessaan vahvasti doku- 
mentoima sotien jälkeinen inkeriläisten 
palauttaminen Neuvostoliittoon oli yhtä- 
lailla osa kylmän sodan vyyhteä. Se selit- 
tää myös sotaa edeltäneiden vuosien ”hei- 
moromantiikan ajan” unohtamisen. Myös 
maantieteellisenä alueena Inkeri leikkau- 
tui uudella tavalla irti Suomi-yhteydes- 
tään. Siitä tuli supervallan sotilaallisen 
voiman kannalta keskeisen metropolin 
Leningradin suojavyöhyke, mihin ei ol- 
lut menemistä ja mistä ei puhuttu. 

Palautusten jälkeen Suomeen jäänei- 
den inkeriläisten määrä oli pieni, se jäi 
"suuremman heimon”, karjalaisten ja hei- 
dän evakkoliikkeensä synnyttämän tietoi- 
suuden jalkoihin. Karjalaisten kohtalo ei 
ollut unohdettavissa tai piilotettavissa 
oleva asia. Se oli kipeä kohta sekä poliit- 
tisesti, taloudellisesti, kulttuurisesti että 
maantieteellisesti. Vaikka inkeriläisten 
tuskalliset kokemukset olivat laadultaan 

yhtä kovia tai kovempiakin, jäivät ne hei- 
dän oman kokemuksensa piirissä käsitel- 
täviksi. Suomi saattoi ne unohtaa. 

Äitini esimerkkitapauksen tapaan koti- 
Suomeen jääneet inkeriläiset eivät myös- 
kään ole pitäneet meteliä itsestään. Järjes- 
tötoimintaa on ollut, mutta se on hoidettu 
poliittisia vaatimuksia. Yhdessä oleminen 
ja perinteen vaaliminen ovat olleet etu- 
alalla. Toimintatapaa voi kutsua myös si- 
säänpäin kääntyneeksi. 

Paluumuuton aika 

Historialliset olosuhteet muuttuivat yl- 
lättäen ja nopeasti 1990-luvun alussa. 
Kylmäsota päättyi ja Neuvostoliiton his- 
toria sen mukana. Presidentti Koivisto 
ilmoitti, että inkeriläiset ovat suomalai- 


sia ja heillä on sen vuoksi oikeus tul- 
la kotimaahansa paluumuuttajina. Esiin 
nousi myös ajatus kunniavelan maksa- 
misesta pitkään vaietulle kansanosal- 
le. Keskustelu inkeriläisistä tuli julki- 
sen huomion kohteeksi ja paluumuutto 
alkoi. Muuttoliike on jatkunut runsaan 
viidentoista vuoden ajan ja sitä on tuet- 
tu myös uusiin oloihin kotoutumista tu- 
kevalla koulutuksella. Yleinen tietoisuus 
inkeriläisistä osana Suomen kansaa on 
kehityksen tuloksena vahvistunut ratkai- 
sevasti. Seuraava merkittävä askel tällä 
tiellä on inkeriläisten historiaa koskevan 
tiedon liittäminen oppikirjoihin. Tämän 
tiedon luonnollinen yhteys on kansallis- 
ten vähemmistöjen, ulkosuomalaisuuden 
ja suomalaisten muuttoliikkeiden yhtey- 
dessä. ® 


Kansallisarkiston Inkeri-näyttely 

on siirtynyt Hangon Rintamamuseoon. 

Näyttely siirtynee myöhemmin ilmoitettuna ajankohtana 
Turun Siirtolaisinstituuttiin. 

Näyttely on Hangossa 15.9. asti 

mutta aivan viimeisen viikon näyttelyaikoja 
kannattaa varmuudenvuoksi tarkistaa 
puhelimitse joko numerosta 019-244 3068 tai 019-231 301. 

Hangon Rintamamuseo sijaitsee osoitteessa Lappohja, 10900 Hanko. 

• Näyttely on avoinna ma-su 11.30-18.30 

• Ryhmät myös sovitusti aukioloajan ulkopuolella 

• Pääsymaksu 4/3/0 e 

• Opastus tilauksesta 20 e/45 m i n ta ' 3° e/75min 

Tuuli Inkeri nukkui pois 



Inkerinviestin pitkäaikainen avusta ja 
aktiivisesti inkeriläisten asiaa eteen- 
päin vienyt Ella Ojala kirjoittaa surun- 
murtamana tyttärensä Tuulin Inkerin 
poismenosta. 

Ra kk aan lapseni Tuuli Inkerin muistolle 

Enkeleistä kauneimman 
Jumala antoi lapsekseni maailmaan 
Mutta ei antanutkaan hänen 
Kanssamme loppuun saakka kulkea: 
Vaan kutsui Tuulin taivaaseen, 
Suojelusenkeliksi rakkailleen. 

Ella kertoo antaneensa 195 1 syntyneelle 
esikoiselleen nimeksi Tuuli, vaikka kas- 
tepappi oli nimeä vastaan. Ella kirjoittaa 
kirjeessään "pidin kiinni Tuuli - nimestä, 
koska se oli jo itsessään kuin runo. Kau- 
neinta suomen kieltä. Toiseksi nimeksi 
hänelle lankesi kuin luonnostaan Inkeri, 
koska olin syntynyt Inkerissä”. 

Tuuli opiskeli ylioppilaaksi tulon jäl- 
keen sairaanhoitajaopistossa ja erikoistui 
sisätautien- ja vanhustenhuollon erikois- 
sairaanhoitajaksi ja toimi Kullaan van- 
hainkodin johtajattarena, kunnes siirtyi 
Helsinkiin uuden, juuri perustetun sai- 
raalan osastonhoitajaksi. Tuuli oli töissä 
vielä maaliskuun 4. päivänä, kun hän sai 
tietää vaikeasta syövästä, joka levisi niin 


Tuuli kulki Ellan kanssa inkeriläis- 
ten tapahtumissa ja oli viimeksi 
mukana kevään ajankohtaissemi- 
naarissa helmikuussa. Kuvassa 
Ella ja Tuuli Karjalatalon seminaa- 
rissa lokakuussa 2009. 

nopeasti maksaan ja muualle, että kesä- 
kuun toinen päivä hän poistui ajasta ikui- 
suuteen jättäen meidät kaikki, jotka Tuu- 
lin tunsivat, suuren surun valtaan. Tuuli 
oli elämää ja tarmoa täynnä oleva hymy- 
huuli, joka ehti kaikkialle. 

Ella kertoo kirjeessään, kuinka Tuu- 
li "osasi lohduttaa aina kun oli vaikeaa. 
Kun saatoimme äitiäni maan multiin ja 
minä vanhimpana lapsena kuljin äidin ar- 
kun perässä, Tuuli astui viereen ja otti kä- 
destä. Se loi suuri lohtu.” 

Ella lopettaa kirjeensä sydäntäsärke- 
västi: "Tuuli, minun on Sinua niin ikä- 
vä, niin ikävä. Ei kaipaukseni laannu kos- 
kaan. Kesän kauniimpana hetkenä sinä 
siirryit ajasta ikuisuuteen Jumalan luo. 
Sinä olet täällä nyt jokaisessa kesän puh- 
keavassa kukassa, sireenien tuoksussa, 
samoin omenapuiden, ruusujen, liljojen, 
orvokkien ja puidenlehtien tuulen väri- 
nässä, perhosten lennossa, lintujen laulus- 
sa puiden oksilla. Kaikkialla missä tuuli 
tuulee, sinä elät. Sinun nimesi ei kuole 
koskaan täällä maanpäälläkään. Toivon 
Sinulle silti rauhallista unta ja että pää- 
sen pian vierellesi nukkumaan.” 

Äiti Ella Ojala 

Inkeriläisten viesti ottaa osaa Ellan suu- 
reen suruun ja toivottaa hänelle voimia. 

Outisia Inkeristä 


Uutiskolumnistin kannanotto 


Inkerinsuomalaiset ja ulkosuomalaisparlamentti 


Ajatus ulkosuomalaisparlamentin perus- 
tamisesta syntyi Suomi-Seurasta. Järjestö 
on huolehtinut vuodesta 1927 huolehtinut 
Suomen ulkopuolella asuvista suomalai- 
sista ylläpitämällä heihin lähinnä kulttuu- 
risuhteita. Mallia parlamenttiin otettiin 
Unkarista ja Italiasta, joissa oli jo jonkin 
aikaa toiminut tämänkaltaisia sellaiset ul- 
komailla asuvien maamiesten elimiä. 

Juhlavuotena 1997 Helsingissä pidet- 
tiin järjestelykokous. On tärkeää, että sii- 
hen kutsuttiin inkerinsuomalaisten edus- 
tajia. Inkeriläisliittojen toiminta oli tuttua 
Suomi-Seuralle alusta alkaen. Seuran toi- 
mitusjohtaja, Martti Häikiö, tutustui Jo 
80-luvun lopulla inkerinsuomalaisten toi- 
mintaan Inkerissä ja Virossa. Hänen an- 
siostaan saimme Suomesta tukea suomen 
kielen opiskeluun jo lii kk eemme alkuvai- 
heessa. Hän on opettanut meille myös pe- 
rustietoja siitä, miten pitää suhteita yllä 
Suomen valtioon. 

Alku ei ollut helppo. Muistan, että 
90-luvun lopussa minun piti joka kokouk- 
sessa tavalla tai toisella todeta uudestaan 
ja uudestaan ettemme ole ”ryssänmaan” 
edustajia vaan yhtä hyviä ulkosuomalai- 
sia kuin muut, että meillä on samat huo- 
let suomalaisuuden säilyttämisestä ja hei- 
motyön kokemusta ehkä enemmän kuin 
monilla muilla. Muistan erään varapuhe- 
miehen sanoneen, että inkeriläispähkinä 


on kai ulkosuomalaisparlamentille liian 
vaikea purtavaksi. 

Eroavaisuudet pistivät silmään. Olem- 
me erikoisia siinä mielessä, että meidän 
esi-isät eivät ole koskaan olleet Suomen 
kansalaisia. Kun he 1600-luvulla muutti- 
vat Suomesta Inkeriin, sellaista käsitettä 
kuin Suomen kansalaisuus ei ollutkaan. 
Näin kaksoiskansalaiskysymys, joka in- 
nosti ulkosuomalaisparlamenttia sen syn- 
tyvaiheessa, ei ollut meille alkujaan niin 
tärkeä. Tärkeäksi se muodostui vasta nii- 
hin aikoihin kun osallistuimme allekirjoi- 
tusten keräämiseen kaksoiskansalaisuus- 
vetoomuksen alle. Vasta nyt käy ilmi, että 
meidänkin lobbaama laki on todella tär- 
keä Suomessa asuville inkeriläispaluu- 
muuttajille. Saadessaan Suomen kansa- 
laisuuden he voivat nykyisin pitää myös 
Venäjän tai Viron passin. 

Usp:n 13 vuoden historiassa kaikki in- 
keriläisliittojen esittämät aloitteet meni- 
vät ulkosuomalaisparlamentin istunnois- 
sa läpi. Tämä tarkoittaa sitä, että meitä 
ymmärretään ulkosuomalaisten joukossa 
ja asemamme usp:ssa on vakiintunut. "In- 
keriläispähkinä” ei enää pelota siinä ke- 
tään. Kannattaa katsoa tulevaisuuteen ja 
käyttää parhaiten niitä mahdollisuuksia, 
jotka tämä ainutlaatuinen ulkosuomalais- 
foorumi tarjoaa. 

Kuva W. Kokko 


Muinaissoittimet tulevat taas soimaan 


Sofja Kutsher 

Osallistuen suomalais-ugrilaisten kanso- 
jen yhteistyöhön Inkerin Liiton Korven 
nuoret kävivät 18.-20. toukokuuta Pet- 
roskoissa. Karjalan pääkaupungissa isoh- 
kon Suomalais-ugrilaisten nuorison tule- 
vaisuuspaja-hankkeen puitteissa pidettiin 
Venäjän suomalais-ugrilaisten kansojen 
perinnesoittimet-seminaari . 

Seminaarin ohjelma oli varsin moni- 
puolinen. Luentoja seurasivat työpajat, 
joissa valmistettiin muinaissoittimia ja 
opiskeltiin niiden soittamista. Erikseen 


tutustuttiin puhallusinstrumentteihin, kie- 
lisoittimiin ja jopa savipilleihin. Korpe- 
laiset pystyivät kertomaan muille paljon 
vanhassa Inkerissä käytössä olleista pai- 
mentorvista ja kanteleista. Kouluttajina 
seminaarissa olivat mm. Sattuman Dmit- 
ri Djomin sekä Karjalassa tunnettu kan- 
teleen rakentaja Anatoli Meshko. 

Olga Konkovan mielestä seminaari 
on antanut hyvää ajatteluevästä Korpi- 
yhtyeelle. ”Aiomme nyt kehittää myös 
instrumentaalista musiikkia”, lauluyh- 
tyeen johtaja totesi. 


Sisäasiainministeriön delegaatio Inkerinmaalla 



Keiton vanhusten palvelutalolla käydessään kans- 
liapäällikkö Rit\>a Viljanen jutteli mielellään inke- 
riläismummojen kanssa. 


Suomen sisäasiainministeriön kanslia- 
päällikkö Ritva Viljasen johtama delegaa- 
tio vieraili 19.-20. Toukokuuta. Vierailun 
päätavoitteena oli tutustuminen inkerin- 
suomalaisten nykypäivään. 

Kansliapäällikkö työkavereineen kävi 
torstaina 20.5. Inkerin Liiton toimistos- 
sa. Pidettiin tunnin pituiset neuvottelut, 
jotka koskivat inkeriläispaluumuuton tu- 
levaisuutta. Iltapäivällä delegaatio kävi 
Keitossa, jossa se tutustui vanhusten pal- 
velutalon ja Inkerin kirkon koulutuskes- 
kuksen toimintaan sekä tapasi piispa Aar- 
re Kuukaupin, joka kertoi paljon kirkon 
ja Keiton seurakunnan elämästä. 

Inkerin vierailu oli kansliapäällikkö 
Ritva Viljanen ensimmäinen laatuaan ja 
hän kertoi vaikuttuneensa nähtyään näin 
elävän suomalaisyhteisön Venäjällä. 

Kuva Viktor Uzhvijev 



Ulkosuomalaisparlamentin 6. varsinainen istunto 24. toukokuuta. 


Ulkosuomalaisparlamentin 6. istunto 


Inkerinsuomalaisten edustusto oli moni- 
päinen ulkosuomalaisparlamentin 6. var- 
sinaisessa istunnossa Helsingissä 24.-25. 
toukokuuta. Suomalaistyön veteraanien 
joukossa oli muutama aivan nuorikin 
edustaja. Inkeriläisdelegaatiosta kaikkien 
pisimmän matkan Helsinkiin on tehnyt 
Anna Kambarova Novosibirskista. 

Ulkosuomalaisparlamentin avajaispäi- 
vänä puheen yliopiston salissa piti tasaval- 


lan presidentti Tarja Halonen. President- 
ti totesi muun muassa, että "Suomalaiset 
maailmalla ovat Suomen ja suomalai- 
suuden malleja. Olette todellisia Suomi- 
brändin tekijöitä”. Hän piti tärkeänä ulko- 
suomalaisparlamentin roolia ja sanoi sen 
aseman vaikuttavana ulkosuomalaisfoo- 
rumina vakiintuneen. Presidentti osoitti 
myös huolensa suomi-koulujen heikosta 
taloudellisesta asemasta. 


Kauniit juhlat Keitossa 


Monet muistavat ensimmäiset Inkerin 
Liiton pitämät kesäjuhlat Keitossa ju- 
hannuspäivänä 1989. Ensimmäiset inke- 
rinsuomalaisten kesäjuhlat tässä luonnon- 
kauniissa pitäjässä järjestettiin kuitenkin 
jo vuonna 1910 eli tasan 100 vuotta sitten. 


Tämänvuotisten juhlien ohjelma oli 
laaja ja monipuolinen. 19. kesäkuuta kel- 
lo 1 1 .00 koulun urheilukentällä alkoivat 
saappaanheitto ja kyykkäpelit. Samaan 
aikaan Keiton kirkkokellot soivat juma- 
lanpalveluksen alkua. Liturgina toimi 

Ivan Hutter ja saarnasi Hannu Heikkilä. 
Jumalanpalvelusta seurasi urkukonsert- 
ti, jossa loistavasti esiintyi seurakunnan 
kanttori Marina Väisä trumpetin soittaja 
Andrei Medvedevin kanssa. 

Ostos- ja viihdekeskuksen salissa pi- 
dettiin kahdelta juhlapuheenvuorot. Mu- 
kana olivat mm. inkeriläisliittojen pu- 
heenjohtajat Virosta (Toivo Kabanen) ja 
Ruotsista (Inkeri Peterson). Keiton seura- 
kunnan kuoro lauloi taitavasti Nouse In- 
keri. Musiikkiyhtyeet esittelivät itsensä 
lyhyesti ja IL:n puheenjohtaja Aleksan- 
teri Kirjanen myönsi kunniakirjat ansiok- 
kaasta heimotyöstä. Tänä vuonna yhdis- 
tyksemme kunniakirjan saivat Juha-Matti 
Aronen (Tartto), Lilja Bolshakova (Pieta- 
ri), Irina Golysheva (Pietari), Dmitri Gui- 


tor (Pietari), Dmitri Poljakov (Taaitsa) ja 
Marina Väisä (Keitto). 

Tämän jälkeen juhlaväki siirtyi kou- 
lulle, jonka luona olevalla lavalla viideltä 
iso konsertti. Kolme lauluyhtyeistä (Pie- 
tarin kuoro, Korpi ja Talomerkit) edusti 
Pietaria ja Virosta tuli niin ikään kolme 
(Tarton Röntyskä sekä Kataja ja Kaner- 
va Tallinnasta). Lapsiyhtyeitäkin oli saa- 
punut samaiset kolme kappaletta (Svetl- 
jatshki Systärpekistä, Linnud Joenperältä 
ja Kalastajatar Vistinästä). Juhliin osallis- 
tui myös yhtye Sosnovy Borista ja yleisöä 
tanssitti kaksi pietarilaista tanhuyhtyettä. 
Valoisassa illansuussa taivaalle nousi- 
vat ison nuotion liekit. Ihana ilma ja juh- 
lien kunnon järjestely tähdensivät juhlien 
myönteisen vaikutelman. 


Vähän kulttuurieroista 


Uutiskolumnistin heinäkuinen kannanotto 


6. heinäkuuta pitkän käännyttämiskiistan 
jälkeen, venäläisvanhus Irina Antonova 
(82) tuli Kikkerin vanhainkotiin. Osallis- 
tuin muutama viikko aikaisemmin eräällä 
Moskovan kavalla näytettyyn tv -keskus- 
teluun, jossa käsiteltiin juuri tätä kiistaa. 
Ajattelin kertoa keskustelussa suoma- 
laisten ja venäläisten välisistä kulttuuri- 
eroista. Siitä, että Suomessa työikäisil- 
lä lapsilla ei ole tapana huolehtia omista 
ikävanhemmistaan, eivätkä suomalaiset 
vanhukset koskaan suostu lapsiensa tu- 
keen. Siitä, että edes laupeus ymmärre- 
tään eri maissa eri tavoin. Esimerkiksi 
Venäjällä se ymmärretään niin, että täy- 
tyy antaa majapaikka orvolle ja ojentaa 
leipää nälkäiselle. Taas Suomessa yrite- 
tään järjestää yhteiskunta niin, jotta or- 
poja ja nälkäisiä ei olisi. Halusin kertoa 


siitä, miten vanhustenhuolto on järjestetty 
Suomessa ja miksi kunnan-viranomaisilla 
on siinä keskeinen rooli. Valitettavasti en 
onnistunut tavoitteessani. Ohjelman juon- 
taja keskeytti haastatteluni, kun sanoin, 
etten voi epäillä Suomen oikeuden päte- 
vyyttä ja jatkoin, että Suomessa oikeu- 
den päätökset ja maan lainsäädäntö ovat 
tiukasti noudattavissa. Sääli, sillä salissa 
olisi ollut paljon juristeja ja olisin halun- 
nut tietää heidän mielipiteen siitä, ovatko 
oikeuden päätökset ja lainsäädäntö nou- 
dattavissa? Sääli, etten niin kuin kaik- 
ki muut, minulle ei esitetty kysymyksiä. 
Vastatakseni siihen mitä on tehtävä, oli- 
si ollut kolmiosainen. 1) Meidän Venäjän 
kansalaisten pitää huolehtia siitä, että Iri- 
na Antonova otettaisiin kunnolla vastaan 
ja seniorihenkilö saisi tasokkaan hoidon. 

2) Niiden salissa olleiden suomalaisten, 
jotka eivät pidä maansa sosiaalisista, pi- 
tää taistella lainmuutoksen puolesta. 3) 
Ja Irina Antonovan tyttären pitää valittaa 
eteenpäin Euroopan oikeuteen ja järjestää 
mielenosoituksia Helsingissä. Näin tilan- 
ne kehittyisi normaalilla tavalla. 

Onhan symbolista, että vanhus on nyt 
hoidossa palvelutalolla, joka on rakennet- 
tu suomalaisilla varoilla ja on suomalai- 
sen kansalaisjärjestön omistuksessa. Villa 
Inkeri ry: n rakentama ja ylläpitämä Kik- 
kerin vanhainkoti luotiin RAY:n myöntä- 
mällä rahoituksella. Elämä on näyttänyt 
parhaiten mitä tarkoittaa suomalainen hy- 
väntekeväisyys ja mikä on laupeus suo- 
malaisittain. Olen myös ylpeä siitä, että 


Inkerin Liitto ja minä itse olin muka- 
na yhteishankkeessa, kun mm. Kikke- 
rin vanhusten palvelutalon henkilökun- 
ta sai täydennyskoulutusta. Pääministeri 
Putinin asiaan puuttumiseen jälkeen An- 
tonovan tyttärellä oli mahdollisuus vali- 
ta hoitolaitos, mutta Kikkeliä parempaa 
Leningradin alueelta ei löytynyt! 

Onhan niitä usein mainittavia kult- 
tuurieroja olemassa. Minun on helppoa 
katsoa venäläisiä suomalaisen silmin ja 
suomalaisia venäläisen silmin. Erot ovat 
mm. siinä, ettei suomalainen tv-keskus- 
telun juontaja voi ikinä olla yksinomaan 
toisen keskustelu osapuolen kannalla ja 
siinä, että Suomessa saa sanottavan sa- 
notuksi. 


Matkan varrelta - 
inkerinsuomalaisen muistelmia 

Reino Jaakkimainen 


Ryhmä uusia ihmisiä saapui kyläämme 
hevosrattailla: venäläinen perhe kahden 
lapsen kanssa ja venäläissyntyinen van- 
hahko saksalainen isä aikuisen, kauniin 
tyttärensä kanssa. Leningradin lähettyvil- 
lä oli suurenpuoleinen saksalainen kylä, 
missä saattoi elää eri ammattialojen jäl- 
keläisiä, joiden esivanhemmat tsaari ai- 
koinaan oli tuonut palvelemaan hovinsa 
tehtävissä. Oletin, että uusilla tulokkailla 
ja kylällämme oli jotain yhteyttä, vaikka 
saksalaiset eivät olleetkaan vielä valloit- 
taneet kylää. 

Vanhan miehen käytöstavoista kävi 
ilmi, että hän oli sivistynyt, oppinut mies 
ja tytärkin samaa luo kk aa. Heidän aset- 


testissä 11/2001 
aI °itetuill e 
Muistelmille' 


en 


tumisensa rintamavyöhykekylään viittasi 
saksalaisten järjestelyihin. Mielikuvituk- 
seni lähti laukkaamaan ja oletin heidän 
auttavan saksalaisia toimittamalla tietoa 
esim. tärkeiden tukikohtien sijainnista ja 
rintamatoiminnasta. (Kurkelassa he olivat 
lähellä ja kohtalaisen turvassa.) 

Toukokuussa saksalaiset ilmatorjun- 
tatykit lähetettiin miehistöineen Kes- 

ki-Venäjälle osallistumaan Kharkkovin 
taisteluihin. Miehet toimivat Bofors- 
tykkeineen toimivat niin hyvin, että 
heidän yksikkönsä ylennettiin tavalli- 
sesta Wehrmacht-kenttäarmeijasta Waf- 
fen SS-valiojoukoksi. Olimme tutustu- 
neet yhteen talomme lähellä olevan tykin 
miehistön jäseneen, Justukseen. Justus 
puhui kohtalaisen hyvää venäjää. Hän 
oli aina ystävällinen ja avulias. Kulki- 
essaan talomme ohi hän pysähtyi usein 
juttelemaan kanssamme. Hän löysi uu- 
sien tulokkaiden joukosta itselleen tyt- 
töystävän ja käveli usein käsikkäin tä- 
män kanssa. Tuon näyn arkipäiväisyys ja 
tavallisuus oli kuin toonikka sodan hul- 
luuden keskellä. 

Pelko on yksityinen, henkilökohtai- 
nen tunne. Elimme sota-alueella jatku- 
van, ajoittaisesti toistuvan, tykkitulen ja 
harvemmin toistuvien lentopommituk- 
sien alla. Pommituksissa pelko oli pinnal- 
la kunnes vaara meni ohi. Tykkiammus 
taas tuli varoituksetta milloin tahansa ja 
mihin tahansa. Sen aiheuttaman hengen- 
menon pelko oli aina läsnä, mutta aino- 
astaan pinnalla räjähdyksien aikana. Rä- 
jähdysten välisinä aikoina pelko taas kyti 
pinnan alla. Kun elää kuukausikaupalla 
äkkinäisen hengenmenon uhan alla, pel- 
koon alkaa tottua ns. ulkopuolisesti. Pin- 
nallinen pelko piiloutuu ihmisen sisim- 
pään ja elää siellä. Näin ainakin kävi 
minulle. Luulen, että tämänlainen pelko 
on läsnä kaikissa ihmisissä, jotka elävät 
vastaavissa oloissa. 

Emme puhuneet koskaan pelosta, mut- 
ta tiesimme että kukin meistä voisi laka- 
ta elämästä milloin tahansa. Aivoni kiel- 
täytyivät ajattelemasta mitä tapahtuisi, 


jos joku meistä saisi surmansa. Jälkeen- 
päin vasta oivalsin, että haavoittuminen 
olisi ollut pahempaa. Eihän meillä ollut 
mitään lääkkeitä eikä ensiaputavaroita. 
Mistä olisimme saaneet apua? Saksalai- 
silta? Kuka muu välittäisi kuin oma per- 
he? Mielentilaamme kuvaa se, että vain 
harvoin nauroimme tai laskimme leikkiä. 

Kaikki poikani 
ovat nyt kuolleet 

Eräänä myöhäiskevään päivänä käveli 
saksalainen sotilas meille ja komensi po- 
jat valmistamaan polttopuita saksalaisille 
Pekkolan talossa. Me kolme veljestä teim- 
me työtä talon kujassa, mistä seinälankut 
oli jo purettu talon lämmittämiseksi. Jus- 
si keräsi lähiympäristöön heiteltyjä pui- 
ta, Matti ja minä sahasimme sahapukin 
päällä. Muistan olleeni vähän käärmeis- 
säni siitä, että Jussi valitsi itselleen hel- 
poimman työn, mutta sitten rauhoituin: 
"Jussi pitää minua nyt isona poikana mitä 
olenkin, eikä enää vauvana". Äkkiä kuului 
korvia repäisevä räjähdys ja oli aivan kuin 
koko maailma olisi mennyt ylösalaisin. 

Äiti, joka oli ollut Takatuvan ulkopuo- 
lella, oli kuullut tykinammuksen lähesty- 
vän äänen. (Jokainen meistä oli oppinut 
arvioimaan ammusten äänestä kuinka lä- 
helle se iskisi. Mitä vähemmän kuulit, sitä 
lähemmäksi se lyö.) "Tämä tulee lähel- 
le,” ajatteli äiti. Hän katsahti ylös ja näki 
Pekkolan talon savun ja pölypilven peit- 
tämänä. "Hyvä Jumala, kaikki poikani 
ovat kuolleet!” Kun savupilvi alkoi häl- 
vetä, äiti näki kolme paria jalkoja juokse- 
massa savun alla. "Luojan kiitos, he ovat 
vielä elossa!”, hän ajatteli. 

Me pysähdyimme pian. Turha juosta 
enää. Menetimme kuulon vähäksi aikaa, 
mutta kukaan meistä ei ollut edes haa- 
voittunut, ei naarmuakaan. Ammus oli 
räjähtänyt 7-10 metrin päässä meistä, lä- 
himpänä Jussia. Olimme pölyn ja roskan 
peitossa. Yksi sotilas haavoittui lievästi 
talon sisällä, mutta sotavanki, joka oli ol- 
lut korjaamassa valtatietä noin 50 metrin 
päässä, sai surmansa. 

Kevät oli jo edennyt melko pitkälle, 
maa oli vihreän ruohon peitossa. Oli ruo- 
hon syöntimahdollisuuksien aika. Pää- 
tin pistäytyä Partasissa tapaamassa Rei- 
no-kaimaani kun näin erään talon edessä 
joukon miehiä. Lähestyessäni huoma- 
sin venäläisen lentäjän istumassa ruo- 
hon päällä ja yhdyin ryhmään, sillä halu- 
sin kuulla uutisia Leningradista. Mies ei 
näyttänyt vielä sulattaneen sitä, että hän 
nyt oli sotavanki. Hän puhui kuin olisi 
puhunut ystävilleen Leningradissa kut- 
suen meitä tovereikseen. Kysyimme ruo- 
katilanteesta siellä. Hän sanoi useiden 
siviilien kuolleen nälkään, mutta kertoi 
että sotilaat saivat riittävästi ruokaa py- 
syäkseen hengissä. Hän ei näyttänyt näl- 
käiseltä, mutta kai lentäjä sai enemmän 
ruokaa kuin monet muut. Miehessä oli 
jotakin pöyhkeyttä, ehkä myös ylpeyttä. 
Jos hän oli tyypillinen esimerkki, mo- 
raali Leningradissa ei liene ollut kovin- 
kaan alhainen. 

Olen seurannut ilmataisteluja useam- 
man kerran. Venäläisille kävi aina huo- 
nommin. Muistan yhden tapauksen, mis- 
sä yksinäinen Messerschmitt taisteli 
kolmea venäläistä konetta vastaan. Oike- 
astaan se oli kilpailua; venäläiset koneet 
yrittivät paeta ja saksalainen jahtasi niitä. 


Kaksi putosi, yksi pääsi karkuun. Tässä 
täytyy selostaa eräs seikka: Jotkut venä- 
läiset hävittäjäkoneet oli rakennettu osit- 
tain vanerista. Saksalaiset käyttivät eri- 
koisia ammuksia jotka sytyttivät vanerin 
palamaan. Kuka haluaisi osallistua ilma- 
taisteluun tällaisessa koneessa? 

Ihmettelen vieläkin kuinka me selvi- 
simme ne pitkät kuukaudet ennen kuin 
maatuotteet kypsyivät. Äidin kekseliäi- 
syys oli uskomatonta. Hän valmisti ruo- 
kaa vai kk a tyhjästä. Voikukat, nokkoset, 
suolaheinä ynnä muut kelpasivat hyvin 
tällaisessa tilanteessa. Kaikki istutukset 
ja kylvöt kasvoivat ja kypsyivät hyvin. 
Ryhdyimme keräämään satoa liian var- 
hain, kun se oli vähänkin mahdollista. 
Kasvu oli ihanaa ja nälkä alkoi unohtua. 

Ihmettelin myös näin jälkeenpäin sitä, 
miten selvisi se perhe, joka muutti sa- 
maan taloon kanssamme. Mistä he sai- 
vat tai keräsivät ruokansa? Heidän oli täy- 
tynyt pystyä jollain tavalla piilottamaan 
edellisen syksyn satoa saksalaisilta. Se 
olisi kai ollut helpompaa Piutusissa, eril- 
lään muusta Kurkelasta, koska heidän ta- 
loissaan ei ollut saksalaisia. 

Sieben 
und Zvvanzig 

Jo parin viikon kuluttua saapumisestaan 
keräsivät saksalaiset kaikki työkykyiset 
ihmiset, miehet ja naiset Partasille, jär- 
jestäytymään työryhmiksi. Poisjääminen 
tai minkäänlainen palkka ei tullut kysy- 
mykseenkään. Seisoimme kaikki rivissä 
ja jokainen sai vuorollaan oman henkilö- 
numeronsa. Olin muutamaa viikkoa vail- 
la neljätoista. Ei kysytty, mutta ilmeisesti 

heidän puolestaan kelpasin jo työpalve- 
luun. Numeroni oli 27, ”sieben und zwan- 
zig”. Ennen Kurkelasta muuttoja ehdin 
olla töissä vain pari kertaa ja Kurkelaan 
palaamisen jälkeen kesti jonkun aikaa en- 
nen kuin meidät "löydettiin”. Jokaisella 
saksalaisella näytti olevan valta määräil- 
lä meitä milloin ja miten vain halusivat. 
Talvella muistan lapioineeni lunta, kesä- 
työstä taas jäi lähtemättömästi muistiini 
edellisen kesän venäläisten kaatuneiden 
hautaaminen. 

Olin neljän miehen ryhmässä (Matti oli 
siinä myös). Myötämielinen saksalainen 
ryhmänjohtaja kysyi minulta pystyisinkö 
tämänlaiseen työhön. En halunnut näyttää 
pelkurilta; sanoin kykeneväni. Jälkeen- 
päin olisin valinnut pelkurin osan, sillä 
työstä tuli paljon kaameampaa kuin mitä 
osasin kuvitellakaan. 

Alue, minkä kävimme läpi, oli mi- 
nulle tuttua. Se oli Kurkelan, Nuijalan 
ja Kuittilan välistä peltoa. Kaatuneiden 
lojuttua melkein vuoden teki ruumii- 
den näkeminen pahaa. Ne kaksi sotilas- 
ta, jotka ammuttiin puolikypsiä peru- 
noita syödessään pienen nuotion edessä, 
oli helppo löytää. Olin nähnyt heidät jo 
edellisenä syksynä. Kaivoimme matalan 
haudan ja työnsimme heidän jäämistön- 
sä siihen. Teimme samoin niille kahdel- 
le jotka olivat kaatuneet perunamaassa 
Kuittilan lähellä. 

Palaneen kumipyöräisen panssarivau- 
nun miehistön hautaaminen Leningradiin 
vievän valtatien vieressä, pellolle hauda- 
tun panssarin lähettyvillä, missä Matin 
kanssa olin aikaisemmin seikkaillut, oli- 


kin täysin toisenlaista. Pahinta oli palan- 
neen ihmiskehon leijaileva, melkein vuo- 
denkin jälkeinen haju. Kolme miehistön 
jäsentä oli palanut suhteessa siihen kuin- 
ka lähellä vaunua olivat olleet: yksi, vielä 
vaunun päällä ja toinen, noin viiden met- 
rin päässä, olivat kääpiön kokoisia; kol- 
mas oli yleisesti palanut, mutta edelleen 
täysikokoinen. Näky oli kaamea, mutta 
haju sai minut voimaan pahoin. Kesti ai- 
nakin viikon ennen kuin pystyin kunnol- 
la syömään. 

Viimeisenä hautasimme Punaisen Ris- 
tin sisaren, josta oli enää jäljellä vain luut 
ja pitkät punaisen hiukset. Oli ikävää jät- 
tää haudat merkitsemättä, mutta tämä ei 
näyttänyt huolestuttavan saksalaista. Oli- 
sin pannut haudoille jonkun merkin, mut- 
ten löytänyt mitään sopivaa lähiympäris- 
töstä sitä varten. Ajattelin, että palaan 
myöhemmin. 

Elämä Kurkelassa elokuun 1942 lo- 
pulla näytti lupaavalta. Nälkä ja vii- 
me kuukausien kärsimykset olivat ohi. 
Meillä oli nyt perunoita, kaalia, porkka- 
noita, lanttuja ja enemmän maitoa leh- 
mältämme Vaapukalta. Kunhan vain Le- 
ningradin tilanne selviäisi, asiat varmaan 
asettuisivat säännöllisemmiksi, elämä 
normaalimmaksi . 

Emme olleet vuoteen lukeneet lehtiä 
tai kuunnelleet radiota. Saksalaiset näyt- 
tivät selvinneen vaikeasta talvesta, mutta 
meillä ei ollut mitään käsitystä siitä mi- 
ten sotatoimet etenivät. Ainoa asia, mikä 
mahtoi kelvata osviitaksi, oli että saksa- 
laiset eivät mielestäni herrastelleet aivan 
samoin kuin ennen. 

Jatkuu... 

Toimitussihteerin tervehdys 

Suureksi harmikseni en päässyt osallistumaan jokavuotisiin inkeriläisten kesä- 
juhliin. Suomen lyhyt kesä on aina täynnä päällekkäisiä tapahtumia ja tälle kesä- 
juhlien kanssa samanaikaiselle riennolle olin sitoutunut jo pitkälti viime vuoden 
puolella. Joudun siis vain lukemaan siitä, mitä te pääsitte kokemaan. 


Olen toimitussihteerikautenani, eli ku- 
luneiden seitsemän kuukauden aikana, 
saanut useita yhteydenottoja lehtemme 
lukijoilta ja liittomme jäseniltä. Näiden 
kirjeiden ja keskustelujen pohjalta olen 
miettinyt paljon inkeriläisten ja inke- 
riläisyyden asemaa Suomessa samoin 
kuin inkeriläisyyden merkitystä meille 
itsellemme. Sitä mistä inkeriläisyydessä 
pohjimmiltaan on kyse ja mitä se meille 
tänä päivänä merkitsee. 

Yksi lukijoistamme kritisoi puhelimit- 
se kovasti sitä, että lehdessämme käsitel- 
lään menneitä, koettuja vääryyksiä, mutta 
ei kerrota paljoakaan nykypäivän inkeri- 
läisyydestä. Hän piti tällaista "historias- 
sa rypemistä” turhana. Ymmärrän osal- 
taan hänen näkökantansa, mutta näen 
kuitenkin asian niin, että historiantutki- 
minen, tiedon kerääminen ja raportoin- 
ti on olennaisen tärkeää, sillä muistot ja 
kokemukset häviävät kantajiensa myötä. 
Kohta havahdumme siihen, että ihmisiä 
jotka ovat kokeneet inkeriläisten historian 
menneitä vaiheita, ei enää ole, eikä arvo- 
kas suullinen perintö ole kokonaisuudes- 
saan siirtynyt nuoremmalle sukupolvelle. 
Uskon, että historiantutkiminen palvelee 
nimenomaan nuorempaa lukijakuntaam- 
me ja juuri tuota nuorta jäsenistöähän me 
kaipaamme pysyäksemme niin sanotusti 
elossa eli elävänä liittona ja lehtenä. Näin 
ollen vaikka inkeriläiset muistavat "lii- 
ankin hyvin heitä kohdanneet vääryydet, 
eivätkä halua niitä siksi enää muistella”, 
heidän lapsenlapsensa tarvitsevat tätä tie- 
toa ymmärtääkseen inkeriläisyyden. 


Menneiden muisteleminen ja historian 
tapahtumien kaivelu ei kuitenkaan sellai- 
senaan riitä säilyttämään kulttuuria, ei ai- 
nakaan inkeriläisyyden kaltaista, kuitenkin 
melko pientä ja hajalleen siroteltua kult- 
tuuria. Jotta inkeriläisyys ja sen kulttuu- 
riperintö säilyisivät sukupolven vaihtues- 
sa, olisi inkeriläisten itsensä pidettävä se 
elossa. Sen sijaan, että keskitytään mietti- 
mään sitä, kuka on "alkuperäinen” ja "oi- 
kea” inkeriläinen, mikä hänen ensisijainen 
äidinkielensä on ja mikä erottaa itsensä in- 
keriläisiksi tuntevat ihmiset toisistaan, pi- 
täisi mielestäni keskittyä katsomaan mei- 
tä yhdistäviä asioita. Totta kai me olemme 
keskenämme erilaisia. Niinhän me kaikki 
olemme. Eroja olennaisimpia ovat yhtä- 
läisyydet eli yhteinen kulttuuri- ja kansan- 
tulomme; eräänlainen sisäinen ymmärrys 
omasta inkeriläisyydestä. 

Inkeriläisten viesti on pieni lehti, jol- 
la ei ole yhtään kokopäiväistä palkattua 
työntekijää. Päätoimittajan ja toimitussih- 
teerin ohella toimittajina toimivat lehden 
tilaajakunta ja muut asiastamme kiinnos- 
tuneet. Näin ollen, jos koette jonkun asi- 
an kirjoittamisen arvoiseksi tai muutoin 
tärkeäksi, lähettäkää juttuehdotuksenne, 
tekstinne tms. lehteen. Kertokaa ja ku- 
vailkaa meille inkeriläistä kulttuurianne, 
tapahtumia, kokemuksia, retkiä, muisto- 
ja jne. Tehkää lehdestämme sekä inkeri- 
läisten menneisyyttä että nykypäivää kä- 
sittelevä julkaisu. 

Inkeriläisten viesti on viesti inkeriläi- 
siltä. Lehti on siis sellainen kuin me sen 
siitä yhdessä teemme! ! 

Kesäisin terveisin 
Riikka Mahlamäki-Kaistinen 

Keisarillisena ajokoirana 


Muistikuva vuoden 1910 tienoilta, 
Aapo Ihon muistelmista 


Hietamäen seurakunta muodosti myös si- 
viilihallinnollisen kunta-alueen, volostin, 
jonka pienempiä osia olivat kyläryhmät 
eli obsestvat. Kunnan päämies oli Mars- 
sina ja kyläryhmän päällikkö staarosta. 
Näiden virkamiesten lisäksi joka kylässä 
oli oma kymmenniekkansa. Minun koti- 
kyläni kuului Sunkuran obsestvaan. Täl- 
lainen oli tsaarinaikainen maaseutuhal- 
linto-organisaatio. Völostia laajempi oli 
Semstvo- niminen keskus ja siitä ylös- 
päin gubernija, ts. lääni. Sunkuran vi- 
ranomaiset olivat vuokranneet keisaril- 
liselle metsästysseurueelle metsäalueen 
pitkähköksi aikaa ja sitoutuneet toimitta- 
maan metsästyksessä tarvittava ajomie- 
histö kunnan alueelta. Käytäntö oli sel- 
lainen, että saatuaan tiedon jahdista ja 
tarvittavien ajomiesten määrästä, stars- 
sina antoi määräyksen staarostoille ja 
nämä taas alaisilleen kymmenniekoille. 
Vaikka elettiin aivan pääkaupungin tun- 
tumassa, niin postin kulku maaseudul- 
le oli aivan retuperällä. Niinpä nämäkin 
määräykset, poveskat, toimitettiin peril- 
le nyrkkipostissa. Saatuaan määräyksen 
kymmenniekka tutki senvuotisen pirkan 
merkintöjä ja toimitti jahtikäskyn. Pirkka 
oli noin puolen metrin mittainen, kuusi- 
kanttinen sauva, johon oli kullekin talol- 
le merkitty oma paikkansa ja työvelvoit- 


teet ja suoritukset. Merkinnät oli tehty 
pirkkaan mies- ja viivamerkinnöin. Sau- 
vasta kävi ilmi keille ajomiesvuoro kul- 
loinkin lankesi. 

Tuollainen määräys tuli eräänä syysaa- 
muna meillekin: kaksi miestä asialle! Ja 
niin me saimme velimiehen kanssa ottaa 
jahtiin määrätty kyytihevonen mukaan ja 
lähteä tuohon koiran virkaan. Lähdimme 
aamuvarhain ja saimme mukaan kolme 
kaveria. Kokoonnuimme Poveskassa il- 
moitettuun paikkaan jo aamuhämärissä ja 
ajomiehet jaettiin ryhmiin. Virkapukuiset 
riistanvartijat johtivat meidät ajon lähtö- 
paikalle. Huomasimme mennessämme 
ampumalinjat, joihin oli sopivin välein 
asetettu numeroituja keppejä, joille met- 
sästäjät asettuivat ampumavalmiuteen. 
Me, ajokoirat, saimme edetä harvahkossa 
ketjussa tiheän näreikön läpi kohti ampu- 
malinjoja. Tavoitteena oli fasaanien jouk- 
komurha... Kauan ei tarvinnut odottaa, 
kun alkoi jo kuulua pauketta. Etenimme 
verkkaisesti ja lihaviksi ruokittuja lintuja 
pyrähteli jaloistamme kohti kuolemaansa. 
Aseenkantajat huomauttelivat ampujille, 
jos kana oli vaarassa, sillä tarkoitus oli 
saalistaa yksinomaan kukkoja. . . 

Lähestyimme hiljakseen ampujia. 
Metsän harvemmista paikoista saattoi 
jo nähdä haulikoitaan ylös sojottelevia 

metsämiehiä. Pian oltiin aivan linjan lä- 
hellä ja nähtiin, kuinka lintuja tipahteli. 
Tiesimme itsensä Hänen Majesteettinsa 
Nikolai II:n, olevan asialla. Kuinka olla- 
kaan lähestyessäni linjaa, huomasin osu- 
vani juuri hänen kohdalleen. Olin usein 
nähnyt hänen ajavan ohi, milloin kesäi- 
sillä manöövereillä milloin huviajelul- 
la, mutta en ollut koskaan nähnyt häntä 
seisoskelemassa haulikko kädessä. Hän 
ei kiinnittänyt mitään huomiota meihin 
ajokoiran tehtäviä suorittaviin. Hän kes- 
kittyi pudottelemaan fasaaneja valmiiksi 
ladatulla aseellaan. Hivuttauduin vaivih- 
kaa niin lähelle häntä, että sain noukittua 


taskuuni muutaman haulikon hylsyn sii- 
tä merkkipaalun vierestä. Hänen Majes- 
teettinsa sai linnut alas. Ei se näyttänyt 
sen kummemmalta! Hieman loitommal- 
la huomasin "Pitkäksi Mikoksi” kutsu- 
tun miehen. Jotain läheistä sukua tämä 
oli keisarille ja teki historiaakin keisari- 
vallan loppuvaiheissa, Puolan rintamal- 
la. Hetken päästä komennettiin uuteen 
hyökkäykseen ja kuolema niitti saalis- 
ta seuraavallakin ampumalinjalla. Ilta- 
päivällä, puoli kolmen maissa leikki lo- 
petettiin ja meidät "maksettiin ulos”. 
Saimme ruplan palkkaa miestä kohden 
ja ajoimme takaisin kotiin. ® 


©UUT LEHDET 


Suomen siirtolaiset saavat oman 

Siirtolaiset saavat ensi keväänä äänestää 
omaan parlamenttiin 50 edustajaa. Ääni- 
oikeutettuja ovat vähintään kaksi vuotta 
Suomessa asuneet yli 18-vuotiaat ensim- 
mäisen tai toisen sukupolven siirtolaiset 
eli ulkomaalaiset, ulkomailla syntyneet 
Suomen kansalaiset ja maahanmuutta- 
jien täysi-ikäiset lapset. Äänioikeutettuja 
on noin 200 000. Samoilla ehdoilla pää- 
see myös ehdokkaaksi. 

Idean isä, Alexis Kouros, halusi perus- 
taa poliittisesti ja uskonnollisesti sitou- 
tumattoman elimen, jonka mielipidettä 
on vaikeampi sivuuttaa kuin yksittäisen 
maahanmu uttaj an. 


parlamentin keväällä 2011 

Tarkoitus ei ole luoda rinnakkaista 
mallia Suomen eduskunnalle, vaan par- 
lamentti pyrkii vahvistamaan siirtolaisten 
sopeutumista suomalaiseen yhteiskun- 
taan, Kouros toteaa siirtolaisten olevan 
usein turhautuneita. Parlamentti purkaa 
tätä turhautuneisuutta antamalla keinon 
vaikuttaa omaan asemaan. 

HS 18.06.2010 

Ulkosuomalaisten parlamentti on toimi- 
nut jo 1990-luvun lopulta alkaen ja in- 
keriläisillä on siinä vahva jalansijansa, 
kuten Wladimir Kokko kertoo Uutisia 
Inkeristä -arti kk elissaan. ® 

Ilmoittajille 


Jotta tapahtumakalenteriin toivotut järjestöjen ilmoitukset ehtisivät painoon, 
tulee ne lähettää toimitussihteerille , postitusmuodosta riippumatta, siten, 
että ne ovat perillä viimeistään lehden kakkossivulla ilmoitettuna aineiston 
vastaanottopäivänä. 


Turun seudun 
Inkeri-seuran tapahtumia 

Bessede-hetket jatkuvat 
Palvelupisteessä joka kuukauden 1. ja 3. 
perjantai klo 13.00 Irma Kapasen vetä- 
minä. Tervetuloa viettämään teehetkeä 
vapaan keskustelun merkeissä. 

Hallitus kokoontuu joka kuukauden 
ensimmäisenä maanantaina klo 16.30 
Palvelupisteessä, Uudenmaankatu 
1. Jos teillä on asioita, joita haluai- 
sitte hallituksen käsittelevän, otta- 
kaa yhteyttä hallituksen jäseniin tai 
Palvelupisteeseen. 


Hyvinkään 

Inkeri-kerhon tapahtumia 

Tiedustelut Irja Pelkonen, 
inkerikerho@gmail.com tai 
puh. 040 550 5712 


Lahden seudun 
Inkeri-seuran tapahtumia 

Vuoden 2010 toiminta 

Kerhoillat joka kuukauden toinen maa- 
nantai alkaen klo 15.00 Lutherin kirkko, 
Vuorikatu 37 


• 1.-31.8.20010 Inkeri-näyttely 
kirjastossa, Kirkkokatu 31, Lahti 

• 13.9.2010 kerhoilta 

• 11.10.2010 syyskokous 

• 8.11.2010 kerhoilta 

• 5.12.2010 joulumatka Kangasalalle 

Kerhoilloista ja kokouksista tiedustelui- 
hin vastaa Maria Lahti, p. 0400 841 741 


Seukot 

Tiedustelut: Pirkko Huurto 
puh. (09) 783 391 tai 0400 748 318 

Inkerikoti 
Karjalatalo 
Käpylänkuja 1 
00610 Helsinki 


Helsingin seudun 
Inkeri-seuran tapahtumia 

Tiedustelut Toivo Tupin 
p. 040 578 3894 

Kuukausikokoukset vuodelle 2010 

Syksy/Talvi 

• Su 26.9. klo 14.00 
Kuukausikokous 

• Su 31 . 10 . klo 14.00 
Kuukausikokous 

• Su 28 . 11 . klo 14.00 Joulujuhla 
Karj alatalolla, Juhlasali, 2. Krs. 

Kuukausikokoukset pidetään 
osoitteessa: 

Inkerikoti 
Karjalatalo 
Käpylänkuja 1 
00610 Helsinki 


Inkerikeskuksen tapahtumia 



www.inkerikeskus.fi 
Inkerikeskus ry. 
Hämeentie 103 A 
00550 Helsinki 


Inkerin kulttuuriseuran 
tapahtumia 

Yhteystiedot ja tiedustelut: 

Inkerin Kulttuuriseura ry. 

Wallininkatu 7, 00530 Helsinki 
p. (09)2733 225 klo 10-16.00 
Sähköposti: 

posti @ inkeri.com/toimisto @ inkeri.com 



Testamentin tekijä 

Inkeriläisten sivistyssäätiö tukee mah- 
dollisuuksiensa mukaan mm. inkeriläis- 
ten nuorten opiskelua. 

Jos haluat jälkisäädökselläsi tukea in- 
keriläisten asiaa, ottaa säätiö vastaan tes- 
tamentteja ja lahjoituksia. 

Pääkirjoitus 


Vaikenemisen muuri 
on murtumassa 


Toivo Flink 

Olen saanut tilaisuuden lukea lokakuun 
alussa 2010 ilmestyneen Reijo Rautajoen 
romaanin Vaietut. Vei kk o Lavi lauloi ai- 
koinaan, että jokainen ihminen on laulun 
arvoinen. Monessa tapauksessa ihminen 
on myös kirjan arvoinen. Kun tämä ih- 
minen on oma äiti, sanomalla on erityis- 
tä merkitystä. Romaani on surunvoittoi- 
nen laulu inkerinsuomalaisen lahjakkaan 
naisen pitkästä elämänkaaresta. Se alkaa 
vuoden 1917 tapahtumista Inkerinmaalla. 
Se nousee talonpoikien pakkokollektivi- 
soinnin ja karkotusten kukkulalle huipen- 
tuen saksalaisen miehityksen ja sodanai- 
kaiseen muuttoon Suomeen. 

Teoksen alkusivuilla lukija kohtaa 
palvelutalossa elämänsä ehtoon yksinäi- 
siä päiviä viettävän Kahinan. Hänen poi- 
kansa piipahtaa katsomaan äitiääni, mutta 
kiire patistaa tämän poistumaan. Kahi- 
nan pojalla ei ole ollut aikaa ja halua sy- 
ventyä äitinsä elämänvaiheisiin. Toisaal- 
ta äitikään ei ole ollut halukas ja valmis 
avautumaan. Ympyrä on jälleen kerran 
sulkeutumassa, ja yksi romaanin arvoi- 
nen ihminen on viemässä mukanaan ko- 
kemuksiaan, tietoaan ja elämäviisauttaan. 
Kaipaako niitä kukaan? 

Kyllä kaipaa! Onneksi Reijo Rautajoen 
tapauksessa tilanne oli täysin toinen. Hä- 
nen kirjansa perustuu hänen äitinsä elä- 
män tositapahtumiin, joita tämä on jaksa- 
nut kertoa pojalleen. Täytyy nostaa hattua 
myös tekijälle: poika jaksoi kuunnella äi- 


tinsä tarinoita, herkistyi oivaltamaan nii- 
den merkitystä ja painoi kuulemaansa 
mieleen. Eikä tässä kaikki. Kirjoittaja on 
selvitellyt kuulemiensa tapahtumien ja 
henkilöiden taustoja arkistoasiakirjoista ja 
varmistanut niiden paikkansapitävyyden. 

Romaanista on tullut kypsä ja eheä ko- 
konaisuus. Myös kirjoittaja on kypsässä 
iässä, ja sillä on merkitystä. Kieli on su- 
juvaa, joskin pidättyväistä, mikä kuuluu 
suomalaiseen luonteeseen. Päähenkilön 
Kahina Tahvanan kasvaminen kansansa 
sivistyneistöä edustavan, siis itsenäisesti 
ajattelevan yksilön mittaan, sisältää dra- 
maattisuutta kylliksi ilman juonellisia te- 
hosteita. 

Reijo Rautajoki on romaanillaan teh- 
nyt miehen työn. Hän on siirtänyt tietoa 
äidinpuoleisesta suvusta sukulaistensa li- 
säksi laajemmalle lukijakunnalle. Reijo 
Rautajoki on tehnyt romaanillaan mie- 
hen työn toisessakin mielessä. Hän on 
avoimesti tunnustanut olevansa inkerin- 
suomalaisen äidin vesa, ja antaa tunnus- 
tusta näille sukujuurilleen, mikä ei tä- 
mänkään päivän Suomessa ole mikään 
itsestään selvyys. Se vaatii kansalaisroh- 
keutta. Reijo Rautajoki on romaanillaan 
osoittanut olevansa kunnioituksen arvoi- 
nen. Kirjallaan hän on murtanut vaikene- 
misen muuria, jonka takana Inkerin suo- 
malaiset ovat yhä Suomesta katsottuna. 

Samoja ajatuksia on herättänyt äskei- 
nen Rakvereen-matkani, kun vierailin 

paikallisessa inkeriläisyhdistyksessä lo- 
kakuun alussa. Ei Virossakaan juuri tun- 
neta inkerinsuomalaisten elämänvaiheita, 
vai kk a Viro oli tukemassa inkeriläispako- 
laisten itsenäistymispyrkimyksiä ennen 
Tarton rauhan solmimista vuona 1920. 
Yhtä vähän tiedetään inkerinsuomalaisten 
kyydityksistä Virosta 1940-luvun lopulla. 


Tunteet nousivat pintaan ja silmät kostui- 
vat, kun kuuntelin tilaisuudessa ikäihmis- 
ten, ymmärrettävistä syistä lähinnä nais- 
ten tunnustuksia. Tulin ajatelleeksi, että 
he ovat, kuten ennenkin, sukupolvensa 
tiedon välittäjän roolissa. Tekisi mieli us- 
koa, että nuoremmasta polvesta löytyy 
heidän kokemuksiensa tallentajia.® 


Valokuvia kannattaa vaalia 


Jatkoa viime numerossa alkaneeseen 
valokuvan olemusta koskevaan sarjaan. 


Martti Kupiainen, 
paperikonservaattori ja valokuvaaja 

Mikrohistoria on historiantutkimusta, 
jossa tutkitaan arkielämän tapahtumia 
tavallisen ihmisen näkökulmasta. Mie- 
lenkiinnon kohteena ovat laajojen koko- 
naisuuksien ja suurmiesten sijaan "pie- 
net” ihmiset ja heidän kokemuksensa 
arjen tapahtumista tai ilmiöistä. Mikro- 
historioitsijan näkökulmasta yksityisen 
ihmisen tai pienten ihmisryhmien histo- 
ria on merkityksellistä, ei vain heille it- 
selleen, vaan myös yleisemmin. 

Kotien kätköissä, komeroissa ja ulla- 
koilla on paljon erilaisia aineistoja, jot- 
ka voivat kiinnostaa mikrohistorioitsijaa. 
Näitä voivat olla esimerkiksi kirjeet, päi- 
väkirjat, muistelmat ja valokuvat. Kirjeet 
ja päiväkirjat säilyttävät sisältönsä koh- 
tuullisen hyvin tavallisissa kotiolosuh- 
teissa, mutta valokuvien säilyminen tun- 
tuu olevan joskus onnen kauppaa. Ne 
ovat herkemmin tuhoutuvia, joten niiden 
säilyttämiseen kannattaa kiinnittää eri- 
tyistä huomiota. 


Kaikille meille on tuttua vanhojen vä- 
rivalokuvien haalistuminen ja muuttumi- 
nen ruskean ja punaisen sävyisiksi. Tämä 
johtuu pääasiassa värivalokuvien huo- 
nosta laadusta 1970-luvun alussa. Tuo- 
hon aikaan värivalokuvaus yleistyi, mut- 
ta tekniikka ei ollut kaikilla valmistajilla 
vielä niin kehittynyttä, että kuvat olisi- 
vat säilyneet hyvin. Mustavalkoiset va- 
lokuvat vaikuttavat paremmin säilyvil- 
tä. Joskus vanhoja valokuvia voi löytyä 
jopa ullakolta seinien sahanpurueristeis- 
tä, mutta tällaiset onnenkantamoiset ovat 
poikkeustapauksia. Myös mustavalkoiset 
valokuvat haalistuvat ja kauhtuvat huo- 
noissa olosuhteissa. Tässä artikkelissa 
esitellään erilaisia keinoja, joilla valoku- 
vien säilymistä voidaan edesauttaa, jotta 
niistä olisi iloa ja hyötyä niin seuraaville 
sukupolville, kuin tutkijoillekin. 

Valokuvat syntyvät nimensä mukai- 
sesti valon vaikutuksesta. Ikävä kyllä, ne 
myös tuhoutuvat samasta syystä. Liial- 

linen valo haalistaa. Jos valokuvia ha- 
lutaan pitää esillä, ne kannattaisi sijoit- 
taa niin, että suora auringonvalo ei pääse 
paistamaan niihin. Parasta olisi kuitenkin 
säilyttää valokuvia pimeässä ja ottaa ne 
esille vain silloin kuin niitä katsellaan. 
Kehyksiin kiinnitetyt valokuvat voisi si- 
joittaa asunnon hämärämmille seinille. 
Suora auringonvalo voi sisältää niin pal- 
jon valo- ja lämpöenergiaa eri päivän- ja 
vuodenaikoina, että valokuvat ennen pit- 
kää haalistuvat. 

Olosuhteiden raju vaihtelu on valoku- 
ville vaarallista. Voima kk aasti muuttuva 
lämpötila tai kosteus nopeuttaa haalistu- 
mista ja kellastumista. Seinällä tai kaa- 
pin päälle sijoitettu valokuva voi joutua 
alttiiksi voimakkaasti vaihteleville olo- 
suhteille, valolle ja lämmölle ja toisaalta 
tuuletusikkunasta puhaltavalle kylmälle 
ja kostealle. Jos valokuvia haluaa pitää 
esille, arvokkaimmista voisi teettää va- 
lokuvaliikkeessä kopion ja säilyttää alku- 
peräistä jossain piilossa. Nykytekniikalla 
kopioista voidaan tehdä niin paljon alku- 
peräistä muistuttava, että eroa ei helposti 
huomaa. Jos kopio tehdään, alkuperäinen 
kannattaa aina säilyttää tallessa, vaikka se 
olisi jo haalistunutkin. 

Liiallinen kosteus ja liiallinen kuivuus 
ovat siis haitallisia valokuville. Paperiva- 
lokuvien ja negatiivien pinnalla on emul- 
siokerros, jossa kuvan muodostavat hiuk- 
kaset ovat. Tämä emulsio on yleisimmin 
tehty gelatiinista. Se on eläinten luista ja 
nahkasta keittämällä valmistettua liivatet- 
ta. Orgaanisena aineena se voi homehtua 
liian kosteassa ja toisaalta kuivua kippu- 
ralle ja halkeilla liian kuivassa. Suomen 
olosuhteissa asuinhuoneistojen kosteus 
voi laskea talvella jopa alle 20 suhteelli- 
sen kosteusprosentin, joka on liian kuivaa 
vanhoille kuville. Jos valokuvat tai valo- 
kuva-albumit olisivat esimerkiksi kome- 
rossa, tai jossain laatikossa avohyllyn si- 



Tulipalon jälkeen jäljennöskuvattu valokuva. 


jaan, ne eivät ehkä ehtisi kuivua talven 
kuivimpaan aikaan liikaa. Katselun jäl- 
keen ne kannattaa palauttaa heti säilytys- 
paikkaan. 

Väri- ja mustavalkoisten paperikuvien 
ja negatiivien säilytysmateriaalit, albumit 
ja suojakuoret, vaikuttavat myös kuvien 
säilyvyyteen. Joskus huomataan, että osa 
1970-luvun alun värivalokuvista on säily- 
nyt paremmin, vaikka ne olisivat samasta 
valmistuserästä, kuin huonosti säilyneet- 
kin. Tähän voi olla syynä se, että nii- 
tä ei ole otettu esille ollenkaan, vaan ne 
ovat saaneet olla pimeässä ja suhteellisen 
muuttumattomissa olosuhteissa. Ehkä ne 
ovat olleet kuvan ottajan mielestä epäon- 
nistuneita ja ne on jätetty lojumaan laati- 
kon pohjalle. Siellä ne ovat olleet tiiviisti 
toisiaan vasten ja haalistuneet ehkä vain 
reunoista. Reunojen haalistuminen johtuu 

esimerkiksi siitä, että näiden valokuvien 
ympärillä on ollut pakkausmateriaaleista 
tai säilytyslaatikosta haihtuvia haitallisia 
aineita, jotka ovat päässeet vaikuttamaan 
ainoastaan kuvapinkan reunoilla. 

Värivalokuvien yleistyttyä yleistyi- 
vät myös muoviset valokuva-albumit ja 
muoviset valokuvien säilytysmateriaalit. 
Useimmiten näissä on käytetty muovin 
pehmennysaineita, jotka ovat valokuvil- 
le haitallisia. Valokuva-albumeiden muo- 
visten välilehtien liima on myös voinut 
aiheuttaa haalistumista. Samoin albumin 
valmistusmateriaalina käytetty pahvi on 
voinut olla valokuville liian hapanta tai 
epäpuhdasta sisältäen haitallisia haihtu- 
via aineita. 

Kaikki materiaalit ja aineet, jotka ovat 
kosketuksissa valokuviin voivat olla - tai 
voivat olla olematta haitallisia. Mistä sit- 
ten tietää milloin valokuvat ovat vaaras- 
sa? Ikävä kyllä valokuvien säilytykseen 
tarkoitettujen tarvikkeiden turvallisuut- 
ta ei voi silmämääräisesti arvioida. Kun 
hankkii uusia valokuva-albumeita tai 
säilytyslaatikoita, kannattaa pyytää apua 
esimerkiksi valokuvaliikkeestä tai hyvin 
varustetusta kirjakaupasta. Valokuva-al- 
bumien pitäisi olla valmistettu happova- 
paasta, erityisesti valokuvia varten val- 
mistetusta ja niille turvallisesta pahvista 
tai kartongista. Valokuvat kannattaa kiin- 
nittää albumiin erityisesti tätä tarkoitus- 
ta varten valmistetuilla valokuvakulmil- 
la. Valokuvien liimaaminen taustastaan 
ei ole suositeltavaa. Valokuvien tausta- 
puolelle ei saisi myöskään kirjoittaa ta- 
vallisella tussilla tai mustekynällä. Jos 
taustaan merkitseminen on välttämätön- 
tä, pitäisi käyttää tätä varten valmistet- 
tua kynää (tai lyijykynää, jos se tarttuu). 


Merkintä kannattaa tehdä varovasti va- 
lokuvan taakse reunaan, jotta kuvapuo- 
len pinta ei vaurioituisi. Jos näyttää siltä, 
että albumiin kiinnitetyt valokuvat alka- 
vat haalistua, ne kannattaisi siirtää parem- 
pilaatuisiin albumeihin. 

Valokuvat voivat vaurioitua myös niitä 
käsiteltäessä. Likaiset tai kosteat sormet 
jättävät jälkiä valokuvan pintaan. Kuva- 
alan koskettamista pitäisi siis yrittää vält- 
tää. Jos vanhat valokuvat alkavat olla 
huonossa kunnossa, ne voi jäljennyttää 
valokuvausliikkeessä. Alkuperäiset arvok- 
kaat valokuvat voi laittaa parempaan tal- 
teen ja näyttää vieraille vain kopioita. Tait- 
tuneita tai murtuneita kuvia ei saisi yrittää 
korjata teipeillä tai liimalla. Niissäkin on 
usein valokuville haitallisia aineita. 

Kotialbumit voivat sisältää paljon kiin- 
nostavaa tietoa, joten niitä kannattaa vaa- 
lia. Valokuviin tallentuu usein myös jotain 
sellaista, jota kuvaushetkellä ei huomattu; 
osa kylämaisemaa, yksityiskohtia raken- 
nuksista ja muita mielenkiintoisia seik- 
koja. Olisi tärkeää tallentaa tietoja kuvien 
yhteyteen myös niissä esiintyvistä hen- 
kilöistä, kuvauspaikoista ja -jasta. Tl m an 
niitä tallennetut hetket voivat jäädä vail- 
le merkitystä ja ansaitsemaansa paikkaa 
historian virrassa. 

Joskus valokuvat voivat joutua hyvin- 
kin äärimmäisiin olosuhteisiin. Oheinen 
valokuva on pelastettu tulipalosta. Se on 
vaurioitunut kuumuuden, savun ja höyrys- 
tyneen sammutusveden vaikutuksesta. Se 
on jäljennöskuvattu heti tulipalon jälkeen, 
jotta kuvan informaatio - tai se mitä siitä 
on jäljellä - saataisiin tallennettua. Kuu- 
muus, kosteus ja erilaiset haihtuvat kaasut 
ovat valokuville kohtalokkaita, niin suuri- 
na, kuin pieninäkin annoksina. ® 

Helsingin seudun 
Inkeri-seuran syysterveiset 


Anitta Uine 

Terveisiä Helsingin seudun Inkeri-seuras- 
ta. Hellekesä on takana, kesäjuhlat sekä 
kesälomat ovat pidetty ja nyt jatketaan 
matkamme kohti syksyä. Syksy on mie- 
lestäni vuoden paras aika, koska luonto 
on silloin kauniimmillaan! 

Takanani on pari reissua, joista ovat 
jääneet hyvät muistot, jotka haluaisin 
jakaa kanssanne. Ensimmäinen matka- 
ni suuntasi kohti Inkeriä, Jalkkala-ky- 
lään, jossa pidettiin suomalais-ugrilais- 
ten kansojen festivaali. Tapahtumassa 
oli mukana edustajat Komista, Tveris- 
ta, Karjalasta, Suomesta sekä Pietarista 
ja sen lähiöstä. Lämmin, kotoisa tunnel- 
ma vallitsi festivaalilla. Sain nauttia kau- 
niista lauluista, elävistä tanssiesityksestä, 
hyvistä leivonnaisista ja iloisesta seuras- 
ta! Mieluisinta oli nähdä Sestroretskin In- 
keri-liiton lasten laulu- ja tanssiryhmän 
"Svetljachki”, joka esitti kauniisti ja elä- 
västi inkeriläisiä ja suomalaisia lauluja ja 
tansseja. Oli kiva myös tutustua ihmisiin, 
jotka, samoin kuin minä, haluavat säilyt- 
tää oman kulttuurinsa ja perinteensä. Oli 
mukavaa vaihtaa heidän kanssaan muu- 
tama sana tulevaisuuden suunnitelmista. 

Parin viikon kuluttua festivaalin jäl- 
keen sain osallistua Pietarissa toimivan, 
Komin lähetystön järjestämään video- 
konferenssiin, jonka keskusteluaiheena 
oli yhteistyön näkökanta Komin, Pieta- 
rin sekä sen lähiön suomalais-ugrilaisten 
kansojen välillä. Osallistujilla oli paljon 
kerrottavaa ja esitettävää. Konferenssis- 
sa keskusteltiin suomalais-ugrilaiskan- 
sojen perinteen, kulttuurin ja kielten säi- 
lyttämisestä ja kehittämisestä. Tärkeintä 


oli, että konferenssin avulla ihmiset eri 
puolilta maailmaa, saivat osallistua kes- 
kusteluun, jossa löydettiin paljon yhteisiä 
ongelmia, mutta myös ehdotuksia niiden 
ratkaisemiseen. Tämän lisäksi löytyi pal- 
jon yhteistyökumppaneita. Jatkossa Pie- 
tarissa toimiva Komin lähetystö lupasi 
jäljestää vastaavanlaisia videokonferens- 
seja teemoittain, mikä mielestäni on hyvä 
ajatus, koska kaksi tuntia aikaa ei riittänyt 
laajan asiaan käsittelyyn. 

Mitähän syksy tuo tullessaan? 

Lokakuussa seuramme osallistuu Venä- 
jällä toimivan Nuori Karjala-organisaati- 
on järjestämään nelipäiväiseen seminaa- 
riin Petroskoissa. Seminaarin teemana 
ovat baltialais-suomalaisten kansojen 
musiikkisoittimet: perinteet ja nykyai- 
ka. Lisäksi 22. lokakuuta osallistumme 
Helsingissä järjestettävään kansainväli- 
seen seminaariin, joka pidetään suoma- 
lais-ugrilaisten kansojen nuorten liiton 20 
v. juhlan kunniaksi. 

Muuta seuramme syksyistä ja talvista 
toimintaa ovat mm. Inkirin Soikkolassa, 
Viistinän kylässä syntyneen paimensoit- 
tajan, soitinrakentajan ja muusikon Tep- 
po Revon elämästä kertova konsertti ja 
Karj alatalolla pidettävä joulujuhla lau- 
luineen, leikkeineen ja esiintymisineen. 
Näistä tarkemmin Inkeriläisten viestin ta- 
pahtumakalenterissa. 

Toivotamme kaikkia lämpimästi tervetul- 
leeksi ja oikein hyvää syksyn jatkoa 
Helsingin seudun Inkeri-seurci ry 

"Meikäläiset” inkerinsuomalaiset 



ntetkälä|t^k 

Tartu ingerisoomlaste 
AIALOO KOGUMIK 
Tarton inkerinsuomalaisiin 

HISTORIIKKI 


Sanna Leskinen 

Muistan, kuinka lapsena minulle kerrot- 
tiin isoisän olevan kotoisin Inkerinmaal- 
ta, Venjoelta. Olin kovin pettynyt kun en 
kartasta löytänyt kumpaakaan. Ihmette- 
lin missä ihmeessä se Inkeri oikein on. 
Jos en myöhemmin olisi lähtenyt luke- 
maan historiaa yliopistoon ja sen takia 
löytänyt isoisäni tarinoinnista suvun eri- 
tyislaatuisia juuria, en todennäköises- 
ti edelleenkään tietäisi inkeriläisyydestä 
sen enempää. 

Isoisäni tuli Suomeen perheensä kans- 
sa 1940-luvun siirroissa ja jäi tänne. Ky- 
syttäessä kumpaa hän on inkeriläinen vai 
suomalainen, vastaus on topakka: suo- 
malainen. Äitini kieltäytyi aluksi edes 
keskustelemasta sukujuuriinsa liittyvis- 
tä asioista, vedoten siihen, että häntä oli 
koulussa ryssitelty eikä hän halua puhua 
niistä asioista. Niinpä minä, kolmannen 
sukupolven edustaja palasin itse asiaan 
ottamaan selvää juuristani. Minun tun- 
temani inkeriläisyys on vaikenemisen ja 
valtaväestöön sulautumisen kulttuuria. 
Ymmärrettävistä syistä Suomeen jääneil- 
le inkeriläisille jäi pelko pakkopalautuk- 
sesta Neuvostoliittoon ja omasta taustas- 


ta vaiettiin neuvostoaikaisten vainojen ja 
sodan jälkeen kiinni jäämisen pelon ta- 
kia visusti. Heidän lapsensa oppivat ole- 
maan puhumatta asiasta. Opiskeltuani 
Inkerin historiaa, olen pikkuhiljaa tullut 
kaivaneeksi omia juuriani esiin. Väitös- 
kirjan alkuvaiheessa huomaankin oleva- 
ni nyt itse sen kysymyksen äärellä, mitä 
niillä teen. 

Meikäläiset , historiikki Tarton inkerin- 
suomalaisista, kääntää esiin sivun inke- 
riläisyydestä, josta minulla ei ole tähän 
asti ollut juuri minkäänlaista käsitystä. 
Se kertoo Viron inkerinsuomalaisten ju- 
listautumisesta omaksi etniseksi ryhmäk- 
seen aikana, jolloin muuttunut ilmapiiri 
antoi mahdollisuuden tulla ulos kuoresta 
ja kuulua rohkeasti etniseen vähemmis- 
töön. Suomessa inkeriläisistä oli ollut 
hyvin vähän puhetta, mutta president- 
ti Koivistolta ja Holkerin hallitukselta ei 
puuttunut ymmärtämystä ja hyväksyntää 
Viron inkerinsuomalaisten vetoomuksel- 
le lähemmästä yhteistyöstä sukulaiskan- 
san kanssa. 

Meikäläiset saa miettimään millainen 
on ollut tilanne Suomeen jääneiden in- 
keriläisten keskuudessa. Voiko Viron in- 
keriläisistä ottaa mallia vai voiko näillä 
kahdella samaan etniseen ryhmään kuu- 
luvalla osapuolella olla niin erilainen, yh- 
teistyön esteen muodostava sotavuosien 
historia? Ovatko paluumuuttajat tuoneet 
uusia yhteisöllisyyden tuulia ja toimin- 
tamalleja naapurimaista? Onneksi Suo- 
mestakin löytyy aktiivisia toimijoita in- 
keriläisen kulttuurin saralla pitämään yllä 
inkeriläistä identiteettiä. 

Omat kokemukseni kertovat vaikene- 
misesta, mutta kuinka kauan se jatkuu? 
On surullista ajatella, että osa suomalais- 

ta historiaa inkerinsuomalaisten osalta 
unohtuu sen takia, ettei "ulkopuolisten” 
kanssa tule puheeksi oma tausta ja eri- 
laiset sukujuuret. Onko Suomen inkerin- 
suomalaisten yhteisöllisyys osittain sitä, 
että jos satutaan vahingossa huomaamaan 
että kuulutaan samaan etniseen vähem- 
mistöön, sovitaan, ettei kerrota siitä "ul- 
kopuolisille”? Toivottavasti olen vääräs- 
sä. Kaikkien kuuluisi voida olla avoimesti 
ylpeitä omista sukujuuristaan. 

Monipuoliseen (ja kaksikieliseen) his- 
toriikkiin ovat kirjoittajina oman panok- 
sensa tuoneet toiminnan keskiössä olleet 
henkilöt. Inkerinsuomalaisten seuran pu- 
heenjohtajana toiminut Anatoli Schultz 
kirjoittaa inkerinsuomalaisten oman kult- 
tuuritoimen alkamisesta sekä varsinaisen 
seuran perustamisesta, sen perusperiaat- 
teista ja vaatimuksista sekä inkerinsuo- 
malaisten oman seuran vaikutuksista yh- 
teiskuntaan. Inkerinsuomalaisten seuran 
vaikutus oli alusta alkaen uraa uurtava in- 
kerinsuomalaisten yhteistoiminnan edis- 
täjänä koko Viron alueella. 

Inkerinsuomalaisten tilanteeseen Vi- 
rossa vaikuttaneen Suomi-Seura ry:n 
toiminnasta on kirjoittanut seuran toi- 
minnanjohtaja Maltti Häikiö. Hän selvit- 
tää seuran toimintaa inkerinsuomalaisten 
hyväksi tehdystä työstäjä avustuksesta. 
Historiikissa käsitellään myös inkerin- 
suomalaisen kulttuuria ja perinnettä nii- 
tä tutkineiden asiantuntijoiden toimesta. 
Perinteen keräyksestä kertoo Kaja Sc- 
hultz, inkerinsuomalaisten tansseihin lu- 
kijan perehdyttää Juha-Matti Aronen ja 
Kiuru-kuoron toimintaan Kasperi Hasa- 
la. Esimerkin inkerinsuomalaisesta mur- 
teesta antaa Maria Abramova. Historiik- 
kiin on myös lisätty muutama esimerkki 
inkerinsuomalaisten kohtaloista Inkerin- 
maalla ja Virossa. Myös Taiton suomalai- 
selle seurakunnalle löytyy kirjoittajansa 
Kasperi Hasalan toimittamana. Meikäläi- 


set antaa kuvan aktiivisesta inkerinsuo- 
malaisten toiminnasta ja yrityksestä pitää 
oma kulttuuri ja kieli hengissä muuttu- 
vassa maailmassa. Kirjasen lopussa oleva 
kuvamateriaali kertoo toiminnassa muka- 
naolijoiden innostuksesta omaan kulttuu- 
riperintöönsä. 

Anatoli Schultz johdannossaan toteaa 
kuitenkin Virossa ja varmasti Suomes- 
sakin pätevän tosiasian, että toiminta on 
vaarassa hiipua sukupolvien vaihtumisen 
myötä. Virossa vanhempi, sodan elänyt 
inkeriläissukupolvi, saa voimavaransa 
omista kon kr eettisista kokemuksistaan ja 
muistoistaan Inkerinmaalta, heidän lap- 
sensa taas vanhempiensa innostuksesta. 
Sukupolvien vaihtumisen myötä koske- 
tuspinta alkuperäiseen inkeriläisyyteen 
kuitenkin auttamattomasti heikkenee. El- 
lei nuorempaa sukupolvea saada innostu- 
maan juuristaan ja liittymään mukaan toi- 
mintaan, perinnettä ja kieltä uhkaa niiden 
unohtuminen maailman muuttuessa. CD 

Kirjoittaja on Suomen historiaa 
opiskellut filosofian maisteri. 

Elokuinen Hatsinan matka 

27.-29.8.2010 


Maria Lahti 

Läksimme elokuiselle Hatsinan matkalle 
aikaisin perjantaiaamuna. Launeen seu- 
rakunnan järjestämälle matkalle oli il- 
moittautunut 33 henkilöä, joiden lisäk- 
si mukana oli myös viisi kotikonnuilleen 
matkaavaa kerholaista. Aamu vaikeni pil- 
visenä ja säätiedotuksessa oli luvattu sa- 
detta Hatsinan maisemiin. Koiviston lin- 
ja-auto lähti urhoollisesti kuljettamaan 
meitä sateiselle retkellemme. 

Ajelimme innoissamme kohti rajaa, 
vaikka tullimuodollisuudet jännittivät 
meitä kovasti. Kaikki sujui kuitenkin on- 
neksi mallikkaasti. Olimme päättäneet 
kiertää Hatsinaan Keiton kautta, vaikka 
suorempi ja nopeampikin reitti olisi ollut. 
Päädyimme tähän kuitenkin siksi, että osa 
ryhmästämme oli Keitolta päin kotoisin 
ja näin he pääsivät näkemään kotikontu- 
jensa maisemat matkan aikana. Yllätyim- 
me siitä kuinka Keitto oli kasvanut. Sinne 
oli kohonnut melkein pilvenpiirtäjän ko- 
koisia rakennuksia. Mietimme, että eihän 
meillä Suomessakaan taida olla noin kor- 
keita taloja. Pietari varmastikin laajenee 
maaseudulle kaupungin käydessä ahtaak- 
si ja näin pienemmät kylät ja kaupungit 
kasvavat vuosien varrella. 

Palasimme pääväylällemme eli niin 
sanotulle rantatielle, joka vie Hatsinaan. 
Meidän oli tarkoitus syödä Seljankakeit- 
toa Terijoella, mutta etukäteistilauksesta 
huolimatta ruoka ei ollut valmiina. Mie- 
leen tuli toteamus, että "Venäjällä mikään 
ei toimi, mutta kaikki järjestyy”. Olimme 
jo lähteä jatkamaan matkaa, mutta päätim- 
me kuitenkin jäädä odottamaan keittoa. 
Odottelumme palkituinkin ruhtinaalli- 
sesti, sillä keitto oli lopulta oikein mais- 
tuvalta eli kaikki nimenomaan järjestyi. 


Ihailimme Terijoella Repinin taidetta 
ennen kuin jatkoimme matkaa sateisessa 
kelissä. Saavuimme illalla hotelli ”Rem- 
bazaan” kaatosateen saattelemana. Olim- 
me matkasta uupuneita, mutta muutoin 
varsin tyytyväisiä. 

Aloitimme lauantaipäivän nauttimalla 
aamupalaa Hatsinan kirkossa ennen kuin 
suuntasimme kohti Skuoritsaa ja Marian 
vanhainkotia. Meidät otettiin vanhainko- 
dissa vastaan sydämellisen lämpimästi. 
Annoimme tuomisemme ja asettauduim- 
me hartauteen. Hatsinan pastori, Antti 
Tuhkanen, piti hartauden. Hän oli tullut 
Petroskoista ja puhui suomea täydellises- 
ti suomalaisten sukujuuriensa takia. Vei- 
sasimme virsiä, rukoilimme vanhuksien 
kanssa ja nautimme Herran pyhän ehtool- 
lisen. Paikan johtaja kertoi, että talossa eli 
29 vanhusta. Inkeriläisten eläke on niin 
pieni, ettei se riitä kustannuksien kattami- 
seen ja näin enemmistö talon asukkaista 
oli venäläisiä, joiden eläke on vähän in- 
keriläisiä parempi. 

Skuoritsasta jatkoimme Siiverskaan. 
Kävimme Olga Smimovan kodissa har- 
taushetkellä ja päiväkahveilla. Aika tun- 
tui kuluvan kovin nopeaa. Kello oli jo lä- 
hemmäs seitsemän, ennen kuin jatkoimme 
seuraavaan kohteeseen. Olimme aikatau- 
lusta myöhässä ja meitä odotettiin Taait- 
san palvelukodissa. Saimme vähän tuohtu- 
neen vastaanoton, sillä olimme niin paljon 
myöhässä, että vanhukset oli jo laitettu 
sänkyihin. Kävimme kuitenkin tervehti- 
mässä heitä vuoteiden ääressä. Huonoja 
näyttivät kovasti olevan. Joku itki surkeas- 
ti kuollutta tytärtään ja toinen kaipasi pois- 
sa olevaa poikaansa. Yhdelle Katerinalle 
puimme villasukat jalkaan. Muutamalle 

vanhukselle annoin vähän suklaata. Van- 
husten surkea olemus tuntui sydänalassa 
ja mietin sitä, kuinka hyvin meillä sentään 
on asiat. Olisin halinut vanhuksia pidem- 
pääkin, mutta hoitaja hoputti matkaan. Jat- 
koimme kohti Hatsinan yöpaikkaamme. 
Päivä kului puolille öille ennen kuin osa- 
simme hiljentyä unenmaille. 

Sunnuntaina nautimme taas aamupa- 
lan kirkolla ja seurasimme kello kymme- 
nen messua. Yllätykseksemme Tuutarista 
tuli paikalle kuoroja muutama muusikko. 
Kirkonmeno sai mukavasti vähän lisävä- 
riä esityksestä. Olisipa meilläkin joskus 
näin, ajattelin. Rohkaistuimme toisten 
esimerkistä esiintymään ja esitimme yh- 
teislauluna virren "Jeesus, Sä ainoa. . .”. 

Pitkät istumamatkat kävivät vähän 
matkalaisten voimille ja yksi jos toinen- 
kin meistä osti kaupasta suonenvetolää- 
kettä. Matkaan ei ollut mahdutettu tar- 
peeksi jaloittelutaukoja, mutta toisaalta 
aikataulumme oli niin tiukka ja tärkeitä 
paikkoja niin paljon, ettei j aloittelulle oli- 
sikaan oikein jäänyt aikaa. 

Suuntasimme seuraavaksi päivällisek- 
si Mariankirkkoon, Pietariin. Paikalla oli 


myös kerhomme oma Aili Saltikova. Me- 
nimme hiljaa kirkkoon, koska siellä oli 
meneillään venäläinen jumalanpalvelus. 
Kauniita virsiä tuntui olevan heilläkin. 

Paluumatkalla poikkesimme vielä os- 
telemaan kotiin viemisiksi mm. tunnetus- 
ti hyvää Venäjän leipää. Rajaa lähestyt- 
täessä kerrottiin taas kauhutarinoita siitä, 
kuinka jotkut olivat joutuneet seisomaan 
tullissa viisikin tuntia. Rajanylityksem- 
me sujui kuitenkin taas nopeasti ja raja- 
miehet olivat kovin ystävällisiä. Rajan 
jälkeen lauloimme täysin rinnoin: "Ko- 
timaani ompi Suomi, Suomi armas syn- 
nyinmaa...” Kaikki oli sujunut hyvin ja 
pääsimme onnellisesti kotiin. Matka oli 
antoisa. Saimme seurata jänniä ja jopa sy- 
däntä särkeviä esityksiä ja nauttia suures- 
ta määrästä ns. hengen tuotteita. Muistan 
lämmöllä kaikkia osallistuneita ja matkal- 
la tapaamiani ihmisiä. Sydämelliset kii- 
tokset kaikille mukana olleille. ® 

Järjestäjä Launeen seurakunta, 
Kohde Hatsinan kummiseurakunta. 

Vastaavat henkilöt Tapio ja Eila 
Nieminen sekä Marja Leena Vierumäki. 


Outisia ikeristä 


Wladimir Kokko 

Uutiskolumnistin kannanotto 

Inkerinsuomalaisen 

kesähommia 

Jokainen tietää hyvin, kuinka kesäai- 
kaan maaseudulla riittää täitä. Näin on 
minullakin. Omistan Keitossa perinnök- 
si saamani 15 aaria maata vanhoine in- 
keriläistaloineni. Leikkaan kesäisin ker- 
ran viikossa mökin nurmikot ja hommaan 
menee normaalisti kolme tuntia. Tehdes- 
säni tätä työtä muistelen aina sitä, kuinka 


10-15 vuotta sitten tontilla oli vähintään 
10 aarin perunapelto, kasvihuone ja kas- 
vipenkkejä. Koko suku kasvatti ahkeras- 
ti Aron kylässä perunoita ja teki näin sitä 
samaa, mitä Keiton suomalaiset ovat teh- 
neet vuosisatojen ajan. Lapsuuden muis- 
toissani on isoäidin lehmä ja sen antaman 
maidon verraton maku. Elimme ja teim- 
me maalla sitä mitä pitkin. Äijääni var- 
masti naurattaisi nykyinen juoksemiseni 
nurmikoilla sähköisen leikkurin perässä. 

Elämä on muuttunut niin, etteivät in- 
kerinsuomalaiset enää harrasta perinteisiä 
elinkeinoja. Heillä ei ole lehmiä ja hyvin 

harvoin joku heistä vielä istuttaa perunoi- 
ta. Mielestäni olemme tulleet tähän tilan- 
teeseen siksi, että Neuvostoliitossa valtio- 
valta tuhosi systemaattisesti maataloutta 
pakkokollektivisoinnin ajoista alkaen. 
Tämän lisäksi Pietarin kaupungin lähei- 
syys on nähdäkseni vaikuttanut perintei- 
sen maatalouden katoamiseen. Inkerin 
kylistä oli helppo päästä töihin "linnan” 
tehtaille, missä työtä tehtiin vain 8 tuntia 
päivässä ja kesällä päästiin lomalle. Oli 
mahdollista lähteä opiskelemaan Pieta- 
rin korkeakouluihin, joista valmistuttua 
ei lypsäminen enää kiinnostanut. Keitos- 
tani näyttää tulleen uusrikkaiden datsa- 
alue, jossa rakennusala on paljon kannat- 
tavampi kuin perunaviljely. 

Nyky-Inkeri ei muistuta yhtään tuota 
vanhaa maata, jossa esi-isämme kynsi- 
vät, kylvivät ja lauloivat ihania lauluja. 
Meidän vähälukuisten inkerinsuomalais- 
ten täytyy löytää uusi paikka tästä uudes- 
ta yhteiskunnasta. Mutta onko sellaista 
olemassa? Moni ei aio edes etsiä, vaan 
muuttaa Suomeen uskoen hyvinvoin- 
tiyhteiskunnan kotouttamis-potentiaa- 
liin. Mielestäni sopivia paikkoja inkerin- 
suomalaisille löytyy kuitenkin täältäkin. 
Meillä on selvät valtit: suomalaisen kult- 
tuurin ja kielen tuntemus. Ne helpottavat 
työllistymistä suomalaisiin yrityksiin tai 
aloille, joissa tarvitaan näitä taitoja. Tun- 
nen useita inkerinsuomalaisia oppaita, 
jotka työskentelevät kesäisin Pietarissa 
suomalaisten ryhmien parissa. Kesä on 
myös kansainvälisten seminaarien aikaa 
ja tulkeilla on tuolloin työruuhka. "Kesäl- 
lä työtä tekee muurari" ja YIT:n työmailla 
Pietarissa taas tavataan maamiehiä. 

Edesauttaen Suomen ja Venäjän välis- 
ten suhteiden kehitystä pystymme par- 
haiten saamaan kansallemme uuden yh- 
teiskunnan aseman. Oikeastaan siihen ei 
vaikuta edes asuinpaikka. Olen huoman- 
nut useiden Suomessa menestyvien in- 
keriläispaluumuuttajien tekevän bisnestä 
Venäjän suuntaan. Korostan vielä kerran. 


että Suomen ja Venäjän välisten siltojen 
rakentajien rooli sopii inkerinsuomalai- 
sille parhaiten. 

Pyhiinvaellus ympäri Inkeriä 

Ensi vuosi on juhlavuosi Inkerin kirkol- 
le, sillä kirkkomme täyttää tuolloin 400 
vuotta. Tämä ajanlasku on alkanut vuon- 
na 16 1 1 , kun Lempäälään perustettiin In- 
kerinmaan ensi mm äinen pysyvä luterilai- 
nen seurakunta. 

Kirkon nuoret omistivat tulevalle vuo- 
sijuhlalle kolmen päivän pyhiinvaelluk- 
sen Inkerissä 23.-25. heinäkuuta. Oppai- 
na toimivat piispa Aarre Kuukauppi ja 
pastori Arvo Survo. Iso ryhmä vieraili niin 
toimivissa kirkoissa kuin kirkkoraunioil- 
lakin. Pyhän Marian seurakunnan lapsi- 
ja nuorisotyön johtaja Maria Savitskajan 
mielestä juuri jumalanpalvelus Molosko- 
vitsan kirkkoraunioilla oli mieleenpainu- 
vin. Savitskaja oli osaltaan mahdollista- 
massa illanviettoa Tyrön kirkossa, jossa 
Pietarin kirkkonuoriso järjesti retkeläi- 
sille hauskan ja antoisan ohjelman. Moni 
muistaa vielä piispa Kuukaupin ja pasto- 
ri Survon tietokilpailun "Kuka tahtoo oi- 
keaksi inkeriläiseksi?” 

Unohtumattoman Inkeri-kierroksen 
tehneet nuoret alkoivat heti suunnitella 
seuraavaa retkeä ensi vuodelle. 

Setukaisten juhlat uuden 
statuksen merkeissä 


Angelina Taran 

Heinäkuussa Pihkovan alueen luoteispuo- 
lella asuvat setukaiset (noin. 300 henkeä!) 
saivat Venäjän federaation vähälukuisen 
alkuperäiskansan statuksen. Tämä loi po- 
sitiivisen pohjan myös setukaisten elokui- 
sille festivaaleille, jotka pidettiin jo kol- 
matta kertaa. 

Pääjuhlat olivat Sigovan kylässä ja 
avajaisissa soi Leelo kansanlaulu, jonka 

UNESCO on laskenut maailman kulttuu- 
riperintöön. Sateisesta ilmasta huolimat- 
ta satoja ihmisiä oli saapunut juhlimaan. 
Myös pietarilainen perinneyhtye Korpi 
sai tänä vuonna kutsun setukaisten kan- 
sanjuhlille. Yhtyeen esityksestä pidettiin 
niin paljon, että kutsu uusittiin ensi vuo- 
delle. Setuseuran puheenjohtaja Helje Ma- 
jak mainitsi, että perinneyhtyeemme lau- 
luista kuuluu setukaisille jotakin omaa ja 
lempeä. 

Inkerikeskus täytti 15 vuotta 

Inkerikeskus aloitti toimintansa vuonna 
1995 usean inkeriläisjärjestön aloittees- 
ta ja Suomen työministeriön ja Helsingin 
kaupungin tuella. Alusta alkaen pääta- 
voitteina on ollut auttaa inkerinsuomalai- 
sia paluumuuttajia kotoutumaan uuteen 
yhteiskuntaan ja koordinoida inkeriläis- 
toiminta pääkaupungin seudulla. Kes- 
kuksen perustajista ainakin Rudolf Pakki 
ja Helena Miettinen olivat mukana yh- 
distyksen 15-vuotisjuhlilla 10. syyskuu- 
ta Paavalin seurakuntatalon tiloissa. On- 
nistuneeseen konserttiin osallistuivat niin 
paikalliset esiintyjät kuin vieraat Virosta. 
Konsertin aikana juontajat Toivo Tupin ja 
Anja Wacklin tutustuttivat taitavasti ylei- 
sön Inkerikeskuksen historiaan. Tuulistul- 


lan esiintyessä muisteltiin yhdessä Arvi 
Kemmpiä. Onnittelupuheita oli paljon. In- 
kerin Liiton puolesta puhui pj Wladimir 
Kokko. Lopussa Inkerikeskuksen toimin- 
nanjohtaja Laine Huttunen kiitti osallistu- 
jia ja kutsui vieraat kahvipöytään. 

Potuskoja muistoksi 

Muistityynyistä on jo tullut Inkerin kult- 
tuuriseuran tuotebrändi. Potuskapajoja, 
joissa valokuvat muuttuvat tyynyiksi, pi- 
detään jo monissa paikoissa. Syyskuussa 
kulttuuriseura kävi pitämässä pajan Py- 
hän Marian kirkon kryptassa. Pietarin In- 
kerin Liiton vanhustyöryhmän johtajan, 
Nina Nizovan mukaan, osallistujia ei ol- 
lut vaikeaa saada koolle, sillä käsitöitä 
harrastetaan samoissa tiloissa aktiivises- 
ti. Pajassa muisteltiin valokuvien esiin 
nostamia vanhoja aikoja ompelukonei- 
den säestäessä surinallaan. 

Lyhyet uutiset 

Venäjän pääministeri Vladimir Putin vie- 
raili 20. syyskuuta Inkerinmaalla. Hän tu- 
tustui kouluateriatuotantoon Kolonistan 
kylässä lähellä Keittoa. Pääministeriä 
odotettiin myös Keiton koulussa, mutta 
sinne Putin ei päässyt tulemaan.® 



Korpi 

esiitymässä 

Setumaalla. 

Ilmoittajille 


Jotta tapahtumakalen teriin toivotut järjestöjen ilmoitukset ehtisivät painoon, 
tulee ne lähettää toimitussihteerille, postitusmuodosta riippumatta, siten, 
että ne ovat perillä viimeistään lehden kakkossivulla ilmoitettuna aineiston 
vastaanottopäivänä. 


Kokouskutsu 

Suomen Inkeri-liitto ry:n s 
ääntömääräinen 

syyskokous 

pidetään lauantaina, 
marraskuun 20. päivänä 2010 klo 14.00 
Karjalatalolla, Inkeri kodissa 
Käpylänkuja 1, 00610 Helsinki 

Kokouksessa käsitellään säännöissä 
syyskokoukselle määrätyt asiat. 

Äänivaltuutettuja ovat v. 2010 
jäsenmaksunsa maksaneiden 
jäsenjärjestöjen valtuuttamat henkilöt 
sekä ne hallituksen hyväksymät 
henkilöjäsenet, jotka ovat maksaneet 
v. 2010 jäsenmaksunsa. 

Hallitus 


Turun seudun 
Inkeri-seuran tapahtumia 

Bessede-hetket jatkuvat Palvelupistees- 
sä joka kuukauden 1. ja 3. perjantai klo 
13.00 Irma Kapasen vetäminä. Tervetu- 
loa viettämään teehetkeä vapaan keskus- 
telun merkeissä. 

Hallitus kokoontuu joka kuukauden en- 
simmäisenä maanantaina klo 16.30 Pal- 
velupisteessä, Uudenmaankatu 1 . Jos teil- 
lä on asioita, joita haluaisitte hallituksen 
käsittelevän, ottakaa yhteyttä hallituksen 
jäseniin tai Palvelupisteeseen. 


Hyvinkään 

Inkeri-kerhon tapahtumia 

Tiedustelut Irja Pelkonen, inkerikerho@ 
gmail.com tai p. 040 550 57 12 

7 . 11.2010 klo 14 Hyvinkään kirkon ylä- 
sali. Vieraaksemme saapuu Hatsinan el. 
kirkkoherra Arvo Soittu ja kotkalaisia in- 
kerinsuomalaisia. 

5 . 12.2010 klo 14 seurakuntakeskukses- 
sa perinteinen joulujuhla. Jäsenille ateria 
on ilmainen. Aipajaiset, joihin toivotaan 
lahjoituksia. 

Lahden seudun 
Inkeri-seuran tapahtumia 

Vuoden 2010 toiminta 

Kerhoillat joka kuukauden toinen maa- 
nantai alkaen klo 15.00 Lutherin kirkko, 
Vuorikatu 37 

8.11. Kerhoilta 

5.12. Joulumatka Kangasalalle 
Kerhoilloista ja kokouksista tiedustelui- 
hin vastaa Maria Lahti p. 0400 841 741 


Seukot 

Tiedustelut: Pir kk o Huurto 
p. (09)783 391 
tai 0400 748 318 

Inkerikoti, Karj alatalo 
Käpylänkuja 1, 00610 Helsinki 


Helsingin seudun 
Inkeri-seuran tapahtumia 

Tiedustelut Toivo Tupin 
p. 040 578 3894 

Syksy/talvi 2010 

La 30.10. klo 14.00 Kuukausikokous 

Su 07.11. klo 16.00-18.00 Teppo Revon 
elämästä ja toiminnasta kertova tilaisuus 
ja konsertti. Ohjelma 5 €. Repo on Inke- 
rin Soikkolassa 1 800-luvun loppupuolella 
syntynyt paimensoittaja. Konsertissa esi- 
tetään hänen sävelmiään. Paikka: Karja- 
latalo, Yläsali (2 krs). 

Su 28.11. klo 14.00 Kuukausikokous 


Su 05.12. klo 14.00-16.00 Joulujuhla 
Karj alatalolla. Yläsali (2. krs) 

Kuukausikokoukset pidetään osoitteessa: 
Inkerikoti, Karjalatalo 
Käpylänkuja 1, 00610 Helsinki 


Inkerikeskuksen tapahtumia 

www.inkerikeskus.fi 
Inkerikeskus ry 

Hämeentie 103 A, 00550 Helsinki 


Inkerin kulttuuriseuran 
tapahtumia 

Yhteystiedot ja tiedustelut: 

Inkerin Kulttuuriseura ry. 

Wallininkatu 7, 00530 Helsinki 
p. (09) 2733 225 klo 10-16.00 
Sähköposti: 

posti @ inkeri . com/toimisto @ inkeri .com 


Filosofian lisensiaatti 
Sinikka Haapaniemi väittelee 
Helsingin yliopistossa 
lauantaina 13. Marraskuuta 2010 kello 
10.00 

otsikolla "Kirkko sydämessä. Uskonnon 
muokkautuminen ja individuaatti 
inkerinsuomalaisten elämänvaiheissa 
1900-luvulla”. 


Väitöstilaisuus pidetään yliopistolla 
osoitteessa 

Fabianinkatu 33, 3. Kerros, Auditorium XIV. 

Tilaisuuteen on vapaa pääsy 
ja kuuntelijat ovat tervetulleita. 

LEVITÄ INKERI-TIETOA 


SAATAVANA 
INKERILÄISTEN 
SIVISTYSSÄÄTIÖSTÄ 
Annikki Kelo 
p. 045 2612 342 


• Kirjallisuutta 

Gild, Leonid 

Inkerinsuomalaisten 
kohtalo 20 € 

Häkkinen, Juho 

Siihen maahan, jonka minä 
sinulle osoitan, I-H, 15 € 

Kalevalaseuran vsk. 69-70 

Inkerin teillä, 11,50 € 

Maria Luukan laulut ja loitsut, 

6.50 € 

Krifors, Lars 

Oli onnistuttava, 15 € 

Kuivanen, Lilja (toim.) 

Inkerin vuotuisjuhlat 2003, 20 € 

Nevalainen, Pekka 
Inkeriläinen siirtoväki 
1940-luvulla, 25 € 

Nevalainen, Pekka & Sihvo, 
Hannes (toim.) 

Inkeri - historia, kansa, 
kulttuuri, 50,50 € 

Nokkala, Tapani 

Paavo Räikkönen Inkerin mies, 
25 € 

Ojala, Ella 
Pitkä kotimatka, 14 € 
Pelastunut albumi, 22 € 
Ensimmäinen kevät, 16 € 
Sananlaskuja ja tarinoita, 8 € 

Pelkonen, Hannu 

Voihan Venäjä, 25 € 

Pettinen, Albert 

Lauluja koululaisille, 4 € 
Lauluja sekakuorolle, 6 € 

Pärnänen, E. 

Antti Kivekäs I-II, 9 € 

Ripatti, Maria 

Elämä yhden kortin varassa, 

16.50 € 

Santtu, Lauri 
Murrejuttuja, 2,50 € 

Saressalo, Lassi 
Inkeri, 3,5 € 

Savolainen, Aatu 

Suomalainen sissisodassa, 15 € 


Savolainen, Mikko 

Inkerinmaa, 33,50 € 

Seppänen, Heikki 
Etelän tien kulkija - Vilho He- 
lanen, 25 € 

Sihvo, Jouko 
Inkerin kansan 60 
kohtalonvuotta, 24 € 

Sihvo, Jouko (toim.) 
Inkerinsuomalaisten kohtalo, 
20 € 

Störgren, Aleksander 

Mutkainen tie vapauteen, 10 € 
Suominen, Hellin 
Mooses Putron elämäkerta, 

2,50 € 

Survo, Arvo 
Itku Inkerille, 17 € 

Sveriges ingermanländamas 
historia, 24 € 

Tuukkanen, Saimi 
Elämäni helminauha, 5 € 

• Äänilevyjä 

Inkerikuoro 

Minä tyttö, CD 10 € 

Nouse Inkeri, äänilevy 2,50 € 

Survo, Arvo 

kasetti Omall maali, 9 € 

• Karttoja 
Inkerin kartta 
v. 1933, 12 € 

Inkerin kartta 
v. 1992, 10 € 

Kylä- ja tiekartta, € 
Keski-Inkeri v. 1993, 10 € 

• Liput 

Inkerin pöytälippu 

(satiinia) + 

salko marmorijalustalla 18,50 € 

Inkerin pöytälippu 

(polyesteria) + 

salko marmorialustalla 15 € 

Inkerin pöytälippu 

(satiinia), 10 € 

Inkerin pöytälippu 

(polyesteria), 8 € 

• Adressi 

Surunvalitteluun, 7 € 


Saatavana inkerin 

kulttuuriseurasta 

p. 09-2733 225 

Flink, Toivo & Mäkilä, Eeva 

Inkerin lasten oppikirja, 5 € 

Kalevala 

Suomeksi ja venäjäksi. 

Käännös Hiiri, A. & Kiuru, E. 
20 € 

Miettinen & Uusma 

Inkerin satulipas, 17 € 
Miettinen, Helena 
Kohtalontie. Kertomus inkeri- 
läisen opettajan elämäntaipa- 
leesta Inkerinmaalta Ruotsiin ja 
paluusta Neuvostoliittoon, 5 € 
Miettinen & Joganson 
Petettyjen toiveiden maa. 
Arator. 15 € 

Monahof, Ania 
Kärsimyksen pyhät kyyneleet, 
13 € 

Pärnänen, E. 

Antti Kivekäs I-II, 5 € 

Sava, Inkeri & Miettinen, 
Helena 

Liljan kuva kutsuu, 15 € 

• Inkeriläistä kansan- 
musiikkia 

Röntyskät 

Piirileikkilauluja 
Inkerinmaalta, 7,50 € 

Vuotilainen, Paavo 

Runoja, 12 € 

Vainikka & Miettinen 

Iloinen Inkeri, 15 € 

Suur-synty kiesus 

Korpikansan Survon Arvon 
kertomana, 28 € 


Pakki, Nikolai 

Inkerin kylän lähihistoria 
taiteessa, 15 € 

Inkeri-keskuksesta ja numerosta 
09-349 9426 

Rautajoki, Reijo 

Vaietut 

s-postitse: 

reijo.rautajoki@gmail.com ja 
hyvin varustetuista kirjakau- 
poista 

JULKAISIJA 
Suomen Inkeri-liitto ry. 
Puheenjohtaja Toivo Flink 
toivo.flink@kolumbus.fi 

TOIMISTO 
Lehden tilaukset ja 
osoitteenmuutokset, 
jäsenmaksut, tuotetilaukset ym. 
Inkerikoti, Karj alatalo 
Käpylänkuja 1 
00610 Helsinki 

Puh. 045 2612 342 
Annikki Kelo 
Sampo 800012-306364 
Nordea 101030-1085026 

ILMOITUKSET/€ 

1/1 sivu 250 €, V 2 sivu 135 €, 

Vi sivu 85€ 

Kuolinilmoitukset 17 € 

Kiitos- ym. ilmoitukset 10 € 


LEHDEN VUOSITILAUS 2010 
30 € kotimaahan ja Ruotsiin, 

36 € muualle 

LEHDEN TOIMITUS 

Päätoimittaja 

Toivo Flink 

Toimitussihteeri 

Riikka Mahlamäki-Kaistinen 

TOIMITUKSEN OSOITE 
Renkkelintie 28 
40950 Muurame 
Puh. 050 599 6773 
(ark. 9-17.00) 
inkerinviesti @ suomi24.fi 
Huom! 

Tilausta koskevat yhteydenotot 
Suomen Inkeri-liitto ry:n 
toimistoon, kuten mainittu edellä. 

INTERNET 

http://www.inkeriliitto.fi 

PAINOPAIKKA 
Vammalan Kirjapaino Oy, 
Sastamala 


Lehti ilmestyy kuudesti vuodessa 
Aineisto palautetaan vain erikseen 
pyydettäessä 

INKERILÄISTEN 
SIVISTYSSÄÄTIÖ 
Hallituksen pj. Toivo Iho 
Bredantie 6 D 1 8 
02700 Kauniainen 
Puh. 050 505 2335 
OP 578038-20031499 

PÄÄASIAMIES RUOTSISSA 
(Hoitaa lehden tilaukset) 

Viktor Aitman 
Linbanev. 6 
SE-438 35 Landvetter 
Puh. 031-916 602 
v_aitman @ spray, se 
Ruotsin Inkeri-liiton 
postisiirtotili 173888-9 

ISSN 1236-9586 


2 


INKERILÄISTEN VIESTI 





©ÄÄKIRJOITUS 


Tietopankki on valttia 


Toivo Flink 

Sinä ja minä 

Vuoden 2010 tapahtumien yhteenvetoa 
tehdessäni olen jälleen kerran ymmärtä- 
nyt kuinka tärkeää tietolähteiden hallitse- 
minen onkaan. Nostan tämän asian esiin, 
koska olen kuluneen vuoden ajan niin sa- 
noakseni kampanjoinut Inkeri- arki ston 
järjestämisen ja täydentämisen puolesta. 
Tietoa kootessaan jokainen on joutunut 
joskus tilanteeseen, jossa tiedostaa, että 
tiedon oleellinen kartuttaminen ei enää 
onnistu, ellei tiedä, mistä sitä voi löytää. 
Tänä päivänä tietomäärä on lisääntynyt 
räjähdysmäisesti, ja sitä on helppo hakea 
Internetistä. 

Meidän tapauksessamme, tarkoitan 
tällä Inkeri-arkistoa, vaikuttaa siltä kuin 
eläisimme yhä kynän ja paperin varassa. 
Nykypäivään kuuluu sähköinen arkisto, 
jota voidaan jatkuvasti päivittää. Meiltä- 
hän puuttuu perusvaatimuksia vastaava 
järjestetty Inkeri-arkisto. 

Seuraavaksi tietenkin herää kysymys 
kuka tämän tekee ja miten? Vastaus on 
lyhyt: sinä ja minä. Sananlaskun väittää, 
että hätä keinot keksii. Ei meillä hätää ole, 
sen sijaan on tarve. Sisäinen tarve. Tämän 
käsityksen vahvistavat minussa lukuisat 
tapaamiset Suomessa, Ruotsissa ja Viros- 
sa tämän vuoden aikana. Mielestäni kyp- 
sän iän saavuttaneiden ihmisten uteliai- 
suus ja kiinnostus omia kansallisia juuria 
kohtaan on selvästi lisääntynyt edellisiin 


vuosiin verrattuna. Tämä lämmittää. Toi- 
von, ettei kukaan jää yksin pakertamaan 
omien asioittensa kanssa. 

Mitä meillä on? 

Meillä on tärkein, sillä meillä on oma jär- 
jestö, Suomen Inkeri-liitto. Se täyttää vuo- 
den kuluttua kunnioitettavat 90 vuotta. 

Meillä on myös tärkeitä tavoitteita: In- 
kerin suomalaisuutta koskevan tiedon tal- 
lentaminen, tutkiminen ja tiedottaminen. 
Se, että Inkeristä tiedetään vähän ja pin- 
tapuolisesti ei vähennä tämän merkitys- 
tä eikä arvoa. Inkerin suomalaisuus on 
omintamme ja lisäksi meillä on tukijoi- 
ta suomalaisten keskuudessa. Kuitenkin 
meidän tulee ensisijaisesti toimia meitä 
koskevien tietoaukkojen täydentämisek- 
si. Kyseessä on yhteinen nimittäjä - suo- 
malaisuus. 

Mitä me tarvitsemme? 

Yhteisen asiamme tärkeyden tiedostami- 
sen ja innostuksen lisäksi me tarvitsem- 
me tiedon liikkumista. Tämä asia ei hoidu 
käskemällä, eikä edisty väkisin. Tarvit- 
semme tietopankin, johon voimme tal- 
lentaa meitä koskevia tietoja. Se voidaan 
sijoittaa Suomen Inkeri-liiton kotisivuille. 

Tuokoon tuleva vuosi meille tiedon vä- 
littämisen ja kokoamisen iloa! 

Hyvää joulua kaikille! 

Yksityisarkistot ja niiden 
luovuttaminen arkistolaitokseen 


Yksikön johtaja Marja Pohjola 
Kansallisarkisto 

Yksityisarkistot täydentävät merkittäväl- 
lä tavalla viranomaisarkistojen antamaa 
kuvaa suomalaisesta yhteiskunnasta. Ar- 
kistolaitoksen eli Kansallisarkiston ja 
maakunta-arkistojen tavoitteena on huo- 
lehtia yhdessä yksityisarkistojen omis- 
tajien kanssa siitä, että tutkimukseen 
tarvittavat tai muuten merkitykselliset yk- 
sityisten henkilöiden ja yhteisöjen arkis- 
tot saadaan säilymään ja käyttöön. 

Mikä on yksityisarkisto 

Yksityisarkistoja ovat henkilö-, perhe- 
ja sukuarkistot eli yksityisille henkilöil- 
le tulleiden, heidän toiminnassaan synty- 
neiden ja haltuunsa jääneiden asiakirjojen 
kokonaisuus. Yksityisarkistoja ovat myös 
yhteisöjen kuten järjestöjen, yhdistysten 
ja yritysten arkistot. 

Kukin henkilö, perhe, suku tai yhtei- 
sö on itsenäinen arkistonmuodostaja. Sa- 
man arkistonmuodostajan koko aineisto 
säilytetään yhtenä kokonaisuutena. Ar- 
kistoa ei siis pidä hajottaa esimerkiksi 
sen sisällön mukaan ja luovuttaa eri lai- 
toksiin. 

Mihin yksityisarkiston 
voi luovuttaa? 

Yksityisarkistoja ottavat vastaan Kansal- 
lisarkisto ja kaikki seitsemän maakunta- 
arkistoa. Kansallisarkistoon otetaan en- 
sisijaisesti valtakunnallisesti merkittäviä 
yksityisarkistoja. Maakunta-arkistot puo- 


lestaan keskittyvät oman alueensa yksi- 
tyisarkistoihin. 

Arkiston luovuttaminen 

Yksityisarkiston luovuttaminen alkaa yh- 
teydenotolla siihen laitokseen, johon ar- 
kisto halutaan luovuttaa. Tällöin neuvo- 
tellaan, millä ehdoin luovutus tapahtuu. 
Vaihtoehtoja on monia. Samalla sovitaan 
tarvittavista valmistelutoimenpiteistä. 
Voidaan esimerkiksi sopia, että luovutta- 
ja käy aineiston läpi ja poistaa siitä sellai- 
sen aineiston, joka ei ole arkistoaineistoa 
ollenkaan tai jota ei katsota säilyttämisen 
arvoiseksi. Arkiston rakenteeseen ei kui- 
tenkaan pidä puuttua, koska yksittäisten 
asiakirjojen keskinäinen asiayhteys sel- 
viää monissa tapauksissa vain niiden si- 
jainnista aineistossa. 

Yksityisarkiston luovuttajalta toivo- 
taan lisäksi pienimuotoisen, kirjallisen 
selostuksen laatimista, josta käy ilmi ar- 
kistonmuodostajan täydelliset nimet, 
henkilön elinvuodet tai yhteisön toimin- 
ta-aika sekä elämässä tai toiminnassa ta- 
pahtuneet tärkeimmät muutokset. Selos- 
tus auttaa arkiston järjestäjää ja myös 
tulevaa käyttäjää hahmottamaan henki- 
lön tai yhteisön toimintaa ja sen johdosta 
muodostuneen arkiston aineistoa. 

Vastaanottavan arkiston kanssa sovi- 
taan tarkka ajankohta, milloin aineisto 
toimitetaan sinne. Luovuttaja huolehtii 
itse aineiston kuljettamisesta, jos ei toi- 
sin sovita. Vastaanottotilanteessa allekir- 

joitetaan luovutustodistus ja usein myös 
jo varsinainen luovutussopimuskin, jossa 
määritellään luovutuksen ehdot ja mah- 
dolliset käyttörajoitukset. Luovuttaja voi 
asettaa arkistolle käyttörajoituksen, jos 
katsoo sen tarpeelliseksi. 

Inkeriläisiä yksityisarkistoja 
toistaiseksi vähän 

Tähän mennessä inkeriläisiä yksityisar- 
kistoja on saatu valitettavan vähän ar- 
kistolaitokseen tutkijoiden käyttöön. 
Kansallisarkistossa on Inkerin Liiton ja 
muutamien muiden inkeriläisten yhdis- 
tysten arkistoja. Henkilöarkistojakin on 


vain jokunen. Niistä voi mainita rehto- 
ri Kaapre Tynnin, kirjailija Juuso Mus- 
tosen ja kirkkoherra Juhani Jääskeläisen 
pienet arkistot sekä opettaja Amalia Su- 
den muistelmat. Viimeksi mainittu arkisto 
sisältää lakanoille ja muille kankaankap- 
paleille salaa kirjoitetut muistelmat, jotka 
Amalia Susi aloitti päästyään vankileiriltä 
1956. Tutkijoiden käytettävissä on laka- 
noista puhtaaksikirjoitettu paperiversio. 

Arkistolaitos kääntyy lehden lukijoi- 
den puoleen toivoen saavansa täyden- 
nystä inkeriläisiin yksityisarkistoihin. 
Kansallisarkiston ja maakunta-arkisto- 
jen yhteystiedot löytyvät arkisto-laitok- 
sen verkkosivuilta www.arkisto.fi. 


Vaietut ja vaientajat 


Reijo Rautajoki 

Kirjani Vaietut kertoo äidistäni. Se on 
inkeriläistytön selviytymistarina tsaarin 
ajan Venäjältä kollektivisoinnin, vaino- 
jen ja saksalaismiehityksen jaloista Suo- 
meen. Valvontakomissio ja punainen Val- 
po houkuttelivat, uhkailivat ja vainosivat 
inkeriläisiä palauttaakseen heidät Neu- 
vostoliittoon. Äitini vältti palautuksen, 
mutta vain oman neuvokkuutensa ansi- 
osta. Viranomaisilta apua ei tullut. Suu- 
ri Puhumattomuus vallitsi sodan jälkeen. 
Se johti Ke kk osen aikana unohdukseen ja 
tietämättömyyteen. 

Miksi tämän kirjan kirjoitin? Ensinnä- 
kin olen aina ollut kiinnostunut historias- 
ta. Koulussa se oli lempiaineitani. Myö- 
hemmin opiskelin historiaa Tampereen 
yliopistossa. Opettajaa minusta ei tullut. 
Työelämä vei ihan muihin puuhiin, mut- 
ta en koskaan menettänyt kiinnostustani 
menneeseen. Muistelmat ja historiateok- 
set ovat olleet sopivaa vastapainoa stres- 
saavalle liike-elämälle. 


Toiseksi olen lapsesta saakka kuullut 
ja kuunnellut tarinoita Inkeristä. Nuo tari- 
nat painuivat syvälle mieleeni, koska nii- 
tä toistettiin kotona kerta kerran jälkeen 
sukulaisten ja tuttujen kanssa. Tarinat oli- 
vat joskus mukavia, sadunomaisia kerto- 
muksia onnellisista ajoista kyläyhteisössä 
Inkerissä. Joskus ne olivat toimeentulon 
tuskaa, jota kolhoosi toi tullessaan. Paina- 
jaismaisiksi tarinat muuttuivat, kun puhe 
kääntyi sukulaisten ja tuttujen kohtaloi- 
hin Stalinin vainojen aikana. Sota ja sak- 
salaisten tulo alueelle toivat kertomuksiin 
nälänhädän ja kärsimystä. 

Isäni tutki innokkaasti paitsi omaa 
myös äitini sukua. Hän haastatteli jou- 
kon tapaamiaan inkeriläisiä, myös Ruot- 
siin paenneita. Tutkielmista ja muistiin- 
panoista muodostui vuosien mittaan laaja 
sukuarkisto, jonka sain haltuuni isäni jäl- 
keen. Kun kävin aineistoa läpi, oivalsin, 
että kerätty tieto ei saa jäädä vain arkis- 
toon pölyttymään. Kuitenkin tuo alussa 

mainittu yleinen tietämättömyys oli tär- 
kein sysäys kirjan kirjoittamiseen. 

Maailmanpolitiikka ulottui myös poh- 
joiseen Suomeen. Elettiin kylmää sotaa 
ja pelättiin. Kekkosen aikaan ei elämöity 
kiusallisilla aiheilla. Sotasyyllisyysoikeu- 
den-käynti tunnustettiin laajoissa piireis- 
sä vääryydeksi, kun tuomiot oli annettu. 
Virallinen Suomi kuitenkin vaikeni vuosi- 
kymmeniksi. Myös inkeriläisten kohtalo 
kuuluu historiamme vaiettuihin aiheisiin. 
Neuvostoliitto petti Suomeen tulleet inke- 
riläiset lupaamalla heille paluun Inkeriin. 
Sitä ennen Suomi petti inkeriläiset, sil- 
lä se oli luvannut pitää huolen vainotusta 
kansanosastaan. Inkeriläiset tulivat teke- 
mään työtä ja sotimaan. Osalle oli luvattu 
Suomen kansalaisuus, mm. heimopatal- 
joonan ja ErP6:n sotilaille. Suomi taipui 
Neuvostoliiton painostukseen. Tuo teko 
oli ehkä realismia, mutta silti häpeällinen. 
Virallinen Suomi vaikeni tästäkin asiasta. 


Mitä tapahtuisi, jos Suomen hallitus 
tunnustaisi edeltäjiensä tekemät virheet? 
Sillä ei tietenkään korjattaisi tehtyjä vää- 
ryyksiä, mutta virheiden tunnustaminen 
puhdistaisi ilmaa ja olisi osoitus suoma- 
laisesta suoraselkäisyydestä ja moraalis- 
ta. Tämä aika antaisi siihen mahdollisuu- 
den. Silti virallinen Suomi vaikenee yhä. 

Kerroin ystävilleni, että kirjoitan kirjaa 
inkeriläisistä. Olen aina tiennyt, että Inke- 
rin asioista ei kovin paljon meillä tiedetä. 
Tiedon vähäisyys kuitenkin yllätti. Moni 
ystäväni ei edes tiennyt, missä Inkeri si- 
jaitsee, puhumattakaan siitä, millaista in- 
keriläisten elämä on ollut tai miksi he en- 
sin tulivat tänne ja sitten menivät pois. On 
selvää, että suomettumisen aikana asioista 
vaiettiin "yleisistä syistä”. Nyt tuo aika on 
jäänyt taakse. Kirjallani haluan murentaa 
vaikenemisen muuria ja siirtää tietoa tari- 
nan muodossa sukulaisten ja tuttavien li- 
säksi laajemmalle lukijakunnalle. ® 

Teos saatavilla: kts. viimeinen sivu 


Vieläkö kukkivat omenapuut 

Kadonnutta Pohjois-lnkeriä etsimässä 


Vieläkö kukkivat omenapuut on ensimmäinen 
Pohjois-lnkeriin keskittyvä kirja. Karjalankan- 
naksella Suomen vanhan rajan ja Neva-joen 
väliin jäävä Pohjois-lnkeri tunnetaan huonom- 
min kuin Pietarin etelänpuoleinen Inkeri, vaik- 
ka siellä aikoinaan asui n. 1/3 Inkerinmaan 



suomalaisväestöstä. Pohjois-lnkerin katoami- 
selle löytyy moniakin syitä. 

Vieläkö kukkivat omenapuut kirja on yksi 
yritys paikata Inkeri-tiedon aukkoja ja löytää 
hahmoa entiselle ja nykyiselle Pohjois-lnke- 
rille. Kudoksessa on käytetty loimina lähihis- 
torian faktoja ja kuteina aikalaisten tarinoita. 
Kirjan runsas kuvitus on peräisin yksityisten 
ihmisten albumeista, arkistojen kätköistä ja 
kuvausmatkoilta. Kirjan on koonnut valtio- 
tieteiden tohtori Helena Miettinen, jonka en- 
simmäinen Inkeri-aiheinen kirja Maaton kan- 
sa ilmestyi 1989. 


Teos on saatavilla Inkerin kulttuuriseuralla 
hintaan 35 euroa. 

p. 09-2733225, koivujatahti@inkeri.com 

Gustave Dore 1867: La Belle au bois dormant 1867 

Digitaalikuvien ruususenuni 


Martti Kupiainen 

Perinteisten valokuvapaperille vedostet- 
tujen mustavalkoisten ja värivalokuvien 
säilyvyyttä voidaan edesauttaa melko 
yksinkertaisilla ja helposti toteutettavil- 
la keinoilla. Kun valitaan hyvälaatuiset 
albumit ja säily tysmateriaalit, ja kun va- 
lokuvia säilytetään pimeässä ja suhteelli- 
sen tasaisissa olosuhteissa, voidaan luot- 
taa, että kuvat säilyvät vielä seuraavillekin 
sukupolville. Kun näistä perusasioista on 
huolehdittu, kuvien kohtalosta ei tarvitse 
jatkuvasti olla huolissaan. Albumit ja ir- 
ralliset valokuvat saavat unohtua vaikka 
vuosiksi, tai jopa vuosikymmeniksi ko- 
meroiden kätköön ilman muita toimenpi- 
teitä. Jos albumien ja valokuvien mukaan 
on vielä liitetty tietoja kuvauspaikoista, 
tapahtumista ja niissä esiintyvistä hen- 
kilöistä, meillä on uinumassa valokuvien 
prinsessaruususet, jotka vain odottavat tu- 


levien sukulais- tai tutkijasukupolvien he- 
rättävää suudelmaa. 

Jos vanhojen valokuvien säilyttäminen 
vaatii vain muutaman perusasian kuntoon 
saattamista, digitaalisten valokuvien säi- 
lyttäminen on hieman haasteellisempaa. 
Viimeisen kymmenen vuoden kuluessa 
lähes kaikki harrastajaku vaajat ovat siir- 
tyneet uuteen digitaalitekniikkaan. Filmi- 
kameroita ei ole enää kuin muutama mal- 
li kaupan hyllyllä, filmienkin saatavuus 
on supistunut lähinnä aktiiviharrastajien 
suosimiin laatuihin. Kuvia tuotetaan di- 
gitaalikameroilla, matkapuhelimilla, net- 
ti- ja videokameroilla. Digitaalisia kuvia 
voi helposti kopioida, muokata ja lähet- 
tää katseltavaksi. Digitaalikuvia syn- 
tyy valtavia määriä jatkuvasti kasvavalla 
vauhdilla, samalla tavoin kuin muutakin 
sähköistä informaatiota. Tässä tilantees- 

sa tavallinen valo- tai videokuvaaja voi 
unohtaa, että kuvien säilyminen vaatii jat- 
kuvia toimenpiteitä. Tulevat sukupolvet 
ovat varmasti kiinnostuneita näkemään, 
minkälaisessa arjessa me nyt elämme. 
Tästä syystä meidän pitäisi muistaa vaalia 
myös digitaalisia kuviamme. Tässä artik- 
kelissa keskitytään asiaan tavallisen koti- 
kuvaajan kannalta. 

Toisin kuin perinteisiä paperivaloku- 
via, digitaalisia kuvia ei voi jättää uinu- 
maan rauhaisaa unta, kun perusasiat ovat 
kunnossa. Digikuvia pitää hoitaa aktii- 
visemmin. Valitettavasti tilanne on sel- 
lainen, että digikuvien säilymisen ja tal- 
lentamisen ohjeet sisältävät usein ”ehkä” 
ja "toivottavasti” -sanoja. Emme voi olla 
varmoja, miten hyvin saamme digitaalisen 
tiedon säilymään. Sähköisen arkistoin- 
nin asiantuntijatkin ovat usein varovaisia 
vastatessaan tiedon säilymiseen liittyviin 
kysymyksiin. He joutuvat tekemään joi- 
denkin asioiden kohdalla kuten urheili- 
jat, jotka haastatteluissa toteavat tekevän- 
sä parhaansa ja katsovansa sitten, miten 
pitkälle se riittää. Jos nykyisessä tilan- 
teessa on omat hankaluutensa, sisältää se 
myös paljon hyviä puolia entiseen verrat- 
tuna. Digitaalisen kuvaamisen suhteelli- 
nen helppous, joustavuus ja kuvien helppo 
jakaminen ovat mm. tällaisia. Kuvien säi- 
lymisen puolesta voimme tehdä kotiolois- 
sa paljon, tilanne ei ole mahdoton, vaik- 
ka hieman hyllyvällä pohjalla kävellään. 

Digikuvien säilyttämisen tärkein muis- 
tisääntö on se, että kuvat pitää taltioida 
kuvaamisen jälkeen aina kahdella erilli- 
sellä tallennusvälineellä. Jos digikuvia 
säilytetään tietokoneen kovalevyllä tai 
ulkoisella kovalevyllä, toiset kopiot pi- 
täisi säilyttää eri paikassa: toisella tieto- 
koneen kovalevyllä tai toisella ulkoisella 
kovalevyllä. Kovalevyt ovat epäluotet- 
tavia tallennuspaikkoja, ne voivat hajo- 
ta yhtäkkiä ja varoittamatta. Tästä syys- 
tä niitä tarvitaan aina varalle toinen. Joku 


voi myös vahingossa poistaa tallennetut 
kuvat. Näin voidaan hetkessä menettää 
suurikin määrä arvokkaita kuvia. Jos kah- 
ta kovalevyä ei ole käytettävissä, toiset 
kappaleet kuvista voidaan säilyttää esi- 
merkiksi teettämällä niistä paperikopiot 
valokuvaliikkeessä. Paperivalokuva on 
vieläkin varteenotettava tallennuskeino. 
Nykytekniikalla värivalokuvista saadaan 
hyvin säilyviä. Valmistajat lupaavat pa- 
perivalokuvien säilyvän hyvissä olosuh- 
teissa jopa yli 100 vuotta. Yksi vaihtoehto 
on säilyttää digikuvia tietokoneen kova- 
levyn lisäksi kameran muistikortilla. Kun 
muistikortti tulee täyteen, ostetaan uusi 
ja jatketaan kuvaamista sille. Tavallisel- 
le kuluttajakäyttöön valmistetulle muis- 
tikortille voidaan kuvia tallentaa ja pois- 
taa n. 10 000 kertaa. Tieto säilyy niissä 
suhteellisen hyvin, varsinkin jos niitä ei 
käytetä jatkuvasti. Huonona puolena on 
muistikorttien pieni koko, ne voivat kado- 
ta helposti. Tallennuskustannus yhtä valo- 
kuvaa kohden on myös suurempi. 

Monesti digikuvia säilytetään CD-R- 
ja DVD-R -levyillä. Parhaimmat CD- 
levyt ovat sellaisia, joissa tallennus- 
materiaali on päällystetty kullalla tai 
hopealla. Niiden fyysinen säilyvyys on 
melko hyvä. Valitettavasti näiden arkisto- 
laatuisten levyjen saatavuus on kuitenkin 
huono. Tavallisten kuluttajille mar kk inoi - 
tujen CD- ja DVD -levyjen laatu puoles- 
taan vaihtelee niin paljon, että niitä ei voi 
turvallisin mielin suositella kuin väliai- 
kaiseen käyttöön. Jos muita vaihtoehtoja 
ei kuitenkaan ole, pitäisi levyt kopioida 
uudelleen vuoden tai parin välein, jotta 
kuvien säilymisestä voitaisiin olla edes 
jotenkin varmoja. Omien CD-levyjen kes- 
tävyystestieni tuloksena sain selville, että 
huonoimmillaan CD-levy säilyttää tietoa 
vain muutaman kuukauden verran. Säily- 
tin testilevyä ikkunalla ilman mitään suo- 
jaa. Levyyn paistoi aurinko ikkunalasin 
läpi iltapäivisin. Kokeilin levyä tietoko- 

neessa viikoittain ja vajaan neljän kuu- 
kauden kuluttua levy oli muuttunut osin 
läpinäkyväksi, eikä sitä pystynyt enää lu- 
kemaan. Testasin myös toista CD-levyä, 
jonka ripustin roikkumaan erään raken- 
nuksen ulkoseinään myös ilman suojaa. 
Tämän CD-levyn tallennusaine oli pääl- 
lystetty kullalla. Se yllättäen säilytti tietoa 
lukukelpoisena vielä neljän vuoden jäl- 
keen. Olin ripustanut sen keskiöreiästään 
naulaan rakennuksen räystään alle. Se ei 
saanut suoraa auringonvaloa, eikä sen 
päälle satanut, mutta se oli muuten alt- 
tiina kaikille sään vaihteluille ulkoilmas- 
sa. Se oli siis ulkona keskeytymättä neljä 
kesää ja neljä talvea. Levy pyöri tuulessa 
sen verran, että ulkoreuna hioutui karke- 
aa seinää vasten, mutta levyn keskialue 
säilyi naarmuuntumatta. Levyn keskellä 
säilynyt lukualue oli vielä luettavissa ta- 
vallisella tietokoneen CD-asemalla. CD- 
levy fyysisenä esineenä voi siis parhaim- 
millaan säilyttää tietoa suhteellisen hyvin 
- tai pahimmillaan katastrofaalisen huo- 
nosti. CD- ja DVD -levyjen ongelmana 
on laatuvaihtelujen lisäksi myös lukulait- 
teiden ongelmat ja lukuvirheet, joten niitä 
ei voi suositella pitkäaikaissäilytykseen. 

Digikuvien säilyttämisen toinen tärkeä 
muistisääntö on kuvien kopioiminen uu- 
teen tallennusvälineeseen riittävän usein. 
Ammattilaiset tekevät sen omilla välineil- 
lään vähintään joka viides vuosi. Samaa 
voisi suositella tavallisen käyttäjän ko- 
valevyille ja muistikorteille tallennetuil- 
le kuville. Jos joutuu käyttämään CD- tai 
DVD- levyjä, kopioiminen kannattaa teh- 
dä useammin, esimerkiksi vähintään joka 
toinen vuosi. 

Vanhat sananlaskut toimivat jossakin 
tilanteessa yhä mainiosti, samoin tässä: 
Vanhassa vara parempi. Toistaiseksi var- 
min keino säilyttää digikameran kuvia on 
valmistuttaa niistä paperivalokuvat valo- 
kuvaliikkeessä. Tällöin tosin menetetään 
digikuvien helppo käytettävyys ja jaet- 


tavuus. Videokuvaa ei voi vedostaa pa- 
perille, joten sähköinen säilyttäminen on 
sen kohdalla ainoa vaihtoehto. Kotikäyt- 
töön tarkoitettujen mustesuihkutulos- 
timien tuottamat paperikopiot eivät ole 
yleensä kovin hyvin säilyviä, joten ne 
eivät ole vaihtoehto valokuvaliikkeessä 
teetetyille kopioille. Lisäksi mustesuih- 
kutulosteet tulevat usein valokuvaliik- 
keessä teetettyjä kopioita kalliimmiksi. 

Digikuvien helppo muunneltavuus 
on uuden tekniikan parhaita puolia. Ku- 
via voidaan rajata, yhdistellä ja paran- 
nella monella tavalla. Tähän helppoon 
muunneltavuuteen sisältyy kuitenkin su- 
denkuoppa. Kaikki toimenpiteet, joita 
tehdään kuvankäsittelyohjelmilla, tosi- 
asiassa hävittävät alkuperäistä kameran 
tallentamaa informaatiota. Niin ristiriitai- 
selta kuin se kuulostaakin, kuvia paran- 
nellessa niistä häviää aina jotain. Tästä 
syystä olisi tärkeää säilyttää kuvat sellai- 
sena, kuin ne ovat tallentuneet kameraan, 
muuntelematta niitä mitenkään. Valituis- 
ta kuvista voidaan sitten helposti tehdä 
työkopiot parantelemista varten. Useim- 
mat harrastelijakamerat tallentavat kuvat 
pakatussa JPEG -tiedostomuodossa. Aina 
kun tällaisen jpeg-kuvan avaa ja tallen- 
taa uudelleen kuvankäsittelyohjelmas- 
sa, se pakkautuu hieman lisääjä menet- 
tää taas osan informaatiostaan. Tässäkin 
mielessä kameran tuottamat kuvat kan- 
nattaa tallentaa sellaisenaan ja parannel- 
la vain työkopioita. 

Kun säilyttää kuviaan vähintään kahte- 
na kappaleena eri paikoissapa kun kopioi 
niitä säännöllisin väliajoin uusille, mah- 
dollisimman luotettaville tallennusväli- 
neille, tulee tehneeksi sen, mitä tavallinen 
harrastelijavalokuvaaja voi tehdä digitaa- 
listen valokuvien säilyttämiseksi. Valitet- 
tavasti joudumme herättelemään digitaa- 
listen valokuvien ruususet kesken unien, 
ehkä montakin kertaa, ennen kuin se rat- 
kaiseva suudelma moiskahtaa. 

Toivo Jääskeläinen in memoriam 


Inkeri Peterson 



Toivo palapeliensä ääressä syyskuussa 2010. 


Eräs viimeisistä suurista inkerinsuoma- 
laisista johtajapersoonistamme on pois- 
sa. Toivo Jääskeläinen kuoli Boräsissa 
3. marraskuuta 2010 hieman yli 91 -vuo- 
tiaana. Viimeisen vuoden hän taisteli lää- 
kärien avulla luusyöpää vastaan periksi 
antamatta. Edellisenä vuonna hän vie- 
lä jaksoi käydä rintamaveteraanina Suo- 
messa nauttimassa kylpylähoidoista ja 
otti osaa inkerinsuomalaisten Helsingis- 
sä vietettyyn kesäjuhlaan. Molemmissa 
paikoissa hänen seurassaan oli runsaasti 
hyviä ystäviä. Suureksi surukseen Toivo 
Jääskeläinen juuri tuolloin joutui pariksi 
viikoksi sairaalaan. Kestävänä ja maltil- 
lisena henkilönä hän ei kuitenkaan osoit- 
tanut pienintäkään katkeruutta. 

Toivon sairaalassaoloa piristivät en- 
nen kaikkea hänen lastenlastensa käyn- 
nit. Tyttärentyttäret olivat ostaneet hänel- 


le uuden kiinanshakkipelin, jonka parissa 
he yhdessä viettivät aikaa. Toivo nautti 
tässä pelissä, koska samalla hän kilpaili 
itsensä kanssa. Kotonaan hän aina viimei- 
siin päiviinsä asti istui kokoamassa pa- 
lapeliä tuhansista toisiaan muistuttavista 
paloista. Näin useiden tuntien ajan hän 
pystyi irrottamaan ajatuksensa sairaudes- 
taan keskittymällä pelin tarjoamiin haas- 
teisiin. Palapelit olivat jatkoa vanhalle 
harrastukselle. Sen ymmärsin, kun Toi- 
vo avasi vaatekaappinsa ja näytti kuinka 
paljon erilaisia pelejä hän oli vuosien saa- 
tossa hankkinut. Ellen muista väärin, oli 
hänellä yli 30 palapeliä. 

Toivo oli vuosikymmeniä tunnettu ak- 
tiivisena johtohahmona inkerinsuoma- 
laisten yhdistystoiminnassa Ruotsissa. 
Alingsäsissa Toivo tapasi vaimonsa San- 
nan, joka myös oli kotoisin Pietarista 
itään olevasta Keitosta. Alingsäsissa asui 
1940-1950- luvuilla hyvin monia inke- 
rinsuomalaisia perheitä, jotka kokoontui- 
vat yhteen viettämään perhejuhlia ja har- 
taushetkiä. Myös suomalaisiin pappeihin 
pidettiin yhteyttä. He vierailivat perheis- 
sä ja osallistuivat suomalaisiin jumalan- 
palveluksiin. Lapsille järjestettiin pyhä- 
kouluja. Kaiken tämän takana oli Toivon 
määrätietoinen huolenpito niin inkerin- 
suomalaisten henkisestä kuin kulttuuri- 
perinnöstäkin. 

Muutettuaan Boräsiin inkerinsuoma- 
laisten suureen joukkoon, Toivo osallistui 
Inkeri -kerhon ja kirkolliseen toimintaan, 
mm. isien kirkkokuoroon. Kun inkerin- 
suomalaisten kattojärjestö Inkerinsuo- 
malaisten Keskusliitto, IKS, perustettiin 
Mölndalissa kesäjuhlilla vuonna 1956, 
oli Toivo mukana johtoryhmässä. Kah- 

den vuoden kuluttua hänet valittiin liiton 
puheenjohtajaksi. Puheenjohtaja- aika- 
naan hän teki aloitteen muistokiven pys- 
tyttämiseksi niille inkerinsuomalaisil- 
le, joiden viimeistä leposijaa ei tunneta. 
Gävlessä asuva inkerinsuomalainen tai- 
teilija Juho Suni suunnitteli muistokiven, 
ja Toivo paljasti muistomerkin kesäjuh- 
lassa vuonna 1966. Joka vuosi hän yritti 
osallistua pyhäinpäivän juhlaan Örebros- 
sa Pyhän Mikaelin kirkossa, jonka edessä 
muistokivi sijaitsee. Toivon kunniatehtä- 
vänä oli joka vuosi laskea seppele muis- 
tomerkille. 

Sain tiedon Toivo Jääskeläisen kuole- 
masta päivää ennen pyhäinpäivää ja saa- 
toin muistokiven vieressä kertoa hänen 


aikaansaannoksistaan ja hänestä ihmise- 
nä. Monet olivat liikuttuneita siitä, että 
jälleen yksi vanhimmista inkerinsuoma- 
laisista oli poistunut joukostamme. ”Eräs 
inkerinsuomalainen valo on jälleen sam- 
munut,” lausui Toivon hyvän ystävän, 
inkerinsuomalaisen merkkihenkilön ty- 
tär. Lausujan isä, Antti Juvonen oli kuol- 
lut aikaisemmin tänä vuonna. Pyhän Mi- 
kaelin kirkossa suomalainen pastori piti 
muistojumalanpalveluksen ja muisti mo- 
lempien "patriarkkojen” nimet. Kummal- 
lekin sytytetyt kynttilät valaisivat tunnel- 
mallisen hetken. 


Suom. Juhani Jääskeläinen 


TKU - tuntematon 
inkeriläisarkisto 


Lassi Saressalo 

folkloristiikan dosentti Turun yliopisto 

Turun yliopistossa Historian, kulttuurin 
ja taiteen tutkimuksen laitoksessa, fyy- 
sisesti Fennicum -rakennuksessa osoit- 
teessa Henrikinkatu 3 sijaitsee perin- 
netieteellinen äänitearkisto. Yhtenä sen 
laajimmista yhtenäisistä kokonaisuuksis- 
ta on ns. Inkeri-arkisto. Se sisältää Ruot- 
sissa ja Suomessa äänitettyjä kertomus- 
kokonaisuuksia vuosilta 1957, 1958 ja 
1964-1969. Aineisto on kerätty Suomen 
Akatemian rahoituksen turvin. Keruuhan- 
ketta oli aloittamassa professori, sittem- 
min akateemikko Martti Haavio, jonka 
aikana koottiin yhteen vanhempaa inke- 
riläisaineista eri arkistoista. Työtä keruu- 
hankkeen johdossa jatkoi professori Lauri 
Honko, jonka aikana toteutettiin 1960-lu- 


vun suurkeruut ja perustettiin kyseinen 
Inkerin henkisen kansanperinteen tutki- 
musarkisto. 

Tuohon aikaan inkeriläisasiat eivät 
juurikaan olleet esillä, Neuvostoliittoon 
palautetut ja palanneet etsiskelivät sijaan- 
sa maailmassa ja sydän kylmänä noutaji- 
aan vielä viisikymmenluvulla odotelleet 
Suomeen jääneet eivät juuri itsestään ään- 
tä pitäneet. Siksipä olikin haastateltaviksi 
helpoiten saavutettavissa Ruotsiin siirty- 
neitä inkerinsuomalaisia, jokunen vatja- 
lainen ja inkerikkokin. Kaikkiaan keruu 
tavoitti 141 henkilöä, joilta saatiin talteen 
230 nauhoitetta, reilu kaksisataa tuntia 
kerrottua muistitietoa. Eniten haastatelta- 
via oli tavoitettu entisten Hietamäen, Tuu- 

tarin, Skuoritsan ja Venjoen seurakuntien 
alueilla asuneista, yli kymmenen kerto- 
jaa oli kotoisin Narvusin-Kosemkinan ja 
Soikkolan seuduilta, kolme kallivieriläis- 
tä ja pari Novasolkasta, mutta löytyy ker- 
tojia myös Kolppanasta ja Koprinastakin. 
Kuusi kertojaa on Pietarin kaakkoispuo- 
len Järvisaaresta, pari Keitosta ja reilu 
kaksikymmentä Valkeasaaresta, Vuoleel- 
ta, Lempalasta ja Mii kk ulaisista. 

Kerääjiä oli noina vuosina kentällä 
yhteensä kaksikymmentä, joillakin vain 
yksi haastattelu, joillekin haastattelutun- 
teja kertyi kymmeniä. Kustakin äänittees- 
tä on laadittu litteraatio - teksti on siis 
uloskirjoitettu sellaisenaan. Tämän li- 
säksi materiaalista on laadittu nauhakoh- 
tainen nauhapöytäkirja, johon on kerto- 
musten ydinaiheet (motiivit) referoitu 
motiivikortistoksi. Näistä taas laadittiin 
AIHEHAKEMISTO (toim. Lassi Sares- 
salo, Turku 1981), jossa on eritelty kun- 
kin nauhan sisältöaines kooditettuna ja 
vastaavasti kunkin aineksen esiintyminen 
koko nauhoitekokonaisuudessa. Tämä työ 
tehtiin siis ennen tietokoneaikaa ja hake- 
misto vaikuttaakin kömpelöltä nykytek- 
niikkaan verrattuna. Mutta tuolloin se oli 
ainut mahdollisuus hallita noinkin laajaa 
aineskokonaisuutta. 

Mitä sitten oikein kerättiin? Ensim- 
mäinen asiakokonaisuus sisältää ihmis- 
elämän kulun raskaudesta ja syntymästä 
kuolemaan ja hautajaisiin. Itkuvirsipe- 
rinne on luokiteltu omaksi ryhmäkseen. 
Toinen kokonaisuus valaisee sosiaalisia 
suhteita, kolmas kalendaarisen perinteen. 
Henkilöperinne ja historialliset tapahtu- 
mat kuten myös elinkeinoihin liittyvä 
muistitieto, uskontoon, koululaitokseen, 
kansanlääkintään ja perinteen spesialis- 
teihin liittyvää tietoa on niin ikään mu- 
kana. Kansanuskoja erityisesti haltijape- 
rinne on noussut esiin, ei vähiten Haavion 


ja Hongon omien kunnostuskohteiden 
vuoksi. Myös enteisiin ja merkkeihin liit- 
tyvä uskomuksellinen ajatteluja tapakult- 
tuuri ovat mukana. 

Ajallisesti ja kulttuurikuvansa kannal- 
ta koottu aineisto edustaa sitä inkeriläi- 
syyttä, jonka tapaamme viime vuosisa- 
dan alkupuolella, osittain ajalta ennen 
vallankumousta, osittain sen jälkeen. 
Kansanelämä ja uskomusperinne eivät 
muuttuneet radikaalisti vallankumouk- 
sen myötä ja kun muistamme, että ihmi- 
sen maailmankuva sata vuotta sitten oli 
konservatiivisempi, paikallisuus ja pai- 
kallinen yhteisöllisyys tiiviimpää, tie- 
tomaailma verrattomasti rajatumpi kuin 
nykyään, voidaan koottua aineistoa tut- 
kimuspainotuksestaan huolimatta pitää 
hyvänä. Se kertoo sata vuotta sitten val- 
linneen inkeriläiskulttuurin maailmanku- 
vasta ja on mitä suurimassa määrin kerto- 
jiensa näköinen - tai kk a kuuloinen. 

TKU:n Inkeriaineisto on digitoitu ja 
siihen voi tietyin edellytyksin päästä tu- 
tustumaan myös Internetin kautta. Tämä 
edellyttää kuitenkin kirjautumista järjes- 
telmiin, mikä taas sekä arkistoteknisistä 
että tekijänoikeudellisista syistä ja ker- 
tojien lähdesuojan vuoksi edellyttää kir- 
jautumista arkiston käyttäjäksi. Tämä taas 
edellyttää perusteltua hakemusta osoittee- 
seen aki.luotonen@utu.fi 

Inkerin henkisen kansanperinteenke- 
ruuprojektin aineistoista on tehty lukuisa 
määrä eritasoisia opinnäytteitä, jotka ovat 
löydettävissä TKU-arkiston opinnäyte- ja 
julkaisuluetteloista ja jotka fyysisesti si- 
jaitsevat Fennicum -rakennuksen opin- 
näytekokoelmissa. Uskoisin, että laitok- 
sen arkistonhoitaja varmaan mielellään 
esittelisi aineistoja ja tutkimustuloksia, 
jos joku huomaisi sitä häneltä pyytää. 
Olisiko tässä yksi syy lähteä käymään 
Turussa! CD 

Kirkko Sydämessä 


Uskonnon muokkautuminen 
ja individuaatio inkerinsuomalaisten 
elämänvaiheissa 1900-luvulla. 


Väitöstutkimukseni kuuluu uskonnollis- 
ten katsomusten ja elämänkulun proble- 
matiikan aihepiiriin. Sen kohderyhmänä 
on historiallisella Inkerinmaalla elänyt ja 
1900-luvun vaihtelevissa olosuhteissa ha- 
jaannukseen joutunut suomenkielinen (in- 
kerinsuomalainen, inkeriläinen) väestö. 

Muuttuneiden ulkoisten olemisehtojen 
vallitessa vakaumukselliset tekijät saavat 
uutta merkitystä ja muotoa. Tarkastelu 
kohdistuu henkilökohtaisen uskon yllä- 
pitoon vaikeissa elämäntilanteissa ja sii- 
hen, miten kriisit vaikuttavat uskonnol- 
lisiin katsomuksiin. Toinen tarkastelun 
taso muodostuu individuaation pohjal- 
ta C.G. Jungin analyyttisen psykologian 
terminologiaa hyödyntäen. Individuaa- 
tion eli yksilöitymisen katsotaan tapah- 
tuvan elämänvaiheiden myötä etenevänä 
prosessina. 

Tutkimuksen perusaineiston muodos- 
taa kahdenkymmenen syntyperäisen in- 
keriläisen haastattelut ja niistä johdetut 
elämänkertomukset. Sekundaariaineisto- 
na toimivat useat elämäkerrat ja muistel- 
mateokset. Haastateltavat ovat kertoneet 
elämästään ilman ennalta laadittua kysy- 
mys-vastaus formulointia. Tutkimus liit- 
tyy uskontotieteen alalle ja noudattaa laa- 
dullisen tutkimuskäytännön perusteita ja 
tapaustutkimuksen menetelmää. Jokai- 
nen haastateltava pyritään tuntemaan sii- 
nä tilassa, mitä hänen kertomuksensa tuo 
esille. Tavoitteena on kiinnittää huomio- 
ta kertojien erilaisille kokemuksilla an- 
tamiin tulkintoihin ja ymmärtää niiden 
merkitys henkilökohtaisella tasolla. In- 


Sinikka Haapaniemen 
inkeriläisyyttä ja uskonnon 
asemaa individuaatiossa 
käsittelevä väitöskirja 
tarkastettiin Helsingin 
yliopistossa 13.11.2010. 
Julkaisemme ohessa 
väittelijän tiivistelmän 
tutkimuksesta. 

keriläisten hajaannus-, vaellus- ja paluu- 
vuodet nostavat esiin selviytymisen on- 
gelmat. Omatoiminen yritteliäisyys saa 
yksilöllisiä muotoja ja korostuksia. 

Uskonto on liittynyt kertojien elämään 
yhtenä elämänlaadun tekijänä. Uskonnol- 
liseen ajatteluun on vaikuttanut sekä koti- 
kasvatus että kirkon opetus. Rippikoulun 
tiedollisen aineksen omaksumiseen suh- 
tauduttiin vakavasti. Kun kir kk oa ei enää 
ollut, sanotaan, että kirkko kulki mukana. 
Muuttuneet olosuhteet testasivat opetuk- 
sen pätevyyttä. Kirkkoinstituution sano- 
ma säilyi ja auttoi ylläpitämään perinteitä. 
Pyrkimys yhteyteen ja yhteisön läsnäolon 
kokemiseen tuli esille sekä riittikäyttäy- 
tymisen muodoissa että erilaisena proso- 
siaalisuutena. 

Paluumuuton myötä Inkerin luteri- 
laisen kirkon toiminta alkoi elpyä. Vuo- 
situhannen vaihteeseen tultaessa seu- 
rakuntaverkosto on laaja-alainen ja 
kulttuuritoimintaa harjoitetaan kaikkial- 
la siellä, mihin inkeriläistä asutusta on 
sodan jälkeisinä vuosikymmeninä muo- 
dostunut. 

Uskonnolla on osansa yksilöitymispro- 
sessissa. Uskonnon ja individuaation tar- 
kastelu osoittaa, että uskonto on säilynyt 
yksilöllisenä katsomuksena, jonka fakti- 
sen perutan on muodostanut kristillinen 
usko ja kirkollinen traditio. Kotikasvatus 
on ollut orientoivaa, ei sitovaa. Ikäänty- 
misen myötä itsenäisen ajattelun merki- 
tys korostuu esimerkiksi suhteessa tun- 
nustuksellisuuteen; se ei ole ollut uhka 
yksilöllisyydelle. ® 

Suomen Inkeri-liitto ry:n 

syyskokous 20.11.2010 

In keri kodissa 


Liiton puheenjohtaja Toivo Flink toivotti 
kaikki tervetulleiksi ja avasi kokouksen. 

Puheenjohtajaksi valittiin kokouksen 
avaaja ja sihteeriksi kutsuttiin Anne Tuo- 
himäki. 

Pöytäkirjantarkastajiksi valittiin Aliisa 
Majava ja Tytti Piironen, jotka tarvittaes- 
sa toimivat myös ääntenlaskijoina. 

Päätettiin liittymis- ja jäsenmaksun suu- 
ruudesta sekä lehden tilausmaksusta v. 
2011 

• liittymismaksua ei kanneta 
•jäsenyhdistyksen jäsenen 

maksu 2 € / jäsen 
•henkilöjäsenen jäsenmaksu 10 € 
•kannattavan jäsenen maksu 50 € 

• Inkeriläisten viestin tilausmaksu 

- Suomi ja Ruotsi 30 € 

- muut maat 36 € 

Hallituksen laatima esitys toimintasuunni- 
telmaksi ja talousarvioksi v. 2011 hyväk- 
syttiin. 

• ehdotuksen mukaan Inkeriläisten viestiä 
julkaistaisiin 6 lehteä, joista kaksi on ns. 
kaksoisnumeroa. 


• toimintasuunnitelman tärkein asia on In- 
keri-arkiston perustaminen Kansallisar- 
kistoon, jossa tällä hetkellä on 43 mapil- 
lista aineistoa ja joka on vain kokoelma. 
Pyrkimyksenä on saada rahoitusta ja ke- 
rättyä kotiarkistoista kaikki arvokas tie- 
to yhteen paikkaan ja järjestettyä se kun- 
nolliseksi arkistoksi. 

Päätettiin, ettei hallituksen jäsenille mak- 
seta kokouspalkkioita ja tilintarkastajien 
palkkiot maksetaan laskun mukaan. 

Liiton puheenjohtajaksi v. 2011 valittiin 
yksimielisesti Toivo Flink. 

Hallituksen erovuorossa olleet jäsenet Vik- 
tor Hyyrönen, Keijo Korkka ja Irja Pelko- 
nen sekä varajäsen Annikki Kelo valittiin 
uudelleen vv. 2011-2013. Varsinaisiksi ti- 
lintarkastajiksi valittiin Maire Rehnfors ja 
Lilja Kuippa, varatilintarkastajiksi Anna- 
kaisa Moittinen ja Kerttu Susi. 

Päätettiin, että kevät- ja syyskokoukset 
v. 2011 pidetään Inkerikodissa ja kutsut 
niihin julkaistaan Inkeriläisten viestissä 
sääntöjen mukaisesti, hallituksen määrää- 
mänä ajankohtana. 

Tapahtumakalenteri 


Ilmoittajille 

Jotta tapahtumakalenteriin toivotut järjestöjen ilmoitukset ehtisivät painoon, 
tulee ne lähettää toimitussihteerille, postitusmuodosta riippumatta, siten, 
että ne ovat perillä viimeistään lehden kakkossivulla ilmoitettuna aineiston 
vastaanottopäivänä. 


Turun seudun 
Inkeri-seuran tapahtumia 

Bessede-hetket jatkuvat Palvelupistees- 
sä joka kuukauden 1. ja 3. perjantai klo 
13.00 Irma Kapasen vetäminä. Tervetu- 
loa viettämään teehetkeä vapaan keskus- 
telun merkeissä. 

Hallitus kokoontuu joka kuukauden en- 
simmäisenä maanantaina klo 16.30 Pal- 
velupisteessä, Uudenmaankatu 1. Jos teil- 
lä on asioita, joita haluaisitte hallituksen 
käsittelevän, ottakaa yhteyttä hallituksen 
jäseniin tai Palvelupisteeseen. 


Hyvinkään 

Inkeri-kerhon tapahtumia 

Tiedustelut Irja Pelkonen 
inkerikerho@gmail.com tai 
p. 040 550 5712 


Lahden seudun 
Inkeri-seuran tapahtumia 

Vuoden 2010 toiminta 
Kerhoilloista ja kokouksista tiedustelui- 
hin vastaa Maria Lahti p. 0400 841 741 


Helsingin seudun 
Inkeri-seuran tapahtumia 

Tiedustelut Toivo Tupin 
p. 040 578 3894 

Kuukausikokoukset pidetään 
osoitteessa: 

Inkerikoti 
Karjalatalo 
Käpylänkuja 1 
00610 Helsinki 

LEVITÄ INKERI-TIETOA 


Saatavana Inkeriläisten Sivistyssäätiöstä: Annikki Kelo p. 045 2612 342 


Kirjallisuus 

Flink Toivo: Kotiin karkotettavaksi, 30,- 

Häkkinen Juho: Siihen maahan, 
jonka minä sinulle osoitan I - II, 15 ,- 

Kalevalaseuran vsk. 69-70: 

Maria Luukan laulut ja loitsut, 6,50,- 

Kuivanen Lilja (toim.): 

Inkerin vuotuisjuhlat, 20,- 

Krifors Lars: Oli onnistuttava, 15,- 

Nokkala Tapani: 

Paavo Räikkönen Inkerin mies, 25,- 

Ojala Ella: Ensimmäinen kevät, 16,- 
Pelastunut albumi, 22,- 
Pitkä kotimatka, 14,- 

Pelkonen Hannu: Voihan Venäjä, 25,- 

Pärnänen E.: Antti Kivekäs I - II, 9,- 

Ripatti Maria: Elämä yhden 
kortin varassa, 16,50 

Savolainen Aatu: Suomalainen 
sissisodassa, 15,- 

Savolainen Mikko: Inkerinmaa, 33,50 

Seppänen Heikki: Etelän tien 
kulkija - Vilho Helanen, 25,- 

Sihvo Jouko: Inkerin kansan 60 
kohtalonvuotta, 24,- 

Sihvo Jouko (toim): 

Inkerinsuomalaisten kohtalo, 20,- 

Störgren Aleksander: 

Mutkainen tie vapauteen, 10,- 

Suominen Hellin: 

Mooses Putron elämäkerta, 2,50 


Survo Arvo: Itku Inkerille, 17,- 

Sveriges ingermanländska riksförbund: 
Sverigeingermanländarnas historia, 24,- 

Tuukkanen Saimi 

Elämäni helminauha, 5,- 

Äänitykset 

Inkerikuoro (CD): Minä tyttö, 10,- 

Santtu Lauri (äänilevy single): 
Murrejuttuja, 2,50 

Survo Arvo (C-kasetti): 

Omal maali’, 2,- 

Kartat 

Mustonen: 

Inkerin kartta v. 1933, 12,- 

Randefeldt: 

Inkerin uusi kartta v. 1992, 10,- 

Randefeldt: 

Keski-lnkeri Kylä ja tiekartta 
v. 1993, 10,- 

Muut 

Inkerin pöytälippu (polyesteriä) + 
salko marmorijalustalla: 15,- 

Inkerin pöytälippu (polyesteriä): 8,- 

Adressi surunvalitteluun: 7,- 

Pakki Nikolai: 

Inkerin kylän lähihistoria taiteessa, 15,- 
Inkeri-keskuksesta ja numerosta 09-3499626 

Rautajoki Reijo: Vaietut 
s-postitse: reijo.rautajoki@gmail.com 
ja hyvin varustetuista kirjakaupoista 



